file_name
stringlengths 13
17
| summary
stringlengths 1
1.09k
| full_article
stringlengths 5
22k
|
|---|---|---|
article_7181.txt
|
ប្រទេសអាល់ហ្សេរី យល់ព្រមឱ្យប៉ាឡេស្ទីន យកទឹកដីខ្លួនរៀបចំការប្រកួតជម្រុះ FIFA World Cup និងប្រកួតអន្តរជាតិនានា ក្រោយប្រទេសប៉ាឡេស្ទីនជួបវិបត្តិសង្គ្រាមជាមួយអ៊ីស្រាអែល។ ការសម្រេចនេះ ក្រោយមានសំណើររបស់សមាគមបាល់ទាត់ប៉ាឡេស្ទីន និងអាល់ហ្សេរី។
|
ក្រុមប៉ាឡេស្ទីន នឹងត្រូវចាប់ផ្តើមការប្រកួតវគ្គជម្រុះពានរង្វាន់ World Cup 2026 ក្នុងតំបន់អាស៊ីនៅខែវិច្ឆិការខាងមុខ។ ការប្រកួតជម្រុះដំបូងរបស់ប៉ាឡេស្ទីន ដែលជាការប្រកួតក្រៅទឹកដី ត្រូវប៉ះក្រុមលីបង់ នៅថ្ងៃទី១៦ ខែវិច្ឆិកា ដោយពួកគេត្រូវលេងក្នុងប្រទេសអារ៉ាប៊ីសាអូឌីត។ ការប្រកួតក្នុងទឹកដីទល់នឹងក្រុមអូស្ត្រាលី នៅថ្ងៃទី២១ ខែវិច្ឆិកា នឹងត្រូវប្រកួតក្នុងប្រទេសអាល់ហ្សេរីដែលស្ថិតក្នុងទ្វីបអាហ្រ្វិក។ ការសម្រេចយកប្រទេសអាល់ហ្សេរីដើម្បីរៀបចំការប្រកួត កើតឡើង ក្រោយពេលដែលមានការវាយប្រហារពីសំណាក់ក្រុមសកម្មប្រយុទ្ធហាម៉ាសទៅលើប្រទេសអ៊ីស្រាអែលកាលពីថ្ងៃទី៧ ខែតុលា ដោយការបាញ់គ្រាប់រ៉ុកែ្កតជាង ៥០០០គ្រាប់ស្រោចលើទឹកដីអ៊ីស្រាអែល។ សង្គ្រាមរវាងអ៊ីស្រាអែល និងក្រុមហាម៉ាស មកដល់ពេលនេះបានធ្វើឱ្យប្រជាជនអ៊ីស្រាអែលស្លាប់ប្រមាណជាង ១៤០០នាក់ ចំណែកឯប្រជាជនប៉ាឡេស្ទីន ដែលបានស្លាប់បានកើនឡើងដល់ជិត ៣០០០នាក់។ តំបន់កាហ្សាស្រ្ទីបកំពុងរងការវាយប្រហារពីការទម្លាក់គ្រាប់បែកពីផ្ទៃអាកាសរបស់កងទ័ពអ៊ីស្រាអែល។ «ប្រធានសហព័ន្ធកីឡាបាល់ទាត់អាល់ហ្សេរីលោក Walid Sadi ប្រកាសថាប្រទេសអាល់ហ្សេរី នឹងធ្វើជាម្ចាស់ផ្ទះការប្រកួតផ្លូវការរបស់ក្រុមប៉ាឡេស្ទីន-អូស្ត្រាលី ដែលគ្រោងធ្វើនៅខែវិច្ឆិកា។»។ នេះបើតាមការបង្ហោះសេចក្តីប្រកាសនៅលើគេហទំព័រផ្លូវការរបស់សហព័ន្ធអាល់ហ្សេរី។ បើតាមរយៈអះអាងបន្ថែមពីសំណាក់សេចក្តីថ្លែងការណ៍ ប្រទេសអាល់ហ្សេរី នឹងរៀបចំរាល់ការប្រកួតផ្លូវការ និងមិនផ្លូវការ ដែលជាផ្នែករបស់ក្រុមជម្រើសជាតិប៉ាឡេស្ទីន សម្រាប់ត្រៀមខ្លួនការប្រកួតជម្រុះ World Cup 2026 និង Asian Cup 2027។ រាល់ការស្នាក់នៅ ការដឹកជញ្ជូន ដែលទាក់ទងនឹងការស្នាក់នៅរបស់ក្រុមប៉ាឡេស្ទីន ត្រូវបានសហព័ន្ធអាល់ហ្សេរី បង់ថ្លៃចំណាយទាំងអស់។ ដោយឡែក សមាគមកីឡាបាល់ទាត់ប៉ាឡេស្ទីន ដែលមានពហុកីឡដ្ឋានជាតិមានមូលដ្ឋាននៅតំបន់ West Bank បានស្វែងរកជំនួយពីខាងក្រៅ ខណៈដែលជម្លោះក្នុងតំបន់កាន់តែមានកម្តៅខ្លាំងឡើង។ សហព័ន្ធបាល់ទាត់អាស៊ី AFC បានស្នើសុំឱ្យមានការប្រកួតរវាងប៉ាឡេស្ទីន ទល់នឹងអូស្ត្រាលី ធ្វើឡើងនៅទឹកដីអព្យាក្រឹត (ទឹកដីកណ្តាល)។ ប្រទេសអាល់ហ្សេរីទៀតសោតថាខ្លួនបានយល់ព្រមទទួលរៀបចំការប្រកួតអន្តរជាតិរបស់ក្រុមជម្រើសជាតិប៉ាឡេស្ទីន ប៉ុន្តែក៏ត្រូវការយល់ព្រមពីសំណាក់ស្ថាប័នបាល់ទាត់អន្តរជាតិ FIFA ជាមុនផងដែរ។ កាលពីសប្តាហ៍មុនក្រុមប៉ាឡេស្ទីន ត្រូវបានបង្ខំចិត្តដកខ្លួនចេញពីការប្រកួតក្នុងពានរង្វាន់ Malaysia Cup ក្នុងប្រទេសម៉ាឡេស៊ី ២ថ្ងៃ ក្រោយពេលដែលកើតមានជម្លោះរវាងអ៊ីស្រាអែល និងប៉ាឡេស្ទីន។ ដោយឡែកក្រុមជម្រើសជាតិអ៊ីស្រាអែល ដែលត្រូវប្រកួតជម្រុះព្រឹត្តិការណ៍ Euro 2024 ទល់នឹងស្វ៊ីស និងកូសូវូ ត្រូវបានផ្អាកដោយស្ថាប័នបាល់ទាត់អឺរ៉ុប UEFA ក្រោយពេលមានជម្លោះកើតឡើង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7182.txt
|
ខ្សែបម្រើ Casemiro របស់ក្រុម Manchester United នឹងខកខានបង្ហាញវត្តមានសម្រាប់ជំនួប Premier League ទល់នឹងក្រុម Sheffield United បន្ទាប់ពីរូបគេបានរងរបួស អំឡុងពេលបំពេញបេសកកម្ម ជាមួយនឹងក្រុមជម្រើសជាតិប្រេស៊ីល។ នេះបើតាមក្លិបបិសាចក្រហមប្រកាសនាថ្ងៃទី១៩ ខែតុលា។
|
Casemiro បានអវត្តមានសម្រាប់ការហ្វឹតហាត់ ក្រោយជួយក្រុមជម្រើសជាតិរួចមក។ ខ្សែបម្រើវ័យ ៣១ឆ្នាំ បានលេងឱ្យក្រុមប្រេស៊ីល នៅក្នុងការប្រកួតជម្រុះពានរង្វាន់ World Cup 2026 តំបន់ទ្វីបអាមេរិកខាងត្បូង ក្នុងការប្រកួតស្មើ ១-១ ទល់ នឹងក្រុមវ៉េណេស៊ុយអេឡា ។ ការប្រកួតនោះ រូបគេលេងបានត្រឹមតែ ៧៩នាទីប៉ុណ្ណោះ។ ការប្រកួតទីពីរប្រេស៊ីលចាញ់អ៊ុយរូហ្កាយលទ្ធផល ២-០។ «Casemiro នៅតែស្ថិតនៅក្នុងប្រេស៊ីល ហើយស្ថិតតាមយោបល់របស់ក្លិប រូបគេត្រូវសម្រាកដើម្បីវិលត្រឡប់មកវិញឱ្យបានលឿន តាមដែលអាចធ្វើទៅបានពីបញ្ហាតូចមួយ ដែលបានលើកឡើងនៅពេលគេលេងឱ្យប្រទេសរបស់គេ។»។ នេះបើតាមសេចក្តីថ្លែងការណ៍របស់ក្លិប Man United។ ខ្សែបម្រើការពារសញ្ជាតិប្រេស៊ីលត្រូវបានរំពឹងថា នឹងវិលត្រឡប់មកកាន់ទីលានហ្វឹកហាត់ Carrington នៅដើមសប្តាហ៍ក្រោយ ដើម្បីបន្តហ្វឹកហាត់ជាមួយក្រុមឡើងវិញ។ យ៉ាងណា Casemiro ក៏នឹងខកខានបង្ហាញខ្លួនសម្រាប់ជំនួបទល់នឹងក្រុម Copenhagen នៅក្នុងជំនួប UEFA Champions League នៅថ្ងៃទី២៤ ខែតុលា បន្ទាប់ពីទទួលបានកាតក្រហមនៅក្នុងការប្រកួតចាញ់លទ្ធផល ៣-២ ក្រោមថ្វីជើងក្រុម Galatasaray កាលពីថ្ងៃទី៣ ខែតុលា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7183.txt
|
ការប្រកួតដែលត្រូវផ្អាកកណ្តាលទីរវាងក្រុមបែលហ្ស៊ិកទល់នឹងក្រុមស៊ុយអែត ក្រោយពេលមានការបាញ់ប្រហារសម្លាប់អ្នកគាំទ្រស៊ុយអែត ២នាក់ អំឡុងជំនួបវគ្គជម្រុះពានរង្វាន់ UEFA Euro 2024 ក្នុងទីក្រុងប្រ៊ុចសែល នឹងត្រូវចាត់ទុកលទ្ធផលស្មើគ្នា ពោលគឺគ្មានការប្រកួតឡើងវិញឡើយ។
|
សហព័ន្ធបាល់ទាត់អឺរ៉ុប (UEFA) ថ្ងៃទី១៩ ខែតុលា អះអាងថាគណៈកម្មាធិការប្រតិបត្តិស្ថាប័នបាល់ទាត់អឺរ៉ុប បានសម្រេចចិត្តបញ្ចប់ការប្រកួតទាំងស្រុងដោយគ្មានការធ្វើឡើងវិញឡើយ រវាងបែលសហ្ស៊ិក និងស៊ុយអែត ដោយគ្រាប់បាល់ស្មើ ១-១ នៅវគ្គទី១ នឹងត្រូវចាត់ទុកជាទ្ធផលស្មើគ្នាតែម្តងនៅក្នុងជំនួបពូល F។ «ដើម្បីអាចឈានដល់ការសម្រេចចិត្តនេះ គណៈកម្មាធិការប្រតិបត្តិបានកត់សម្គាល់ថា វាមិនអាចទៅរួចក្នុងការរៀបចំការប្រកួតដែលនៅសល់ សម្រាប់ធ្វើឡើងវិញនៅថ្ងៃខាងមុខ។ ទាំង ២ សហព័ន្ធនៃប្រទេសបែលហ្ស៊ុក និងស៊ុយអែត បានបង្ហាញយ៉ាងច្បាស់ពីបំណងរបស់ពួកគេក្នុងការមិនលេងម៉ោងបង្រ្គប់ដែលនៅសល់ និងពិចារណាលទ្ធផលដែលលេងបានពាក់កណ្តាលវគ្គលទ្ធផល ១-១ ជាលទ្ធផលប្រកួតចុងក្រោយ។»។ នេះបើតាមសេចក្តីថ្លែងការណ៍របស់ UEFA។ ការសម្រេចចិត្តត្រូវបានធ្វើឡើងដោយភាពមិនស្មុគស្មាញជាងអ្វីដែលអាចកើតមាន ខណៈប្រទេសបែលហ្ស៊ិកជាក្រុមដែលឈ្នះកៅអីរួចសម្រេចទៅកាន់ជុំផ្តាច់ព្រ័ត្រ Euro 2024 នៅប្រទេសអាល្លឺម៉ង់ ចំណែកស៊ុយអែតត្រូវរង់ចាំការប្រកួតបន្តទៀត។ បន្ទាប់ពីមានការបាញ់ប្រហារសម្លាប់អ្នកគាំទ្រស៊ុយអែតចំនួន ២នាក់ ប្រទេសបែលហ្ស៊ុិកបានបង្កើនស្ថានភាពប្រកាសអាសន្នផ្នែកសន្តិសុខនៃរដ្ឋធានីរបស់ខ្លួនដល់កម្រិតខ្ពស់បំផុត។ បុរសដែលបាញ់ប្រហារត្រូវបានកំណត់អត្តសញ្ញាណថាជាសមាជិកនៃក្រុមរដ្ឋអ៊ីស្លាម ហើយបុរសនោះក៏ត្រូវបានបាញ់សម្លាប់ដោយមន្ត្រីប៉ូលិសក្នុងទីក្រុងប្រ៊ុចសែលក្នុងថ្ងៃដដែល។ អ្នកគាំទ្រស៊ុយអែតជាង ៤០០នាក់ និងក្រុមកីឡាករស៊ុយអែតបានជាប់គាំងក្នុងកីឡដ្ឋានរយៈពេលជិត ១០ម៉ោង។ ការបាញ់ប្រហារបានធ្វើឱ្យមានភាពតានតឹងកាន់តែខ្លាំងឡើងនៃអំពើភេរវកម្មទាំងក្នុងប្រទេសបែលហ្ស៊ិក ក៏ដូចជាប្រទេសក្នុងតំបន់អឺរ៉ុប និងពិភពលោក បន្ទាប់ពីមានបញ្ហាសង្គ្រាមរវាងអ៊ីស្រាអែល ជាមួយនឹងក្រុមសកម្មប្រយុទ្ធហាម៉ាស ចាប់តាំងពីថ្ងៃទី៧ ខែតុលា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7184.txt
|
Son Heung-min និង James Maddison ស៊ុតបញ្ចូលទីម្នាក់១គ្រាប់ ដើម្បីជួយ Tottenham Hotspur ឈ្នះ Fulham ២-០ ក្នុងការប្រកួត Premier League សប្តាហ៍ទី៩ នៅរាត្រីថ្ងៃទី២៣ ខែតុលា។ ជ័យជម្នះនេះ បានជួយក្រុមមិនទាន់ស្គាល់ចាញ់ Spurs ឡើងទៅឈរកំពូលតារាងលីគកំពូលអង់គ្លេសវិញ ដោយនាំមុខម្ចាស់ការពារជើងឯក Manchester City ២ពិន្ទុ។
|
នៅចំពោះមុខអ្នកគាំទ្រជាង៦ម៉ឺននាក់ ក្នុងកីឡដ្ឋាន Tottenham Hotspur ខ្សែប្រយុទ្ធកូរ៉េខាងត្បូង Son បានបំប៉ោងសំណាញ់ទី Fulham នៅនាទី៣៦ តាមរយៈការបញ្ជូនរបស់ Richarlison ដើម្បីជួយ Spurs នាំមុខ១គ្រាប់មុន។ ចូលដល់វគ្គទី២ ស្របពេលការប្រកួតដំណើរការបាន៩នាទី ខ្សែបម្រើឆ្នើមអន្តរជាតិអង់គ្លេស Maddison បន្ថែមគ្រាប់បាល់ទី២ ពីការបញ្ជូនរបស់ Son។ លទ្ធផល ២-០ នេះបានរក្សាដល់បញ្ចប់ការប្រកួតតែម្តង។ នេះជាជ័យជម្នះទី៧ ចំណោម៩លើករបស់ក្រុមមាន់ខ្នាយមាស ក្រោមការដឹកនាំរបស់អ្នកចាត់ការទូទៅថ្មីលោក Ange Postecoglou ក្នុងនោះ២ប្រកួតទៀតស្មើ។ តាមរយៈទម្រង់លេងដ៏ល្អ ៩ប្រកួតមិនចាញ់សោះ បានជួយ Spurs ត្រឡប់ទៅកាន់កំពូលតារាង EPL ជាថ្មីវិញ ដោយទម្លាក់ Man City ទៅលេខ២វិញ។ Spurs រកបាន២៣ពិន្ទុ នាំមុខ Man City និង Arsenal ដែលនៅលេខរៀងទី២ និងទី៣ ចំនួន២ពិន្ទុ។ Liverpool ស្ថិតក្នុងតំបន់ Top4 មាន២០ពិន្ទុ ស្របពេល Manchester United ឈរលេខ៨ រកបាន១៥ពិន្ទុ។ Burnley, Bournemouth និង Sheff Utd ស្ថិតនៅតំបន់ត្រូវកាត់ចោល។ Erling Haaland ខ្សែប្រយុទ្ធមេឃខៀវ រកបាន៩គ្រាប់ តាមពីក្រោយដោយ Mohamed Salah ខ្សែប្រយុទ្ធ Liverpool និង Son Heung-Min របស់ Spurs រកបាន៧គ្រាប់ដូចគ្នា។ Jarrod Bowen របស់ West Ham និង Alexander Isak របស់ Newcastle រកបាន៦គ្រាប់រៀងខ្លួន។ Hwang Hee-Chan (Wolves), Bryan Mbeumo (Brentford), Douglas Luiz (Aston Villa), Ollie Watkins (Aston Villa) និង Callum Wilson (Newcastle) សម្រចទី៥គ្រាប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7185.txt
|
លោក Lionel Scaloni គ្រូបង្វឹកក្រុមអាហ្សង់ទីន និយាយថាឆាប់រហ័សពេកក្នុងការចាប់ផ្តើមការប្រកួតជម្រុះ FIFA World Cup ដោយគ្មានវត្តមានប្រធានក្រុម Lionel Messi។ Messi ត្រូវបានគេរំពឹងថានឹងខកខានការប្រកួតទល់នឹងក្រុមប៉ារ៉ាហ្កាយ ប៉ុន្តែអាចនឹងបង្ហាញខ្លួនឡើងវិញនៅក្នុងជំនួបទល់ប៉េរូ។
|
Messi ដែលធ្លាប់បាននិយាយថារូបគេនឹងចូលនិវត្តន៍មុនការប្រកួតពានរង្វាន់ World Cup 2026 ត្រូវបានក្រុមអាហ្សង់ទីនលោក Lionel Scaloni កោះហៅឱ្យចូលរួមក្រុមជម្រើសជាតិ បើទោះជារូបគេមានបញ្ហារបួសសាច់ដុំ នឹងខកខានបង្ហាញខ្លួនក្នុងការប្រកួតរយៈពេលជិត ២ខែ ជាមួយនឹងក្លិប Inter Miami។ ខ្សែប្រយុទ្ធវ័យ ៣៦ឆ្នាំ នៅតែស្ថិតក្នុងមន្ទិលសង្ស័យសម្រាប់ការបង្ហាញខ្លួនសារជាថ្មីឱ្យក្រុមអាហ្សង់ទីន ស្របពេលលោក Scaloni ជាគ្រូបង្វឹកបានលើកឡើងថា ក្រុមនឹងត្រូវចាប់យកផែនការសម្រាប់ការប្រកួតដោយគ្មាន Messi។ គ្រូបង្វឹកវ័យ ៤២ឆ្នាំ បានអះអាងថាប្រធានក្រុមអាហ្សង់ទីនអាចនឹងវិលត្រឡប់ជួយក្រុមក្នុងការប្រកួតទល់នឹងក្រុមប៉េរូ នៃការប្រកួតជម្រុះ World Cup 2026 តំបន់អាម៉េរិកខាងត្បូង។ «Messi មិនអីទេ រូបគេត្រូវបានបន្ថែមម៉ោងនៅក្នុងការហ្វឹកហាត់ យើងនឹងបន្តសម្រេចចិត្តនៅថ្ងៃស្អែក វាមិនសំខាន់ឡើយថាតើរូបគេនឹងអាចលេងបានប៉ុណ្ណា ប្រសិនបើរូបគេជាសះស្បើយ អ្នកនឹងដឹងហើយថាគេអាចលេងបានវិញ។ យើងនឹងព្យាយាមបង្ហាញការលេងឱ្យបាន ១០០ភាគរយ ឬជិត ១០០ភាគរយ យើងដឹងថានឹងក្លាយជាការប្រកួតដ៏លំបាកសម្រាប់គ្រប់គ្នាទល់នឹងប៉ារ៉ាហ្កាយ។ ក្រុមមានវិធីក្នុងការលេង មិនថានរណានៅលើទីលានឡើយ រឿងដែលសំខាន់នោះគឺ យើងនឹងលេងដោយគ្មាន Messi ហើយយើងក៏អាចលេងល្អដូចគ្នាដោយគ្មាន Messi។»។ លោក Scaloni បាននិយាយក្នុងសន្និសីទកាសែតបែបនេះ។ អវត្តមានរបស់ Messi មិនត្រឹមតែជាបញ្ហាដល់ក្រុមអាហ្សង់ទីនឡើយ ប៉ុន្តែក្រុម Inter Miami ដែលកីឡាករវ័យ ៣៦ឆ្នាំ បានប្រកបអាជីពក៏បានខកខានការប្រកួតពានរង្វាន់នានារួចស្រេចមកហើយដែរ។ លើសពីនេះ Inter Miami ក៏របូតឱកាសសម្រាប់ប្រកួតប្រជែងនៅវគ្គ Playoffs នៃពានរង្វាន់ Major League Soccer។ ក្រុមជម្រើសជាតិអាហ្សង់ទីន បច្ចុប្បន្នជាក្រុមស្ថិតនៅកំពូលតារាងនៃការប្រកួតជម្រុះ World Cup 2026 តំបន់ CONMEBOL នៃទ្វីបអាម៉េរិកខាងត្បូង ដោយឆ្លងកាត់ ៣ប្រកួតកន្លងមក ឈ្នះទាំងអស់ និងមាន ៩ពិន្ទុក្នុងដៃឈរពីលើប្រេស៊ីល លេខ ២ ដែលមាន ៧ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7186.txt
|
ការប្រកួតពានរង្វាន់ក្លិបកំពូលតំបន់អឺរ៉ុប UEFA Champions League បានឈានដល់ជុំទីបី ជើងទីមួយនៃវគ្គចែកពូលហើយ នារាត្រីថ្ងៃទី២៤ ខែតុលា។ ជំនួបពូល A ក្រុម Bayern Munich សម្លឹងរកមើលការបន្តជ័យជម្នះក្នុងពូលរបស់ខ្លួន ដោយត្រូវទៅប៉ះជាមួយនឹងក្រុម Galatasaray របស់តួកគី វេលាម៉ោង ១១:៤៥ យប់ មុនពេលជំនួបរវាងក្រុម Manchester United ដែលស្រែកឃ្លានការឈ្នះខ្លាំងក្នុងការបន្តក្តីសង្ឃឹមប្រជែងទៅវគ្គបន្ទាប់ ដោយស្វាគមន៍ Copenhagen វេលាម៉ោង ២យប់រំលងអាធ្រាត្រ (ម៉ោងនៅកម្ពុជា)។
|
Bayern Munich ជាក្រុមដែលស្ថិតនៅចំណាត់ថ្នាក់កំពូលតារាងពូល A ក្រោយពួកគេឆ្លងកាត់ការប្រកួត ២លើកកន្លងមកឈ្នះទាំងអស់ ហើយជំនួបរាត្រីនេះដោយទៅប៉ះក្រុមចំណាត់ថ្នាក់លេខ ២ ក្នុងពូលជាមួយគ្នា Galatasaray ដែលចាំបើកទ្វារកីឡដ្ឋាន Rem Global។ Bayern Munich មាន៦ពិន្ទុពេញ ឯ Galatasaray មាន៤ពិន្ទុនៅលេខ២បណ្តោះអាសន្ន។ ក្រឡែកទៅកាន់ការប្រកួតមួយគូទៀតនៃពូល A ក្រុម Manchester United នឹងត្រូវបើកទ្វារកីឡដ្ឋាន Old Trafford ស្វាគមន៍ក្រុមភ្ញៀវមកពីដាណឺម៉ាក Copenhagen នៅវេលាម៉ោង ២យប់ ដែលជាការប្រកួតដ៏សំខាន់សម្រាប់ក្រុមបិសាចក្រហម។ ឆ្លងកាត់ ២ប្រកួតកន្លងមកដោយបិសាចក្រហមប៉ះក្រុម Bayern និង Galatasaray សុទ្ធសឹងតែរងបរាជ័យដូចគ្នា ខណៈក្រុមស្ថិតក្នុងប្រទេសអង់គ្លេសមួយនេះនៅតំបន់បាតតារាង។ ចំណែក Copenhagen ស្ថិតនៅលេខ ៣ មាន ១ពិន្ទុក្នុងដៃក៏ជាក្រុមមួយដែលពិបាកក្នុងការយកឈ្នះផងដែរ។ ការប្រកួតរវាងក្រុម Manchester United ទល់នឹងក្រុម Copenhagen ក៏នឹងក្លាយជាជំនួបដែលបងប្អូនភ្លោះរបស់ខ្សែប្រយុទ្ធ Rasmus Hojlund គឺកីឡាករ Oscar Hojlund ត្រូវប៉ះគ្នាជាមួយនឹងក្រុមបងប្រុសរបស់គេផងដែរ។ ក្រឡែកទៅកាន់ជំនួបពូល D ក្រុម Inter Milan ជាក្រុមរងឯកនឹងត្រូវទទួលក្រុម FC Salzburg វេលាម៉ោង ១១:៤៥យប់ ក្នុងកីឡដ្ឋាន San Siro ខណៈក្រុមយក្សអ៊ីតាលីមួយនេះកំពុងប្រជែងដណ្តើមកៅអីវគ្គបន្ទាប់យ៉ាងស្ថិតស្ថាញ។ រីឯក្រុម Real Sociedad ជាក្រុមកំពូលតារាងពូល D នេះនឹងត្រូវធ្វើដំណើរទៅកាន់កីឡដ្ឋាន Estadio da Luz ដើម្បីតទល់នឹងម្ចាស់ផ្ទះ Benfica ដែលស្រែកឃ្លានការឈ្នះខ្លាំង ស្ថិតនៅតំបន់បាតតារាង។ សម្រាប់ជំនួបពូល B វិញក្រុម RC Lens របស់លីគកំពូលបារាំង ហើយជាក្រុមកំពូលតារាង នឹងត្រូវស្វាគមន៍ក្រុមខ្លាំងរបស់ហូឡង់ PSV Eindhoven នាកីឡដ្ឋាន Stade Bollaert-Delelis ស្របពេលដែលក្រុមចំណាត់ថ្នាក់លេខ ២ ក្នុងពូល Arsenal ត្រូវតទល់ជាមួយនឹងក្រុម Sevilla ដែលស្ថិតនៅចំណាត់ថ្នាក់លេខ ៣ វេលាម៉ោង ២យប់ដូចៗគ្នា។ ពូល C ការប្រកួតធ្វើឡើងនៅម៉ោង ២យប់ទន្ទឹមគ្នា ក្រុមជើងខ្លាំង Real Madrid ស្ថិតនៅកំពូលតារាងដែលកំពុងមាន ៦ពិន្ទុ ព្រមទាំងសម្លឹងមើលជ័យជម្នះបន្ត ក៏នឹងត្រូវធ្វើដំណើរទៅប៉ះក្រុម SC Braga ដែលជាម្ចាស់ផ្ទះនៅក្នុងកីឡដ្ឋាន Estadio Municapal de Braga ខណៈដែល Union Berlin កំពុងតែត្រដាបត្រដួសនៅតំបន់បាតតារាងនឹងបើកទ្វារកីឡដ្ឋាន Olympastadion ត្រូវទទួលក្រុម SSC Napoli ជើងខ្លាំងមួយមកពីអ៊ីតាលី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7187.txt
|
កីឡាការិនី Jenni Hermoso ត្រូវបានបញ្ចូលឈ្មោះនៅក្នុងក្រុមកីឡាបាល់ទាត់នារីអេស្ប៉ាញជាថ្មី ក្រោមការដឹកនាំរបស់អ្នកស្រី Montse Tome ចាប់តាំងពីក្រុមនារីមួយនេះបានឈ្នះពានរង្វាន់ជើងឯកពិភពលោក Women’s World Cup កាលពីខែកញ្ញា។
|
ការវិលត្រឡប់នេះ គឺក្រោយពេលដែលមានរឿងរ៉ាវអាស្រូវនៃការថើបលើរូបនាងត្រង់បបូរមាត់ ពីសំណាក់អតីតប្រធានសហព័ន្ធបាល់ទាត់អេស្ប៉ាញ RFEF លោក Luis Rubiales។ លោក Rubiales បានប្រកាសលាលែងពីតំណែងកាលពីខែមុន បន្ទាប់ពីរឿងអាស្រូវការថើបលើកីឡាការិនី Hermoso ដោយមិនបានស្នើសុំ ហើយបានបង្កឱ្យមានការខឹងសម្បារ ក្នុងចំណោមកីឡាការិនីក្រុមអេស្ប៉ាញទាំងអស់ រួមមានរដ្ឋមន្ត្រីរដ្ឋាភិបាល និងមនុស្សជាច្រើននៅក្នុងសង្គមអេស្ប៉ាញ ព្រមទាំងពិភពលោក។ លោក Rubiales ត្រូវបានចោទប្រកាន់ពីអំពើការរំលោភបំពានផ្លូវភេទក្នុងកីឡា។ កាលពីខែកញ្ញា កីឡាការិនីវ័យ ៣៣ឆ្នាំបានចាកចេញពីក្រុមនារីអេស្ប៉ាញ ដោយមិនបានបង្ហាញខ្លួនប្រកួតទល់នឹងក្រុមស្វ៊ីស និងស៊ុយអែត។ អ្នកស្រី Tome ដែលជាគ្រូបង្វឹកថ្មីរបស់ក្រុមបាននិយាយថា ការសម្រេចចិត្តមិនដាក់ឈ្មោះកីឡាការិនី Hermoso គឺដើម្បីការពាររូបនាង។ យ៉ាងណាកាលពីខែមុន Hermoso បានអះអាងថាការដកខ្លួនចេញពីក្រុម គឺបង្ហាញពីការទាមទារឱ្យមានការផ្លាស់ប្តូរនៅក្នុងសហព័ន្ធ RFEE ដែលរួមមានលោក Rubiales ព្រមទាំងមន្ត្រីក្នុងសហព័ន្ធប្រមាណជិត ៥នាក់ទៀត។ ក្រោយលោក Rubiales ចាកចេញពីតំណែង ប៉ុន្តែបុរសសញ្ជាតិអេស្ប៉ាញរូបនេះក៏បានត្រូវបានស៊ើបអង្កេតដោយតុលាការកំពូលរបស់ប្រទេសអេស្ប៉ាញ ដោយរងការចោទប្រកាន់ពីបទរំលោភផ្លូវភេទ និងបង្ខិតបង្ខំ។ បន្ទាប់ពីក្រុមកីឡាការិនីម្ចាស់ឯកអេស្ប៉ាញបានប្រកាសដកខ្លួនចេញក្រោយឈ្នះពានរង្វាន់ World Cup គណៈកម្មាធិកាក្បាលម៉ាស៊ីននៃ RFEF បានសម្រេចចិត្តបញ្ចប់តំណែងលោក Rubiales ព្រមទាំងសមាជិកសហព័ន្ធប៉ុន្មានរូបចេញ ដើម្បីជាផ្នែកសម្រាប់ព្រមព្រៀងជាមួយនឹងក្រុមកីឡាករឱ្យវិលចូលរួមការប្រកួតឡើងវិញ។ ក្រុមនារីអេស្ប៉ាញនឹងបង្ហាញវត្តមានក្នុងការប្រកួតពានរង្វាន់ UEFA Nations League នៅថ្ងៃទី២៧ ដោយជួបក្រុមអ៊ីតាលី និងស្វ៊ីសនៅថ្ងៃទី១ ខែវិច្ឆិកា។ ខាងក្រោមនេះជាបញ្ជីឈ្មោះរបស់ក្រុមកីឡាការិនីម្ចាស់ជើងឯក World Cup អេស្ប៉ាញ ៖ អ្នកចាំទី ៖ Misa Rodriguez, Cata Coll, Enith Salon ខ្សែការពារ ៖ Ona Batlle, Oihane Hernandez, Irene Paredes, Ivana Andres, Laia Aleixandri, Maria Mendez, Olga Carmona ខ្សែបម្រើ ៖ Tere Abelleira, Maite Oroz, Aitana Bonmati, Alexia Putellas, Anna Torroda ខ្សែប្រយុទ្ធ ៖ Salma Paralluelo, Jenni Hermoso, Mariona Caldentey, Inma Gabarro, Amaiur Sarriegi, Athenea Del Castillo, Ester Gonzalez, Lucia Garcia៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7188.txt
|
ខ្សែប្រយុទ្ធ Harry Kane ស៊ុតរ ២គ្រាប់ ខណៈមិត្តរួមក្រុម Marcus Rashford ស៊ុត ១គ្រាប់ ជួយអង់គ្លេសវាយបកយកឈ្នះក្រុមការពារជើងឯកអ៊ីតាលី ដោយលទ្ធផល ៣-១ វគ្គជម្រុះពូល C ក្នុងកីឡដ្ឋាន Wembley នៅថ្ងៃទី១៧ ខែតុលា។ ជ័យជម្នះនេះ ជួយតោកំណាច កក់កៅអីទៅកាន់ជុំផ្តាច់ព្រ័ត្រព្រឹត្តិការណ៍ Euro 2024 នៅអាល្លឺម៉ង់។
|
ការប្រកួតនេះ ក្រុមអ៊ីតាលី បានធ្វើឱ្យមានភាពភ្ញាក់ផ្អើលដល់អ្នកគាំទ្រក្រុមម្ចាស់ផ្ទះ ដោយកីឡាករ Gianluca Scamacca ស៊ុតបាល់បំប៉ោងសំណាញ់ទីបើកការនាំមុខ តាំងពីនាទី១៥។ ក្រុមតោកំណាចក៏បានតាមវាយបកមកវិញ រហូតដល់យកឈ្នះការប្រកួត ដោយខ្សែប្រយុទ្ធ Harry Kane ស៊ុតបាល់ពិន័យ ១១ម៉ែត្រនៅត្រឹមនាទី ៣២ មុនពេល Marcus Rashford អាចរកគ្រាប់ទី២ នៅនាទី៥៧ រួចហើយក៏ Kane អាចរកគ្រាប់បាល់ទី៣ នៅនាទី៧៧។ ការប្រកួតរវាងអង់គ្លេស ទល់នឹងអ៊ីតាលី នៅក្នុងកីឡដ្ឋាន Wembley រំលឹកទៅកាន់ការប្រកួតព្រឹត្តិការណ៍ Euro 2020 វគ្គផ្តាច់ព្រ័ត្រ ដោយកាលនោះអង់គ្លេសចាញ់អ៊ីតាលី ដោយការស៊ុតបាល់កាត់សេចក្តី ១១ម៉ែត្រ លទ្ធផល ៣-២ ក្រោយការប្រកួតរយៈពេល ១២០នាទីស្មើ ១-១។ ក្រោយឈ្នះបានកៅអីឡើងទៅកាន់ជុំផ្តាច់ព្រ័ត្រនៃ Euro 2024 ដែលនឹងត្រូវធ្វើឡើងនៅប្រទេសអាល្លឺម៉ង់ Kane ដែលជាកីឡាករស៊ុតបាល់ ២គ្រាប់ក្នុងការប្រកួត ថាការប្រកួតជម្រុះមិនងាយស្រួលនោះទេ មុនពេលអាចឡើងទៅកាន់វគ្គបន្តបាន។ Kane បាននិយាយប្រាប់ទូរទស្សន៍ Channel Four ដូច្នេះថា ៖ «ការប្រកួតវគ្គជម្រុះមិនមែនងាយស្រួលនោះទេ ពេលខ្លះយើងរំពឹងខ្ពស់ថាយើងនឹងអាចទៅកាន់ការប្រកួតដ៏ធំ ប៉ុន្តែយើងបានឆ្លងកាត់ការប្រកួតដែលមិនងាយស្រួលជាច្រើន ដូចដែលបានឃើញរួចហើយ។ យើងត្រូវបាននាំមុខ ១-០ ប៉ុន្តែយើងតាំងចិត្ត យើងដឹងថាយើងនឹងអាចយកឈ្នះបាន ហើយយើងអាចធ្វើវាបាន។»។ អង់គ្លេស ក្លាយជាក្រុមទី៩ ដែលបានឈ្នះកៅអីជុំផ្តាច់ព្រ័ត្រ បន្ទាប់ពី អាល្លឺម៉ង់ (ម្ចាស់ផ្ទះ), បារាំង, អេស្ប៉ាញ, ព័រទុយហ្កាល់, បែលហ្ស៊ិក, អូទ្រីស, ស្កុតឡែន និងតួកគី។ អង់គ្លេស ដែលនៅសល់២ប្រកួតទៀត រកបាន១៦ពិន្ទុ ឈរកំពូលតារាងពូល C តាមពីក្រោយដោយ អ៊ុយក្រែនដែលមាន១៣ពិន្ទុ តែប្រកួត៧លើក ស្របពេលអ៊ីតាលីមាន១០ពិន្ទុ នៅលេខ៣បណ្តោះអាសន្ន ពីការប្រកួត៦លើក។ អ៊ុយក្រែន និងអ៊ីតាលីត្រូវប្រជែងគ្នាយកលេខ២ ខណៈម៉ាសេដ្វាន និងម៉ាលត៍ ហាលអាវទៅហើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7189.txt
|
Sandro Tonali ខ្សែបម្រើចំណូលថ្មីរបស់ក្លិប Newcastle United ស្ថិតក្រោមការស៊ើបអង្កេតជុំវិញការភ្នាល់ខុសច្បាប់។ នេះបើតាមក្លិបស្ថិតនៅ Premier League បានបញ្ជាក់នាថ្ងៃទី១៨ ខែតុលា។ កីឡាករអ៊ីតាលីម្នាក់ទៀត Nicolo Fagioli របស់ក្រុម Juventus ត្រូវបានរងបម្រាមមិនពាក់ព័ន្ធសកម្មភាពបាល់ទាត់រយៈពេល ៧ខែ ក្នុងករណីភ្នាល់នេះ។
|
ខ្សែបម្រើអន្តរជាតិអ៊ីតាលី Tonali បានចូលរួមជាមួយនឹងក្រុម Newcastle កាលពីដើមរដូវកាល ដោយផ្ទេរមកពីក្រុម AC Milan ក្នុងតម្លៃខ្លួនប្រមាណ ៧៤លានដុល្លារ ដែលជាកំណត់ត្រាសម្រាប់កីឡាករសញ្ជាតិអ៊ីតាលីនៅក្លិបសារិការព្រៃ។ អាជ្ញាធរផ្នែកច្បាប់ និងកីឡាកំពុងស៊ើបអង្កេតការប្រើប្រាស់វេទិកាភ្នាល់ខុសច្បាប់របស់កីឡាករបាល់ទាត់នៅក្នុងប្រទេសអ៊ីតាលី។ «Newcastle United អាចបញ្ជាក់បានថា Sandro Tonali កំពុងស្ថិតក្រោមការស៊ើបអង្កេតដោយរដ្ឋអាជ្ញានៃប្រទេសអ៊ីតាលី ហើយនិងសហព័ន្ធបាល់ទាត់អ៊ីតាលី (FIGC) ចំពោះការភ្នាល់ខុសច្បាប់។ Tonali កំពុងចូលរួមយ៉ាងពេញលេញជាមួយនឹងការស៊ើបអង្កេតហើយនឹងបន្តសហការជាមួយអាជ្ញាធរពាក់ព័ន្ធទាំងអស់។ គេនឹងក្រុមគ្រួសារនឹងបន្តទទួលបានការគាំទ្រយ៉ាងពេញទំហឹងពីក្លិប។»។ នេះបើតាមសេចក្តីថ្លែងការណ៍របស់ក្លិប Newcastle United។ កីឡាករ Nicolo Fagioli របស់ក្រុម Juventus និងក្រុមជម្រើសជាតិអ៊ីតាលី ត្រូវបានរងការហាមឃាត់រយៈពេល ៧ខែពីសកម្មភាពបាល់ទាត់ និងពិន័យជាប្រាក់ប្រមាណជាង ១ម៉ឺនដុល្លារ ពីសំណាក់ស្ថាប័ន FIGC បន្ទាប់ពីរូបគេបានបំពានច្បាប់លើការភ្នាល់ក្នុងការប្រកួត។ កាលពីថ្ងៃទី១៧ ខែតុលា កីឡាករ Fagioli ក៏ត្រូវបានស្ថិតក្រោមការស៊ើបអង្កេតពីសំណាក់រដ្ឋអាជ្ញានៅក្នុងទីក្រុងទួរីន ប្រទេសអ៊ីតាលីផងដែរ ជុំវិញការជាប់ទាក់ទងនឹងការភ្នាក់ខុសច្បាប់នៅលើគេហទំព័រភ្នាល់ល្បែងខុសច្បាប់កីឡា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_719.txt
|
លោកស្រី គីម យ៉ូចុង ប្អូនស្រីមេដឹកនាំកូរ៉េខាងជើង នៅថ្ងៃទី១៩ ខែសីហា បានច្រានចោលគំនិតផ្តួចផ្តើមរបស់កូរ៉េខាងត្បូងដែលសន្យាជួយសេដ្ឋកិច្ចខ្លួន ក្នុងករណីរដ្ឋាភិបាលក្រុងព្យុងយ៉ាងបោះបង់កម្មវិធីនុយក្លេអ៊ែរចោល។ បើតាមលោកស្រីគីម គម្រោងមួយនេះ គឺមិនសមហេតុផល និងយកគំរូតាមរដ្ឋាភិបាលចាស់ប៉ុណ្ណោះ។
|
អត្ថបទទាក់ទង ប្រធានាធិបតីកូរ៉េខាងត្បូង សន្យាកែលម្អទំនាក់ទំនងជាមួយជប៉ុនជាថ្មី ក្នុងខួបទី៧៧ឆ្នាំនៃទិវារំដោះជាតិនៅថ្ងៃទី១៥ ខែសីហា លោក យូន សុកយ៉ល ប្រធានាធិបតីកូរ៉េខាងត្បូង បានដាក់ចេញគម្រោងជួយកែលម្អសេដ្ឋកិច្ចកូរ៉េខាងជើង ក្នុងករណីក្រុងព្យុងយ៉ាងរំសាយកម្មវិធីនុយក្លេអ៊ែរ។ មេដឹកនាំកូរ៉េខាងត្បូងនេះ បានសន្យាជួយពង្រីកផលិតផលកសិកម្ម ធ្វើទំនើបកម្មមន្ទីរពេទ្យ រចនាសម្ព័ន្ធវេជ្ជសាស្រ្ត និងអនុវត្តការវិនិយោគអន្តរជាតិ នៅក្នុងប្រទេសជិតខាងខ្លួនមួយនេះ។ យ៉ាងណាមិញ គម្រោងខាងលើ មិនត្រូវបានរដ្ឋាភិបាលក្រុងព្យុងយ៉ាងស្វាគមន៍ឡើយ និងចាត់ទុកជារឿងមិនសមហេតុផល រួមទាំងយកតាមគោលនយោបាយរបស់រដ្ឋាភិបាលរបស់លោក Lee Myung-bak ដែលដឹកនាំកូរ៉េខាងត្បូងនៅចន្លោះឆ្នាំ២០០៨ ដល់២០១៣។ «គម្រោងរបស់គាត់ គឺគ្មានហេតុផលត្រឹមត្រូវ ដោយវាមិនអាចអនុវត្តបាន»។ លោកស្រី គីម យ៉ូចុង ប្អូនស្រីលោក គីម ជុងអ៊ុន អះអាងបែបនេះ។ មន្រ្តីទទួលបន្ទុកកិច្ចការអន្តរកូរ៉េ និងជាអនុប្រធាននាយកដ្ឋាននៃគណៈកម្មាធិការមជ្ឈិមរបស់បក្សពលករកូរ៉េខាងជើង ចាត់ទុកផែនការក្រុងសេអ៊ូលមិនអាចដំណើរការបាន ហើយកូរ៉េខាងជើង នឹងមិនចូលតុចរចាជាមួយកូរ៉េខាងត្បូងឡើយ។ នេះបើតាមការចុះផ្សាយរបស់ទីភ្នាក់ងារព័ត៌មាន KCNA។ បន្ថែមពីនេះ លោកស្រីគីម បានថ្លែងពីការបង្ហោះសន្លឹកប័ណ្ណប្រឆាំងក្រុងព្យុងយ៉ាង តាមរយៈបាឡុងធំៗ ចូលមកក្នុងទឹកដីកូរ៉េខាងជើងផង។ ទាក់ទិននឹងបញ្ហានេះ មន្រ្តីកូរ៉េខាងជើង បានចោទកូរ៉េខាងត្បូង បន្តបញ្ជូនសំរាមចូលដីខ្លួន ដែលបង្កឱ្យផ្ទុះជំងឺកូវីដ-១៩ ក្នុងប្រទេស។ ក្រោយពីការអះអាងលោកស្រីគីម ជុងអ៊ុន ក្រសួងបង្រួបបង្រួមកូរ៉េខាងត្បូង បានបង្ហាញការសោកស្តាយយ៉ាងខ្លាំង និងចាត់ទុកជាការឆ្លើយតបមិនសមរម្យ ដោយមើលស្រាលគោលបំណងនៃគំនិតផ្តួចផ្តើមនេះ។ លោកស្រី Lee Hyo-jung អ្នកនាំពាក្យរងក្រសួងបង្រួបបង្រួមកូរ៉េខាងត្បូង បានអះអាងថា កាយវិការរបស់ក្រុងព្យុងយ៉ាងបែបនេះ មិនត្រឹមតែប៉ះពាល់សន្តិភាពនៅឧបទ្វីបកូរ៉េនោះទេ តែធ្វើឱ្យក្រុងព្យុងយ៉ាងកាន់តែឯកោពីសហគមន៍អន្តរជាតិ រួមទាំងធ្វើឱ្យសេដ្ឋកិច្ចរបស់ខ្លួនកាន់តែលំបាក។ ថ្លែងទៅកាន់សមាជិកសភាក្នុងថ្ងៃដដែល រដ្ឋមន្រ្តីបង្រួបបង្រួមកូរ៉េខាងត្បូង លោក Kwon Young-se បានលើកឡើងថា រដ្ឋាភិបាលក្រុងសេអ៊ូល នៅតែបន្តអត់ធ្មត់ ដើម្បីចាប់ផ្តើមកិច្ចចរចាជាមួយក្រុងព្យុងយ៉ាង ឬដាក់សម្ពាធក្នុងករណីចាំបាច់។ សូមបញ្ជាក់ថា ការច្រានចោលរបស់កូរ៉េខាងជើង លើគំនិតផ្តួចផ្តើមរបស់កូរ៉េខាងត្បូងបែបនេះ អាចធ្វើឱ្យស្ថានការណ៍នៅឧបទ្វីបកូរ៉េ នៅតែបន្តស្មុគស្មាញ ស្របពេលអាម៉េរិក និងសម្ព័ន្ធមិត្ត បានបង្ហាញក្តីបារម្ភថា កូរ៉េខាងជើងអាចសាកល្បងនុយក្លេអ៊ែរជាថ្មី បន្ទាប់ពីអាកខានតាំងពីឆ្នាំ២០១៧ ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7190.txt
|
ក្របខណ្ឌលីគកំពូលអង់គ្លេស Premier League គឺជាលីគមួយដែលគេមិនអាចប្រកែកបាន អំពីភាពខ្លាំងនៃការប្រកួតប្រជែងរបស់ពួកគេ ក៏ដូចជាកីឡាករមានសមត្ថភាពខ្លាំងៗជាច្រើន បានប្រកបអាជីពនៅទីនោះ។ Premier League គឺលីគនៃវប្បធម៍បាល់ទាត់ដ៏ទាក់ទាញមួយ ទូទាំងពិភពលោក។
|
លីគកំពូលអង់គ្លេស មិនត្រឹមតែជាលីគដែលមានការទស្សនាច្រើននោះទេនៅលើពិភពលោក ប៉ុន្តែក៏ជាទីកន្លែងដែលបង្កើតនៅកីឡាករយុវជនដ៏ខ្លាំងពូកែមួយផងដែរ សម្រាប់អនាគតបាល់ទាត់តទៅមុខបន្តទៀត។ Premier League ជាផ្ទះដែលបង្កើតនៅតារាបាល់ទាត់ល្បីៗមកពីជុំវិញពិភពលោក ហើយជំរុញឱ្យកីឡាករបាល់ទាត់ទាំងនោះ មានកេរ្តិ៍ឈ្មោះល្បីល្បាញកាន់តែខ្លាំងឡើង នៃអាជីពពួកគេ។ ភាគច្រើនកីឡាករវ័យក្មេងមានសមត្ថភាពថាមពល ទេពកោលស្យខ្លាំងៗ នៅក្នុងការប្រកួត តែងទទួលបាននៅការគាំទ្រខ្លាំង មិនថាឆាកតំបន់ និងអន្តរជាតិ។ ខាងក្រោមនេះជាកីឡាករអាយុក្រោម ២៣ឆ្នាំ ល្អបំផុតទាំង ៥ នៅក្នុង Premier League ពេលបច្ចុប្បន្ន៖ ៥ Julian Alvarez ក្រុម Manchester City Julian Alvarez ក្នុងរដូវកាល ២០២៣-២៤ កំពុងតែបង្ហាញនូវក្តីស្រម៉ៃរបស់គេបន្តទៀត បន្ទាប់ពីបានជួយអាហ្សង់ទីនឈ្នះពានរង្វាន់ World Cup 2022 និងបានរង្វាន់ ៣ ជាមួយ Man City កាលពីរដូវកាលមុន។ ខ្សែប្រយុទ្ធវ័យក្មេងរូបនេះបានដើរតួនាទីយ៉ាងសំខាន់ប្រចាំក្លិប Man City និងក្រុមជម្រើសជាតិក្នុងការពាំនាំជ័យជម្នះដល់ក្រុម ពីទម្រង់លេងដ៏ល្អ ក៏ដូចជាការស៊ុតបាល់បញ្ចូលទីរបស់គេ។ បង្ហាញខ្លួន ៤៩ប្រកួតរដូវកាលមុន គេរកបាន ១៧គ្រាប់ និងបញ្ជូនបាល់ ៥គ្រាប់ សម្រាប់ក្លិប និងស៊ុតចូល ៤គ្រាប់កាលនៅ World Cup។ ៤ Enzo Fernandez ក្លិប Chelsea Enzo Fernandez គឺជាតារាបាល់ទាត់វ័យក្មេងល្អបំផុតដែលបានបង្ហាញខ្លួននៅក្នុងព្រឹត្តិការណ៍ World Cup ឆ្នាំមុខ ក៏ដូចជានៅក្លិប Benfica ផងដែរមុនពេលផ្លាស់មកកាន់ Chelsea។ បើទោះជារូបគេបានផ្លាស់មកក្លិបនៅអង់គ្លេសហើយក្លិបកំពុងតែជួបបញ្ហាទម្រង់លេងយ៉ាងណាក្តី តែខ្សែបម្រើសញ្ជាតិអាហ្សង់ទីន នៅតែបង្ហាញទម្រង់លេងល្អរបស់គេល្អដដែល នៅក្នុងក្រុមនៃលីគកំពូលអង់គ្លេសមួយនេះ។ ៣ Dominik Szoboszlai ក្លិប Liverpool Liverpool កំពុងតែមានទម្រង់លេងដ៏ល្អមួយឡើងវិញនៅក្នុងរដូវកាលថ្មីនេះ ដោយទាំងនៅតំបន់ប្រយុទ្ធ ក៏ដូចជាតំបន់ខ្សែបម្រើកំពុងតែធ្វើព្យុះភ្លៀងឡើងវិញ ក្នុងការស្វែងរកគ្រាប់បាល់ជាបន្តបន្ទាប់។ ទម្រង់លេងល្អនេះ ក៏មានចំណែករបស់កីឡាករ Szoboszlai សញ្ជាតិហុងគ្រី ក្រោយរូបគេបានផ្លាស់មកចូលរួមនៅរដូវកាលថ្មីនេះ។ កីឡាករវ័យ ២២ឆ្នាំ រូបនេះ មានគុណភាពខ្លាំងសម្រាប់ Liverpool ក្រោយក្រុមមួយនេះ មានកីឡាករជើងចាស់បានចាកចេញជាច្រើនរួចមក។ ២ Bukayo Saka ក្រុម Arsenal ខ្សែបម្រើសញ្ជាតិអង់គ្លេសរូបនេះ កំពុងតែធ្វើឱ្យមានការចាប់អារម្មណ៍ខ្លាំងមិនថានៅរដូវកាលមុន និងរដូវកាលនេះនោះទេ ។ ខ្សែប្រយុទ្ធស្លាបពូកែញ៉ាក់មួយនេះ កំពុងតែជំរុញក្រុម Arsenal ក្នុងការប្រជែងពានរង្វាន់ Premier League សារជាថ្មី។ កីឡាករវ័យ ២២ឆ្នាំ ជាកីឡាករដ៏សំខាន់បំផុតមួយរូប សម្រាប់ក្រុមដឹកនាំដោយលោក Mikel Arteta ក្នុងការស្វែងរកគ្រាប់បាល់ជាបន្តបន្ទាប់និងជ័យជម្នះ មិនថានៅក្នុងអង់គ្លេស និងក្របខណ្ឌ Champions League ឡើយ។ ១ Erling Haaland ក្រុម Manchester City ខ្សែប្រយុទ្ធសញ្ជាតិន័រវែសកំពុងតែត្រូវបានគេចាប់អារម្មណ៍ខ្លាំងក្នុងការឈ្នះពានរង្វាន់ Ballon d’Or សម្រាប់ឆ្នាំ ២០២៣ ក្រោយពីការបង្ហាញខ្លួនយ៉ាងអស្ចារ្យរបស់គេកាលពីរដូវកាលមុនរួចមក។ រដូវកាលមុនខ្សែប្រយុទ្ធវ័យ ២៣ឆ្នាំ បានក្លាយជាកីឡាករឈ្នះស្បែកជើងមាស ដោយរកបានគ្រាប់បាល់ច្រើនជាងគេបង្អស់ទាំងនៅ Premier league និង Champions League ជាមួយ Manchester City។ សម្រាប់រដូវកាលថ្មីនេះ Haaland ក៏នៅតែជាម៉ាស៊ីនក្នុងការរកគ្រាប់បាល់សម្រាប់ក្រុម Man City ដើម្បីបន្តប្រជែងពានរង្វាន់នានាបន្ថែមទៀតផង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7191.txt
|
ខ្សែប្រយុទ្ធ Lionel Messi បានបង្ហាញថារូបគេបានជាសះស្បើយពេញលេញ ពីបញ្ហារបួសសាច់ដុំ ដោយបានស៊ុតបាល់បញ្ចូលទី ២គ្រាប់ នៅក្នុងជ័យជម្នះរបស់អាហ្សង់ទីន លើក្រុមប៉េរូ លទ្ធផល ២-០ នៅក្នុងជំនួបវគ្គជម្រុះពានរង្វាន់ FIFA World Cup 2026 តំបន់ទ្វីបអាម៉េរិកខាងត្បូង (CONMEBOL) នាថ្ងៃទី១៨ ខែតុលា។
|
Messi ត្រូវបានកោះហៅដោយក្រុមជម្រើសជាតិអាហ្សង់ទីន បើទោះជារងរបួសសាច់ដុំក៏ដោយ កាលពីប៉ុន្មានសប្តាហ៍មុន។ កាលពីថ្ងៃទី១២ ខែតុលា ប្រធានក្រុមរូបនេះ បានប្តូរចូលលេងសម្រាប់ក្រុមអាហ្សង់ទីន នៅក្នុងវគ្គទីពីរ នៃជ័យជម្នះ ១-០ របស់អាហ្សង់ទីនទៅលើក្រុមប៉ារ៉ាហ្កាយ ខណៈរូបគេមិនទាន់ជាសះស្បើយពីបញ្ហារបួសសាច់ដុំ ពេញលេញកាលនោះ។ យ៉ាងណាសម្រាប់ជំនួបទល់នឹងប៉េរូ ខ្សែប្រយុទ្ធវ័យ ៣៦ឆ្នាំ ត្រូវបានចូលលេងសម្រាប់ជម្រើស ១១នាក់ដំបូងឱ្យក្រុមជើងឯកពិភពលោកឆ្នាំ ២០២២។ Messi បានជួយក្រុមអាហ្សង់ទីនបើកការនាំមុខមុននៅនាទី៣៧ ដោយការស៊ុតបាល់ដ៏អស្ចារ្យ ដែលជាការបញ្ជូនបាល់ពីមិត្តរួមក្រុម Nicolas Gonzalez ហើយនៅ ១០នាទីបន្ទាប់ Messi ស៊ុតចូលគ្រាប់ទី២ ដោយជាការបញ្ជូនបាល់ពីសំណាក់ខ្សែបម្រើ Enzo Fernandez។ នាការប្រកួតនោះ Messi ត្រូវរកបានគ្រាប់បាល់ Hat-trick នៅក្នុងវគ្គទីពីរទៅហើយ ប៉ុន្តែគ្រាប់បាល់ដែលស៊ុតចូលទី៣ នោះត្រូវបានបដិសេធដោយអាជ្ញាកណ្តាល និងប្រព័ន្ធ VAR ដោយជាគ្រាប់បាល់ស្ថិតនៅជំហ Offside។ ក្រោយពេលបានជួយក្រុមយកឈ្នះការប្រកួតតារាបាល់ទាត់ក្រុម Inter Miami បានសរសើរដល់មិត្តរួមក្រុមដែលនៅតែរក្សាបាននូវទម្រង់លេងដ៏ល្អរបស់ក្រុម និងរក្សាកម្រិតលេងដ៏ល្អរបស់ក្រុមឱ្យនៅដដែលសម្រាប់ការប្រជែង។ «ក្រុមមួយនេះពិតជាអស្ចារ្យខ្លាំងណាស់ រាល់ពេលដែលពួកគេបានលេង ពួកគេជិតក្លាយជាអ្នកលេងល្អបំផុតនៅក្នុងប្រវត្តិសាស្ត្រ។ បើនិយាយអំពីកម្រិតនៃការប្រកួត ខ្ញុំគិតថាយើងកំពុងរីកចម្រើនបន្ថែមទៀត បន្ទាប់ពីឈ្នះ World Cup យើងគឺពិតជាមានភាពជឿជាក់ ការរួបរួម និងរឹងមាំ យើងសង្ឃឹមថាយើងអាចបន្តភាពរីកចម្រើនខ្លាំងថែមទៀត។»។ Messi បាននិយាយបែបនេះក្រោយចប់ការប្រកួត។ ចំណែកគ្រូបង្វឹកក្រុមអាហ្សង់ទីនលោក Lionel Scaloni ថាកីឡាករអាហ្សង់ទីនគឺស្ថិតនៅលើផ្លូវមួយដែលមានគោលដៅដូចគ្នានឹង Messi ដែលគ្រោងនឹងចូលនិវត្តន៍មុនការប្រកួតបាល់ទាត់ពិភពលោក ២០២៦។ លោក Scaloni បាននិយាយដូច្នេះ ៖ «ក្រុមបានយល់ដឹងពី Messi យូណាស់ហើយ រឿងនេះបានផ្តល់ផលដល់រូបគេសម្រាប់ភាពជឿជាក់។ ខ្ញុំសង្ឃឹមថាគេនឹងអាចលេងតាមដែលគេអាចធ្វើទៅបាន ព្រោះគ្រប់គ្នាសប្បាយចិត្តចង់ឃើញរូបគេនៅលើទីលានប្រកួត។»។ ក្រុមអាហ្សង់ទីនឆ្លងកាត់ ៤ប្រកួត នៃវគ្គជម្រុះ World Cup 2026 ឈ្នះការប្រកួតជាប់ៗគ្នា ហើយបន្តឈរកំពូលតារាងនៃតំបន់ទ្វីបអាមេរិកខាងត្បូង។ ការប្រកួតបន្ទាប់របស់អាហ្សង់ទីន នឹងត្រូវជួបក្រុមអ៊ុយរូហ្កាយដែលស្ថិតនៅចំណាត់ថ្នាក់លេខ ២ នៅថ្ងៃទី១៦ ខែវិច្ឆិកា មុនពេលទៅប៉ះប្រេស៊ីលនៅ ៥ថ្ងៃបន្ទាប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7192.txt
|
ក្លិប Juventus បានចាប់ផ្តើមកិច្ចពិភាក្សាជាមួយនឹងធនាគារក្នុងប្រទេសអ៊ីតាលី លើគម្រោងខ្ចីប្រាក់ប្រមាណ ២០០លានអឺរ៉ូ (២១៣លានដុល្លារ) ក្រោយពេលដែលក្រុមប្រឹក្សាភិបាលរបស់ក្លិបបានយល់ព្រមលើកិច្ចព្រមព្រៀងបង្កើនដើមទុកសម្រាប់ក្លិប នាថ្ងៃទី២៣ ខែតុលា។
|
«ក្រុមហ៊ុនកំពុងតែពិចារណាលើឱកាសដើម្បីចូលរួមបង្កើតក្រុមមួយ សម្រាប់ការទិញភាគហ៊ុនដែលទើបចេញថ្មីរបស់ក្លិប។ សម្រាប់គោលបំណងនេះយើងបានចាប់ផ្តើមទំនាក់ទំនងជាមួយនឹងស្ថាប័នធនាគារដែលឈានមុខគេក្នុងប្រទេសអ៊ីតាលី។»។ នេះបើតាមសេចក្តីថ្លែងការណ៍របស់ក្លិប Juventus។ កាលពីដើម្បីខែតុលា ក្លិប Juventus ក៏ធ្លាប់បានអះអាងថាខ្លួន នឹងស្នើសុំម្ចាស់ភាគហ៊ុនសម្រាប់បង្កើនដើមទុនថ្មីបន្ថែម ខណៈដែលខ្លួនបានប្រកាសពីការខាតបង់ប្រាក់ចំណូលប្រចាំឆ្នាំ។ ក្លិបយក្សអ៊ីតាលីមួយនេះ បន្ថែមទៀតថា ក្លិបអាចនឹងបន្តរងបញ្ហាវិបត្តិពន្ធ ព្រមទាំងការខាតបង់ប្រាក់ចំណូល។ សម្រាប់គម្រោងការខ្ចីប្រាក់ពីធនាគារ ក្លិបរហស្សនាមសេះបង្កង់បានបន្ថែមទៀតថា ប្រាក់កម្ចីក្នុងការបង្កើនដើមទុន ត្រូវបានរំពឹងថានឹងអនុវត្តក្នុងរយៈពេល ៤ខែ ដំបូងនៅដើមឆ្នាំ ២០២៤។ លើសពីនេះក្រុមប្រឹក្សាភិបាលក្លិប នឹងស្នើសុំម្ចាស់ភាគហ៊ុនធំគ្រប់គ្រងដោយក្រុមហ៊ុន Exor ក្នុងការគិតគូការបង់ប្រាក់ដំបូង ៨០លានអឺរ៉ូ (៩០លានដុល្លារ) ដើម្បីគាំទ្រដល់គម្រោងដែលក្លិបកំពុងតែរង់ចាំការអនុវត្តកិច្ចព្រមព្រៀងបង្កើនដើមទុននេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7193.txt
|
ប្រទេសនៃចក្រភពអង់គ្លេស និងសាធារណរដ្ឋអៀរឡង់ បានទទួលសិទ្ធិធ្វើជាម្ចាស់ផ្ទះសម្រាប់ការប្រកួតពានរង្វាន់ UEFA Euro 2028 នៅក្នុងកិច្ចប្រជុំរបស់សហព័ន្ធបាល់ទាត់ទ្វីបអឺរ៉ុប ក្នុងប្រទេសស្វ៊ីស។ កីឡដ្ឋានចំនួន ១០ មកពីប្រទេសដែលស្ថិតក្នុងចក្រភពអង់គ្លេស និងសាធារណរដ្ឋអៀរឡង់ ត្រៀមខ្លួនរៀបចំការប្រកួត ដោយកីឡដ្ឋាន Wembley នឹងត្រូវរៀបចំការប្រកួតវគ្គផ្តាច់ព្រ័ត្រសារជាថ្មី។
|
ការដេញថ្លៃរបស់ប្រទេសទាំងប្រាំ ដែលរួមមានអង់គ្លេស, ស្កុតឡែន, វែលស៍, អៀរឡង់ខាងជើង និងសាធារណរដ្ឋអៀរឡង់ ត្រូវបានយលព្រមពីសំណាក់ UEFA បន្ទាប់ពីប្រទេសតួកគីបានដកខ្លួនចេញពីដំណើរដេញថ្លៃកាលពីសប្តាហ៍មុន។ ប្រទេសតួកគី បានបង្វែរចំណាប់អារម្មណ៍សម្រាប់ការដេញថ្លៃ ដោយរួមបញ្ចូលគ្នាក្នុងការដេញថ្លៃសម្រាប់ព្រឹត្តិការណ៍ Euro 2032 របស់ពួកគេ ជាមួយនឹងប្រទេសអ៊ីតាលី ក្នុងនាមជាសហម្ចាស់ផ្ទះ។ ការដេញនេះក៏ត្រូវបាន UEFA សម្រេចយល់ព្រមដូចគ្នា។ «ទាំងនេះគឺជាពេលវេលាដ៏គួរឱ្យរំភើប ហើយយើងមានសំណើរសម្រាប់ Euro 2028 ដ៏គួរឱ្យទាក់ទាញសម្រាប់ UEFA។ ការដេញថ្លៃរបស់យើងនឹងមានភាពអស្ចារ្យសម្រាប់ព្រឹត្តិការណ៍ Euros របស់ក្រុមបុរស ហើយនឹងផ្តល់នូវកេរ្តិ៍ឈ្មោះដ៏យូអង្វែងនៅទូទាំងចក្រភពអង់គ្លេស និងអៀរឡង់ទាំងមូល។«។ នេះបើតាមសេចក្តីថ្លែងការណ៍រួមរបស់សហព័ន្ធបាល់ទាត់ប្រទេសទាំង ៥។ ការប្រកួត Euro 2028 នឹងត្រូវធ្វើឡើងនៅក្នុងកីឡដ្ឋានចំនួន ១០ផ្សេងគ្នា នៅទូទាំងប្រទេសទាំង ៥ នៃចក្រភពអង់គ្លេស និងសាធារណរដ្ឋអៀរឡង់។ ក្នុងចំណោមប្រទេសទាំង ៥ មានប្រទេសសាធារណរដ្ឋអៀរឡង់ អៀរឡង់ខាងជើង និងវែលស៍ មិនដែលធ្វើជាម្ចាស់ផ្ទះរៀបចំការប្រកួតពានរង្វាន់បាល់ទាត់អឺរ៉ុបឡើយ។ សម្រាប់កីឡដ្ឋាន Wembley ត្រូវបានគេរំពឹងថានឹងអាចក្លាយជាទីកន្លែងរៀបចំការប្រកួតវគ្គផ្តាច់ព្រ័ត្រ Euro 2028 ដោយកីឡដ្ឋានដ៏ធំប្រចាំប្រទេសអង់គ្លេសអាចផ្ទុកអ្នកទស្សនាជាង ៩ម៉ឺននាក់ បន្ទាប់ពីភាពវឹកវរជុំវិញការធ្វើជាម្ចាស់ផ្ទះនៃការប្រកួត Euro 2020 វគ្គផ្តាច់ព្រ័ត្រ។ ខាងក្រោមនេះគឺជាកីឡដ្ឋានចំនួន ១០ នៃចក្រភពអង់គ្លេស និងសាធារណរដ្ឋអៀរឡង់ ដែលនឹងអាចរៀបចំការប្រកួត Euro 2028 ៖ 1 កីឡដ្ឋាន Wembley ទីក្រុងឡុងដ៍ផ្ទុកមនុស្ស ៩០,៦៥២នាក់។ 2 កីឡដ្ឋាន Principality ទីក្រុង Cardiff ប្រទេសវែលស៍ ផ្ទុកមនុស្ស ៧៣,៩៥២នាក់។ 3 កីឡដ្ឋាន Tottenham Hotspur ទីក្រុងឡុងដ៍ ផ្ទុកមនុស្ស ៦២,៣២២នាក់។ 4 កីឡដ្ឋាន Etihad ទីក្រុង Manchester ផ្ទុកមនុស្ស ៦១,០០០នាក់។ 5 កីឡដ្ឋាន Everton ទីក្រុង Liverpool ផ្ទុកមនុស្ស ៥២,៦៧៩នាក់។ 6 កីឡដ្ឋាន St James Park ទីក្រុង Newcastle ផ្ទុកមនុស្ស ៥២,៣០៥នាក់។ 7 កីឡដ្ឋាន Villa Park ទីក្រុង Birmingham ផ្ទុកមនុស្ស ៥២,១៩០នាក់។ 8 កីឡដ្ឋាន Hampden Park ទីក្រុង Glasgow ប្រទេសស្កុតឡែន ផ្ទុកមនុស្ស ៥២,០៣២នាក់។ 9 កីឡដ្ឋាន Aviva ទីក្រុង Dublin សាធារណរដ្ឋអៀរឡង់ ផ្ទុកមនុស្សបាន ៥១,៧១១នាក់។ 10 កីឡដ្ឋាន Casement park ទីក្រុង Belfast ប្រទេសអៀរឡង់ខាងជើង ផ្ទុកមនុស្ស ៣៤,៥០០នាក់។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7194.txt
|
មហាសេដ្ឋីកាតា Sheikh Jassim bin Hamad Al Thani សម្រេចចិត្តដកខ្លួនចេញពីដំណើរការដេញថ្លៃទិញក្លិប Manchester United ។ មហាសេដ្ឋីអង់គ្លេស Jim Ratcliffe មានភាគរយខ្ពស់ក្នុងទិញយកបានភាពហ៊ុន២៥ភាគរយរបស់ក្លិបយក្សអង់គ្លេសមួយនេះ។ នេះបើតាមការផ្សាយរបស់កាសែត BBC។
|
គ្រួសារ Glazer ដែលបានកាន់កាប់ក្លិប Man Utd ក្នុងឆ្នាំ ២០០៥ បានបង្ហាញពីចេតនាចង់លក់ក្លិបយក្សអង់គ្លេសនេះវិញ កាលពីខែវិច្ឆិកា ឆ្នាំ ២០២២។ ក្រោយការប្រកាសរបស់គ្រួសារមហាសេដ្ឋីអាម៉េរិក មានអ្នកជំនួញល្បីៗជាច្រើនបង្ហាញការចាប់អារម្មណ៍ចង់បាន។ បំណងចង់លក់ក្លិប របស់គ្រួសារ Glazer កើតឡើងបន្ទាប់ពីក្រុម Man Utd ធ្លាក់ទម្រង់លេងខ្លាំងទាំងក្នុងលីគ និងលីគអឺរ៉ុប ជាពិសេសមិនដែលទទួលបានពានធំៗណាមួយឡើយក្នុងរយៈពេលប៉ុន្មានឆ្នាំចុងក្រោយនេះ។ លោក Sheikh Jassim តាមរយៈធានាគាដ៏ធំរបស់កាតា ធ្លាប់បានដេញថ្លៃ ៦.៦ពាន់លានដុល្លារដើម្បីទិញយកភាគហ៊ុនធំពីគ្រួសារ Glazer ប៉ុន្តែការដេញថ្លៃនេះ ត្រូវបានបរាជ័យ ដោយសារការពិភាក្សាមិនត្រូវរូវគ្នា។ មិនត្រូវរូវគ្នា មហាសេដ្ឋីកាតារូបនេះ មិនផ្តល់សំណើរថ្មីទៀតឡើយ ដោយសម្រេចបញ្ចប់ការដេញថ្លៃរបស់ខ្លួនតែម្តង។ នេះបើតាមកាសែត BBC។ ការបញ្ចប់ការដេញថ្លៃរបស់លោក Sheikh Jassim បានធ្វើឱ្យក្រុមហ៊ុន Ineos Group របស់អ្នកជំនួញអង់គ្លេសលោក Jim Ratcliffe ដែលចង់បានភាគហ៊ុន២៥ភាគរយរបស់ Man Utd ក្លាយជាអ្នកដេញថ្លៃសំខាន់ចុងក្រោយ។ មហាសេដ្ឋីអង់គ្លេសរូបនេះ ត្រូវបានគេសង្ឃឹមថានឹងជោគជ័យក្នុងការទិញយកភាគហ៊ុនមួយចំណែក ស្រពពេលលោក Ratcliffe បង្ហាញបំណងទិញយកភាគហ៊ុន២៥ភាគរយនេះ ដើម្បីចូលរួមដោយស្រាយស្ថានភាពអាក្រក់របស់ក្រុមបិសាចក្រហម។ Man Utd ស្ថិតនៅចំណាត់ថ្នាក់លេខ១០ក្នុងតារាងពិន្ទុ Premier League ដោយ៨ប្រកួត ចាញ់ ៤ និងឈ្នះ៤ មាន១២ពិន្ទុ។ នៅ Champions League ពួកគេបរាជ័យទាំងពីរប្រកួតដំបូងតែម្តង នៅវគ្គសន្សំពិន្ទុ។៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7195.txt
|
ប្រទេសឥណ្ឌូណេស៊ី កំពុងតែពិភាក្សាជាមួយនឹងប្រទេសអូស្ត្រាលីជុំវិញការងារសហការគ្នាក្នុងការដេញថ្លៃធ្វើជាម្ចាស់ផ្ទះព្រឹត្តិការណ៍ FIFA World Cup ឆ្នាំ ២០៣៤ ដោយរួមមានការចូលរួមពីសំណាក់ប្រទេសម៉ាឡេស៊ី និងសិង្ហបុរី។ នេះបើតាមការលើកឡើងពីសំណាក់ប្រធានសហព័ន្ធបាល់ទាត់ឥណ្ឌូណេស៊ី PSSI នាថ្ងៃទី១១ ខែតុលា។
|
កាលពីថ្មីៗនេះ សហព័ន្ធបាល់ទាត់ពិភពលោកបានអញ្ជើញសមាជិកសហព័ន្ធដែលមកពីប្រទេសក្នុងតំបន់ទ្វីបអាស៊ី និងអូសេអានី ដើម្បីបង្ហាញការចាប់អារម្មណ៍ក្នុងការដេញថ្លៃធ្វើជាម្ចាស់ផ្ទះរៀបចំការប្រកួតពានរង្វាន់ World Cup នៅក្នុងឆ្នាំ ២០៣៤។ បើតាមការដកស្រង់ពាក្យសម្តីរបស់លោក Erick Thohir ប្រធានសហព័ន្ធបាល់ទាត់ឥណ្ឌូណេស៊ី ពីសំណាក់កាសែត Sydney Morning Herald ប្រទេសឥណ្ឌូណេស៊ីកំពុងជជែកជាមួយអូស្ត្រាលីពីការដេញថ្លៃនេះ។ «យើងកំពុងតែពិភាក្សាគ្នាជុំវិញការដេញថ្លៃជាមួយនឹងអូស្ត្រាលី។ នៅពេលដែលខ្ញុំបានទៅទស្សនកិច្ចម៉ាឡេស៊ី និងសិង្ហបុរី ប្រទេសទាំងពីរបានបង្ហាញចំណាប់អារម្មណ៍ក្នុងការចូលរួមជាមួយនឹងឥណ្ឌូណេស៊ី និងអូស្ត្រាលី ក្នុងការរៀប World Cup រួមគ្នា។»។ នេះជាសម្តីលោក Thohir ប្រធាន PSSI។ កាលពីសប្តាហ៍មុនសហព័ន្ធបាល់ទាត់អន្តរជាតិ FIFA បានប្រកាសដោយភាពភ្ញាក់ផ្អើលជុំវិញការប្រកាសដែលថាប្រទេសអេស្ប៉ាញ, ព័រទុយហ្កាល់ និងម៉ារ៉ុក នឹងធ្វើជាសហម្ចាស់ផ្ទះរៀបចំការប្រកួត World Cup នៅឆ្នាំ ២០៣០ ហើយដែលការប្រកួតបើកឆាកចំនួន ៣ នឹងត្រូវធ្វើឡើងនៅប្រទេសប៉ារ៉ាហ្កាយ អាហ្សង់ទីន និងអ៊ុយរូហ្កាយ ដើម្បីគម្រប់ខួប ១០០ឆ្នាំ នៃបាល់ទាត់ពិភពលោក។ យ៉ាងណាសម្រាប់ចំណាប់អារម្មណ៍ធ្វើជាម្ចាស់ផ្ទះឆ្នាំ ២០៣៤ ប្រទេសអារ៉ាប៊ីសាអូឌីតបានឈានដល់ដំណាក់កាលទីពីររបស់ពួកគេ ដាក់សំណើរការចាប់អារម្មណ៍ដេញថ្លៃធ្វើម្ចាស់ផ្ទះទៅកាន់ FIFA។ FIFA បានផ្តល់ឱកាសសម្រាប់ប្រទេស និងក្រុមប្រទេសដែលជាសមាជិកសហព័ន្ធក្នុងការដេញថ្លៃធ្វើម្ចាស់ផ្ទះ World Cup 2034 ដែលពេលកំណត់នឹងត្រូវផុតនៅត្រឹមថ្ងៃទី៣១ ខែតុលា។ ចំពោះការចាប់អារម្មណ៍ចង់ដេញថ្លៃពីសំណាក់ប្រទេសឥណ្ឌូណេស៊ី រួមជាមួយនឹងប្រទេសអូស្ត្រាលី សិង្ហបុរី និងម៉ាឡេស៊ី ប្រធាន PSSI បានបង្ហាញជំនឿរបស់លោកថា FIFA នឹងប្រលែកមកមើលប្រទេសដទៃក្រៅពីប្រទេសក្នុងតំបន់មជ្ឈិមបូពា៍។ លោក Thohir បានអះអាងដូច្នេះថា ៖ «យើងមានក្តីសង្ឃឹមខ្លាំង ខ្ញុំគិតថា FIFA នឹងមើលឃើញថាតំបន់មជ្ឈិមបូពា៍ ដែលធ្លាប់រៀបចំធ្វើម្ចាស់ផ្ទះម្តងរួចមកហើយពេលនៅប្រទេសកាតាឆ្នាំមុន ហើយប្រទេសជប៉ុន កូរ៉េខាងត្បូងក៏ធ្លាប់បានធ្វើដូចគ្នា។ ខ្ញុំប្រាកដណាស់ថា FIFA នឹងព្យាយាមនៅប្រទេសផ្សេងទៀត។ ឱកាសនៃការឈ្នះនឹងមានប្រសិនបើយើងចូលរួមជាមួយនឹងអូស្ត្រាលី ម៉ាឡេស៊ី និងសិង្ហបុរី ដែលជាទីតាំងធំដូចគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7196.txt
|
កីឡាករ Bruno Fernandes ប្រធានក្រុម Manchester United ជាកីឡាករដែលមាននាទីលេងច្រើនជាងគេនៅក្នុងចំណោមកីឡាករខ្លាំងៗលើពិភពលោក នារយៈពេលប៉ុន្មានឆ្នាំចុងក្រោយនេះ។ នេះបើតាមការសិក្សារបស់សមាគមកីឡាករបាល់ទាត់ពិភពលោក FIFPRO នាថ្ងៃទី៤ ខែតុលា។
|
កីឡាករវ័យ ២៩ឆ្នាំ លេងបានចំនួន ៦,៦៦៦នាទីពីការប្រកួតចំនួន ៧២លើក ចន្លោះពីថ្ងៃទី១៥ ខែកញ្ញា ឆ្នាំ ២០២២ ដល់ថ្ងៃទី១៥ ខែកញ្ញា ឆ្នាំ ២០២៣ ដោយសរុបការលេងរបស់រូបគេនៅក្នុងក្រុមព័រទុយហ្កាល់ និង Manchester United។ បើតាម FIFPRO ខ្សែបម្រើសញ្ជាតិព័រទុយហ្កាល់ជាកីឡាករម្នាក់ដែលលេងបានចំនួន ២៩,៤៨៦នាទី ចាប់តាំងពីរូបគេបង្ហាញខ្លួននៅក្នុងព្រឹត្តិការណ៍ World Cup 2018 ក្នុងប្រទេសរុស្ស៊ី។ ចំណែកកីឡាការិនី Aitana Bonmati របស់ក្រុម Barcelona ក៏ជាកីឡាការិនីដែលបង្ហាញខ្លួននៅក្នុងការប្រកួតបាល់ទាត់ស្ត្រីបានច្រើនបំផុតដល់ទី ២៤២ប្រកួត បើគិតតាំងពីឆ្នាំ ២០១៨ មក។ ទោះជាយ៉ាងណា FIFPRO បានព្រមានអំពីបញ្ហាធ្វើការងារលើកកម្រិត សម្រាប់កីឡាករបាល់ទាត់អាជីពទាំងអស់។ FIFPRO បាននិយាយដូច្នេះថា ៖ «បន្ទុកការងារដ៏ខ្លាំងនៅតែជាបញ្ហាសំខាន់បំផុតមួយសម្រាប់កីឡាករនៅក្នុងការប្រកួតកម្រិតកំពូល។ ខណៈដែលកាលវិភាគនៃការប្រកួតត្រូវបានបង្កើនឡើងថែមទៀត រឿងទាំងនេះគឺគ្មានឡើយនូវវិធីបង្ហារក្នុងការការពារកីឡាករ សុខុមាលភាពការងារ និងការធ្វើឱ្យកីឡាករបានលេងយូអង្វង។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7197.txt
|
ក្រុមកីឡាអេឡិចត្រូនិក See You Soon គ្រងជើងឯកពានរង្វាន់ Mobile Legends Bang Bang Professional League (MPL Cambodia) រដូវកាលទី៥ និងជាលើកទី២ តាមរយៈការយកឈ្នះ CFU Gaming ដោយលទ្ធផល ៤-៣ វគ្គផ្តាច់ព្រ័ត្រ។ See You Soon នឹងក្លាយជាក្រុមតំណាងឱ្យកម្ពុជា ប្រកួតលើឆាកអន្តរជាតិក្នុងកម្មវិធី MPLI នៅឥណ្ឌូណេស៊ី និង M5 World Championship នៅហ្វីលីពីន។
|
ការប្រកួតកាត់សេចក្តីដែលមាន ៧វគ្គ ដើម្បីស្វែងរកក្រុមជើងឯកសម្រាប់រដូវកាលទី៥ នៃលីគកីឡាអេឡិចត្រូនិកដ៏ធំក្នុងប្រទេសកម្ពុជា ក្រុម See You Soon និង CFU Gaming បានផ្តល់ការប្រកួតដ៏ស្វិតស្វាញ និងជក់ចិត្តបំផុតដែលមិនធ្លាប់មានទៅកាន់អ្នកគាំទ្រ។ ឆ្លងកាត់ការប្រកួតរយៈពេលជាង ២ខែ កន្លងមក ចាប់តាំងពីវគ្គ Regular Season ក្រុមទាំងពីបានឆ្លងការប្រកួតដ៏ស្វិតស្វាញជាច្រើន ហើយក៏ធ្លាប់បានប៉ះគ្នារួចមកហើយដែរ មុនពេលមកជួបគ្នាសាជាថ្មីនៅក្នុងវគ្គ Playoffs ដណ្តើមពានរង្វាន់។ នៅការប្រកួតវគ្គ Playoffs ដែលធ្វើឡើងចាប់ពីថ្ងៃទី៥ ដល់ទី៨ ខែតុលា ក្រុមម្ចាស់ជើងឯក See You Soon បានឆ្លងកាត់ការប្រកួតតាំងពីវគ្គជម្រុះ Playoffs Bracket ដោយពួកគេបានប៉ះក្រុម PRO Esports ហើយបានយកឈ្នះការប្រកួតនោះដោយលទ្ធផល ៣-១ មុនពេលបន្តដំណើរទៅកាន់ការប្រកួតនៅវគ្គពាក់កណ្តាលផ្តាច់ព្រ័ត្រ Upper Bracket ហើយយកឈ្នះលើក្រុម BURN x Flash ដោយលទ្ធផល ៣-០ ដូចគ្នា។ See You Soon បានឡើងទៅប៉ះ CFU Gaming ម្តងរួចមកហើយនៅវគ្គផ្តាច់ព្រ័ត្រ Upper Bracket ហើយបានយកឈ្នះការប្រកួតដោយលទ្ធផលដ៏ស្វិតស្វាញដូចគ្នាលទ្ធផល ៣-២ ។ ក្រុម CFU Gaming បានឆ្លងកាត់ការប្រកួតវគ្គពាក់កណ្តាលផ្តាច់ព្រ័ត្រដោយយកឈ្នះលើក្រុម Team MAX លទ្ធផល ៣-១ ដើម្បីទៅប៉ះក្រុម See You Soon នៅវគ្គផ្តាច់ព្រ័ត្រ Upper Bracket ប៉ុន្តែពួកគេត្រូវបានធ្លាក់ទៅកាន់តំបន់ Lower Bracket ក្រោយចាញ់ការប្រកួត ៣-២។ យ៉ាងណា CFU នៅតែអាចបន្តវិលត្រលប់ទៅប៉ះ See You Soon នៅវគ្គផ្តាច់ព្រ័ត្រ(Grand Finals) ក្រោយពួកគេបានទម្លាក់ក្រុម BURN x FLASH ដោយលទ្ធផល ៣-១ នៅវគ្គផ្តាច់ព្រ័ត្រ Lower Bracket។ See You Soon បន្តយកឈ្នះលើ CFU Gaming នៅវគ្គផ្តាច់ព្រ័ត្រ ហើយឈ្នះការប្រកួតនេះបានធ្វើឱ្យក្រុមកីឡាអេឡិចត្រូនិក មួយនេះបានក្លាយជាក្រុមគ្រងជើងឯក ២សម័យកាល ដែលការឈ្នះលើកដំបូងរបស់ពួកគេ គឺតាំងពីរដូវកាលទី១ មក។ សម្រាប់ក្រុម CFU វិញនេះ គឺជាបរាជ័យនៅវគ្គផ្តាច់ព្រ័ត្រនៃ MPL Cambodia ពីររដូវកាលជាប់គ្នា។ ក្លាយជាក្រុមឈ្នះជើងឯក ២សម័យកាល See You Soon តាមស្មើកំណត់ត្រាក្រុម BURN x Flash ដែលឈ្នះជើងឯក ២សម័យកាលដូចគ្នានៃការប្រកួតលីគអាជីព Mobile Legends របស់ប្រទេសកម្ពុជា។ គ្រងជើងឯកលីគ MPL Cambodia រដូវកាលទី៥ បានផ្តល់ឱកាសដល់ក្រុម See You Soon ដើម្បីក្លាយជាក្រុមតំណាងឱ្យប្រទេសកម្ពុជា សម្រាប់ការប្រកួតនៅក្នុងពានរង្វាន់ Mobile Legends Professional League Invitational ដែលធ្វើឡើងនៅប្រទេសឥណ្ឌូណេស៊ី នៅក្នុងខែវិច្ឆិកា និងការប្រកួតពានរង្វាន់លំដាប់ពិភពលោក M5 World Championship នៅក្នុងប្រទេសហ្វីលីពីន នៅក្នុងខែធ្នូខាងមុខ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7198.txt
|
ការប្រកួតរវាងក្រុមអ៊ីស្រាអែលទល់នឹងស្វ៊ីសនៅក្នុងការប្រកួតជម្រុះពានរង្វាន់ Euro 2024 នឹងត្រូវពន្យាពេលរហូតដល់ថ្ងៃទី១៥ ខែវិច្ឆិកា បន្ទាប់ពីមានការវាយប្រហារពីសំណាក់ក្រុមសកម្មប្រយុទ្ធហាម៉ាស មកលើប្រទេសអ៊ីស្រាអែល កាលពីពេលថ្មីៗនេះ។
|
សហព័ន្ធបាល់ទាត់ទ្វីបអឺរ៉ុប UEFA បានសម្រេចចិត្តពន្យាពេលនៃការប្រកួតរបស់ក្រុមជម្រើសជាតិអ៊ីស្រាអែល ក៏ដូចជាការប្រកួតបាល់ទាត់ទាំងអស់ក្នុងប្រទេសអ៊ីស្រាអែល ក្នុងរយៈពេល ២ខែ ព្រោះតែបញ្ហាជម្លោះកំពុងតែបន្ត ហើយបានធ្វើឱ្យមនុស្សពាន់នាក់បានបាត់បង់ជីវិត។ ក្រុមអ៊ីស្រាអែលស្ថិតនៅក្នុងពូល I នៃវគ្គជម្រុះពានរង្វាន់ Euro 2024 ដោយពួកគេនឹងត្រូវប្រកួតទល់នឹងស្វ៊ីសនៅថ្ងៃទី១២ ខែតុលា ក្នុងទីក្រុង Tel Aviv។ UEFA បានអះអាងថាការប្រកួតរវាងក្រុមទាំងពីរនឹងត្រូវលើកពេលទៅប្រកួតនៅក្នុងខែវិច្ឆិកា តាមពេលដែលបានកំណត់ថ្មី។ «UEFA នឹងបន្តតាមដានស្ថានការណ៍យ៉ាងដិតដល់ ហើយនឹងបន្តទំនាក់ទំនងជាងមួយនឹងក្រុមទាំងអស់ដែលពាក់ព័ន្ធ មុនពេលមានការសម្រេចចិត្តផ្លាស់ប្តូរដែលអាចកើតមានបន្ថែមទៀតចំពោះការប្រកួតនាពេលខាងមុខ ជាពិសេសទាក់ទងនឹងប្រទេសអ៊ីស្រាអែល។»។ នេះបើតាមសេចក្តីប្រកាសរបស់ UEFA នាថ្ងៃទី១០ ខែតុលា។ ចាប់តាំងពីព្រឹកថ្ងៃទី៧ ខែតុលាមក យោធាអ៉ីស្រាអែល និងក្រុមហាម៉ាស នៅតែបន្តប្រយុទ្ធគ្នា ក្រោយមានការលួចវាយប្រហារពីក្រុមហាម៉ាស។ ក្រុមហាម៉ាស បានចូលទៅក្នុងតំបន់ចំនួន ២២ ផ្នែកខាងក្រៅនៃតំបន់កាហ្សា។ គិតមកដល់ពេលនេះមនុស្សប្រមាណជាង ២ពាន់នាក់ត្រូវបានស្លាប់បាត់បង់ជីវិត ខណៈយោធាអ៊ីស្រាអែល បានឡោមពាត់តំបន់កាហ្សា ហើយបន្តទម្លាក់គ្រាប់បែកនៅគោលដៅដែលជាទីតាំងរបស់ក្រុមសកម្មប្រយុទ្ធហាម៉ាសលាក់ខ្លួន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7199.txt
|
កីឡាករ Randal Kolo Muani, Ousmane Dembele, Achraf Hakimi និង Layvin Kurzawa ត្រូវបានព្យួរពីក្រុមចំនួន ១ប្រកួត សម្រាប់ការស្រែកច្រៀងដោយប្រើពាក្យប្រមាថលើការស្រលាញ់ភេទដូចគ្នា ជាមួយក្រុមអ្នកគាំទ្រ អំឡុងការប្រកួតក្នុងក្របខណ្ឌ Ligue 1។ នេះបើតាមសមាគមកីឡាករបាល់ទាត់អាជីពបារាំង (IFL) នាថ្ងៃទី៥ ខែតុលា។
|
រឿងហេតុកើតឡើងអំឡុងការប្រកួតក្របខណ្ឌ Ligue 1 រវាង PSG ទល់នឹងក្រុម Olympique de Marseille នាកីឡដ្ឋាន Parc des Princes។ អ្នកគាំទ្រត្រូវបានគេឮថា បានស្រែកច្រៀងអបអរជ័យជម្នះ ដោយប្រើពាក្យលាយឡំនឹងការរើសអើងលើការស្រលាញ់ភេទដូចគ្នា ទៅកាន់ក្រុម Marseille ហើយហេតុការណ៍នោះក៏ត្រូវបានគេរាយការណ៍ថា ក៏មានកីឡាករស្ថិតក្នុងនោះផងដែរ។ ស្ថាប័ន IFL បានសម្រេចព្យួរកីឡាករចាប់ពីថ្ងៃទី១០ ខែតុលា ហើយទីតាំងឈរក្នុងកីឡដ្ឋានដែលមានឈ្មោះ Auteuil នៅក្នុងកីឡដ្ឋាន Parc des Princes ក៏ត្រូវព្យួរសម្រាប់ ២ប្រកួតផងដែរ។ ក្រោយរងការពិន័យ ក៏ដូចជាការព្យួរពីសំណាក់ IFL ក្លិប PSG ក៏បានបង្ហាញក្តីសោកស្តាយចំពោះរឿងហេតុដែលកើតឡើង ។ «ក្លិបពិតជាសោកស្តាយដែលគណៈកម្មាការវិន័យបានជ្រើសរើសវិធានការហួសហេតុ និងជាសមូហភាព ដែលទំនងជាធ្វើឱ្យប៉ះពាល់ដល់ការងារកិច្ចសន្ទនា និងការទប់ស្កាត់ដែលធ្វើឡើងដោយក្លិបជាមួយនឹងសមាគម ស្ថាប័ន និងអ្នកគាំទ្រ។»។ ក្លិប PSG បានចេញសេចក្តីថ្លែងការណ៍បែបនេះ ហើយក្លិបក៏បានអះអាងថានឹងមិនដាក់ពាក្យប្តឹងឧទ្ធរណ៍ឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_72.txt
|
គណៈកម្មការមជ្ឈិមបក្សកុម្មុយនីស្តវៀតណាមបានឯកភាពកាត់បន្ថយស្ថាប័នរដ្ឋសម្រាប់អាណត្តិឆ្នាំ ២០២១-២០២៦ ដោយសម្រួលក្រសួងមកនៅត្រឹមចំនួន១៤, ស្ថាប័នមានឋានៈស្មើក្រសួងចំនួន៣ និងទីភ្នាក់ងាររដ្ឋចំនួន៥ ស្ថិតនៅក្រោមរដ្ឋាភិបាល។ នេះបើតាមរដ្ឋមន្ត្រីក្រសួងមហាផ្ទៃលោកស្រី ផាម ធិ ថាញ់ ចា ថ្លែងទៅនៅថ្ងៃទី២៥ ខែមករា មួយថ្ងៃបន្ទាប់ពីសន្និសីទគណៈកម្មាធិការមជ្ឈិមបក្សលើកទី១៣ បានបិទបញ្ចប់។
|
មានកត្តាជាច្រើនដែលវៀតណាមសម្រេចកែសម្រួលក្បាលម៉ាស៊ីនរដ្ឋាភិបាលក្រោមការគ្រប់គ្រងរបស់អគ្គលេខាធិការបក្សលោក តូ ឡិម។ ការបង្រួមអំណាចជាផ្នែកមួយដើម្បីជួយឲ្យប្រមុខបក្សកុម្មុយនីស្តរូបនេះ អាចឈរជើងបានកាន់តែយូរនៅក្នុងតំណែងកំពូលរបស់ខ្លួន។ លោក តូ ឡិម បានក្លាយជាប្រមុខបក្សនៅខែសីហា ឆ្នាំមុនបន្ទាប់ពីការស្លាប់របស់លោក ង្វៀន ហ្វ៊ូ ជុង ដែលជាបុគ្គលប្រកាសប្រយុទ្ធប្រឆាំងអំពើពុករលួយយ៉ាងខ្លាំងក្លា។ ពីមុន លោក តូ ឡិម ជារដ្ឋមន្រ្តីក្រសួងសន្តិសុខសាធារណៈ ទទួលបានអំណាចយ៉ាងសំខាន់ក្នុងការចូលរួមបោសសម្អាតអំពើពុករលួយ។ បន្ទាប់ពីកាន់អំណាចកំពូលជាប្រមុខបក្សលោក តូ ឡិម បានបន្តបង្រួបបង្រួមអំណាច ដោយលោកព្យាយាមដាក់មនុស្សជំនិតៗដើម្បីងាយស្រួលក្នុងការបំពេញមហិច្ចតាបន្តជាអគ្គលេខាធិការបក្សមុនសមាជឆ្នាំ ២០២៦។ ដូច្នេះ លោក តូ ឡិម មានតែមួយឆ្នាំប៉ុណ្ណោះដើម្បីបោសសម្អាតអំពើពុករលួយ និងរៀបចំក្បាលម៉ាស៊ីនរដ្ឋាភិបាលឡើងវិញ ដែលអាចឈានជើងទៅកាន់ដំណែងកំពូលមួយនេះនាពេលខាងមុខ។ បញ្ហាសេដ្ឋកិច្ចក៏ជាវិញ្ញាសារដែលរដ្ឋាភិបាលត្រូវយកចិត្តទុកដាក់។ អំឡុងពេលកិច្ចប្រជុំគណៈកម្មាធិការកណ្តាលកាលពីខែមុន លោក តូ ឡិម បានហៅការផ្លាស់ប្តូរថាជាភាពចាំបាច់ខាងសេដ្ឋកិច្ចដោយពណ៌នាស្ថាប័នរដ្ឋថាជា«ឧបសគ្គនៃការរាំងស្ទះ» ដោយបន្ថែមថា កំណែទម្រង់មានគោលបំណងធ្វើឱ្យរដ្ឋាភិបាល គ្មានអំពើពុករលួយ បង្រួបបង្រួមឲ្យកាន់តែរឹងមាំ និងមានប្រសិទ្ធភាព។ វៀតណាមជាប្រទេសដែលពឹងផ្អែកលើការនាំចេញដើម្បីបន្តកំណើនលូតលាស់របស់ប្រទេស។ ស្ថិតក្នុងភាពមិនច្បាស់លាស់នៃទំនាក់ទំនងពាណិជ្ជកម្មជាមួយទីផ្សារធំបំផុតរបស់ខ្លួនក្រោមរដ្ឋបាលប្រធានាធិបតីអាម៉េរិកលោក ដូណាល់ ត្រាំ ប្រទេសនេះត្រូវតែធ្វើពិពិធកម្មសេដ្ឋកិច្ចឲ្យរឹងមាំ។ លោក ត្រាំ បានគំរាមដាក់ពន្ធលើទំនិញពី ១០ភាគរយទៅ ២០ភាគរយលើការនាំចូលទាំងអស់ ដែលកន្លងមកលោកបានដាក់ស្លាកវៀតណាមថាជា «អ្នកបំពានដ៏អាក្រក់បំផុត»សម្រាប់ពាណិជ្ជកម្មអាម៉េរិក ដោយសារតែអតិរេកដ៏ធំបានកើនឡើងខ្លាំងចាប់តាំងពីឆ្នាំ ២០១៩។ កតា្តទាំងនេះ ចង់មិនចង់វៀតណាមត្រូវតែបង្ខំចិត្តរុះរើសស្ថាប័នរដ្ឋមួយចំនួន ដែលជាផ្លូវល្អក់កករសម្រាប់បោះជំហានទៅកាន់ប្រទេសអភិវឌ្ឍ ហើយលែងសំពីងសំពោង ក្បាលធំដូចមុនទៀត។ មុននឹងកែសម្រួលរចនាសម្ព័ន្ធថ្មី រដ្ឋាភិបាលវៀតណាមមានក្រសួងចំនួន១៨ និងស្ថាប័នមានឋានៈស្មើក្រសួង ហើយមានទីភ្នាក់ងាររដ្ឋាភិបាលចំនួន៨ (ដូចជា ទូរទស្សន៍វៀតណាម សំឡេងវៀតណាម...)។ បើតាមសេចក្តីថ្លែងរបស់គណៈកម្មាធិការប្រតិបត្តិមជ្ឈិមរបស់រដ្ឋាភិបាលវៀតណាម ក្រសួង និងស្ថាប័នមួយចំនួនរបស់រដ្ឋាភិបាលគ្រោងនឹងបញ្ចូលគ្នាដូចជា ក្រសួងផែនការ និងវិនិយោគ និងក្រសួងហិរញ្ញវត្ថុទៅជាក្រសួងហិរញ្ញវត្ថុ។ ក្រសួងសំណង់ និងក្រសួងដឹកជញ្ជូន បញ្ចូលជាក្រសួងសំណង់ ខណៈក្រសួងកសិកម្ម និងអភិវឌ្ឍន៍ជនបទ ត្រូវច្របាច់ចូលក្រសួងធនធានធម្មជាតិ និងបរិស្ថាន ក្លាយជាក្រសួងកសិកម្ម និងបរិស្ថាន។ ក្រសួងព័ត៌មាន និងទំនាក់ទំនង និងក្រសួងវិទ្យាសាស្ត្រ និងបច្ចេកវិទ្យា ក្លាយជាក្រសួងវិទ្យាសាស្ត្រ និងបច្ចេកវិទ្យា។ ក្រសួងការងារ យុទ្ធជនពិការ និងសង្គមកិច្ច និងក្រសួងមហាផ្ទៃ បានក្លាយជាក្រសួងមហាផ្ទៃ។ បន្ថែមពីនេះ គណៈកម្មាធិការកណ្តាលបានសម្រេចបង្កើតក្រសួងកិច្ចការជាតិ និងសាសនា ដោយឈរលើមូលដ្ឋាននៃគណៈកម្មាធិការជនជាតិភាគតិច ទទួលបានមុខងារបន្ថែម ភារកិច្ច និងការរៀបចំគ្រប់គ្រងរដ្ឋសម្រាប់សាសនាពីក្រសួងមហាផ្ទៃ។ ដូច្នេះក្រោយពីសម្រួល វិស័យរដ្ឋាភិបាលត្រូវកាត់មកនៅ ៤ក្រសួង។ ប្រព័ន្ធអធិការកិច្ចនឹងត្រូវបានរៀបចំឡើងវិញដោយឈរលើមូលដ្ឋាននៃការរៀបចំអធិការកិច្ចរដ្ឋាភិបាល និងអធិការកិច្ចមូលដ្ឋាន និងជំនាញ។ អង្គភាពនគរបាលមូលដ្ឋាននឹងត្រូវរៀបចំឡើងវិញក្នុងទិសដៅ «ខេត្តទូលំទូលាយ ឃុំរឹងមាំ និងភាពស្អិតជាប់នៅមូលដ្ឋាន»។ ប៉ូលិសស្រុកនឹងមិនត្រូវបានរក្សាទុកទៀតទេ។ ដោយឡែកសម្រាប់ស្រុកនៅកោះ ព្រោះមិនមានអង្គភាពរដ្ឋបាលថ្នាក់ឃុំ ប៉ុស្តិ៍នគរបាលនឹងនៅតែរក្សាដដែល។ នៅក្នុងរដ្ឋសភា គណៈកម្មាធិការកិច្ចការបរទេសបានបញ្ចប់សកម្មភាព និងផ្ទេរភារកិច្ចរបស់ខ្លួនទៅឱ្យគណៈកម្មាធិការការពារជាតិ និងសន្តិសុខ ការិយាល័យរដ្ឋសភា និងក្រសួងការបរទេស។ គណៈកម្មាធិការការពារជាតិ និងសន្តិសុខជាតិ បានប្តូរឈ្មោះទៅជា គណៈកម្មាធិការការពារជាតិ សន្តិសុខ និងកិច្ចការបរទេស។ គណៈកម្មាធិការច្បាប់ និងគណៈកម្មាធិការយុត្តិធម៍ បញ្ចូលគ្នាទៅក្នុងគណៈកម្មាធិការច្បាប់ និងយុត្តិធម៌, គណៈកម្មាធិការសេដ្ឋកិច្ច និងគណៈកម្មាធិការហិរញ្ញវត្ថុ និងថវិកាបានរួមបញ្ចូលគ្នាទៅក្នុងគណៈកម្មាធិការសេដ្ឋកិច្ច និងហិរញ្ញវត្ថុ។ គណៈកម្មាធិការសង្គម និងគណៈកម្មាធិការវប្បធម៌ និងអប់រំបានរួមគ្នាបង្កើតគណៈកម្មាធិការវប្បធម៌ និងសង្គម។ គណៈកម្មាធិការបួងសួងរបស់ប្រជាជនត្រូវបានធ្វើឱ្យប្រសើរឡើង និងប្តូរឈ្មោះជាគណៈកម្មាធិការត្រួតពិនិត្យ និងអធិស្ឋានប្រជាជននៃរដ្ឋសភា។ គណៈកម្មាធិការប្រតិភូបានក្លាយជាគណៈកម្មាធិការការងារប្រតិភូរដ្ឋសភា។ ដូច្នេះក្រោយពីសម្រួល រដ្ឋសភាវៀតណាមនឹងមានគណៈកម្មការចំនួន២ បើធៀបនឹងបច្ចុប្បន្ន។ សម្រាប់ទីភ្នាក់ងារបក្ស គណៈកម្មាធិការកិច្ចការបរទេសមជ្ឈិមបានបញ្ចប់ប្រតិបត្តិការរបស់ខ្លួន និងផ្ទេរមុខងារ និងភារកិច្ចពាក់ព័ន្ធទៅក្រសួងការបរទេស និងគណៈកម្មាធិការបក្សនៃក្រសួងការបរទេស។ គណៈកម្មាធិការបក្សនៃវិស័យមជ្ឈិម គណៈកម្មាធិការបក្សនៃវិស័យសហគ្រាសមជ្ឈិម និងសម្ព័ន្ធយុវជនបក្ស គណៈកម្មាធិការបក្សនៅថ្នាក់កណ្តាល និងខេត្ត បានបញ្ចប់សកម្មភាពរបស់ខ្លួន។ គណៈកម្មាធិការមជ្ឈិមបានសម្រេចបង្កើតគណៈកម្មាធិការបក្សចំនួន៤ ដោយផ្ទាល់នៅក្រោមគណៈកម្មាធិការមជ្ឈិមបក្សរួមមានៈ គណៈកម្មាធិការបក្ស ភ្នាក់ងារមជ្ឈិម, គណៈកម្មាធិការបក្សរដ្ឋសភា, គណៈកម្មាធិការបក្សរដ្ឋាភិបាល, គណៈកម្មាធិការរណសិរ្សមាតុភូមិ និងអង្គការមជ្ឈិម។ គណៈកម្មាធិការឃោសនាមជ្ឈិម និងគណៈកម្មាធិការកៀរគរមហាជនកណ្តាលបានបញ្ចូលគ្នាទៅក្នុងគណៈកម្មាធិការឃោសនា និងចលនាមហាជនកណ្តាល។ គណៈកម្មាធិការសេដ្ឋកិច្ចកណ្តាលត្រូវបានបំពេញបន្ថែមជាមួយនឹងមុខងារ និងភារកិច្ចមួយចំនួន ហើយបានប្តូរឈ្មោះគណៈកម្មាធិការគោលនយោបាយ និងយុទ្ធសាស្ត្រកណ្តាល។ ដូច្នេះហើយ ក្រោយការសម្រួលកាត់បន្ថយក្រសួងចំនួន៤ រដ្ឋាភិបាលវៀតណាមមានក្រសួងចំនួន១៧ និងស្ថាប័នដែលមានថ្នាក់រដ្ឋមន្ត្រីរួមមាន ក្រសួងការពារជាតិ, ក្រសួងសន្តិសុខសាធារណៈ, ក្រសួងយុត្តិធម៌, ក្រសួងឧស្សាហកម្ម និងពាណិជ្ជកម្ម, ក្រសួងវប្បធម៌ កីឡា និងទេសចរណ៍, ក្រសួងការបរទេស, ក្រសួងអប់រំ និងបណ្តុះបណ្តាល, ក្រសួងសុខាភិបាល, ក្រសួងហិរញ្ញវត្ថុ, ក្រសួងសំណង់, ក្រសួងកសិកម្ម និងបរិស្ថាន, ក្រសួងវិទ្យាសាស្ត្រ និងបច្ចេកវិទ្យា; ក្រសួងមហាផ្ទៃ, ក្រសួងកិច្ចការជាតិ និងសាសនា, ការិយាល័យរដ្ឋាភិបាល, អធិការកិច្ចរដ្ឋាភិបាល និងធនាគាររដ្ឋវៀតណាម។ បន្ថែមពីនេះ នាពេលខាងមុខរដ្ឋាភិបាលវៀតណាមអនុញ្ញាតឲ្យចំនួនអ្នកតំណាងរាស្រ្ត លើសពីការកំណត់។ គេរំពឹងថា នៅថ្ងៃទី១២ ខែកុម្ភៈ រដ្ឋសភាវៀតណាមនឹងបើកកិច្ចប្រជុំវិសាមញ្ញលើកទី៩ របស់ខ្លួន ដើម្បីពិចារណា និងអនុម័តលើខ្លឹមសារសំខាន់ៗជាច្រើនពាក់ព័ន្ធនឹងការរៀបចំហេដ្ឋារចនាសម្ព័ន្ធថ្មី។ បន្ថែមពីនេះ ក្នុងកិច្ចប្រជុំនាពេលខាងមុខ រដ្ឋសភានឹងពិចារណាអនុម័តសេចក្តីសម្រេចចិត្តរបស់រដ្ឋសភា ស្តីពីការបង្កើតក្រសួងមួយចំនួននៃរដ្ឋាភិបាលអាណត្តិទី១៥ ឆ្នាំ២០២១-២០២៦, សេចក្តីសម្រេចចិត្តរបស់រដ្ឋសភាស្តីពីរចនាសម្ព័ន្ធចំនួនសមាជិករដ្ឋាភិបាលសម្រាប់អាណត្តិទី១៦នៃរដ្ឋសភា, សេចក្តីសម្រេចរបស់រដ្ឋសភាដើម្បីដោះស្រាយបញ្ហាដែលកើតឡើងក្នុងបទប្បញ្ញត្តិច្បាប់ទាក់ទងនឹងការចាត់ចែងរបស់ស្ថាប័ន, ការងារបុគ្គលិកស្ថិតនៅក្រោមអំណាច។ គួរជម្រាបថា បដិវត្តន៍នៃការសម្រួលក្រសួងនៅវៀតណាមត្រូវបានអនុវត្តយ៉ាងខ្លាំងក្នុងរយៈពេលប៉ុន្មានថ្ងៃថ្មីៗនេះ ក្រោមការដឹកនាំរបស់ អគ្គលេខាធិការបក្សកុម្មុយនីស្តលោក តូ ឡិម ។ ប្រមុខបក្សកុម្មុយនិស្តវៀតណាមរូបនេះបានកំណត់ពេលវេលាសម្រាប់សម្រួលយន្តការនយោបាយដ៏លំបាកក្នុងត្រីមាសទីមួយនៃឆ្នាំ២០២៥។ នេះត្រូវបានគេចាត់ទុកថាជាការប្រឈមមួយសម្រាប់មេដឹកនាំដែលមានប្រវត្តិជាមេប៉ូលិសដើម្បីបង្ហាញពីទេពកោសល្យរបស់លោកនៅមុនសមាជលើកទី១៤៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_720.txt
|
មន្ត្រីការទូតចិនជាន់ខ្ពស់ និងជាប្រធានការិយាល័យគណៈកម្មការកិច្ចការបរទេសចិន យ៉ាង ជាឈី លើកឡើងថា ចិន និងជប៉ុនគួរតែលុបបំបាត់ការជ្រៀតជ្រែករឿងផ្ទៃក្នុង ឬរឿងខាងក្រៅណាមួយ ហើយធ្វើការជាមួយគ្នា និងចុះសម្រុងគ្នាដើម្បីលើកកម្ពស់ទំនាក់ទំនងប្រទេសទាំងពីរវិញ។ លោក យ៉ាង អះអាងបែបនេះ ក្នុងជំនួបជាមួយមន្រ្តីសន្តិសុខជប៉ុននៅថ្ងៃទី១៧ ខែសីហា។
|
លោក យ៉ាង ជាឈី ប្រធានការិយាល័យគណៈកម្មការកិច្ចការបរទេសចិន និងលោក Tekeo Akiba អគ្គលេខាធិការនៃលេខាធិការដ្ឋានក្រុមប្រឹក្សាសន្តិសុខជាតិជប៉ុន បានដឹកនាំកិច្ចសន្ទនានយោបាយកម្រិតខ្ពស់ចិន-ជប៉ុនលើកទី៩ ដែលរៀបចំនៅទីក្រុងធានជីន។ ក្នុងជំនួបនេះ លោក យ៉ាង និយាយថា ប្រវត្តិសាស្រ្តនៃការផ្លាស់ប្ដូរទំនាក់ទំនងរវាងចិននិងជប៉ុន និងខួបលើកទី៥០ នៃការភ្ជាប់ទំនាក់ទំនងការទូតបានបញ្ជាក់ពីការរស់នៅជាមួយគ្នាដោយសន្តិភាព និងកិច្ចសហប្រតិបត្តិការមិត្តភាពដែលជាជម្រើសដ៏ត្រឹមត្រូវតែមួយគត់សម្រាប់ទំនាក់ទំនងប្រទេសទាំងពីរ។ នេះបើតាមការផ្សាយរបស់ទូរទស្សន៍រដ្ឋចិន CGTN ។ ឆ្លៀតពេលនោះ មន្ត្រីជប៉ុនក៏បានសួរលោក យ៉ាង ទាក់ទងបញ្ហាតៃវ៉ាន់ ដែលកំពុងតានតឹង។ លោក យ៉ាង ក៏បានឆ្លើយថា តៃវ៉ាន់ជាផ្នែកមិនអាចកាត់ផ្តាច់បានពីទឹកដីរបស់ចិន។ មន្ត្រីការទូតចិនជាន់ខ្ពស់រូបនេះ ក៏បានសង្កត់ធ្ងន់ទៅភាគីជប៉ុនថា ក្រុងតូក្យូគួរតែផ្តោតលើផលប្រយោជន៍ជាមូលដ្ឋាន និងយូរអង្វែងសម្រាប់ប្រទេសទាំងពីរនិងប្រជាជនវិញ ហើយជប៉ុនគួរតែមើលចិនក្នុងផ្លូវល្អ ត្រូវបន្តគោលនយោបាយវិជ្ជមាន ជាក់ស្តែង និងសមហេតុផល ព្រមទាំងត្រូវរក្សាទិសដៅត្រឹមត្រូវនៃការអភិវឌ្ឍដោយសន្តិភាព៕ យោងតាមសេចក្តីប្រកាសព័ត៌មានរបស់ក្រសួងការបរទេសចិន ភាគីទាំងពីរក៏បាន ផ្លាស់ប្តូរយោបល់លើបញ្ហាអន្តរជាតិ និងតំបន់ដែលជាកង្វល់រួម។ ភាគីទាំងពីរបានឯកភាពគ្នាថា កិច្ចសន្ទនានេះមានភាពស្មោះត្រង់ ស៊ីជម្រៅ និងស្ថាបនា។ ភាគីទាំង ក៏សន្យាបន្តរក្សាការសន្ទនា និងទំនាក់ទំនងបន្តទៅមុខផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7200.txt
|
នាយករដ្ឋមន្ត្រីឥណ្ឌា លោក លោក នារិន្ទ្រា ម៉ូឌី បង្ហាញបំណងចង់រៀបចំធ្វើម្ចាស់ផ្ទះកីឡាអូឡាំពិករដូវក្តៅឆ្នាំ ២០៣៦។
|
នៅពិធីបើកសម័យប្រជុំគណៈកម្មាធិការអូឡាំពិកអន្តរជាតិ (IOC) លើកទី១៤១ នៅទីក្រុងបុមបៃ ប្រទេសឥណ្ឌា ថ្ងៃទី១៥ ខែតុលា លោក ម៉ូឌី បានលើកឡើងថា ប្រទេសឥណ្ឌា នឹងប្រឹងប្រែងធ្វើយ៉ាងណាដើម្បីបង្ហាញភាពលេចធ្លោក្នុងការចូលរួមដេញថ្លៃធើ្វម្ចាស់ផ្ទះអូឡាំពិកឆ្នាំ២០៣៦។ «ការធ្វើជាម្ចាស់ផ្ទះការប្រកួតកីឡាអូឡាំពិកជា «ក្តីសុបិនជាយូរមកហើយ» សម្រាប់ប្រទេសឥណ្ឌា»។ នេះជាការបញ្ជាក់របស់នាយករដ្ឋមន្ត្រីឥណ្ឌា។ លោក ម៉ូឌី បានអះអាងនៅជំពោះមុខលោក Thomas Bach ប្រធាន IOC ថា ឥណ្ឌាចង់សម្រេចក្តីសុបិនរៀបកីឡាអូឡាំពិក និងសង្ឃឹមថា នឹងទទួលបានការសហការ និងគាំទ្រពេញទំហឹងពី IOC ដែលជាស្ថាប័នកីឡាកំពូលរបស់ពិភពលោក។ ក្នុងអង្គប្រជុំនោះ នាយករដ្ឋមន្ត្រីឥណ្ឌាសង្កត់ធ្ងន់ថា៖ «កីឡាមិនមែនគ្រាន់តែឈ្នះមេដាយប៉ុណ្ណោះទេ ប៉ុន្តែក៏ជាការឈ្នះចិត្តផងដែរ»។ មិនត្រឹមចង់រៀបអូឡាំពិកឆ្នាំ២០៣៦ឡើយ ឥណ្ឌាក៏កំពុងសម្លឹងដេញថ្លៃធ្វើជាម្ចាស់ផ្ទះកីឡាអូឡាំពិកយុវជននៅឆ្នាំ ២០២៩ផងដែរ ដែលនេះជាផ្លូវត្រួសត្រាយ ទៅអូឡាំពិក២០៣៦។ ឥណ្ឌា មិនដែលរៀបចំព្រឹត្តិការណ៍អូឡាំពិកទេ ប៉ុន្តែធ្លាប់ដឹកនាំព្រឹត្តិការណ៍ Commonwealth Games ឆ្នាំ ២០១០ ក្នុងទីក្រុងដេលី។ ក្នុងពិធីបើកសម័យប្រជុំ IOC នេះដែរ ប្រទេសម៉ិកស៊ិក និងឥណ្ឌូណេស៊ីបានបង្ហាញចំណាប់អារម្មណ៍ជាផ្លូវការក្នុងការធ្វើម្ចាស់ផ្ទះកីឡាអូឡាំពិកឆ្នាំ ២០៣៦ ហើយកាលពីខែកញ្ញាប្រធានាធិបតីប៉ូឡូញលោក Andrzej Duda បាននិយាយថាប្រទេសខ្លួនក៏មានក្តីសង្ឃឹមក្នុងការរៀបចំព្រឹត្តិការណ៍នេះដូចគ្នា។ ប៉ូឡូញមិនដែលធ្វើជាម្ចាស់ផ្ទះកីឡាអូឡាំពិករដូវក្តៅ ឬរដូវរងាទេ។ ក្រុងប៉ារីសនឹងធ្វើម្ចាស់ផ្ទះកីឡាអូឡាំពិកឆ្នាំ ២០២៤ មុនពេលក្រុង Los Angeles របស់អាម៉េរិក នឹងធ្វើនៅឆ្នាំ ២០២៨ និងទីក្រុង Brisbane របស់អូស្ត្រាលី នៅឆ្នាំ ២០៣២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7201.txt
|
Newcastle United បានផ្តល់មេរៀនឱ្យ Paris Saint-Germain ជាមួយជ័យជម្នះ ៤-១ ក្នុងការប្រកួត UEFA Champions League វគ្គសន្សំពិន្ទុ F។ លោក Luis Enrique អ្នកចាត់ការទូទៅក្រុមយក្សបារាំង លើកឡើងថាបរាជ័យដ៏ធ្ងន់ធ្ងរនេះ មិនគួរកើតឡើងទាល់តែសោះ។ អ្នកចាត់ការក្រុមសិរិកាព្រៃ លោក Eddie Howe មើលឃើញកំហុសតំបន់ការពាររបស់ PSG ដែលអាចឱ្យកូនក្រុមរកបានដល់ទៅ៤គ្រាប់។
|
ក្នុងជំនួបទី២ វគ្គសន្សំពិន្ទុពូល F ក្នុងកីឡដ្ឋាន St. James's Park នៅរាត្រីថ្ងៃទី៤ ខែតុលា ខ្សែបម្រើឆ្នើម Miguel Almiron រួមជាមួយខ្សែការពារ Dan Burn, Sean Longstaff និង Fabian Schär សុទ្ធតែបានទម្លុះសំណាញ់ទីរបស់អ្នកចាំទី Gianluigi Donnarumma។ ខ្សែការពារ Lucas Hernandez រកបាន១គ្រាប់ឱ្យក្រុមភ្ញៀវ PSG។ ចប់ការប្រកួតក្នុងលទ្ធផល Newcastle ឈ្នះ PSG ៤-១ គ្រូសញ្ជាតិអេស្ប៉ាញ Enrique ជឿជាក់ថាក្រុមអង់គ្លេសមួយនេះ កាន់តែមានភាពទាក់ទាញ។ «នេះជាការប្រកួតដ៏លំបាក និងធ្វើឱ្យក្រុមពិបាកប្រជែងទៅវគ្គបន្ត»។ នេះជាការលើកឡើងរបស់ Enrique ស្របពេលលោកយល់ថាលទ្ធផលនេះមិនសមកើតឡើងសម្រាប់ PSG នោះទេ ដ្បិតកូនក្រុមបង្កើតឱកាសច្រើនក្នុងការសម្រេចទី ក្នុងនោះដូចជា Ousmane Dembélé ខកឱកាសរកគ្រាប់ដំបូងសម្រាប់ក្រុមជាដើម។ អតីតគ្រូ Barcelona រូបនេះ ក៏យល់ថាលទ្ធផលនេះដូចជាអយុត្តិធម៌បន្តិចសម្រាប់ក្រុមយក្សបារាំង ប៉ុន្តែលោកអបអរ Newcastle ដែលលេងបានល្អ។ គ្រូសញ្ជាតិអេស្ប៉ាញ ប្រាប់កាសែត RMC Sport ទៀតថា ជ័យជម្នះ ៤-១ ជាលទ្ធផលដ៏សំខាន់សម្រាប់ Newcastle និងជាផ្លូវនាំឱ្យក្លិបអង់គ្លេសមួយនេះកាន់តែល្បីល្បាញ។ ក្នុងពូល F ដែលត្រូវបានចាត់ទុកថាជាពូលមរណៈ ដ្បិតទាំង៤ក្រុមសុទ្ធសឹងជាក្រុមខ្លាំងដូចជា PSG, Newcastle, AC Milan និង Borussia Dortmund។ ក្នុងជំនួបទី២ AC Milan ស្មើ Borussia Dortmund ០-០។ Newcastle ឈរកំពូលតារាងបណ្តោះអាសន្នមាន៤ពិន្ទុ តាមពីក្រោយដោយ PSG មាន៣ពិន្ទុ AC Milan មាន២ពិន្ទុឈរលេខ៣ និង Dortmund នៅបាតតារាងមាន១ពិន្ទុ។ ជំនួបបន្ទាប់ Newcastle ស្វាគមន៍ Dortmund ឯ PSG ទទួល AC Milan។ ជំនួបគូផ្សេងទៀត ម្ចាស់ការពារជើងឯក Manchester City បន្តឈ្នះ RB Leipzing ៣-១ ក្នុងជំនួបទី២ពូល G ស្របពេល FK Crvena Zvezda ស្មើ Young Boys ២-២។ ពូល AT-Madrid ឈ្នះ Feyenoord ៣-២ ឯ Lazio ឈ្នះ Celtic ២១- ។ ពូល H ក្រុម Shakhtar Donetsk ឈ្នះ Royal Antwerp ៣-២ ស្របពេល Barcelona ឈ្នះ FC Porto ១-០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7202.txt
|
ខ្សែប្រយុទ្ធ Gabriel Martinelli រកបានគ្រាប់បាល់ចុងម៉ោងជួយក្រុម Arsenal យកឈ្នះលើក្រុមការពារជើងឯក Manchester City លទ្ធផល ១-០ នៅក្នុងទឹកដីកីឡដ្ឋាន Emirate។ ១គ្រាប់ជ័យជម្នះពីសំណាក់ខ្សែប្រយុទ្ធសញ្ជាតិប្រេស៊ីល បានជួយឱ្យក្រុមកាំភ្លើងធំបានយកឈ្នះការប្រកួតលើកដំបូងលើក្រុម Man City ចាប់តាំងពីខែធ្នូ ឆ្នាំ ២០១៥។
|
ការខកចិត្តដ៏ធំសម្រាប់ក្រុមការពារជើងឯក បានកើតឡើងនៅក្នុង ៤នាទី ចុងក្រោយនៃការប្រកួត ក្រោយពេលដែលក្រុមទាំងពីរបានឆ្លងកាត់ការប្រកួតរយៈពេលជាយូនិងមានភាពប្រុងប្រយ័ត្នរៀងៗខ្លួន ដើម្បីអាចយកពិន្ទុពីការប្រកួត។ Martinelli ដែលប្តូរចូលនៅដើមវគ្គទីពីរនាទី៤៦ បានស៊ុតគ្រាប់បាល់យ៉ាងល្អនៅនាទី៨៦ ។ ក្រុមកាំភ្លើងធំមិនដែលយកឈ្នះលើក្រុម Man City ចាប់តាំងពីឆ្នាំ ២០១៥ ដោយការប្រកួត ១៥លើក គឺក្រុមស្ថិតក្នុងទីក្រុងឡុងដ៍ មិនដែលឈ្នះការប្រកួតឡើយ ភាគច្រើនចាញ់ និងស្មើតែប៉ុណ្ណោះ។ ១៥ប្រកួតមិនដែលឈ្នះលើ Man City បានក្លាយជាការចាញ់វែងបំផុតរបស់ Arsenal នៅក្នុងប្រវត្តិសាស្ត្រលីគដែលក្រុមទាំងពីរបានប៉ះគ្នា។ Arsenal អបអរសម្រាប់ការយកបានជ័យជម្នះលើក្រុមជើងខ្លាំង Man City បានធ្វើឱ្យក្រុមរបស់លោក Mikel Arteta ដណ្តើមបាន ៣ពិន្ទុ ហើយបន្តឡើងឈរប្រជែងនៅចំណាត់ថ្នាក់កំពូលតារាងជាមួយនឹងក្រុម ដែលកំពុងតែឡើងជើងខ្លាំង Tottenham Hotspur ដោយមាន ២០ពិន្ទុដូចគ្នា។ ការប្រកួតដែលធ្វើឡើងនៅថ្ងៃទី៨ ខែតុលា ចំនួន ៤គូ មានតែក្រុម Arsenal តែប៉ុណ្ណោះដែលបានយកឈ្នះការប្រកួត ចំណែកក្រុមចំនួន ៣ ផ្សេងទៀតបានប្រកួតស្មើគ្នាទាំងអស់។ ក្រុម Brighton & Hove Albion បានប្រកួតវាយបកស្មើ ២-២ ទល់និងក្រុម Liverpool នៅក្នុងកីឡដ្ឋាន The American Express Community។ កីឡាករ Simon Adingra បានស៊ុតបើកឆាកសម្រាប់ក្រុមដឹកនាំដោយលោក Roberto de Zerbi នៅនាទី២០ មុនពេលត្រូវបានកីឡាករ Mohamed Salah ស៊ុតបាល់ ២គ្រាប់មកវិញនៅនាទី៤០ និង ៤៥+១ នៅត្រឹមវគ្គទីមួយ តែយ៉ាងណានៅវគ្គទីពីរខ្សែការពារ Lewis Dunk បានស៊ុតបាល់តាមស្មើមកវិញនៅនាទី៦៧។ West Ham United ក៏រកបាន ១ពិន្ទុពីការប្រកួតស្មើ ២-២ ទល់នឹងក្រុម Newcastle United ក្នុងកីឡដ្ឋាន London។ ចំណែកក្រុម Aston Villa តាមស្មើ ១-១ លើក្រុមម្ចាស់ផ្ទះ Wolves ដើម្បីបន្តឈរនៅចំណាត់ថ្នាក់លេខ ៥ ដដែល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7203.txt
|
ក្រុម Manchester United បរាជ័យ២លើកជាប់គ្នានៅ២ប្រកួតដំបូង បន្ទាប់ពីចាញ់ Galatasaray ៣-២ នៅ Old Trafforld ក្នុងការប្រកួត UEFA Champions League វគ្គសន្សំពិន្ទុពូល A។ Arsenal បរាជ័យក្រោមថ្វីជើងក្រុមបារាំង Lens ក្នុងលទ្ធផល ២-១ ស្របពេល Bayern Munich និង Real Madrid បន្តឈ្នះរៀងខ្លួន។
|
ខ្សែប្រយុទ្ធចំណូលថ្មី Rasmus Hojlund រកបាន២គ្រាប់ឱ្យក្រុមម្ចាស់ផ្ទះ ប៉ុន្តែពីរគ្រាប់នេះមិនអាចជួយក្រុម Man Utd ទទួលបាន៣ពិន្ទុ សម្រាប់ជំនួបទី២ពូល A នៅរាត្រីថ្ងៃទី៣ ខែតុលាឡើយ។ Wilfried Zaha ដែលជាអតីតកីឡាករបិសាចក្រហម រួមជាមួយ Kerem Akturkoglu និង Mauro Icardi រកបានម្នាក់១គ្រាប់ ដើម្បីជួយ Galatasaray ឈ្នះ Man Utd ៣-២។ ឆ្លងកាត់ការប្រកួតពីរលើកក្រុមលោក Erik ten Hag ចាញ់ទាំងពីរលើក ស្ថិតនៅបាតតារាងពូល A ស្របពេល Bayern Munich ដែលបន្តយកឈ្នះ FC Copenhagen ២-១ ឈរនៅកំពូលតារាងមាន៦ពិន្ទុពេញ។ Galatasaray ឈរលេខ២បណ្តោះអាសន្នមាន៤ពិន្ទុ ឯ FC Copenhagen នៅលេខ៣មាន១ពិន្ទុ។ Arsenal ក៏រងបរាជ័យផងដែរនៅជំនួបទី២ពូល B ក្រោមថ្វីជើង Lens ក្នុងលទ្ធផល ២-១។ ២គ្រាប់វាយបកតាមឈ្នះរបស់ Lens នៅកីឡដ្ឋាន Stade Bollaert-Delelis សម្រេចបានដោយ Adrien Thomasson នាទី២៥ និង Elye Wahi នាទី៦៩ មុនពេល Gabriel Jesus ស៊ុតគ្រាប់នាំមុខឱ្យកាំភ្លើងធំនៅនាទី១៤។ ក្នុងពូលនេះ Sevilla ស្មើ PSV Eindhoven ២-២។ ឆ្លងកាត់ប្រកួត២លើក Lens ឈរកំពូលតារាងមាន៤ពិន្ទុ តាមពីក្រោយដោយ Arsenal មាន៣ពិន្ទុ Sevilla លេខ៣មាន២ពិន្ទុ និង PSV នៅបាតតារាងមាន១ពិន្ទុ។ Real Madrid បានវាយបកយកឈ្នះ Napoli ក្នុងលទ្ធផល ៣-២ សម្រាប់ជំនួបទី២ពូល C។ នៅកីឡដ្ឋាន Diego Armando Maradona ខ្សែការពារ Leo Ostigard រកបានគ្រាប់នាំមុនឱ្យម្ចាស់ផ្ទះ Napoli នៅនាទី១៩ មុនពេល Vinicius Junior រកបានគ្រាប់តាមស្មើឱ្យអធិរាជស នៅ៨នាទីបន្ទាប់។ ៥នាទីក្រោយមក Jude Bellingham ស៊ុតគ្រាប់នាំមុខឱ្យ Real Madrid វិញ មុនពេល Piotr Zielinski តាស្មើ ២-២វិញ នៅនាទី៥៤។ អ្នកចាំទី Alex Meret បានធ្វើឱ្យបាល់ចូលទីខ្លួនឯងនៅនាទី៧៨ ដែលធ្វើឱ្យក្រុមយក្សអេស្ប៉ាញ ឈ្នះក្រុមអ៊ីតាលី ៣-២។ ក្នុងពូល C នេះដែរ SC Braga ឈ្នះ Union Berlin ៣-២ នៅជំនួបទី២។ ក្រោយប្រកួត២លើក Real Madrid រកបាន៦ពិន្ទុពេញឈរកំពូលតារាង តាមពីក្រោយដោយ Napoli ដែលមាន៣ពិន្ទុ ស្មើក្រុមលេខ៣ Braga ឯ Union Berlin នៅបាតតារាងគ្មានពិន្ទុរាប់។ នៅពូល D វិញ Inter Milan បានយកឈ្នះ Benfica ២-១ ស្របពេល Real Sociedad ឈ្នះ FC Salzburg ២-០។ Real Sociedad ឈរកំពូលតារាងមាន៤ពិន្ទុ ស្មើ Inter Milan ដែលនៅលេខ២បណ្តោះអាសន្ន តាមពីក្រោយដោយ Salzburg មាន៣ពិន្ទុ និង Benfica នៅបាតតារាងគ្មានពិន្ទុក្រោយប្រកួត២លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7204.txt
|
ម្ចាស់ការពារតំណែងជើងឯកកូរ៉េខាងត្បូង ត្រូវប៉ះក្រុមរងជើងឯកជប៉ុន ដើម្បីដណ្តើមមេដាយមាស ព្រឹត្តិការណ៍កីឡាអាស៊ី Asian Games លើកទី១៩ វិញ្ញាបាល់ទាត់បុរស។ កូរ៉េខាងត្បូង បានទម្លាក់អ៊ូសបេគីស្ថាន ឯជប៉ុន ទម្លាក់ហុងកុង នៅវគ្គពាក់កណ្តាលផ្តាច់ព្រ័ត្រ។ ហុងកុង និងអ៊ូសបេគីស្ថាន ត្រូវប្រកួតដណ្តើមមេដាយសំរឹទ្ធ។
|
នៅជំនួបវគ្គពាក់កណ្តាលផ្តាច់ព្រ័ត្រ ក្នុងកីឡដ្ឋាន Xiaoshan Sports Centre ក្រុងហាងចូវ ប្រទេសចិន នៅល្ងាចថ្ងៃទី៤ ខែតុលា ក្រុមជើងឯករងឆ្នាំ ២០១៨ U23-ជប៉ុន បានយកឈ្នះហុងកុងក្នុងលទ្ធផល ៤-០។ ៤គ្រាប់របស់ជប៉ុន សម្រេចបានដោយកីឡាករ Shun Ayukawa ១គ្រាប់ Shota Hino ២គ្រាប់ និង Yota Komi ១គ្រាប់។ កូរ៉េខាងត្បូង ដែលជាក្រុមជើងឯកនៅហ្សាការតា បានទម្លាក់អ៊ូសបេគីស្ងាននៅវគ្គ៤ក្រុមចុងក្រោយក្នុងលទ្ធផលប្រផិតប្រផើយ ២-១ នៅកីឡដ្ឋាន Huanglong Sports Centre ក្នុងក្រុងហាងចូវ។ ២គ្រាប់របស់កូរ៉េ ធ្វើបានដោយ Jeong Woo-yeong ទាំងពីរគ្រាប់ ឯ១គ្រាប់របស់អ៊ូសបេគីស្ថានធ្វើបានដោយ Jasurbek Jaloliddinov។ នេះជាការជួបគ្នាវគ្គផ្តាច់ព្រ័ត្រ ដណ្តើមមេដាយមាសកីឡាអាស៊ីលើកទី២ជាប់គ្នា រវាង U23 កូរ៉េខាងត្បូង និង U23 ជប៉ុន បន្ទាប់ពីក្រុមទាំងពីរប៉ះគ្នារួចមកហើយនៅឆ្នាំ២០១៨ ដែលឥណ្ឌូណេស៊ីធ្វើម្ចាស់ផ្ទះ។ កាលនោះ កូរ៉េខាងត្បូង បានយកឈ្នះជប៉ុន ក្នុងលទ្ធផល ២-១។ សម្រាប់ជំនួបវគ្គផ្តាច់ព្រ័ត្រ ដែលធ្វើឡើងនៅថ្ងៃទី៧ ខែតុលា វេលាម៉ោង៩យប់ [ម៉ោងនៅកម្ពុជា] តើកូរ៉េខាងត្បូង អាចការពារមាដាយមាសរបស់ខ្លួន ឬជប៉ុន សងសឹកបានសម្រេច? ដោយឡែក ហុងកុង និងអ៊ូសបេគីស្ថាន ដែលធ្លាក់វគ្គពាក់កណ្តាលផ្តាច់ព្រ័ត្រ ត្រូវប្រជែងគ្នាមួយប្រកួតចុងក្រោយដណ្តើមមេដាយសំរឹទ្ធ នៅថ្ងៃទី៧ ខែតុលា វេលាម៉ោង ៣រសៀល [ម៉ោងនៅកម្ពុជា]។ កូរ៉េខាងត្បូង ជាក្រុមជោគជ័យបំផុតសម្រាប់វិញ្ញាសាបាល់ទាត់បុរស ក្នុងព្រឹត្តិការណ៍កីឡាអាស៊ី ដោយគ្រងជើងឯកមេដាយមាស ច្រើនជាងគេចំនួន ៥ដង តាមពីក្រោយដោយអ៊ីរ៉ង់៤លើក ឥណ្ឌា មីយ៉ាន់ម៉ា ឆាយន្នីសតាយប៉ិ ២លើកដូចគ្នា ចំណែក ជប៉ុន កូរ៉េខាងជើង អ៊ីរ៉ាក់ កាតា និង អ៊ូសបេគីស្ថាន ទទួលបានមាស១លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7205.txt
|
Eden Hazard អតីតខ្សែបម្រើឆ្នើមក្រុមជម្រើសជាតិបែលហ្ស៊ិក Chelsea និង Real Madrid ប្រកាសចូលនិវត្តន៍ពីអាជីពកីឡាករបាល់ទាត់ ក្រោយញ៉ាំញីដោយសាររបួសរ៉ាំរ៉ៃ។
|
Hazard ដែលមានវ័យ៣២ឆ្នាំ បានចាកចេញពី Chelsea ទៅចូលរួមជាមួយ Real Madrid ក្នុងឆ្នាំ ២០១៩ ក្នុងតម្លៃ ១០៩ លានដុល្លារ ក្រោយរូបគេបង្ហាញភាពលេចធ្លោសម្រាប់ក្រុមលីគកំពូលអង់គ្លេស។ ប៉ុន្តែក្រោយបង្ហាញខ្លួនបាន ៥៤ ប្រកួតសម្រាប់ក្រុមយក្សអេស្ប៉ាញ អតីតប្រធានក្រុមជម្រើសជាតិបែលហ្ស៊ិករូបនេះ បានចាកចេញពី Santiago Bernabéu នៅចុងរដូវកាលមុន។ បង្ហាញខ្លួនឱ្យ Real Madrid បានតែ៥៤ប្រកួត ដោយសារ Hazard ជួបបញ្ហារបួសរ៉ាំរ៉ៃ រហូតបង្ខំចិត្តបញ្ចប់អាជីពលើវាលស្មៅរបស់ខ្លួនត្រឹមវ័យ៣២ឆ្នាំ។ កីឡាករសញ្ជាតិបែលហ្ស៊ិករូបនេះ បានចូលនិវត្តន៍ពីក្រុមបាល់ទាត់អន្តរជាតិ កាលពីខែធ្នូឆ្នាំ២០២២ បន្ទាប់ពីក្រុមធ្លាក់ត្រឹមវគ្គចែកពូល FIFA World Cup ឆ្នាំ២០២២ នៅកាតា។ ក្នុងអាជីពកីឡាករ១៦ឆ្នាំ Hazard បានជួយ Chelsea ឈ្នះ Premier League ពីរលើក និង Europa League ១លើក។ ក្រោយចាកចេញពី Lille នៅឆ្នាំ២០១២ Hazard ស៊ុតបញ្ចូលទី ១១០គ្រាប់ ក្នុងការបង្ហាញខ្លួន៣៥២ លើកសម្រាប់ក្រុមតោខៀវ ។ ខ្សែបម្រើដែលធ្លាប់ជាប់ជា PFA Players' Player បានជួយ Real Madrid ឈ្នះ Champions League ១លើក FIFA Club World Cup មួយ European Super Cup មួយ La Liga ពីរលើក Copa del Rey មួយ និង Spanish Super Cup ពីរលើក។ យ៉ាងណាក៏ដោយ ពេលវេលារបស់ Hazard នៅទឹកដីអេស្បាញ ត្រូវបានគេចាត់ទុកថាជាការខកចិត្តយ៉ាងខ្លាំង ដោយសាររូបគេស៊ុតបញ្ចូលទី បានត្រឹមតែ៧គ្រាប់ប៉ុណ្ណោះ ក្នុងការបង្ហាញខ្លួន ៧៦លើក។ «បន្ទាប់ពីប្រកបជីពលើវាលស្មៅ១៦ឆ្នាំ និងបង្ហាញខ្លួនក្នុងទីលានច្រើនជាង ៧០០ប្រកួត ខ្ញុំបានសម្រេចចិត្តបញ្ចប់អាជីពរបស់ខ្ញុំជាកីឡាករបាល់ទាត់អាជីព។ នេះជាការបញ្ជាក់របស់ Hazard ដែលក្លាយជាកីឡាករទំនេរ ចាប់តាំងពីកិច្ចសន្យារបស់ខ្លួនជាមួយ Real Madrid ត្រូវបានបញ្ចប់នៅក្នុងខែមិថុនាឆ្នាំមុន។ អតីតប្រធានក្រុមបែលហ្ស៊ីក បានដឹងពីស្ថានភាពរបួសរបស់ខ្លួនច្បាស់ និងចាត់ទុកការសម្រេចចិត្តព្យួរស្បែកជើងត្រឹមពេលនេះ ជាពេលវេលាដ៏ត្រឹមត្រូវ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7206.txt
|
លោក Roberto de Zerbi គ្រូបង្វឹកក្រុម Brighton & Hove Albion និយាយថា កូនក្រុមរបស់លោករងសម្ពាធខ្លាំងអំពីបរិយាកាសនៃការប្រកួតនៅវគ្គដំបូង ពេលប្រកួតទល់ក្រុម Olympique Marseille ។ ប៉ុន្តែគ្រូបង្វឹកដដែលបង្ហាញពីមោទកភាពដែលកូនក្រុមអាចស្វែងរកបាន ១ពិន្ទុត្រឡប់មកវិញ និងជាលើកដំបូងនៅក្នុងការប្រកួតពានរង្វាន់ Europa League។
|
ស្ថិតក្នុងការប្រកួតពានរង្វាន់លំដាប់ទីពីរអឺរ៉ុប ក្រុមម្ចាស់ផ្ទះ Marseille បានបើកការនាំមុខលទ្ធផល ២-០ ទៅលើក្រុមភ្ញៀវមកពីអង់គ្លេស ។ ប៉ុន្តែនៅក្នុងវគ្គទីពីរ Brighton ក៏អាចវាយបកមកវិញ ២គ្រាប់ ដើម្បីរកបាន ១ពិន្ទុលើកដំបូងរបស់ពួកគេ នៅពានអឺរ៉ុប។ ទើបតែបង្ហាញខ្លួនលើកដំបូងក្នុងពានរង្វាន់អឺរ៉ុប និងជាការប្រកួតទីពីរ លោក De Zerbi អះអាងថាកូនក្រុមលោករងបន្ទុកធ្ងន់ សម្រាប់ការប្រកួតក្នុងឆាកលំដាប់អឺរ៉ុប។ «ខ្ញុំដឹងថាយើងមិនមែនជាក្រុមដែលធំនោះទេ យើងត្រឹមជាក្រុមតូចមួយប៉ុណ្ណោះ ក្លិបតូច តែយើងអាចឈានដល់ការប្រកួតប្រជែងពានរង្វាន់អឺរ៉ុប យើងលេងបានយ៉ាងល្អ វាបង្ហាញអំពីគុណភាពកីឡាករដ៏ពូកែរបស់យើង។ ច្បាស់ណាស់ដែលថាយើងរងសម្ពាធពីបរិយាកាសការប្រកួតតាំងពីដើមវគ្គ វាជាការប្រកួតក្រៅទឹកដីលើកដំបូងក្នុងអឺរ៉ុបសម្រាប់ Brighton សម្រាប់កីឡាករ សម្រាប់ក្លិប និងសម្រាប់អ្នកគាំទ្រ។ យើងត្រូវរៀនសម្របខ្លួន យើងត្រូវតែប្រើប្រាស់ការប្រកួតប្រជែងនេះ។»។ លោក De Zerbi បាននិយាយប្រាប់ក្នុងសន្និសីទកាសែតក្រោយចប់ការប្រកួតបែបនេះ។ ការប្រកួតស្មើសម្រាប់ Brighton កើតឡើងក្រោយពេលដែលពួកគេរងបរាជ័យជាបន្តបន្ទាប់ក្រោមថ្វីជើង Chelsea នៅក្នុងពានរង្វាន់ League Cup និងចាញ់ Aston Villa លទ្ធផល ៦-១ សម្រាប់ជំនួប Premier League សប្តាហ៍មុន។ Brighton នៅតែបន្តស្ថិតនៅចំណាត់ថ្នាក់បាតតារាងនៃពូល B ពានរង្វាន់ Europa League ដោយពួកគេនឹងត្រូវវិលត្រលប់ទៅកាន់ការប្រកួតក្របខណ្ឌ Premier League ដោយធ្វើដំណើរទៅប៉ះក្រុម Liverpool៕ ការប្រកួតក្រុមដទៃផ្សេងទៀតនៃពានរង្វាន់ Europa League ៖ ពូល A West Ham United ឈ្នះ Freiburg ២-១ TSC Backa Topola ស្មើ ២-២ Olympiacos ពូល B AEK Athens ស្មើ ១-១ ពូល C Aris Limassol ឈ្នះ Rangers ២-១ Real Betis ឈ្នះ Sparta Prague លទ្ធផល ២-១ ពូល D Sturm Graz ឈ្នះ Rakow Czestochowa ១-០ Atalanta ឈ្នះ Sporting Cp ពូល E Liverpool ឈ្នះ Union St.Gilloise ២-០ Toulouse ឈ្នះ LASK ១-០ ពូល F Maccabi Haifa ស្មើ ០-០ Panathinaikos Villarreal ឈ្នះ Rennes ១-០ ពូល G Roma ឈ្នះ Servette ៤០ Slavia Prague ឈ្នះ FC Sheriff ៦-០។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7207.txt
|
ប្រជាជន ម៉ារ៉ុក បង្ហាញក្តីសប្បាយរីករាយ ចំពោះការទទួលបានសិទ្ធធ្វើជាសហម្ចាស់ផ្ទះការប្រកួតព្រឹត្តិការណ៍ FIFA World Cup ឆ្នាំ ២០៣០ ដោយរួមជាមួយនឹងប្រទេសអេស្ប៉ាញ និងព័រទុយហ្កាល់ បន្ទាប់ពីការព្យាយាមយ៉ាងខ្លាំងក្លារយៈពេល ១ឆ្នាំ រួចមក។
|
សហព័ន្ធបាល់ទាត់អន្តរជាតិ (FIFA) បានចេញសេចក្តីប្រកាសយ៉ាងភ្ញាក់ផ្អើលមួយ កាលពីថ្ងៃទី៤ ខែតុលា ដោយបានបញ្ជាក់ថាប្រទេសអេស្ប៉ាញ, ព័រទុយហ្កាល់ និងម៉ារ៉ុក អាចរួមគ្នាធ្វើជាសហម្ចាស់ផ្ទះរៀបចំការប្រកួត បន្ទាប់ពីការដេញថ្លៃដទៃបានដកខ្លួន។ ទោះប្រទេសទាំង៣ ដែលមកពីទ្វីបអឺរ៉ុប និងទ្វីបអាហ្រ្វិក ធ្វើម្ចាស់ផ្ទះរៀបចំការប្រកួតក្តី តែការប្រកួតបើកឆាកចំនួន ៣ប្រកួតដំបូងនឹងត្រូវធ្វើនៅប្រទេសអ៊ុយរូហ្កាយ អាហ្សង់ទីន និងប៉ារ៉ាហ្កាយ ដើម្បីគម្រប់ខួប ១០០ឆ្នាំ នៃព្រឹត្តិការណ៍ World Cup។ ក្រោយបរាជ័យចំនួន ៥លើក ក្នុងការដេញថ្លៃធ្វើម្ចាស់ផ្ទះ World Cup ការប្រកាសរបស់ FIFA បានធ្វើឱ្យប្រទេសម៉ារ៉ុកបានបង្ហាញនូវការអបអរសាទរខ្លាំង ក៏ដូចជាបានផ្តល់នូវកិត្តិយសនៃការធ្វើជាម្ចាស់ផ្ទះនេះ ដើម្បីឧទ្ទិសទៅកាន់ជនរងគ្រោះដោយសារគ្រោះរញ្ជួយដីកាលពីខែមុនផងដែរ។ រញ្ជួយដីក្នុងប្រទេសម៉ារ៉ុកបានសម្លាប់មនុស្សប្រមាណជិត ៣ពាន់នាក់។ កីឡាបាល់ទាត់គឺជាផ្នែកមួយនៃជីវិតរបស់ប្រទេសជនម៉ារ៉ុក ដោយមានក្រុមធំៗក្នុងប្រទេសជាច្រើនតែងតែឈ្នះពានរង្វាន់លំដាប់តំបន់អាហ្រ្វិក ក៏ដូចជាអ្នកគាំទ្រតែងចូលទស្សនាការប្រកួតពេញៗកីឡដ្ឋាន។ ម៉ារ៉ុកក្លាយជាប្រទេសទីមួយដែលប្រើប្រាស់ភាសាអារ៉ាប់ ហើយមកពីទ្វីបអាហ្រ្វិកដែលឈានជើងឡើងដល់វគ្គពាក់កណ្តាលផ្តាច់ព្រ័ត្រ World Cup 2022 នៅក្នុងប្រទេសកាតា។ ការសម្រេចចិត្តផ្តល់សិទ្ធិនេះត្រូវបានធ្វើឡើងក្រោយរយៈពេលប៉ុន្មានថ្ងៃដែលប្រទេសម៉ារ៉ុកទើបតែត្រូវបានជ្រើសរើសឱ្យធ្វើជាម្ចាស់ផ្ទះរៀបចំការប្រកួតពានរង្វាន់ Africa Cup of Nations ក្រោយប្រទេសមួយចំនួនបានដកខ្លួនចេញពីការដេញថ្លៃ។ ការរៀបចំការប្រកួតក្នុងនាមជាម្ចាស់ផ្ទះបានជួយប្រទេសម៉ារ៉ុក បង្កើនកំណើនសេដ្ឋកិច្ចរបស់ពួកគេផងដែរ។ ប្រជាជនម៉ារ៉ុកគ្រប់ស្រទាប់ បានបញ្ចេញមតិសាទរនៅលើបណ្តាញសង្គម ចំពោះឱកាសនៃការធ្វើជាម្ចាស់ផ្ទះរៀបចំការប្រកួត World Cup 2030។ ប្រធានសហព័ន្ធបាល់ទាត់ម៉ារ៉ុកលោក Fouzi Lekjaa បាននិយាយនៅក្នុងកិច្ចសម្ភាសជាមួយនឹងវិទ្យុមួយនាថ្ងៃទី៥ ខែតុលា ប្រទេសម៉ារ៉ុកនឹងបង្កើតកីឡដ្ឋានចំនួន ៦បន្ថែមទៀតនៅក្នុងទីក្រុងចំនួន ៦ផ្សេងគ្នា សម្រាប់ត្រៀមការប្រកួត។ ម៉ារ៉ុកធ្លាប់បានបរាជ័យក្នុងការដេញថ្លៃធ្វើម្ចាស់ផ្ទះ ៤លើកមុនសម្រាប់ឆ្នាំ ១៩៩៤, ១៩៩៨, ២០០៦ និង ២០២៦៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7208.txt
|
លោក Carlo Ancelotti អ្នកចាត់ការក្រុមអធិរាជស Real Madrid និយាយថាក្រុមរបស់លោកនឹងប្រឈមមុខនឹងការប្រកួតដ៏ស្វិតស្វាញទល់នឹងក្រុមខ្លាំងមកពីអ៊ីតាលី SSC Napoli នៅក្នុងជំនួបវគ្គសន្សំពិន្ទុពូល C ថ្ងៃទី៣ ខែតុលា វេលាម៉ោង ២យប់រំលងអាធ្រាត្រ(ម៉ោងនៅកម្ពុជា)ក្របខណ្ឌ UEFA Champions League រដូវកាល ២០២៣-២៤។
|
ក្រុមជើងខ្លាំងរបស់អេស្ប៉ាញ បានចាប់ផ្តើមបេសកកម្មក្នុងការស្វែងរកពានរង្វាន់ក្លិបកំពូលអឺរ៉ុបលើកទី១៥ របស់ខ្លួន ដោយការប្រកួតលើកដំបូងកាលពី ២សប្តាហ៍មុនពួកគេបានឈ្នះលើក្រុម Union Berlin ដោយលទ្ធផល ១-០។ កាលពីការប្រកួតសប្តាហ៍ដំបូង Napoli បានយកឈ្នះការប្រកួតលើក្រុម SC Braga លទ្ធផល ២-១ ហើយបច្ចុប្បន្នពួកគេឈរនៅចំណាត់លេខ ៣ នៃក្របខណ្ឌ Serie A។ ការប្រកួតរវាង Real Madrid ទល់នឹងក្រុម Napoli នៅក្នុងកីឡដ្ឋាន Diego Armando Maradona អាចនឹងក្លាយជាការប្រកួតដ៏តានតឹងសម្រាប់ក្រុមខ្លាំងពីរដើម្បីដណ្តើមតំណែងកំពូលតារាងពូល C។ «យើងនឹងត្រូវលេងទល់ក្រុមល្អបំផុតមួយនៅក្នុងប្រទេសអ៊ីតាលី ពួកគេធ្វើបានល្អកាលពីឆ្នាំមុន ហើយការប្រកួតនេះនឹងក្លាយជាការប្រជែងដ៏តានតឹងបំផុត ព្រោះថារាល់ការប្រកួតនឹងក្លាយជាការប្រកួតដ៏មានកម្រិតខ្ពស់បំផុត។ វានឹងក្លាយជាការប្រកួតដ៏លំបាកនៅក្នុងវគ្គចែកពូលសម្រាប់យើង។»។ លោក Ancelotti បាននិយាយក្នុងសន្និសីទកាសែតមុនការប្រកួតបែបនេះ។ ការប្រកួតរវាង Real Madrid និង Napoli នឹងក្លាយជាការវិលត្រលប់សារជាថ្មីសម្រាប់លោក Ancelotti សម្រាប់ក្លិបនៅក្នុងទីក្រុង Naples នៃប្រទេសអ៊ីតាលី ដែលជាទីកន្លែងដែលគ្រូបង្វឹកសញ្ជាតិអ៊ីតាលី បានដឹកនាំក្រុមលេងបាន ៧៣ប្រកួត ពីឆ្នាំ ២០១៨ ដល់ ២០១៩។ ដោយឡែកមុនការប្រកួតរវាង Real Madrid និង Napoli នៅវេលាម៉ោង ២យប់រំលងអាធ្រត្រ បានមកដល់ ការប្រកួតវគ្គចែកពូលនៃ UCL របស់គូដទៃទៀត ដោយជំនួបពូល C ដូចគ្នានេះ ក្រុម Union Berlin ស្វាគមន៍ក្រុម SC Braga វេលាម៉ោង ១១:៤៥ យប់ (ម៉ោងនៅកម្ពុជា)។ ពូល D ក៏មានការប្រកួតនៅវេលាម៉ោង ១១:៤៥យប់ ដោយក្រុម FC Salzburg ទទួលស្វាគមន៍ Real Sociedad មុនពេលដែលក្រុម Inter Milan បើកទ្វារកីឡដ្ឋាន San Siro ស្វាគមន៍ក្រុមខ្លាំង SL Benfica វេលាម៉ោង ២យប់រំលងអាធ្រាត្រ។ ក្រុម Arsenal នឹងត្រូវធ្វើដំណើរទៅកាន់ទឹកដីប្រទេសបារាំង ប៉ះជាមួយនឹងក្រុមកំពុងឡើងជើង RC Lens ស្របពេលដែលក្រុម PSV Eindhoven ទទួល Sevilla វេលាម៉ោង ២យប់ដូចគ្នា។ សម្រាប់ជំនួបពូល A ក្រុមខ្លាំង Bayern Munich នឹងត្រូវតទល់ជាមួយនឹងក្រុមម្ចាស់ផ្ទះ FC Copenhagen ខណៈដែលក្រុម Manchester United នឹងបើកទ្វារកីឡដ្ឋាន Old Trafford ទទួលក្រុម Galatasaray វេលាម៉ោង ២យប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7209.txt
|
ម្ចាស់ការពារតំណែងជើងឯក ជប៉ុន បានទម្លាក់ក្រុមរងជើងឯក និងជាម្ចាស់ផ្ទះចិន ដើម្បីឡើងទៅជួបកូរ៉េខាងជើង វគ្គផ្តាច់ព្រ័ត្រវិញ្ញាសាកីឡាបាល់ទាត់នារី ក្នុងព្រឹត្តិការណ៍កីឡាអាស៊ី Asian Games លើកទី១៩ ក្នុងក្រុងហាងចូវ។
|
ជប៉ុន បានយកឈ្នះចិន ៤-១ ក្រោយពេលកូរ៉េខាងជើង លត់អ៊ូសបេគីស្តាន ៨-០ នៅវគ្គពាក់កណ្តាលផ្តាច់ព្រ័ត្រ ដែលធ្វើឡើងនៅល្ងាចថ្ងៃទី៣ ខែតុលា។ ក្រុមបាល់ទាត់នារីជប៉ុន ដែលបានបង្ហាញភាពលេចធ្លោរួចមកហើយនៅ FIFA World Cup 2023 ត្រូវបានចាញ់ទុកជាក្រុមខ្លាំងលើសគេនៅទ្វីបអាស៊ី។ ទម្លាក់ចិន នៅវគ្គពាក់កណ្តលផ្តាច់ព្រ័ត្រ មានន័យថាជប៉ុន បានផ្តល់ការខកចិត្តឱ្យម្ចាស់ចិនពីរលើកជាប់គ្នា ដ្បិតកាលពីវគ្គផ្តាច់ព្រ័ត្រកីឡាអាស៊ីនៅឥណ្ឌូណេស៊ី ឆ្នាំ២០១៨ ក្រុមរហស្សនាមសាម៉ួរៃ បានយកឈ្នះយក្សចិនក្នុងលទ្ធផល ១-០។ សម្រាប់ក្រុមនារីកូរ៉េខាងជើង ដែលជាម្ចាស់ជើងឯកកីឡាបាល់ទាត់ កីឡាអាស៊ីឆ្នាំ២០១៤ នៅកូរ៉េខាងត្បូងផងនោះ ក៏បានបញ្ចេញបច្ចេកទេសអស្ចារ្យលើវាលស្មៅផងដែរ នៅឆ្នាំ២០២៣នេះ បើទោះពួកគេទើបបង្ហាញខ្លួនលើកដំបូងតាំងពីឆ្នាំ២០១៨ ក្រោយរួចបម្រាមរបស់គណកម្មាការអូឡាំពិកអន្តរជាតិ (IOC) ជុំវិញការដកខ្លួនពីអូឡាំពិកក្រុងតូក្យូឆ្នាំ២០២២។ ជប៉ុន និងកូរ៉េខាងជើង ធ្លាប់ជួបគ្នាលើកចុងក្រោយនៅឆ្នាំ២០១៨ ក្នុងព្រឹត្តិការណ៍កីឡាអាស៊ី ក្នុងហ្សាការតា ប្រទេសឥណ្ឌូណេស៊ី ដោយកាលនោះ ជប៉ុនបាន ទម្លាក់កូរ៉េខាងជើងនៅវគ្គ៨ក្រុមចុងក្រោយ ដោយលទ្ធផល ២-១។ ការប្រកួតវគ្គផ្តាច់ព្រ័ត្រដើម្បីដណ្តើមមេដាយមាស កីឡាលំដាប់កំពូលប្រចាំតំបន់អាស៊ីលើកទី១៩ វិញ្ញាសាបាល់ទាត់នារី រវាងជប៉ុន និងកូរ៉េខាងជើង នឹងធ្វើឡើនៅថ្ងៃទី៦ ខែតុលា វេលាម៉ោង៧យប់ ក្រោយជំនួបដណ្តើមមេដាយសំរឹទ្ធរវាងម្ចាស់ផ្ទះចិន និងអ៊ូសបេគីស្ថាន នៅម៉ោង៣រសៀល [ម៉ោងនៅកម្ពុជា]៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_721.txt
|
បក្សកាន់អំណាចស្រីលង្កាបានស្នើឱ្យលោក Ranil Wickremesinghe ប្រធានាធិបតីស្រីលង្កាថ្មី ជួយផ្តល់ការការពារ និងជំនួយផ្សេងទៀតសម្រាប់ការវិលត្រឡប់របស់អតីតប្រធានាធិបតី ហ្គោតាបាយ៉ា រ៉ាចាប៉ាក់សា ។ អគ្គលេខាធិការបក្សកាន់អំណាចស្រីលង្កា លោក Sagara Kariyawasam ប្រាប់ទីភ្នាក់ងារព័ត៌មាន Reuters បែបនេះនៅថ្ងៃទី១៨ ខែសីហា។
|
អតីតប្រធានាធិបតីស្រីលង្កា ហ្គោតាបាយ៉ា រ៉ាចាប៉ាក់សា កាលពីខែកក្កដា បានភៀសខ្លួនចេញពីប្រទេសទៅម៉ាល់ឌីវ អំឡុងពេលបាតុកររាប់ពាន់នាក់បានសម្រុកចូលវិមានប្រធានាធិបតី ជាការទាមទារឱ្យលោកចុះចេញពីតំណែងជុំវិញការធ្វើឱ្យសេដ្ឋកិច្ចប្រទេសធ្លាក់ដុនដាបដូចសព្វថ្ងៃនេះ។ ក្រោយចេញពីម៉ាល់ឌីវ លោកបន្តទៅសិង្ហបុរី ហើយបច្ចុប្បន្នកំពុងតែស្នាក់បណ្តោះអាសន្ននៅថៃ។ បន្ទាប់ពីបានលាលែងពីតំណែងពីក្រៅប្រទេសជាផ្លូវការមក លោក Ranil Wickremesinghe បានជាប់ឆ្នោតសភាក្លាយជាប្រធានាធិបតីថ្មី។ ស្នាក់នៅថៃមិនទាន់ប៉ុន្មានផង លោក ហ្គោតាបាយ៉ា ត្រូវរាយការណ៍ថា នឹងចូលប្រទេសវិញ។ ប្រព័ន្ធផ្សព្វផ្សាយស្រីលង្កា Newsfirst ស្រង់សម្តីរបស់លោក Udayanga Weeratunga ដែលជាអតីតអគ្គរដ្ឋទូតស្រីលង្កាប្រចាំរុស្ស៊ីថា លោក រ៉ាចាប៉ាក់សា នឹងវិលចូលប្រទេសវិញនៅថ្ងៃទី២៤ ខែសីហា។ បក្សកាន់អំណាចស្រីលង្កា នៅថ្ងៃទី១៨ ខែសីហា បានស្នើឱ្យលោក Wickremesinghe ជួយជ្រោមជ្រែងលោក រ៉ាចាប៉ាក់សា ឱ្យបានត្រឡប់ចូលប្រទេសវិញដោយសុវត្ថិភាពតែម្ដង។ « យើងបានស្នើឱ្យប្រធានាធិបតីជួយសម្រួល ក៏ដូចជាផ្តល់មធ្យោបាយ និងរៀបចំផ្នែកសន្តិសុខដែលចាំបាច់សម្រាប់អតីតប្រធានាធិបតី ហ្គោតាបាយ៉ា រ៉ាចាប៉ាក់សា ឱ្យវិលចូលប្រទេសវិញ»។ លោក Sagara Kariyawasam អគ្គលេខាធិការបក្សកាន់អំណាចស្រីលង្កា SLPP ប្រាប់ទីភ្នាក់ងារព័ត៌មាន Reuetrs បែបនេះ ដោយបញ្ជាក់ថាកាលបរិច្ឆេទនៃការត្រឡប់របស់លោក រ៉ាចាប៉ាក់សា មិនទាន់សម្រេចជាចុងក្រោយនៅឡើយទេ។ យ៉ាងណាមិញ លោក Wickremesinghe នៅថ្ងៃដដែលប្រាប់ទីភ្នាក់ងារព័ត៌មាន Reuters ថា លោកមិនបានដឹងពីគម្រោងនៃការវិលត្រឡប់របស់អតីតប្រធានាធិបតីនោះទេ។ កន្លងមក ប្រធានាធិបតីស្រីលង្កាវ័យ ៧៣ ឆ្នាំរូបនេះ លើកឡើងថា នេះមិនមែនជាពេលដ៏សមរម្យសម្រាប់លោក រ៉ាចាប៉ាក់សា វិលចូលប្រទេសទេ ព្រោះវាអាចនឹងបង្កឱ្យមានភាពតានតឹងនយោបាយជាថ្មី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7210.txt
|
ព្រឹត្តិការណ៍កីឡាអាស៊ី Asian Games លើកទី១៩ ដែលរៀបចំឡើងក្នុងក្រុងហាងចូវ ប្រទេសចិន បានបញ្ចប់ជាស្ថាពរនៅថ្ងៃទី៨ ខែតុលា ឆ្នាំ២០២៣ ដោយក្នុងនោះក្រុមអត្តពលិកចិន ជប៉ុន និងកូរ៉េខាងត្បូង រកបានមេដាយច្រើនបំផុតជូនជាតិរបស់ពួកគេក្នុងចំណោមប្រទេសចូលរួមទាំង៤៥។ កីឡាករ កីឡាការិនី ចិន Zhang Yufei និង Qin Haiyang ដែលឈ្នះមេដាយមាសរួមគ្នាចំនួន១១ ពីកីឡាហែលទឹក ជាប់ជាអត្តពលិកឆ្នើមបំផុត (MVP) ប្រចាំព្រឹត្តិការណ៍នេះ។ ឥណ្ឌា ដែលបញ្ចប់ក្នុងចំណាត់ថ្នាក់លេខ៤ក្នុងតារាងមេដាយ បានបំបែកកំណត់ត្រារកបានមេដាយលើសពី១០០។
|
ជាមួយអត្តពលិកចូលរួមជិត ១២,០០០ នាក់មកពី ៤៥ប្រទេស កីឡាអាស៊ីនៅចិន ដែលត្រូវបានពន្យារពេលពីខែកញ្ញា ឆ្នាំ២០២២ មករៀបចំនៅខែកញ្ញា ឆ្នាំ២០២៣ ដោយសារបញ្ហាជំងឺកូវីដ-១៩ ជាការប្រកួតកីឡាប្រចាំតំបន់ដ៏ធំបំផុតមិនធ្លាប់មាន គិតចាប់ផ្តើមឆ្នាំ១៩៥១មក។ ចំណោមអត្តពលិកជាង១ម៉ឺននាក់នេះ ដណ្តើមបានមេដាយមាសសរុបចំនួន៤៨១ ក្នុង ៦១វិញ្ញាសា ពី៤០ ប្រភេទកីឡា។ ម្ចាស់ផ្ទះ ចិន ជោគជ័យក្នុងព្រឹត្តិការណ៍កីឡាអាស៊ី លើកទី១៩ ដោយដណ្ដើមបានមេដាយ ច្រើនជាងគេសរុប៣៨៣ ក្នុងនោះ មេដាយមាស២០១ ប្រាក់១១១ និងសំរឹទ្ធ៧១។ ជប៉ុន បញ្ចប់ក្នុងចំណាត់ថ្នាក់លេខ២ ឈ្នះមេដាយសរុប ចំនួន១៨៨ មាស៥២ ប្រាក់៦៧ និងសំរឹទ្ធ៦៩ តាមពីក្រោយដោយកូរ៉េខាងត្បូង មេដាយសរុប ១៩០ មាស៤២ ប្រាក់៥៩ និងសំរឹទ្ធ៨៩។ កីឡាការិនីហែលទឹកចិន Zhang Yufei និងកីឡាការិនីជប៉ុន Rikako Ikee ចំណោមមេដាយមាសសរុបទាំង២០១ ចិន លេចធ្លោខ្លាំងក្នុងប្រភេទកីឡាហែលទឹក ដោយរកបានមេដាយមាសចំនួន២៨។ កីឡាការិនីហែលទឹកចិន Zhang Yufei អាចរកបានមេដាយមាសដល់ទៅ៦តែម្នាក់ឯង តាមស្មើកំណត់ត្រារបស់កីឡាការិនីជប៉ុន Rikako Ikee ដែលធ្លាប់ឈ្នះមេដាយមាស៦នៅកីឡាអាស៊ីឆ្នាំ២០១៨ នៅឥណ្ឌូណេស៊ី។ កីឡាករហែលទឹកចិន Qin Haiyang រកបានមេដាយមាស៥ និងប្រាក់១ ពីឡាអាស៊ីលើទឹកដីខ្លួនផងដែរ។ តាមរយៈសមិទ្ធផលនេះ កីឡាការិនីហែលទឹកចិន Yufei និងកីឡាករ Haiyang ត្រូវបានជ្រើសរើសជាអត្តពលិកឆ្នើមបំផុត MVP ប្រចាំព្រឹត្តិការណ៍កីឡាអាស៊ី លើកទី១៩ ក្នុងក្រុងហាងចូវ។ ដោយឡែក ឥណ្ឌា បានបង្កើតកំណត់ត្រាថ្មីបំផុតមិនធ្លាប់មានដោយរកបានមេដាយលើសពី១០០ ពីកីឡាអាស៊ីនៅចិននេះ។ ឥណ្ឌា ដែលឈរចំណាត់ថ្នាក់ទី៤ រកបានមេដាយសរុបចំនួន១០៧ ក្នុងនោះមាស២៨ ប្រាក់៣៨ និងសំរឹទ្ធ៤១។ មេដាយមាសដែលឥណ្ឌាទទួលបានច្រើនបំផុត លើប្រភេទកីឡាបាញ់កាំភ្លើងចំនួន៧ អត្តពលកម្មចំនួន៦ និងបាញ់ធ្នូចំនួន៥។ ពិធីបិទកីឡាអាស៊ី កូរ៉េខាងជើង ដែលទើបបង្ហាញខ្លួនក្នុងព្រឹត្តិការណ៍លំដាប់អន្តរជាតិជាថ្មី ក្រោយបាត់មុខជិត៤ឆ្នាំដោយសារបម្រាមពីគណៈកម្មាធិការអូឡាំពិកអន្តរជាតិ (IOC) ជុំវិញការមិនចូលរួមពិនិត្យសារធាតុហាមឃាត់ (Doping) មិនចូលរួមអូឡាំពិកក្រុងតូក្យូ នៅតែបង្ហាញភាពខ្លាំងរបស់ខ្លួនដដែល។ កូរ៉េខាងជើង បញ្ចប់ក្នុងចំណាត់ថ្នាក់ទី១០ ក្នុងតារាងមេដាយ ដោយទទួលបានមេដាយមាស១១ ប្រាក់១៨ និងសំរឹទ្ធ១០ សរុប៣៩។ កូរ៉េខាងជើង រកបានមេដាយមាស៦ ពីកីឡាលើកទម្ងន់។ កម្ពុជា រកបានមេដាយសំរឹទ្ធតែមួយប៉ុណ្ណោះពីការអាស៊ីនៅចិននេះ លើប្រភេទកីឡាការ៉ាត់តេ វិញ្ញាសាសម្តែងមេគុននារីជាក្រុម៣រូប។ កម្ពុជា ដែលបញ្ចូនអត្តលិកទៅប្រជែងមេដាយ១៧ប្រភេទកីឡា បញ្ចប់ក្នុងចំណាត់ថ្នាក់ទី៣៨ ចំណោម៤៥ប្រទេស និងនៅបាតារាងចំណោម១០ប្រទេសតំបន់អាស៊ាន៕ កីឡាការិនីហែលទឹកចិន Zhang Yufei និងកីឡាការិនីជប៉ុន Rikako Ikee ពិធីបិទកីឡាអាស៊ី អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7211.txt
|
សហព័ន្ធបាល់ទាត់អឺរ៉ុប UEFA បានសម្រេចចិត្តផ្អាកការប្រកួតទាំងអស់ ដែលគ្រោងធ្វើឡើងនៅក្នុងប្រទេសអ៊ីស្រាអែល នៅ ២សប្តាហ៍ខាងមុខ ដើម្បីការពារសុវត្ថិភាព ក្រោយមានការវាយប្រហារមួយ នៅក្នុងតំបន់កាហ្សារវាងប្រទេសអ៊ីស្រាអែល និងក្រុមហាម៉ាសប៉ាឡេស្ទីន។
|
បើតាមរដ្ឋាភិបាលអ៊ីស្រាអែល គិតតាំងពីថ្ងៃទី៧ ខែតុលាមក ប្រជាជនអ៊ីស្រាអែល ជាង ១០០០នាក់ហើយ ត្រូវបានសម្លាប់នៅក្នុងការវាយប្រហារនៅតំបន់កាហ្សា។ ស្ថាប័ន UEFA បាននិយាយថាការប្រកួតជម្រុះ Euro 2024 រវាងអ៊ីស្រាអែល ទល់នឹងក្រុមស្វ៊ីស នៅថ្ងៃទី១២ ខែតុលា ក៏ស្ថិតក្នុងចំណោមការប្រកួតដែលត្រូវបានផ្អាក ដោយគិតពីស្ថានភាពសន្តិសុខបច្ចុប្បន្ន។ ពេលវេលាការប្រកួតជាក់លាក់នឹងត្រូវបានបញ្ជាក់ពីសំណាក់ UEFA នៅពេលក្រោយ។ «UEFA នឹងបន្តតាមដានស្ថានការណ៍ដ៏លឿនមួយនេះ ហើយនឹងនៅតែទាក់ទងជាមួយនឹងក្រុមទាំងអស់ដែលពាក់ព័ន្ធ មុនពេលដែលធ្វើការសម្រេចចិត្តលើការបរិច្ឆេទថ្មី និងលើការផ្លាស់ប្តូរសក្តានុពលចំពោះការប្រកួតនាពេលខាងមុខផ្សេងទៀត។»។ នេះបើតាមសេចក្តីថ្លែងការណ៍របស់ UEFA។ UEFA ក៏បានអះអាងថា កំពុងតែមើលកាលៈទេសៈសម្រាប់ការសម្រេចចិត្ត សម្រាប់ការប្រកួតរបស់ក្រុមអ៊ីស្រាអែល នៅការប្រកួតជម្រុះ European Championship ក្នុងប្រទេសកូសូវូ ដែលធ្វើឡើងនៅថ្ងៃទី១៥ ខែតុលា។ ការប្រកួតដែលត្រូវធ្វើឡើងនៅក្នុងប្រទេសអ៊ីស្រាអែល ហើយនឹងត្រូវបានផ្អាកបណ្តោះអាសន្ន៖ ការប្រកួតជម្រុះ European Championship 2024 រវាងអ៊ីស្រាអែល ទល់នឹងស្វ៊ីស ថ្ងៃទី១២ ខែតុលា។ ការប្រកួតជម្រុះ European U21 Championship 2025 រវាងអ៊ីស្រាអែល ទល់នឹង អេស្តូនី ថ្ងៃទី១២ និងថ្ងៃទី១៧ ខែតុលា ។ ការប្រកួត European U17 Championship 2024 ចាប់ពីថ្ងៃទី១១ ដល់ ១៧ ខែតុលា ដែលជាការប្រកួតរវាងអ៊ីស្រាអែល, ប៊ែលហ្ស៊ិក, ហ្ស៊ីប្រាល់តា និងវែលស៍៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7212.txt
|
កីឡាការិនី Jenni Hermoso របស់ក្រុមកីឡាបាល់ទាត់អេស្ប៉ាញ កំពុងពិចារណាចាត់វិធានការផ្លូវច្បាប់ បន្ទាប់ពីការផ្តល់សក្ខីកម្មជាវីដេអូរបស់នាងនៅក្នុងការស៊ើបអង្កេតលើរឿងរ៉ាវដែលលោក Luis Rubiales អតីតប្រធានសហព័ន្ធអេស្ប៉ាញថើបត្រង់បបូរមាត់នាង ត្រូវបានបែកឆ្លាយលើប្រព័ន្ធផ្សព្វផ្សាយ។
|
កាលពីថ្ងៃទី៦ ខែកញ្ញា កីឡាការិនី Hermoso បានផ្តល់ភស្តុតាងដល់រដ្ឋអាជ្ញារបស់អេស្ប៉ាញ មុនពេលដាក់ពាក្យបណ្តឹងព្រហ្មទណ្ឌ ប្រឆាំងនិងអតីតប្រធានសហព័ន្ធបាល់ទាត់អេស្ប៉ាញ (RFEF) លោក Rubiales។ លោក Rubiales ត្រូវបានចោទប្រកាន់ពីបទបង្ខិតបង្ខំបន្ទាប់ពីការថើប Hermoso លើបបូរមាត់ ដោយគ្មានការយល់ព្រមពីនាង ក្នុងកម្មវិធីប្រគល់ពានរង្វាន់ដល់ក្រុមជើងឯកនារីអេស្ប៉ាញនៅការប្រកួត World Cup 2023 បានបញ្ចប់ទៅ។ បើតាមប្រភពបានប្រាប់ទៅទូរទស្សន៍ ESPN ថាកីឡាការិនី Hermoso ខកចិត្តនិងភ្ញាក់ផ្អើលក្រោយពេលដែលវីដេអូនៃការផ្តល់សក្ខីកម្មរបស់នាងត្រូវបានបង្ហាញនៅលើបណ្តាញប្រព័ន្ធផ្សព្វផ្សាយរបស់អេស្ប៉ាញ ហើយនាងអះអាងថានឹងចាត់វិធានការផ្លូវច្បាប់។ លោក Rubiales បានលាលែងពីតំណែងក្រោយមានរឿងអាស្រូវរយៈពេលជាង ១ខែរួចមក លោកបានផ្តល់សក្ខីកម្មដល់រដ្ឋអាជ្ញាកាលពីថ្ងៃទី៤ ខែតុលា ចំពោះមុខចៅក្រមក្នុងទីក្រុង Madrid ហើយសក្ខីកម្មរបស់លោកក៏ត្រូវបានបែកធ្លាយដល់ប្រព័ន្ធផ្សព្វផ្សាយផងដែរ។ លោក Francisco de Jorge ដែលជាចៅក្រមដឹកនាំសម្រាប់រឿងក្តីការថើបមួយនេះ ប្រកាសថាលោកនឹងបើកការស៊ើបអង្កេតលើការលេចឆ្លាយសក្ខីកម្មទៅកាន់ប្រព័ន្ធផ្សព្វផ្សាយ ខណៈដែលការលាតត្រដាងនៃអាថ៌កំបាំងបង្កើតជាឧក្រិដ្ឋកម្មដ៏ធ្ងន់ធ្ងរ។ លើសពីនេះលោកបានដាក់កំហិតលើការប្រើប្រាស់កាមេរ៉ា ក្នុងពេលសវនាការ។ អតីតគ្រូបង្វឹកក្រុមនារីអេស្ប៉ាញលោក Jorge Villa និងនាយកទីផ្សារ RFEF លោក Ruben Ribera ដែលជាប់ពាក់ព័ន្ធបន្ថែមនៅក្នុងការស៊ើបអង្កេតនេះ បានផ្តល់សក្ខីកម្មកាលពីថ្ងៃទី១០ ខែតុលា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7213.txt
|
ក្តីសង្ឃឹម Inter Miami ក្នុងការឈានជើងទៅកាន់វគ្គ Play-off នៃពានរង្វាន់ Major League Soccer កាន់តែខើចឱកាសច្រើនឡើង ក្រោយចាញ់ក្រុម Chicago Fire លទ្ធផល ៤-១។ ចាញ់ក្រុម Chicago គ្មានវត្តមានរបស់ខ្សែប្រយុទ្ធ Lionel Messi ឡើយ ដោយសារបញ្ហារបួស។
|
អតីតខ្សែបម្រើក្រុម Liverpool កីឡាករ Xherdan Shaqiri រកបានគ្រាប់បាល់ចំនួន ២គ្រាប់សម្រាប់ Chicago Fire ទល់នឹងក្រុម Inter Miami ហើយកីឡាករ Maren Haile-Selassie រកបាន ២គ្រាប់ដូចគ្នា។ ការប្រកួតមានអ្នកគាំទ្រចំនួន ៦២,១២៤នាក់ នៅក្នុងកីឡដ្ឋាន Soldier Field របស់ក្លិប Chicago Fire ក្នុងទីក្រុង Chicago បានរំពឹងថាពួកគេនឹងអាចឃើញវត្តមានរបស់ខ្សែប្រយុទ្ធសញ្ជាតិអាហ្សង់ទីន Messi។ តែជាការខកចិត្ត កីឡាករវ័យ ៣៦ឆ្នាំ បានអវត្តមានចាប់តាំងពីថ្ងៃទី៣ ខែកញ្ញា។ ក្លិប Chicago Fire បានផ្តល់ការលើកទឹកចិត្តដល់អ្នកគាំទ្រដែលបានចូលរួមការប្រកួតទល់និងក្រុម Inter Miami ដោយបាននិយាយថាពួកគេនឹងផ្តល់តម្លៃសំបុត្រដែលមានតម្លៃដ៏សមរម្យ ២៥០ដុល្លារ ដល់អ្នកគាំទ្រខ្លួនដែលបានចូលរួមធ្វើជាសមាជិកសម្រាប់ទស្សនាការប្រកួតពេញមួយរដូវកាល ២០២៤ ហើយតម្លៃ ៥០ដុល្លារ សម្រាប់សំបុត្រការប្រកួតចំនួនមួយលើក ទល់នឹងក្រុម Miami ប៉ុន្តែ Messi បានអវត្តមានការប្រកួតនោះ។ បើតាមសម្តីអ្នកគាំទ្រ ការទទួលបានតម្លៃសមរម្យសម្រាប់ចូលទស្សនាការប្រកួតគ្មានអ្វីពិសេសឡើយ នៅពេលដែលកីឡាករដែលពួកគេចង់ឃើញមិនបានបង្ហាញខ្លួននៅលើទីលាន។ Messi ចាប់តាំងពីចូលរួមជាមួយនឹង Miami នៅក្នុងខែមិថុនា ក្រោយផ្ទេរពីក្រុម PSG ខ្សែប្រយុទ្ធម្ចាស់ពានរង្វាន់ Ballon d’Or ៧សម័យ បានខកខានការបង្ហាញខ្លួននៅក្នុងជំនួបពានរង្វាន់ US Open Cup វគ្គផ្តាច់ព្រ័ត្រ ដោយកាលនោះ Miami ចាញ់ក្រុម Houston Dynamo លទ្ធផល ២-១។ Messi ខកខានបង្ហាញខ្លួនដោយសារតែបញ្ហារបួស។ បច្ចុប្បន្នក្រុម Inter Miami កំពុងស្ថិតនៅចំណាត់ថ្នាក់លេខ ១៤ ចំណោម១៥ក្រុម នៃ MLS ភាគខាងកើត ដោយពួកគេត្រូវការឈ្នះការប្រកួតចំនួន ៣ដែលនៅសល់ចុងក្រោយ ដើម្បីស្វែងរកឱកាសក្នុងការបន្តដំណើរទៅកាន់វគ្គ Play-offs បន្តទៀតនៃលីគ MLS របស់អាម៉េរិក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7214.txt
|
Karim Benzema ថាខ្លួនត្រូវអូសទាញដោយគម្រោងដ៏ធំនៃបាល់ទាត់របស់ប្រទេសអារ៉ាប៊ីសាអូឌីត ដែលនាំឱ្យរូបគេសម្រេចចិត្តបញ្ចប់អាជីពនៅក្រុម Real Madrid ដើម្បីទៅចូលរួមជាមួយនឹងក្រុម Al Ittihad។
|
ខ្សែប្រយុទ្ធសញ្ជាតិបារាំងបានក្លាយជាកីឡាករល្បីឈ្មោះមួយរូប ដែលបានផ្លាស់ទៅកាន់លីគកំពូលអារ៉ាប៊ីសាអូឌីត នៅពេលរូបគេបានចូលរួមជាមួយក្រុម Al Ittihad ក្នុងនាមជាកីឡាករគ្មានតម្លៃខ្លួន កាលពីខែមិថុនា។ ចុះកិច្ចសន្យាជាមួយនឹងក្រុមជើងឯក Al Ittihad កីឡាករសញ្ជាតិបារាំងទទួលបានថ្លៃពលកម្មប្រមាណ ១០៦លានដុល្លារក្នុងមួយឆ្នាំ។ Benzema ចាកចេញពីក្លិបយក្ស Real Madrid ក្រោយរួមរស់អស់រយៈពេល ១៤ឆ្នាំ និងបានឈ្នះពានរង្វាន់ជាច្រើនមានទាំង La Liga, Champions League និង Club World Cup។ នៅក្លិប Al Ittihad រូបគេត្រូវបានចូលរួមដោយកីឡាករខ្សែបម្រើ N’Golo Kante, Fabinho ក៏ដូចជាខ្សែប្រយុទ្ធស្លាបសញ្ជាតិព័រទុយហ្កាយ Jota ជាដើម ក្នុងការជួយក្រុមស្ថិតក្នុង Saudi Pro League ការពារជើងឯក។ «នៅពេលដែលគម្រោងនៃបាល់ទាត់ចាប់ផ្តើមនៅទីនេះ វាត្រូវបានមើលឃើញថាជាគម្រោងមួយដ៏ធំ គ្រប់គ្នាគោរពលើរឿងនេះ ហើយខ្ញុំក៏ចង់ក្លាយជាផ្នែកមួយនៃគម្រោងនេះ ដើម្បីជួយផ្តល់ការឆ្ពោះទៅមុខសម្រាប់ការប្រកួតក្នុងអារ៉ាប៊ីសាអូឌីត ហើយនេះជាហេតុផលដែលខ្ញុំសម្រេចមកទីនេះ។»។ Benzema បានបង្ហោះនៅលើបណ្តាញសង្គម X អតីត
|
article_7215.txt
|
ក្របខណ្ឌ Premier League ជាលីគកំពូលមួយ ដែលមានកម្រិតនៃការប្រកួតប្រជែងខ្លាំងបំផុតនៅលើពិភពលោក ហើយតែងតែឈរនៅលំដាប់កំពូលនៃលីគកំពូលអឺរ៉ុបទាំង ៥ ជារៀងរាល់ឆ្នាំ។ ក្រុមនីមួយៗស្ថិតក្នុងលីគកំពូលអង់គ្លេសមួយនេះ សុទ្ធសឹងតែជាក្រុមដែលមានភាពខ្លាំងក្លា នៅក្នុងការប្រកួតប្រជែង។
|
ក្រុមដែលមានកម្រិតនៃការប្រកួតប្រជែងខ្ពស់ ដែលកំពុងបង្ហាញទម្រង់លេងល្អដូចជា Newcastle United និង Brighton & Hove Albion បច្ចុប្បន្នក៏កំពុងកសាងកេរ្តិ៍ឈ្មោះក្នុងការប្រកួត មិនថាក្នុងលីគ និងការប្រកួតក្រៅលីគនោះទេ។ ក្រុមខ្លាំងៗដូចជា Manchester City, Tottenham Hotspur, Liverpool និង Arsenal ជាដើម កំពុងតែចាប់ផ្តើមរដូវកាលថ្មីបានយ៉ាងល្អ ហើយពួកគេក៏ត្រូវបានគេរំពឹងថា នឹងក្លាយជាក្រុមដែលនឹងអាចប្រជែងដណ្តើមពានរង្វាន់នៃលីគកំពូលអង់គ្លេសផងដែរ។ ខាងក្រោមនេះជាក្រុមចំនួន ៤ ដែលកំពុងតែទទួលបានការចាប់អារម្មណ៍ខ្លាំងថានឹងអាចឈ្នះពានរង្វាន់ Premier League រដូវកាល ២០២៣-២៤៖ ទី៤ Tottenham Hotspur Spurs អាចនឹងត្រូវបានក្លាយជាក្រុមមួយ ដែលមិនអាចមើលរំលងបានសម្រាប់រដូវកាលថ្មីនេះ ក្នុងការប្រជែងពានរង្វាន់ Premier League បើទោះជារដូវកាលមុនពួកគេធ្វើមិនបានល្អខ្លាំងក្តី។ ទោះជាយ៉ាងណាការផ្លាស់ប្តូរមួយចំនួន នៅក្នុងក្លិបទាំងគ្រូបង្វឹក និងកីឡាករ កំពុងតែទទួលបាននៅទម្រង់លេងដ៏ល្អបំផុតមួយប្រចាំក្រុម ខណៈដែលការចាកចេញរបស់ខ្សែប្រយុទ្ធ Harry Kane មិនបានផ្តល់បញ្ហាដល់ពួកគេសម្រាប់ការប្រកួតប្រជែង។ ឆ្លង់ការប្រកួតចំនួន ៨លើក កន្លងមក Spurs ដណ្តើមបាន ២០ពិន្ទុ ដោយយកឈ្នះការប្រកួតចំនួន ៦លើក និងស្មើ ២លើក។ ការឈ្នះធំរបស់ពួកគេទៅលើកក្រុម Manchester United និង Liverpool ខណៈដែលក្រុមខ្លាំងដូចជា Arsenal ក៏ត្រូវបានពួកគេប្រកួតស្មើ ២-២។ ទី៣ Arsenal កំពុងតែមានកម្រិតនៃការប្រកួតប្រជែងខ្ពស់ដូចទៅនឹងក្រុម Manchester City កាលរដូវកាលមុន ក្រុមរហស្សនាមកាំភ្លើងធំនៅតែជាក្រុម ដែលគូសត្រូវមានភាពភ័យខ្លាចសម្រាប់ការជួបពួកគេ។ ៨ប្រកួតកន្លងមក ក្រុមដឹកនាំដោយលោក Mikel Arteta រកបានជ័យជម្នះ ៦ប្រកួត និងស្មើ ២ មាន ២០ពិន្ទុ ស្មើនឹងក្រុម Spur ឈរនៅកំពូលតារាង។ Arsenal បានចុះកិច្ចសន្យាយកកីឡាករល្អ ហើយសុទ្ធសឹងតែមានតម្លៃថ្លៃ ហើយកីឡាករទាំងនោះក៏បានបញ្ចេញគុណភាពរបស់ពួកគេ សមស្របទៅនឹងតម្លៃដែលក្លិបបានចំណាយសម្រាប់ពួកគេ។ កាំភ្លើងធំកំពុងតែត្រូវបានគេរំពឹងថា នឹងអាចជាក្រុមដែលប្រជែងពានរង្វាន់ Premier League ដូចទៅនឹងរដូវកាលមុនផងដែរ។ ទី២ Liverpool ផ្តើមរដូវកាលថ្មីក្រុមដែលដឹកនាំដោយលោក Jurgen Klopp កំពុងតែមានទម្រង់លេងល្អឡើងវិញ ក្រោយពេលដែលពួកគេធ្វើមិនបានល្អនៅរដូវកាលមុន ហើយខកខានឱកាសក្នុងការឈានជើងទៅកាន់ការប្រកួតពានរង្វាន់ UEFA Champions League លើកដំបូងក្នុងរយៈពេល ៦ឆ្នាំ។ កីឡាករចំណូលថ្មីរបស់ក្លិប បានបញ្ចេញសមត្ថភាពល្អ ព្រមទាំងកីឡាករតំបន់ប្រយុទ្ធដែលមានស្រាប់ ក៏កំពុងតែលេងត្រូវគ្នាខ្លាំងផងដែរ។ តែយ៉ាងណាទើបតែដើមរដូវកាលប៉ុណ្ណោះ Liverpool នឹងនៅបន្តធ្វើតេស្តសមត្ថភាពកីឡាករជាបន្តបន្ទាប់ ដើម្បីអាចស្វែងរកទម្រង់លេងដែលមានកម្រិតខ្លាំងឡើងវិញ។ ទី១ Manchester City ក្រុមដែលស្ថិតក្រោមការដឹកនាំរបស់លោក Pep Guardiola បានគ្រងជើងឯក ៣រដូវកាលរួចមកហើយ ។ រដូវកាលមុនពួកគេបានក្លាយជាក្រុមដែលឈ្នះពានរង្វាន់ចំនួន ៣ផ្សេងគ្នាក្នុងមួយរដូវកាល។ បើទោះជារដូវកាលថ្មីក្រុមបានបញ្ចេញនូវកីឡាករសំខាន់ៗមួយចំនួន ប៉ុន្តែការកែប្រែទម្រង់លេងក្រុមរបស់ Man City ក៏នៅតែទទួលបានលទ្ធផលល្អផងដែរ។ យ៉ាងណាសម្រាប់ដើមរដូវកាលថ្មីនេះ អាចមានភាពរអាក់រអួលមួយចំនួន សម្រាប់ Man City ប៉ុន្តែការចាប់អារម្មណ៍ក្នុងការប្រកួតប្រជែងដណ្តើមពានរង្វាន់នៅតែមានដដែល សម្រាប់ក្រុមជើងខ្លាំងមួយនេះ មិនថានៅ Premier league ក៏ដូចជា Champions League៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7216.txt
|
ការប្រកួតពានរង្វាន់បាល់ទាត់ប្រចាំទ្វីបអាស៊ី Asian Cup 2023 ក្នុងប្រទេសកាតា នឹងធ្វើឡើងនៅក្នុងកីឡដ្ឋានចំនួន ៩ផ្សេងគ្នា ក្នុងនោះកីឡដ្ឋានដែលធ្លាប់បានរៀបចំការប្រកួត World Cup 2022 ចំនួន៧ នឹងមានវត្តមាន ក្នុងការប្រកួតពានរង្វាន់បាល់ទាត់ទ្វីបអាស៊ី ដែលធ្វើឡើងនៅដើមឆ្នាំ ២០២៤។ នេះបើតាមការប្រកាសរបស់អ្នករៀបចំការប្រកួតនៅថ្ងៃទី១០ ខែតុលា។
|
«យើងរំពឹងថានឹងមានការចាប់អារម្មណ៍យ៉ាងខ្លាំងនៅក្នុងការប្រកួតដែលនឹងឃើញកីឡាករឆ្នើមមកពីទូទាំងទ្វីបអាស៊ីចូលរួមប្រកួតប្រជែងដើម្បីភាពរុងរឿងនៃតំបន់។»។ នេះបើតាមសម្តីរបស់លោក Hassan Al Kuwari នាយកប្រតិបត្តិទីផ្សារ និងទំនាក់ទំនងរបស់គណៈកម្មាធិការរៀបចំការប្រកួត។ ការប្រកួត Asian Cup 2023 នឹងធ្វើឡើងពីថ្ងៃទី១២ ខែមករា រហូតដល់ថ្ងៃទី២០ ខែកុម្ភៈ ឆ្នាំ ២០២៤ ដែលការប្រកួតបើកព្រឹត្តិការណ៍ និងវគ្គផ្តាច់ព្រ័ត្រនឹងត្រូវធ្វើឡើងនៅក្នុងកីឡដ្ឋាន Lusail ដែលធ្លាប់បានរៀបចំការប្រកួតវគ្គផ្តាច់ព្រ័ត្រ World Cup 2022។ កីឡដ្ឋាន Lusail អាចផ្ទុកអ្នកទស្សនាបានចំនួន ៨៨,៩៦៦នាក់ ដែលត្រូវតាមស្តង់ដារនៃការរៀបចំការប្រកួតវគ្គផ្តាច់ព្រ័ត្រ World Cup។ កីឡដ្ឋានចំនួន ៧ ធ្លាប់រៀបចំ World Cup 2022 ដែលនឹងរៀបចំការប្រកួត Asian Cup រួមមានកីឡដ្ឋាន Lusail, Al Bayt, Khalifa International, Al Janoub, Ahmad Bin Ali, Al Thumama និងកីឡដ្ឋាន Education City។ កីឡដ្ឋាន ២ ផ្សេងទៀតដែលនឹងរៀបចំការប្រកួត Asian Cup មាន Jassim Ben Hamad និង Abdulla bin Khalifa។ ម្ចាស់ផ្ទះកាតានឹងក្លាយជាក្រុមការពារជើងឯក បន្ទាប់ពីពួកគេបានឈ្នះជើងឯកកាលពីឆ្នាំ ២០១៩។ សម្រាប់ការប្រកួត Asian Cup 2023 ប្រទេសកាតា នឹងត្រូវស្ថិតនៅក្នុងពូល A ជាមួយនឹងក្រុមចិន, តាហ្ស៊ីគីស្ថាន និងលីបង់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7217.txt
|
លោក Didier Dechamps អ្នកចាត់ការក្រុមជម្រើសជាតិបារាំង បានរិះគន់គម្រោងការប្រកួត World Cup 2030 របស់សហព័ន្ធបាល់ទាត់អន្តរជាតិ (FIFA) ដោយលោកបានលើកឡើងថាគ្មានភាពស៊ីចង្វាក់គ្នានៃកីឡា និងសីលធម៍ នៃការប្រកួត។
|
កាលពីសប្តាហ៍មុន FIFA បានប្រកាសអំពីការប្រកួតព្រឹត្តិការណ៍បាល់ទាត់បុរស World Cup 2030 អាចនឹងធ្វើឡើងនៅប្រទេសចំនួន ៦ មកពីទ្វីបចំនួន ៣ផ្សេងគ្នា ដែលជាគម្រោងនៃការប្រារព្ធខួប ១០០ឆ្នាំ នៃការកើតឡើងឡើងនៃពានរង្វាន់បាល់ទាត់ពិភពលោក។ «ហួសពីការពិតដែលថាវាជានិន្នាការមួយ ការៀបចំការប្រកួតលើប្រទេសជាច្រើន វាក៏មានទិដ្ឋភាពប្លែកនៃការប្រកួតចំនួន ៣ ដែលត្រូវធ្វើឡើងនៅទ្វីបអាម៉េរិកខាងត្បូងផងដែរ។ ខ្ញុំមិនដឹងឡើយថាមានប្រទេសណាខ្លះនឹងត្រូវស្ថិតក្នុងគម្រោងនេះ វានឹងមានន័យថាបណ្តាប្រទេសនៅអាមេរិកខាងត្បូងនឹងទទួលបានអត្ថប្រយោជន៍មួយបន្ទាប់ពីប្រទេសផ្សេងទៀតត្រូវផ្លាស់ប្តូរទីតាំងជាបន្តបន្ទាប់ម្តងហើយម្តងទៀត។ ខ្ញុំមិនដឹងឡើយថានរណាបង្កើតនៅការសម្រេចចិត្តនេះ ប៉ុន្តែខ្ញុំមិនលាក់អ្នកពីការពិតទេ ខ្ញុំគិតថាវានឹងគ្មានភាពស៊ីចង្វាក់គ្នានៅក្នុងកម្រិតកីឡា និងសីលធម៍។»។ លោក Deschamps បាននិយាយបែបនេះក្នុងសន្និសីទកាសែត។ បារាំងមានការប្រកួតវគ្គជម្រុះសម្រាប់ព្រឹត្តិការណ៍ Euro 2024 ដោយត្រូវជួបក្រុមហូឡង់ ហើយប្រសិនបើពួកគេឈ្នះការប្រកួតនោះ បារាំងនឹងឈ្នះកៅអីឡើងទៅកាន់ការប្រកួតពានរង្វាន់អឺរ៉ុបនៅប្រទេសអាល្លឺម៉ង់។ សំណើររបស់ប្រទេសម៉ារ៉ុក, អេស្ប៉ាញ និងព័រទុយហ្កាល់ ត្រូវបានទទួលស្គាល់ពីសំណាក់ FIFA ដើម្បីអនុញ្ញាតឱ្យពួកគេរៀបចំការប្រកួត ខណៈដែលការប្រកួតបើកឆាកចំនួន ៣ ត្រូវធ្វើឡើងនៅប្រទេសអ៊ុយរូហ្កាយ, អាហ្សង់ទីន និងប៉ារ៉ាហ្កាយ ក្នុងគម្រប់ខួប ១០០ឆ្នាំ នៃព្រឹត្តិការណ៍កីឡាបាល់ទាត់ពិភពលោក។ កាលពីឆ្នាំ ១៩៣០ ការប្រកួតព្រឹត្តិការណ៍ World Cup លើកដំបូងបានធ្វើឡើងនៅក្នុងទីក្រុង Montevideo នៃប្រទេសអ៊ុយរូហ្កាយ ដែលកីឡដ្ឋាន Centenario ជាទីកន្លែងរៀបចំការប្រកួតបាល់ទាត់ពិភពលោកជុំផ្តាច់ព្រ័ត្រ។ ប្រទេសអ៊ុយរូហ្កាយ, អាហ្សង់ទីន និងប៉ារ៉ាហ្កាយ នឹងឈ្នះកៅអីស្វ័យប្រវត្តិពីការរៀបចំការប្រកួតបើកឆាកចំនួន ៣ នោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7218.txt
|
អាជ្ញាធរប្រទេសក្រិក បានបិទកីឡដ្ឋានអូឡាំពិក ដែលជាកីឡដ្ឋានដ៏ធំរបស់ខ្លួន ជុំវិញការបារម្ភអំពីបញ្ហាសុវត្ថិភាពនៃដំបូលដែកក្នុងកីឡដ្ឋាន។ កីឡដ្ឋានអូឡាំពិករបស់ប្រទេសក្រិកបានសាងសង់ឡើងសម្រាប់ការប្រកួតព្រឹត្តិការណ៍កីឡាអូឡាំពិកក្នុងទីក្រុង អាថែន កាលពីឆ្នាំ ២០០៤។
|
កីឡដ្ឋានដ៏ធំដែលអាចផ្ទុកអ្នកទស្សនាប្រមាណ ៧ម៉ឺននាក់មួយនេះ តែងតែងរៀបចំការប្រកួតព្រឹត្តិការណ៍កីឡាធំៗនៅក្នុងប្រទេសក្រិកពីមួយឆ្នាំ ទៅមួយឆ្នាំ។ កីឡដ្ឋានមួយនេះក៏ធ្លាប់បានរៀបចំការប្រកួតពានរង្វាន់ UEFA Champions League ក៏ដូចជាការប្រគុំតន្ត្រីផងដែរ។ មន្ត្រីកីឡដ្ឋានកាលពីថ្ងៃទី២៩ ខែកញ្ញា បាននិយាយថារាល់សកម្មភាពទាំងអស់ដែលចាប់ពីការប្រកាស នឹងត្រូវផ្អាកទាំងអស់ ដោយគ្មានការកំណត់ច្បាស់លាស់ បន្ទាប់ពីការសិក្សាបានរកឃើញថាដំបូលនៃកីឡដ្ឋាន កំពុងមានសភាពទ្រុតទ្រោម ហើយមិនអាចធានាបាននូវសុវត្ថិភាពបាន។ មន្ត្រីកីឡដ្ឋានបានលើកឡើងដូច្នេះថា ៖ «ដំបូលមិនអាចបំពេញកម្រិតដែលត្រូវអនុញ្ញាតនៃភាពស្ថិតស្ថេរ និងការជាប់នៅបានយូបន្តទៀត។»។ កីឡដ្ឋានអូឡាពិក ក្នុងទីក្រុង អាថែន ក៏ជាផ្ទះរបស់ក្រុមអត្តពលិកក្រិក Olympic Athletic Center of Athens (OAKA) ចាប់តាំងពីកីឡដ្ឋាននេះបានបើករៀបចំការប្រកួតកីឡាអូឡាំពិកតាំងពីឆ្នាំ ២០០៤។ កីឡដ្ឋានដដែលនេះក៏ជាផ្ទះរបស់ក្លិបបាល់ទាត់ Panathinaikos សម្រាប់ការប្រកួតពានរង្វាន់លំដាប់ទីពីរអឺរ៉ុប Europa league រដូវកាល ២០២៣-២៤ ផងដែរ។ មុននឹងការសម្រេចចិត្តបិទទីកន្លែងប្រមូលផ្តុំនៃកីឡាដ៏ធំក្នុងកីឡដ្ឋាន មន្ត្រីកីឡា រួមទាំងគណៈកម្មាធិការអូឡាំពិកទីក្រុង Hellenic កាលពីថ្ងៃទី៣០ ខែកញ្ញា ក៏ដូចជាមួយនឹងរដ្ឋមន្ត្រីកីឡាលោក Yiannis Vroutsis បានជួបប្រជុំគ្នាដើម្បីរកដំណោះស្រាយ ដើម្បីអាចកែលម្អរកីឡដ្ឋានដើម្បីបើកដំណើរការឡើងវិញ។ បើតាមរដ្ឋមន្ត្រីកីឡាលោក Vroutsis បានអះអាងថាលោករំពឹងថានឹងផ្តល់សេចក្តីប្រកាសលម្អិតបន្ថែមអំពី ទីតាំងដែលក្រុមអត្តពលិកត្រូវបន្តទៅស្នាក់នៅហ្វឹកហាត់ ក្រោយពេលដែលកីឡដ្ឋានត្រូវសម្រេចបិទទ្វារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7219.txt
|
ក្រុមបិសាចក្រហមឆ្លងកាត់ការប្រកួតយ៉ាងលំបាកលំបិននៅក្នុងរដូវកាលថ្មី ២០២៣-២៤ ។ ឆ្លងកាត់ការប្រកួតចំនួន ៧សប្តាហ៍នៃ Premier Leagea រកបានជ័យជម្នះ ៤លើក និងចាញ់ ៤លើក បានក្លាយជាកំណត់ត្រាអាក្រក់បំផុតរបស់ក្រុមជើងខ្លាំងមួយនេះ បើរាប់ចាប់តាំងពីឆ្នាំ ១៩៨៩-៩០។
|
ខុសពីរដូវកាល ២០២២-២៣ ក្រុមស្ថិតក្រោមការដឹកនាំរបស់លោក Erik ten Hag ហាក់ធ្វើមិនបានល្អខ្លាំងឡើយ នៅពេលក្រុមបានយកឈ្នះការប្រកួតណាមួយ ។ ហេតុអ្វីបានជាក្រុម Manchester United ជាប់គាំងចំពោះបញ្ហាដដែលៗ នៅក្នុងក្រុមក្រោយពេលចាប់ផ្តើមការកសាងក្រុមល្អបានត្រឹមតែ ១ឆ្នាំ? អវត្តមានរបស់កីឡាករសំខាន់ៗ ផ្តល់ផលប៉ះពាល់ដល់ទម្រង់លេងក្រុមទាំងមូល កន្លងមកក្រុមបិសាចក្រហមអវត្តមានកីឡាករសំខាន់ៗជាច្រើន និងសំខាន់ដូចជា Raphael Varane ក៏ដូចជា Luke Shaw ព្រោះតែបញ្ហារបួស ខណៈដែលក្រុមមានកីឡាករ Jadon Sancho និង Antony ជួបបញ្ហាផ្ទាល់ខ្លួនធ្វើឱ្យប៉ះពាល់ដល់ក្រុម។ អវត្តមានខ្សែការពារ និងខ្សែប្រយុទ្ធសំខាន់ រុញច្រានឱ្យក្រុមបាត់បង់ទម្រង់លេងរឹងមាំនៅតំបន់ការពារ ព្រមទាំងតំបន់ប្រយុទ្ធគ្មានភាពមុតស្រួច។ ទោះបីជាបាននាំយកកីឡាករថ្មីមកចូលរួម ដូចជាកីឡាករខ្ចីជើង Sergio Reguilon ក្រោមលក្ខខណ្ឌខ្ចីជើង ប៉ុន្តែក៏មិនអាចជួយក្រុមបានច្រើនឱ្យល្អប្រសើរឡើងវិញឡើយ។ ការទម្លាក់ Sancho ចេញពីក្រុមក្រោយមានរឿងហេតុឈ្លោះប្រកែកជាមួយនឹងលោក Ten Hag ដែលជាគ្រូបង្វឹក កំពុងតែជះផលអាក្រក់ដល់អាជីពរបស់កីឡាករសញ្ជាតិអង់គ្លេស។ ចំណែក Antony មានបញ្ហារឿងអាស្រូវពីបទរំលោភផ្លូវភេទ និងប្រើហិង្សលើអតីតមិត្តស្រី និងមិត្តភក្កិរបស់នាង ហើយត្រូវបានក្លិបសម្រេចឱ្យផ្អាកពីក្រុមមួយរយៈ។ ជាលទ្ធផលការប្រកួតកន្លងមកក្រុម Man Utd រងបរាជ័យក្រោមថ្វីជើងក្រុមដូចជា Arsenal, Tottenham Hotspur, Brighton និង Crystal Palace ជាដើម ក្រោយគ្មានវត្តមានកីឡាករសំខាន់ៗសម្រាប់ប្រជែង។ បើទោះកីឡាករមួយចំនួនបានវិលត្រលប់ឡើងវិញ។ កីឡាករភាគច្រើនត្រូវបានប្រើប្រាស់ខុសពីទម្រង់លេងដើម ដែលពួកគេធ្លាប់បានបង្ហាញបានល្អខ្លាំង ទម្រង់លេង ៤-២-៣-១ របស់ក្រុម Man United ដែលលោក Ten Hag កំពុងប្រើហាក់មិនមានស្មារតីរួមមួយ ក៏ដូចជាទម្រង់លេងដ៏ពិសេសមួយឡើយ ក្នុងការយកឈ្នះការប្រកួត។ Bruno Fernandes ប្រធានក្រុមដែលធ្លាប់មានទម្រង់លេងល្អប្រសើរខ្លាំងនៅតំបន់បម្រើប្រយុទ្ធ ត្រូវបានផ្លាស់ឱ្យទៅលេងនៅតំបន់កណ្តាល នឹងបម្រើស្លាបសងខាង។ ចលនាផ្លាស់ប្តូរនៃទម្រង់លេង ដែលលេងក្នុងនាមជាកីឡាករដេញបាល់ បង្កើតឱកាសនៃការបញ្ជូនបាល់នៅតំបន់កណ្តាល Bruno ក៏មិនសូវជាធ្វើបានល្អខ្លាំង ដូចពេលដែលគេចូលមកកាន់ក្លិបដំបូងៗ ដោយគេបានលេងក្នុងនាមជាកីឡាករខ្សែបម្រើប្រយុទ្ធ នៅចំកណ្តាលពេញលេញតែម្តង។ ប៉ុន្តែមកដល់ពេលនេះរូបគេត្រូវបានឱ្យជំនួសត្រង់តំបន់ខ្សែបម្រើកណ្តាល ដោយការពារភាគច្រើន ក៏ដូចជាជួយនៅត្រង់តំបន់ស្លាបសងខាងនៃការប្រយុទ្ធ។ អវត្តមានរបស់ Antony បានរុញច្រានឱ្យ Rashford ផ្លាស់ទៅលេងនៅតំបន់ស្លាបស្តាំ ដោយអមការប្រយុទ្ធរបស់ខ្សែប្រយុទ្ធ Rasmus Hojlund ខណៈដែលការបញ្ចប់ទីរបស់គេ មិនសូវបានច្បាស់លាស់ដូចខ្សែប្រយុទ្ធដទៃផ្សេងទៀត។ ជាកីឡាករមានធម្មជាតិពូកែជើងស្តាំ Rashford ពេលមានទម្រង់លេងខ្លាំងបំផុត រូបគេលេងនៅតំបន់ស្លាបខាងឆ្វេង ដោយតែងតែស្វែងរកការស៊ុតពីការញ៉ាក់បាល់ដ៏ល្អរបស់គេ និងបង្កើតឱកាសដល់មិត្តរួមក្រុមរបស់គេថែមទៀត។ មិនតែប៉ុណ្ណោះលោក Ten Hag បានប្តូរតំបន់លេងរបស់ Christian Eriksen ឬ Mason Mount ឱ្យទៅលេងនៅតំបន់ខ្សែបម្រើការពារ ជាមួយនឹង Casemiro ខុសពីទម្រង់ដើម ដែលកីឡាករទាំងនេះល្អក្នុងការបញ្ជូនបាល់ ក៏ដូចជាការស៊ុតបាល់ នៅតំបន់ខ្សែបម្រើប្រយុទ្ធដូចៗគ្នា។ Sofyan Amrabat ខ្សែបម្រើការពារអំឡុងនៅអ៊ីតាលី និងក្រុមជម្រើសជាតិម៉ារ៉ុក ត្រូវបានផ្លាស់ឱ្យទៅកាន់តំណែងខ្សែការពារស្លាបឆ្វេង។ ប៉ុន្តែនេះត្រឹមជាការចាប់ផ្តើមដំបូងរបស់គេប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_722.txt
|
សេវាសន្តិសុខសហព័ន្ធរុស្ស៊ី (FSB) បានចោទអង្គភាពសម្ងាត់អ៊ុយក្រែនថា បានសម្លាប់កូនស្រីរបស់លោក Alexander Dugin ដែលជាអ្នកជាតិនិយមជ្រុលរុស្ស៊ីម្នាក់ និងជាជំនិតរបស់ប្រធានាធិបតី វ៉្លាឌីមៀ ពូទីន។ អ៊ុយក្រែន បានច្រានចោលការចោទនេះ ហើយតបទៅវិញថា ការចោទប្រកាន់នេះជាការឃោសនារឿងមិនពិតតែប៉ុណ្ណោះ។
|
កញ្ញា Daria Dugina ដែលជាកូនស្រីរបស់អ្នកជាតិនិយមជ្រុលរុស្ស៊ី Alexander Dugin បានស្លាប់នៅថ្ងៃទី២០ ខែសីហាក្នុងហេតុការណ៍ផ្ទុះគ្រាប់បែកក្នុងឡានដែលនាងកំពុងបើកបរ។ លោក Dugin ជាបញ្ញាវន្ត និងអ្នកវិភាគនយោបាយរុស្ស៊ីដ៏សំខាន់មួយរូប និងជាជំនិតរបស់ប្រធានាធិបតីរុស្ស៊ី វ្ល៉ាឌីមៀ ពូទីន ហើយលោកក៏គាំទ្រលើទ្រឹស្តីពង្រីកទឹកដីរុស្ស៊ី និងការក្ដោបយកទឹកដី អ៊ុយក្រែនផងដែរ។ ក្នុងសេចក្ដីថ្លែងការណ៍មួយ អង្គភាពចារកម្មសម្ងាត់រុស្ស៊ី (FSB) បានទម្លាក់កំហុសនេះលើស្ត្រី ជនជាតិអ៊ុយក្រែនម្នាក់កើតនៅឆ្នាំ១៩៧៩ ដែលត្រូវបានបង្ហាញឈ្មោះ រូបថត និងព័ត៌មាននៅលើគេហទំព័រព័ត៌មានរុស្ស៊ី។ រុស្ស៊ីក៏បានអះអាងថា ស្ត្រីរូបនោះពាក់ព័ន្ធជាមួយសេវាសន្តិសុខអ៊ុយក្រែនហើយចោទស្ត្រីរូបនោះថា ជាសមាជិកកងវរសេនាតូច Azov ដែលជាអង្គភាពមួយនៃកងទ័ពអ៊ុយក្រែន ដែលរុស្ស៊ីបានកំណត់ជាក្រុមភេរវករ។ បើតាម FSB ស្ត្រីដែលជាជនសង្ស័យ បានទៅដល់រុស្ស៊ីក្នុងខែកក្កដា ហើយបានចំណាយពេលមួយខែរៀបចំការវាយប្រហារនេះ។ ក្រោយការវាយប្រហារ ស្ត្រីរូបនោះក៏បានភៀសខ្លួនទៅអេស្តូនី។ ទីភ្នាក់ងារសារព័ត៌មានរុស្ស៊ី TASS រាយការណ៍ថា ភ្នាក់ងារអនុវត្តច្បាប់របស់រុស្ស៊ីបានដាក់ស្ត្រីនោះនៅក្នុងបញ្ជីជនសង្ស័យដែលត្រូវចាប់ខ្លួន ហើយក្រុងមូស្គូក៏កំពុងស្វែងរកការធ្វើបត្យាប័នរបស់ស្ត្រីនោះផងដែរ។ ជាការឆ្លើយតប កងកម្លាំង Azov បានអះអាងថា ស្ត្រីរូបនោះមិនដែលធ្វើជាសមាជិករបស់ខ្លួនឡើយ ហើយ Azov ក៏មិនមានជាប់ពាក់ព័ន្ធអ្វីនឹងការវាយប្រហារនោះដែរ។ បន្ថែមពីនេះ ទីប្រឹក្សាប្រធានាធិបតីអ៊ុយក្រែនលោក Mykhailo Podolyak បានហៅការចោទប្រកាន់របស់ រុស្ស៊ីជាការឃោសនារឿងមិនពិត។ ចំពោះការស្លាប់របស់កញ្ញា Dugina លោក ពូទីន បានចាត់ទុកថាជាអ្នកស្នេហាជាតិ និងបុគ្គលមួយរូបដ៏ក្លាហាន ហើយលោកបានហៅការសម្លាប់នេះថា ជាទង្វើដ៏អាក្រក់ និងឃោរឃៅផងដែរ។ កញ្ញា Dugina ដែលជាអ្នកសារព័ត៌មាន និងជាអ្នកអត្ថាធិប្បាយនៅលើទូរទស្សន៍រដ្ឋរុស្ស៊ី បានគាំទ្រយ៉ាងខ្លាំងចំពោះសកម្មភាពរបស់រុស្ស៊ីនៅអ៊ុយក្រែនដែលទីក្រុងមូស្គូហៅថា ប្រតិបត្តិការយោធាពិសេស។ កញ្ញា Dugina ក៏មានភាពល្បីល្បាញដោយសារការបញ្ចេញមតិផ្នែកនយោបាយទាក់ទងនឹងរុស្ស៊ី និងគាំទ្រផលប្រយោជន៍របស់លោកពូទីន។ ដោយឡែក ក្រសួងមហាផ្ទៃអេស្តូនី បានលើកឡើងក្នុងសេចក្ដីថ្លែងការណ៍ផ្សេងមួយថា ពួកគេអាចចែករំលែកព័ត៌មានពីបុគ្គលណាមួយដែលចេញ ឬចូលប្រទេសរបស់ខ្លួនក្នុងតែករណីដែលកំណត់ដោយច្បាប់តែប៉ុណ្ណោះ។ អេស្តូនីក៏បានលើកឡើងថាចំពោះការចោទប្រកាន់របស់ FSB មិនបានបំពេញតាមលក្ខខណ្ឌច្បាប់នោះឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7220.txt
|
AC Milan បានចុះឈ្មោះខ្សែប្រយុទ្ធ Olivier Giroud ក្នុងបញ្ជីអ្នកចាំទីក្នុងរដូវកាល ២០២៣-២៤ ក្រោយបង្ហាញទម្រង់ជាអ្នកចាំទីល្អ ក្នុងជ័យជមុ្នះ ១-០ ក្រុម Genoa ដើម្បីជួយក្រុមឈរកំពូលតារាងលីគកំពូលអ៊ីតាលី Serie A។
|
Giroud ដែលជាអ្នកស៊ុតបញ្ចូលទីច្រើនជាងគេសម្រាប់ក្រុមជម្រើសជាតិបារាំង បានក្លាយជាអ្នកចាំទីជំនួស Mike Maignan ដែលទទួលបានកាតក្រហម ក្នុងការប្រកួតលីគសប្តាហ៍ទី៨រវាង AC Milan ទល់ Genoa នៅថ្ងៃទី៨ ខែតុលា។ ជារឿងគួរឱ្យភ្ញាក់ផ្អើល អតីតខ្សែប្រយុទ្ធឆ្នើម Arsenal និង Chelsea រូបនេះ បានជួយសង្គ្រោះបាល់យ៉ាងល្អ (Clean Sheet) នៅនាទី១០៤ ពីការប៉ុនប៉ងស៊ុតរបស់កីឡាករ Caleb Ekuban និងបានជួយក្រុមនៅរក្សាលទ្ធផល ១-០ ដែលរកបានដោយមិត្តរួមក្រុម Christian Pulisic នៅនាទី៨៧។ ការសម្រេច ដាក់ Giroud ដែលសព្វថ្ងៃមានវ័យ៣៧ឆ្នាំ ជាអ្នកចាំទី ដោយសារ AC Milan បានប្តូរកីឡាករ៥រូបរួចទៅហើយ មុនពេលអាជ្ញាកណ្តាលបណ្តេញអ្នកចាំទី Maignan។ Giroud និង Pulisic ក្នុងចំណោមកីឡាករ៥នាក់ដែលបានប្តូរចូលនៅវគ្គទី២។ Giroud ដែលរកបាន ៤ គ្រាប់ក្នុងការប្រកួតទាំងអស់នៅរដូវកាលនេះ ជាមួយ Clean Sheet ដ៏អស្ចារ្យ ត្រូវបាន AC Milan សម្រេចចិត្តបន្ថែមរូបគេ ទៅក្នុងបញ្ជីអ្នកចាំទី។ នេះបើតាមការបង្ហាញបញ្ជីឈ្មោះកីឡាករលើ គេហទំព័រផ្លូវការរបស់ពួកគេ ។ ក្រោយបញ្ចូលឈ្មោះ Giroud អ្នកចាំទី AC Milan កើនដល់៥រូប។ ក្រោយរកបាន៣ពិន្ទុបន្ថែម AC Milan ឡើងទៅឈរកំពូលតារាង Serie A ក្រោយការប្រកួត៨លើករកបាន២១ពិន្ទុ តាមពីក្រោយដោយ Inter Milan ដែលមាន១៩ពិន្ទុ និង Juventus លេខ៣ មាន១៧ពិន្ទុ។ ម្ចាស់ការពារតំណែងជើងឯក Napoli នៅលេខ៥បណ្តោះអាសន្នមាន១៤ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7221.txt
|
ការប្រកួតពានរង្វាន់បាល់ទាត់ពិភពលោកបុរស FIFA World Cup 2030 នឹងធ្វើឡើងនៅប្រទេសចំនួន ៦ ដែលមកពីទ្វីបចំនួន ៣ ផ្សេងគ្នាលើកដំបូងក្នុងប្រវត្តិសាស្ត្រ ហើយក៏ជាព្រឹត្តិការណ៍គម្រប់ខួប ១០០ឆ្នាំ។ ប្រទេស អេស្ប៉ាញ, ព័រទុយហ្កាល់ នៃទ្វីបអឺរ៉ុប និង ម៉ារ៉ុក នៃទ្វីបអាហ្រ្វិក ធ្វើជាសហម្ចាស់ផ្ទះ ចំណែកប្រទេសអ៊ុយរូហ្កាយ, អាហ្សង់ទីន និងប៉ារ៉ាហ្កាយ រៀបចំការប្រកួតបើកឆាកចំនួន ៣ប្រកួតដំបូង។ ទាំង៦ក្រុម ទទួលបានកៅអីដោយស្វ័យប្រវត្តិតែម្តង ក្នុងការប្រកួតដែលមាន៤៨ក្រុមលើកដំបូង។
|
ការបើកឆាកការប្រកួតនៅក្នុងទឹកដីទ្វីបអាម៉េរិកខាងត្បូងសម្រាប់ World Cup 2030 នឹងក្លាយជាការប្រារព្ធខួប ១០០ឆ្នាំ នៃព្រឹត្តិការណ៍ពានរង្វាន់បាល់ទាត់ពិភពលោក ដោយការប្រកួត World Cup លើកដំបូងបានធ្វើឡើងនៅក្នុងទីក្រុង Monte Video ក្នុងប្រទេសអ៊ុយរូហ្កាយកាលពីឆ្នាំ ១៩៣០។ ការសម្រេចចិត្តផ្តល់សិទ្ធិដល់ប្រទេសទាំង ៦ ដើម្បីរៀបចំការប្រកួត សហព័ន្ធបាល់ទាត់អន្តរជាតិ (FIFA) នឹងផ្តល់សច្ចាប័នដល់ប្រទេសទាំងនេះនៅក្នុងសមាជរបស់ FIFA នៅឆ្នាំ ២០២៤។ បើតាមការអះអាងរបស់ FIFA ប្រទេសដែលមកពីទ្វីអាស៊ី និងទ្វីបអូសេអានី ត្រូវបានស្ថាប័នបាល់ទាត់ពិភពលោកពិចារណាផ្តល់សិទ្ធិក្នុងការរៀបចំការប្រកួតសម្រាប់ World Cup 2034។ ក្រៅពីប្រទេសមកពីទ្វីបអាស៊ី និងទ្វីបអូសេអានី ដែលដេញថ្លៃធ្វើជាម្ចាស់ផ្ទះ ប្រទេសអារ៉ាប៊ីសាអូឌីត ក៏បានបង្ហាញអំពីចំណាប់អារម្មណ៍ខ្លួនក្នុងការដេញថ្លៃធ្វើម្ចាស់ផ្ទះឆ្នាំ ២០៣៤ លើកដំបូងផងដែរ។ ដោយឡែកក្រៅពីការប្រកួតបើកឆាកចំនួន ៣ ដំបូងដែលធ្វើឡើងនៅក្នុងប្រទេស អ៊ុយរូហ្កាយ, អាហ្សង់ទីន និងប៉ារ៉ាហ្កាយ ការប្រកួតដទៃផ្សេងទៀតនឹងត្រូវធ្វើឡើងនៅក្នុងប្រទេសម៉ារ៉ុកស្ថិតនៅក្នុងទ្វីបអាហ្រ្វិកភាគខាងជើង និងតំបន់អឺរ៉ុប ដែលមានប្រទេសអេស្ប៉ញ និងព័រទុយហ្កាល់ជាសហម្ចាស់ផ្ទះ។ ប្រទេសម៉ារ៉ុក នឹងក្លាយជាប្រទេសក្នុងទ្វីបអាហ្រ្វិកទីពីរដែលរៀបចំការប្រកួត World Cup បន្ទាប់ពីប្រទេសអាហ្រ្វិកខាងត្បូងកាលពីឆ្នាំ ២០១០។ ដូចទៅនឹងការប្រកួតព្រឹត្តិការណ៍ World Cup ដទៃទៀតអ៊ីចឹងដែរ ប្រទេសអ៊ុយរូហ្កាយ, អាហ្សង់ទីន, ប៉ារ៉ាហ្កាយ, អេស្ប៉ាញ, ព័រទុយហ្កាល់ និងម៉ារ៉ុក នឹងត្រូវក្លាយជាក្រុមដែលទទួលបានកៅអីការប្រកួតជុំផ្តាច់ព្រ័ត្រ ដោយស្វ័យប្រវត្តិ ក្នុងនាមជាសហម្ចាស់ផ្ទះ។ គួររំលឹកថាមុនការប្រកួតព្រឹត្តិការណ៍នៅក្នុងឆ្នាំ ២០៣០ មកដល់ ព្រឹត្តិការណ៍ World Cup ឆ្នាំ ២០២៦ នឹងធ្វើឡើងនៅក្នុងប្រទេសចំនួន ៣ ដែលរួមមាន អាម៉េរិក, កាណាដា និងម៉ិកស៊ិក ក្នុងកំណែរទម្រង់ការប្រកួតថ្មី ដែលបន្ថែមក្រុមពី៣២ ទៅ ៤៨ក្រុមចូលរួមលើកដំបូងក្នុងប្រវត្តិសាស្ត្រ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7222.txt
|
ក្រុមកីឡាបាល់ទាត់ជម្រើសជាតិប៉ាឡេស្ទីន បានដកខ្លួនចេញពីការប្រកួតពានរង្វាន់បាល់ទាត់ក្នុងប្រទេសម៉ាឡេស៊ី Malaysia Cup ជុំវិញជម្លោះរវាងប្រទេសអ៊ីស្រាអែល ជាមួយនឹងក្រុមហាម៉ាស។ នេះបើតាមសេចក្តីប្រកាសពីសំណាក់សហព័ន្ធបាល់ទាត់ម៉ាឡេស៊ីនាថ្ងៃទី១០ ខែតុលា។
|
អ៊ីស្រាអែលត្រូវបានរងការវាយប្រហារដោយមិនធ្លាប់មានពីមុនមកពីសំណាក់ក្រុមសកម្មប្រយុទ្ធហាម៉ាស ដែលវាយទម្លុះរណាំងការពារព្រំដែនតំបន់ហ្គាហ្សា ក្រោយពេលក្រុមសកម្មប្រយុទ្ធមួយនេះ បានបាញ់គ្រាប់រ៉ុក្កែតប្រមាណជាង ៥ពាន់គ្រាប់កាលពីថ្ងៃទី៧ ខែតុលា។ ការវាយប្រហារគ្នាទៅវិញទៅមកបានធ្វើឱ្យមនុស្សស្លាប់ច្រើនជាង ១២០០នាក់ គិតមកដល់ពេលនេះ។ ជាការឆ្លើយតបទៅនឹងការចូលវាយប្រហារពីសំណាក់ក្រុមហាម៉ាស អ៊ីស្រាអែលបានដាក់ការឡោមព័ន្ធទាំងស្រុងលើតំបន់ឆ្នេរក្នុងតំបន់ហ្គាហ្សា ហើយក៏នឹងកំពុងអនុវត្តការទម្លាក់គ្រាប់បែកតាមអាកាស និងការបាញ់កាំភ្លើងធំ ទៅគោលដៅដែលក្រុមហាម៉ាសបានលាក់ខ្លួននៅក្នុងតំបន់ហ្គាហ្សាស្ទ្រីប។ បើតាមរយៈការបង្ហោះរបស់សហព័ន្ធបាល់ទាត់ម៉ាឡេស៊ីនៅលើគេហទំព័រផ្លូវការ សរសេរថា៖ «ក្រុមបាល់ទាត់ប៉ាឡេស្ទីនបានដកខ្លួនពីការចូលរួមប្រកួតប្រជែង ព្រោះតែពួកគេមិនអាចហោះមកកាន់ទីក្រុងកូឡាឡាំពួរបានឡើយ ប្រសិនបើមើលតាមកាលៈទេសៈ ដែលបានកើតឡើងពេលនេះ។»។ ក្រុមប៉ាឡេស្ទីន នឹងត្រូវលេងក្នុងការប្រកួតពានរង្វាន់ដែលមានឈ្មោះថា Merdeka Cup ដែលជាពានរង្វាន់មិត្តភាពនៅក្នុងប្រទេសម៉ាឡេស៊ី ប៉ុន្តែការប្រកួតដែលក្រុមប៉ាឡេស្ទីន ត្រូវប្រកួតទល់នឹងក្រុមតាហ្ស៊ីគីស្ថាន ដែលគ្រោងប្រកួតនៅក្នុងថ្ងៃទី១៣ ខែតុលា ត្រូវបានលុបចោល។ ការប្រកួតពានរង្វាន់ Malaysia Cup នឹងគឺត្រូវធ្វើពីថ្ងៃទី១៣ ដល់ថ្ងៃទី១៧ ខែតុលា ដែលមាន ៤ក្រុម រួមមានម៉ាឡេស៊ី, ប៉ាឡេស្ទីន, តាហ្ស៊ីគីស្ថាន និងឥណ្ឌា ប៉ុន្តែនៅពេលនេះការប្រកួតមានតែ ៣ក្រុមប៉ុណ្ណោះដែលត្រូវបន្តប្រកួត។ ម៉ាឡេស៊ី ត្រូវជួបក្រុមឥណ្ឌា ក្នុងការប្រកួតបើកឆាក។ ក្រុមប៉ាឡេស្ទីនក៏នឹងត្រូវប្រកួតវគ្គជម្រុះ World Cup 2026 ដោយត្រូវលេងទល់នឹងក្រុមអូស្ត្រាលី និងលីប៉ង់ នៅខែវិច្ឆិកាខាងមុខ ប៉ុន្តែក្រោយពេលដែលមានជម្លោះរវាងអ៊ីស្ត្រាអែល និងក្រុមហាម៉ាសបែបនេះ ក្រុមបាល់ទាត់នៃប្រទេសប៉ាឡេស្ទីនក៏អាចនឹងត្រូវផ្អាកការប្រកួតខ្លួន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7223.txt
|
មហាសេដ្ឋីអង់គ្លេស លោក Sir Jim Ratcliffe ពិចារណាទិញភាគហ៊ុនមួយភាគនៅក្នុងក្លិប Manchester United ដើម្បីរួមចំណែកសម្រួលដល់ភាពជាប់គាំងរបស់ក្លិប។ ការចង់ទិញភាគហ៊ុនរបស់ម្ចាស់ក្រុមហ៊ុន INEOS Group នេះ ស្របពេលម្ចាស់ភាគហ៊ុនធំសព្វថ្ងៃរបស់ក្រុមគ្រួសារ Glazers កំពុងរងការរិះគន់ពីសំណាក់អ្នកគាំទ្របិសាចក្រហម។
|
ចាប់តាំងពីខែវិច្ឆិកា ឆ្នាំមុន ក្រុមគ្រួសារ Glazer ដែលជាម្ចាស់ក្លិប បានប្រកាសអំពីការដាក់លក់ក្លិបយក្សស្ថិតក្នុងប្រទេសអង់គ្លេស ខណៈដែលពួកគេក៏ចង់ស្វែងរកជម្រើសដើម្បីជាយុទ្ធសាស្រ្តពង្រឹងក្លិប។ នាពេលកន្លងមកក្រុមហ៊ុន INOES ដែលមានលោក Jim Ratcliffe ព្រមទាំងព្រះអង្គម្ចាស់ Sheikh Jassim Hamad Al Thani ដែលជាបុត្ររបស់អតីតនាយករដ្ឋមន្ត្រីប្រទេសកាតា និងជាម្ចាស់ធនាគារដ៏ធំនៅកាតា បានដេញថ្លៃសម្រាប់ការទិញក្លិប ដោយកាលនោះតម្លៃនៃការដេញថ្លៃប្រមាណជាង ៥ពាន់លានផោន (៦,៥ពាន់លានដុល្លារ)។ សម្រាប់ព្រះអង្គម្ចាស់ Sheikh Jassim កាលនោះចាប់អារម្មណ៍ចង់ទិញក្លិបផ្តាច់ទាំងមូលតែម្តង ខណៈដែលលោក Ratcliffe និយាយថាលោកចង់ទិញភាគហ៊ុនមួយចំណែកប៉ុណ្ណោះ។ ក្រោយពេលមានការដេញថ្លៃប៉ុន្មានខែរួចមក ក្រុមគ្រួសារ Glazers ក៏បានប្រែចិត្តសម្រេចមិនលក់ក្លិបវិញ ដោយចង់ចែករំលែកភាគហ៊ុនទៅកាន់ម្ចាស់ថ្មី ដើម្បីចូលរួមកសាងក្លិបឡើងវិញ។ ចំណែកចំណាប់អារម្មណ៍នៃការទិញភាគហ៊ុនមួយភាគតិចពីសំណាក់លោក Ratcliffe អាចនឹងមិនធ្លាក់ចុះ អំពីទំនាក់ទំនងល្អជាមួយនឹងអ្នកគាំទ្ររបស់ក្រុម Man United ដែលបានធ្វើបាតុកម្មប្រឆាំងនឹងក្រុមគ្រួសារ Glazer ទាំងក្រៅនិងខាងក្នុងកីឡដ្ឋាន Old Trafford។ វិធីសាស្ត្រនេះអាចជាមធ្យោបាយដ៏ល្អបំផុតសម្រាប់លោក Ratcliffe ដើម្បីធានាភាពជាម្ចាស់ក្នុងរយៈពេលវែងបាន។ បំណងពីលោក Ratcliffe ជាថ្មីនេះ នឹងអនុញ្ញាតឱ្យគ្រួសារ Glazer រក្សាភាគហ៊ុនសំខាន់នៅក្នុង ក្លិប ទោះបីជាព័ត៌មានលម្អិតច្បាស់លាស់នៃកិច្ចព្រមព្រៀងណាមួយនៅតែមិនទាន់បានបង្ហាញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7224.txt
|
ប្រទេសអារ៉ាប៊ីសាអូឌីត បានប្រកាសថាខ្លួនឈានដល់ជំហានទីពីរហើយក្នុងការព្យាយាមដេញថ្លៃ ធ្វើម្ចាស់ផ្ទះព្រឹត្តិការណ៍ FIFA World Cup ឆ្នាំ២០៣៤។ ប្រទេសអារ៉ាប់មួយនេះ បានដាក់លិខិតបង្ហាញពីមហិច្ឆតារៀបកីឡាបាល់ទាត់ពិភពលោក ទៅកាន់ស្ថាប័នបាល់ទាត់អន្តរជាតិ (FIFA) រួចរាល់ហើយ។
|
«កាលពីសប្តាហ៍មុន យើងបានប្រកាសពីមហិច្ឆតារបស់យើងក្នុងការធ្វើជាម្ចាស់ផ្ទះជាផ្លូវការ និងបន្តដំណើរដើម្បីធ្វើឱ្យសុបិនរបស់ប្រជាជនយើងក្លាយជាការពិត។»។ នេះបើតាមសម្តីរបស់លោក Yasser Al Misehal ប្រធានសហព័ន្ធបាល់ទាត់នៃអារ៉ាប៊ីសាអូឌីត SAFF នាថ្ងៃទី៩ ខែតុលា។ ប្រធាន SAFF ដដែលបានបន្ថែមទៀតថា ប្រទេសអារ៉ាប៊ីសាអូឌីតបានប្តេជ្ញាចិត្តយ៉ាងខ្លាំង ក្នុងការបង្ហាញការដេញថ្លៃប្រកួតប្រជែងខ្លាំងបំផុតតាមដែលអាចធ្វើទៅបាន ដែលការធ្វើម្ចាស់ផ្ទះកីឡាលំដាប់ពិភពលោកនេះ នឹងជួយឱ្យមានការបង្រួបបង្រួមពិភពលោកតាមរយៈបាល់ទាត់។ កាលពីសប្តាហ៍មុននៃកិច្ចប្រជុំសមាជរបស់ FIFA ដែលបានធ្វើឡើងនៅក្នុងប្រទេសអេហ្ស៊ីប សហព័ន្ធ SAFF ក៏ធ្លាប់បានប្រកាសពីចេតនារបស់ពួកគេក្នុងការដេញថ្លៃរៀបចំការប្រកួតផងដែរ។ សមាជិក FIFA ជាង ៧០ប្រទេស មកពីទ្វីបផ្សេងៗគ្នា បានសន្យាជាសាធារណៈក្នុងការគាំទ្ររបស់ពួកគេសម្រាប់ប្រទេសអារ៉ាប៊ីសាអូឌីត។ យ៉ាងណាមិញ សប្តាហ៍មុនដូចគ្នានេះ FIFA បានប្រកាសរឿងដ៏ភ្ញាក់ផ្អើល ដោយប្រទេសអេស្ប៉ាញ, ព័រទុយហ្កាល់ និងម៉ារ៉ុក នឹងធ្វើជាម្ចាស់ផ្ទះ World Cup 2030 ប៉ុន្តែការប្រកួតបើកឆាកចំនួន៣ប្រកួតនឹងធ្វើឡើងនៅក្នុងប្រទេសអ៊ុយរូហ្កាយ, អាហ្សង់ទីន និងប៉ារ៉ាហ្កាយ ដើម្បីគម្រប់ខួប ១០០ឆ្នាំ នៃកំណើតព្រឹត្តិការណ៍បាល់ទាត់ពិភពលោក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7225.txt
|
ព្រឹត្តិការណ៍ប្រកួតកីឡា ជាពិសេសកីឡាអាស៊ី ជាផ្នែកមួយ នៃការប្រមូលផ្ដុំប្រទេសក្នុងតំបន់អាស៊ី ជួបជុំគ្នា និងបង្កើតចំណងមិត្តភាព ឲ្យកាន់តែរឹងមាំ។ នេះជាការលើកឡើងរបស់លោក Raja Randhir Singh ប្រធានស្ដីទីក្រុមប្រឹក្សាកីឡាអូឡាំពិកអាស៊ី (OCA) ក្នុងពិធីបិទកីឡា អាស៊ី (Asian Games) លើកទី១៩ នៅទីក្រុងហាងចូវ ប្រទេសចិន នាយប់ថ្ងៃទី៨ ខែតុលា ឆ្នាំ២០២៣ ដោយលើកសរសើរប្រទេសចិន ថាបានធ្វើជាម្ចាស់ផ្ទះ ប្រកបដោយភាពល្អឥតខ្ចោះ។
|
នេះ គឺជាលើកទី៣ ហើយដែលចិន បានធ្វើជាម្ចាស់ផ្ទះ ព្រឹត្តិការណ៍កីឡាអាស៊ី ហើយក៏ជាលើកទី១៩ ដែលព្រឹត្តិការណ៍នេះ ត្រូវបានធ្វើឡើង បន្ទាប់ពីចាប់ផ្ដើមដំបូងនៅឆ្នាំ១៩៥១ នៅប្រទេសឥណ្ឌា។ ចិន បានធ្វើម្ចាស់ផ្ទះដំបូងនៅទីក្រុងប៉េកាំង ឆ្នាំ១៩៩០, លើកទី២ នៅទីក្រុង គ័ងចូវ ឆ្នាំ២០១០ និងលើកទី៣ នៅទីក្រុងហាងចូវ ឆ្នាំ២០២៣។ លោក Raja Randhir Singh បានសរសើរ ចិន ធ្វើម្ចាស់ផ្ទះបាន ល្អ និងមានភាពឥតខ្ចោះ។ ក្នុងពិធីបិទនោះ ប្រធានរូបនេះ បង្ហាញភាពរីករាយ ប៉ុន្ដែក៏សោកស្ដាយ ចំពោះពេលវេលាជួបជុំគ្នារវាងប្រទេសទាំងអស់មានកំណត់ គឺត្រឹមតែរយៈពេលជាង ២០ថ្ងៃ នៃការប្រកួតប៉ុណ្ណោះ។ «ជម្រាប់លា! ហាងចូវ ព្រឹត្តិការណ៍កីឡាអាស៊ី លើកទី១៩ ត្រូវបានបញ្ចប់។ អ្នក បានធ្វើជាម្ចាស់ផ្ទះ ដ៏ល្អឥតខ្ចោះ។ ក្រុមប្រឹក្សាកីឡាអូឡាំពិកអាស៊ី នឹងមិនភ្លេច កីឡាអាស៊ីនេះឡើយ។»។ ប្រធានស្ដីទី OCA រូបនេះ បាននិយាយលើវេទិការដូច្នេះ។ ពិធីបិទកីឡាអាស៊ី លើកទី១៩ រូបពី Hangzhou 2023 ព្រឹត្តិការណ៍កីឡាប្រចាំទ្វីបអាស៊ីនេះ ត្រូវបានលោក Raja Randhir Singh ចាត់ទុកថាជាចលនាមួយ ដែលផ្ដល់ឱកាសឲ្យប្រទេសទាំងអស់ក្នុងទ្វីបអាស៊ី បានជួបជុំគ្នា និងពង្រឹងនូវចំណងមិត្តភាព សាមគ្គីភាពកាន់តែខ្លាំងឡើងៗ។ បន្ថែមជាងនេះទៀត ប្រធានស្ដីទីរូបនេះ ជឿថាប្រតិភូកីឡា ដែលចូលរួម នឹងចងចាំនូវស្នាមញញឹមរបស់ប្រជាជនចិន។ យោងទៅលើការផ្សាយរបស់ Olympic Council of Asia លោក Raja Randhir Singh បាននិយាយដូច្នេះថា៖«កម្លាំង នៃកីឡា កម្លាំង នៃកីឡាអាស៊ី គឺនាំឲ្យពួកយើង រួបរួមគ្នា នៅក្នុងជីវិតនេះ។ ខ្ញុំ សូមអរគុណរដ្ឋាភិបាលចិន គណៈកម្មាធិការអូឡាំពិកចិន ប្រជាជនក្រុងហាងចូវ និងគណៈកម្មាធិការរៀបចំការប្រកួតកីឡាអាស៊ីក្រុងហាងចូវ សម្រាប់ព្រឹត្តិការណ៍ ដ៏ល្អនេះ។ យើង នឹងនៅចង់ចាំក្នុងបេះដូងរបស់យើង បច្ចុប្បន្ន ដល់ថ្ងៃអនាគត។»។ ដោយឡែក បន្ទាប់ពីព្រឹត្តិការណ៍កីឡាអាស៊ី លើកទី១៩ នៅទីក្រុងហាងចូវ ប្រទេសចិន ត្រូវបានលា គឺត្រូវដល់វេន ដែលជប៉ុនធ្វើជាម្ចាស់ផ្ទះ ព្រឹត្តិការណ៍កីឡាអាស៊ី លើកទី២០ ឆ្នាំ២០២៦ នៅទីក្រុង Aichi-Nagoya។ គួរបញ្ជាក់ផងដែរថា ព្រឹត្តិការណ៍កីឡាអាស៊ី លើកទី១៩ ប្រទេសចិន បានដាក់កីឡា ៤០ប្រភេទ គិតជាវិញ្ញាសា ៤៨១ ដោយមាន ៤៥ប្រទេសចូលរួម។ ក្នុងចំណោម ៤៥ប្រទេសចូលរួមនោះ ៤ប្រទេស មិនឈ្នះមេដាយសោះ ក្នុងនោះមាន ប៊ូតង់, ទីម័រខាងកើត, ម៉ាលឌីវ និងយេម៉ែន។ ចំណែកកម្ពុជា ឈ្នះមេដាយសំរិទ្ធ១ ឈរចំណាត់ថ្នាក់លេខ៣៨ ខណៈម្ចាស់ផ្ទះ ចិនលេខ១, ជប៉ុន លេខ២ និងកូរ៉េងខាងត្បូងលេង៣៕ ពិធីបិទកីឡាអាស៊ី លើកទី១៩ រូបពី Hangzhou 2023 អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7226.txt
|
សហព័ន្ធបាល់ទាត់អន្តរជាតិ (FIFA) នឹងចាត់វិធានការដើម្បីកាត់បន្ថយផលប៉ះពាល់បរិស្ថាន នៅក្នុងការប្រកួតបាល់ទាត់ពិភពលោក FIFA World Cup ឆ្នាំ ២០៣០។
|
កាលពីសប្តាហ៍មុន FIFA ធ្លាប់បានប្រកាសដោយភាពភ្ញាក់ផ្អើល ដែលប្រទេសអេស្ប៉ាញ ព័រទុយហ្កាល់ និងម៉ារ៉ុក នឹងត្រូវរៀបចំការប្រកួតព្រឹត្តិការណ៍ World Cup 2030 ខណៈដែលប្រទេសអ៊ុយរូហ្កាយ អាហ្សង់ទីន និងប៉ារ៉ាហ្កាយ ត្រូវរៀបចំការប្រកួតបើកឆាកចំនួន ៣ តែប៉ុណ្ណោះ ដើម្បីជាការគម្រប់ខួប ១០០ឆ្នាំ នៃព្រឹត្តិការណ៍បាល់ទាត់ពិភពលោក។ ការសម្រេចចិត្តរៀបចំការប្រកួតនៅប្រទេសចំនួន ៦ មកពីទ្វីបចំនួន ៣ផ្សេងគ្នា បានធ្វើឱ្យមានរងការរិះគន់ខ្លាំងពីសំណាក់សកម្មជនអាកាសធាតុ ថានឹងធ្វើឱ្យមានការកើនឡើងការបំភាយឧស្ម័នដោយការកើនឡើងនៃការធ្វើដំណើរបន្ថែមអំឡុងពេលប្រកួត។ «សម្រាប់ព្រឹត្តិការណ៍ទី ១០១លើក នឹងត្រូវលេងក្នុងមូលដ្ឋានប្រទេសដែលនៅជិតខាង ស្ថិតក្នុងភូមិសាស្ត្រទ្វីបជាប់គ្នា និងជាមួយគ្នានេះ ក៏នឹងមានបណ្តាញដឹកជញ្ជូន ព្រមទាំងមានហេដ្ឋារចនាសម្ព័ន្ធយ៉ាងទូលំទូលាយ និងមានការអភិវឌ្ឍន៍យ៉ាងល្អ។ FIFA នឹងចាត់វិធានការចាំបាច់ទាំងអស់ ដើម្បីកាត់បន្ថយផលប៉ះពាល់បរិស្ថាននៃការប្រកួត FIFA World Cup ហើយតាមទស្សនៈប្រកបដោយនិរន្តរភាព វាក៏មានតម្លៃផងដែរ ដែលនិយាយថាការដេញថ្លៃតែមួយគត់ បានកាត់បន្ថយការធ្វើដំណើរយ៉ាងខ្លាំងទាក់ទងនិងការចុះពិនិត្យទីតាំង និងការប្រជុំផ្សេងៗ។»។ នេះបើតាមសេចក្តីថ្លែងការណ៍របស់ FIFA នៅលើគេហទំព័រផ្លូវការណ៍ខ្លួន។ ការប្រកួត World Cup នៅឆ្នាំ ២០៣០ FIFA ក៏បានអះអាងថាប្រទេសអ៊ុយរូហ្កាយ អាហ្សង់ទីន និងប៉ារ៉ាហ្កាយ អាចនឹងទទួលបានកៅអីសម្រាប់ការប្រកួតដោយស្វ័យប្រវត្តិផងដែរ។ ដូច្នេះក្រុមចំនួន ៦ ពីចំណោម ៤៨ក្រុម គឺឈ្នះសំបុត្រការប្រកួតស្វ័យប្រវត្តិ។ FIFA បញ្ជាក់នៅលើគេហទំព័ររបស់ខ្លួនដូច្នេះថា ៖ «ម៉ារ៉ុក, ព័រទុយហ្កាល, អេស្ប៉ាញ គឺជាម្ចាស់ផ្ទះរៀបចំការប្រកួត ហើយអ៊ុយរូហ្កាយ, អាហ្សង់ទីន និងប៉ារ៉ាហ្កាយ រៀបចំការប្រកួតដើម្បីអបអរការគម្រប់ខួប ១០០ឆ្នាំ នឹងត្រូវជាប់ដោយស្វ័យប្រវត្តិ ដោយកៅអីនៅតាមទ្វីបរបស់ពួកគេសម្រាប់ការប្រកួត។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7227.txt
|
ក្រុម Liverpool ដែលដឹកនាំដោយលោក Jurgen Klopp កំពុងតែមានតែបង្ហាញទម្រង់លេងល្អរបស់ខ្លួនឡើងវិញ នៅក្នុងរដូវកាល ២០២៣-២៤ ក្រោយឆ្លងកាត់ការប្រកួតទាំងនៅក្នុងក្របខណ្ឌលីគកំពូលអង់គ្លេស Premier League, EFL Cup ឬក៏ Europa League ជាដើម។
|
ការឈ្នះចុងក្រោយនៅក្នុងក្របខណ្ឌ Europa League ដោយក្រុម Liverpool បំបាក់ក្រុម Union St.Gilloise លទ្ធផល ២-០ និងស្មើជាមួយ Brighton ២-២ នៅក្របខណ្ឌ Premier League ។ ឆ្លងកាត់ ៨ប្រកួតកន្លងមកនៃ Premier League ក្រុមរហស្សនាមហង្សក្រហមបានយកឈ្នះការប្រកួត ៥លើក ស្មើ ២ និងចាញ់ ១ ហើយនឹងបន្តឈ្នះនៅពានរង្វាន់ក្រៅប្រទេសអង់គ្លេសថែមទៀត។ រដូវកាលថ្មី Liverpool នៅតែជាក្រុមតែមួយ ដែលត្រូវបានគេសម្លឹងឃើញថា នឹងអាចជាក្រុមដែលអាចបំបាក់ក្រុម Manchester City នៅក្នុង Premier League ក៏ដូចជាបញ្ឈប់ពួកគេពីការក្រសោបពានរង្វាន់ជាបន្តបន្ទាប់ នៅការប្រកួតប្រជែងកម្រិតខ្ពស់។ បន្ទាប់ពីមានការផ្លាស់ប្តូរកីឡាករ ក៏ដូចជាប្រព័ន្ធលេងមួយចំនួន សម្រាប់ក្រុមទាំងមូលនៅរដូវកាលថ្មី Liverpool បានបង្ហាញនូវហេតុផល ២យ៉ាង ដែលពួកគេកំពុងតែមានទម្រង់លេងល្អខ្លាំងឡើងវិញ ។ ខ្សែការពារកំពុងផ្តល់គ្រប់យ៉ាង និងឱកាសច្រើនទៅកាន់តំបន់ប្រយុទ្ធ ដើម្បីរកគ្រាប់បាល់ ខ្សែការពារចំនួន ២រូប ដែល Liverpool បានចុះកិច្ចសន្យាមកដូចជា Alexis Mac Allister និង Dominic Szoboszlai កំពុងតែបង្ហាញទម្រង់លេងដ៏អស្ចារ្យរបស់ពួកគេរៀងៗខ្លួន សម្រាប់ក្រុមរបស់លោក Klopp។ ការប៉ះបាល់ជិត និងវែងដ៏ល្អរបស់ពួកគេ ត្រូវបានបង្កើតឱកាសជាច្រើន ទៅដល់តំបន់ខ្សែប្រយុទ្ធក្នុងការស្វែងរកគ្រាប់បាល់។ មិនត្រឹមតែរឹងមាំនៅក្នុងតំបន់ខ្សែបម្រើនោះទេ ខ្សែបម្រើចំណូលថ្មីទាំង ២នេះ ក៏អាចផ្លាស់ទីសម្រាប់ប្តូរទីតាំងជំនួសតំបន់ដែលខ្វះចន្លោះ ដូចជានៅស្លាបសងខាងថែមទៀត។ ការញ៉ាកបាល់ ការបង្កើតឱកាសនៃការបញ្ជូលបាល់ឱ្យមិត្តរួមក្រុមនោះ Szoboszlai ក្លាយជាកីឡាករដ៏សំខាន់ នៅក្នុងទម្រង់ក្រុមរបស់លោក Klopp ដែលមានរហស្សនាមថា Liverpool 2.០។ ចំណែកខ្សែបម្រើ Mac Allister ពាក់អាវលេង ៦ មានគុណភាពខ្ពស់ក្នុងការពង្រឹងតំបន់ខ្សែបម្រើ និងការពារ ដែលជាតំបន់រូបគេធ្លាប់បង្ហាញភាពអស្ចារ្យតាំងពីពេលនៅ World Cup ជាមួយនឹងអាហ្សង់ទីន។ ខ្សែប្រយុទ្ធកំពុងតែវិលត្រឡប់រួមគ្នាទៅជាទម្រង់លេងល្អមួយ ដូចអំឡុងពេល Salah, Firmino និង Mane Mohamed Salah បានវិលត្រឡប់ក្លាយទៅជាអធិរាជលើវាលស្មៅនៃតំបន់ប្រយុទ្ធរបស់ក្រុម Liverpool ក្នុងរដូវកាលនេះ ដោយរូបគេរកបានគ្រាប់បាល់ជាបន្តបន្ទាប់ ក៏ដូចជាការបញ្ជូនបាល់ទៅមិត្តរួមក្រុម។ ការប៉ះបាល់ខ្លីៗ ការញ៉ាក់បាល់ទៅកាន់ក្នុងតំបន់ប្រអប់គ្រោះថ្នាក់ បានជួយដល់ក្រុមបញ្ចប់ទីបានយ៉ាងល្អ។ ក្រៅពីនេះ Darwin Nunez ក៏បានបង្ហាញទម្រង់លេងល្អខ្លាំងឡើងវិញ បើទោះរដូវកាលមុន រូបគេមិនបានបង្ហាញទម្រង់លេងបានល្អយ៉ាងណាក្តី ហើយទទួលបានការរិះគន់យ៉ាងខ្លាំងផងដែរ។ តំបន់ខ្សែប្រយុទ្ធដទៃដែលមានដូចជា Diogo Jota, Luis Diaz និង Cody Gakpo តែងតែរកបានគ្រាប់បាល់ហើយជួយបង្កើនភាពងាយស្រួលនៅតំបន់ប្រយុទ្ធ។ ជាលទ្ធផល Liverpool រកបាន ២១គ្រាប់ ក្នុងចំនួន ៨ប្រកួតចុងក្រោយមកនេះ ហើយពួកគេក៏កំពុងតែបន្តភាពខ្លាំងនៃតំបន់ប្រយុទ្ធរបស់ពួកគេ និងធ្វើឱ្យគូប្រកួតប្រជែងមានភាពភ័យខ្លាច៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7228.txt
|
ក្រុមជម្រើសជាតិអាហ្សង់ទីនបានកោះហៅប្រធានក្រុម Lionel Messi សម្រាប់ការប្រកួតជម្រុះពានរង្វាន់ World Cup 2026 តំបន់អាម៉េរិកខាងត្បូង បើទោះបីជាខ្សែប្រយុទ្ធវ័យ ៣៦ឆ្នាំ កំពុងតែស្ថិតនៅក្នុងបញ្ជីឈ្មោះកីឡាកររបួសក៏ដោយ។
|
Messi បានខនខានការប្រកួតសម្រាប់ក្រុម Inter Miami ដែលប្រកួតចាញ់ក្រុម Atlanta United ៥-២ ក៏ដូចជាការប្រកួត US Open Cup វគ្គផ្តាច់ព្រ័ត្រចាញ់ក្រុម Houston Dynamo ដោយលទ្ធផល ២-១ របូតពានរង្វាន់ដែលពួកគេត្រូវដណ្តើមទីពីរ។ ការប្រកួតកាលពីដើមសប្តាហ៍ ដែល Miami ប្រកួតចាញ់ក្រុម Chicago Fire លទ្ធផល ៤-១ ថែមទៀតដែលធ្វើឱ្យក្រុមកាន់តែខើចឱកាសដើម្បីអាចឈានជើងឡើងទៅលេងវគ្គ Playoffs។ អាហ្សង់ទីននឹងស្វាគមន៍ក្រុមប៉ារ៉ាហ្កាយ នៅថ្ងៃទី១២ ខែតុលា ហើយត្រូវធ្វើដំណើរទៅប្រកួតជាមួយនឹងក្រុមប៉េរូនៅ ៥ថ្ងៃបន្ទាប់នៃការប្រកួតជម្រុះតំបន់ទ្វីបអាម៉េរិកខាងត្បូង (CONMEBOL) សម្រាប់ព្រឹត្តិការណ៍ World Cup 2026។ សម្រាប់អវត្តមានរបស់ Messi ដោយសារតែបញ្ហារបួស គ្រូបង្វឹកក្រុម Miami លោក Gerardo Martino បាននិយាយថាខ្សែប្រយុទ្ធប្រធានក្រុមរងរបួសត្រង់សាច់ដុំ ដែលជារបួសចាស់របស់គេដែលធ្លាប់បានកើតមានកាលពីមុនមក។ គ្មានវត្តមានប្រធានក្រុមក្លិប Miami ដែលមានលោក David Beckham រងបរាជ័យជាបន្តបន្ទាប់រហូតរបូតពានរង្វាន់នានាថែមទៀត ខណៈដែលរឿងរ៉ាវបានធ្វើឱ្យអ្នកគាំទ្រជាច្រើនដែលទន្ទឹងរង់ចាំចង់ឃើញ Messi មានភាពក្តៅក្រហាយ ដោយពួកគេបានចំណាយលុយយ៉ាងច្រើនទិញសំបុត្រ តែមិនបានឃើញអ្វីដែលពួកគេចង់ឃើញក្នុងការប្រកួត។ កាលពីប្រកួតទល់នឹងក្រុម Chicago Fire នៅក្នុងកីឡដ្ឋាន Soldier Field អ្នកគាំទ្រប្រមាណ ៦២,១២៤នាក់ បានទិញសំបុត្រដែលមានតម្លៃថ្លៃជាង ២០០ដុល្លារ សម្រាប់ទស្សនាការប្រកួត និងដើម្បីឃើញម្ចាស់ពានរង្វាន Ballon d’Or ៧សម័យ។ តែជារឿងដែលគួរឱ្យខកចិត្ត Messi មិនបង្ហាញខ្លួន។ សម្រាប់ជម្រើសជាតិមិត្តរួមក្រុមនៅ Miami កីឡាករ Facundo Farias ដែលមានវ័យ ២១ឆ្នាំ ត្រូវបានកោះហៅចូលជម្រើសជាតិអាហ្សង់ទីនលើកដំបូង ខណៈដែលកីឡាករក្រុម Manchester United កីឡាករខ្សែប្រយុទ្ធវ័យក្មេង Alejandro Garnacho ក៏ត្រូវបានក្រុមលោក Lionel Scaloni កោះហៅ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7229.txt
|
ការប្រកួតកីឡាអាស៊ី Asian Games លើកទី១៩ នៅក្នុងទីក្រុងហាងចូវ ប្រទេសចិន បានប្រើប្រាស់សុនខយន្តដើម្បីសម្រួលការងារជាមួយក្រុមអ្នកស្ម័គ្រចិត្តប្រមាណ៣ម៉ឺននាក់ ក្នុងការប្រកួតទាំងមូល។ ឆ្កែយន្ត ទទួលបានការចាប់អារម្មណ៍ខ្លាំងពីសំណាក់អ្នកចូលទស្សនាការប្រកួតកីឡានានាអំឡុងព្រឹត្តិការណ៍។
|
សុនខយន្តជើង ៤ បានបម្រើការងារដល់អ្នកដឹកជញ្ជូននៅក្នុងព្រឹត្តិការណ៍ នៃប្រភេទកីឡាអត្តពលកម្ម ដោយសុនខយន្តទាំងនោះបានជួយនាំយកឧបករណ៍ប្រើប្រាស់រួចពេលប្រកួត ត្រឡប់ទៅដល់អត្តពលិក នៅទីតាំងដែលពួកគេបានអង្គុយសម្រាក។ បើតាមកីឡាការិនីលើប្រភេទកីឡាចោលលំពែង Marina Saito សញ្ជាតិជប៉ុន បានបង្ហាញភាពភ្ញាក់ផ្អើលទៅលើសុនខយន្តជើង ៤ ដែលបានយកឧបករណ៍ប្រកួតវិលត្រឡប់មកកាន់រូបនាងវិញដល់ទីតាំងដែលនាងបានសម្រាក។ Marina Saito បាននិយាយដូច្នេះថា ៖ «វាពិតជាគួរឱ្យស្រលាញ់ ខ្ញុំទើបតែបានឃើញរឿងបែបនេះលើកដំបូងតែប៉ុណ្ណោះ។»។ មនុស្សប្រមាណ ៥០ ត្រូវបានដាក់បម្រើការនៅក្នុងកីឡដ្ឋានដែលជាទីតាំងប្រម៉ូលផ្តុំនៃការប្រកួត សម្រាប់សម្រួលដល់កីឡាករ មិនតែប៉ុណ្ណោះការប្រកួតកីឡាវាយសីក៏មានប្រើប្រាស់មនុស្សយន្តដើម្បីជួយសម្រួលការងារផងដែរពីសំណាក់ម្ចាស់ផ្ទះចិន។ បើតាមប្រព័ន្ធផ្សព្វផ្សាយរបស់ចិន មនុស្សយន្តខ្លះអាចរាំងជាក្រុមក្នុងការទាក់ទាញចំណាប់អារម្មណ៍អ្នកដែលបានចូលមកទស្សនាការប្រកួត។ មនុស្សយន្តដែលត្រូវបានប្រើប្រាស់ក្នុងចំណោមក្រុមការងារស្ម័គ្រចិត្តទាំងនោះត្រូវបានគេដាក់ឈ្មោះថា វីរបុរសដែលមិនធ្លាប់មាន «Unsung Heroes»។ មនុស្សយន្តខ្លះដែលបានដាក់សម្រាប់បម្រើដល់ការប្រកួត គឺជាទីកន្លែងសម្រាប់ផ្តល់នូវព័ត៌មានដ៏សម្បូរបែបពីការប្រកួត ដោយក្នុងមនុស្សយន្តទាំងនោះមានកម្មវិធីមាតិការប្រមាណជាង ៣សែនមាតិការ ដើម្បីសម្រួលដល់អ្នកគាំទ្រដែលបានចូលទៅទស្សនាការប្រកួត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_723.txt
|
ចិននៅថ្ងៃទី២៩ ខែសីហា បានចេញមុខច្រានចោលការត្អូញត្អែររបស់តៃវ៉ាន់ពាក់ព័ន្ធនឹងការបំពានម្ដងហើយម្ដងទៀតពីដ្រូនចិននៅជិតកោះដែលគ្រប់គ្រងដោយតៃវ៉ាន់។ ចិនបានអះអាងថា ការហោះហើររបស់ដ្រូននេះមែនជាជារឿងដែលបង្កភាពច្របូកច្របល់ និងមិនមែនជារឿងធំដុំឡើយ។
|
ចាប់តាំងដំណើរទស្សនកិច្ចរបស់ប្រធានសភាអាម៉េរិក ណាន់ស៊ី ផេឡូស៊ី ទៅកាន់កោះតៃវ៉ាន់កាលពីដើមខែនេះមក ចិនតែងធ្វើសមយុទ្ធយោធា ក៏ដូចជាបញ្ជូនដ្រូនទៅជិតកោះតៃវ៉ាន់ជាហូរហែរ។ បញ្ហានេះ បានធ្វើឱ្យរដ្ឋាភិបាលនៅទីក្រុងតៃប៉ិបានត្អូញត្អែរ។ លើសពីនេះ វីដេអូយ៉ាងហោចណាស់ពីរ ពីសកម្មភាពរបស់ដ្រូនចិនហោះនៅជិតតៃវ៉ាន់បានផ្សព្វផ្សាយយ៉ាងទូលំទូលាយលើបណ្តាញសង្គមចិន។ ថ្លែងក្នុងសន្និសីទសារព័ត៌មានប្រចាំថ្ងៃនៅថ្ងៃទី២៩ ខែសីហា អ្នកនាំពាក្យក្រសួងការបរទេសចិន លោក Zhao Lijian បាននិយាយថា លោកបានឃើញវីដេអូនេះ។ «ដ្រូនរបស់ចិនដែលហោះជុំវិញទឹកដីចិននេះ មិនមែនជារឿងដែលត្រូវធ្វើឱ្យមានការច្របូកច្របល់ទេ»។ លោក Zhao Lijian បានលើកឡើងបែបនេះ ដោយចង់សំដៅថា កោះតៃវ៉ាន់ជាទឹកដីរបស់ខ្លួន ហើយការហោះហើរក្នុងប្រទេសខ្លួនបែបនេះ មិនមែនជារឿងធំដុំឡើយ។ យ៉ាងណាមិញ ក្រោយការលើកឡើងរបស់ចិននេះ ក្រសួងការបរទេសតៃវ៉ាន់បានសម្តែងការខឹងសម្បារចំពោះសម្តីរបស់ Zhao Lijian។ ក្រសួងការបរទេសតៃវ៉ាន់ ក៏បានបន្តថា មនុស្សដែលមិនបានអញ្ជើញត្រូវចាត់ទុកជាចោរ ឬជនឈ្លានពាន។ ក្រសួងដដែលក៏បានសង្កត់ធ្ងន់ថា ប្រជាជនតៃវ៉ាន់មិនស្វាគមន៍ទង្វើបែបនេះទេ។ ទាក់ទងរឿងនេះ អ្នកនាំពាក្យក្រុមប្រឹក្សាសន្តិសុខជាតិសេតវិមានអាម៉េរិក លោក John Kirby ប្រាប់អ្នកកាសែតថា ចិននៅតែបន្តព្យាយាមកែប្រែពិភពលោកតាមគន្លងថ្មី ដើម្បីបន្តសកម្មភាពរបស់ខ្លួនលើតៃវ៉ាន់ រួមមានការបើកនាវា និងយន្តហោះហោះហើរលើខ្សែបន្ទាត់ខណ្ឌចែកច្រកសមុទ្រតៃវ៉ាន់។ គួរបញ្ជាក់ថា កោះ Kinmen រួមជាមួយនឹងកោះ Matsu ដែលដ្រូនចិនហោះទៅកៀកនោះ ស្ថិតនៅជិតឆ្នេរសមុទ្ររបស់ចិន ដែលមានចម្ងាយតែពីរទៅបីរយម៉ែត្រប៉ុណ្ណោះ។ តៃវ៉ាន់បានគ្រប់គ្រងកោះទាំងពីរ ចាប់តាំងពីរដ្ឋាភិបាលនៃសាធារណរដ្ឋចិនបានភៀសខ្លួនទៅកាន់ទីក្រុងតៃប៉ិ បន្ទាប់ពីចាញ់សង្រ្គាមស៊ីវិលជាមួយបក្សកុម្មុយនិស្តក្នុងឆ្នាំ ១៩៤៩៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7230.txt
|
លោក សុខ ថេង កីឡាករអុកចិនរបស់កម្ពុជា ក្លាយជាអត្តពលិកចំណាស់ជាងគេក្នុងព្រឹត្តិការណ៍កីឡាអាស៊ី Asian Games លើកទី១៩ នៅចិន។ ក្នុងវ័យ៨៤ឆ្នាំ លោក សុខ ថេង ដែលបានបង្ហាញក្តីស្រឡាញ់វិស័យកីឡារបស់ខ្លួន នឹងអាចជំរុញទឹកចិត្តកីឡាករវ័យក្មេងឱ្យបន្តដេញតាមក្តីសុបិនរបស់ពួកគេ។
|
«ខ្ញុំមកទីនេះព្រោះខ្ញុំចូលចិត្ត និងស្រឡាញ់កីឡា!»។ នេះជាការលើកឡើងរបស់ លោក សុខ ថេង កីឡាករអុកចិន ដែលស្ថិតក្នុងចំណោមអត្តពលិកកម្ពុជាទាំង១១៤រូប ដែលទៅចូលរួមប្រកួតប្រជែងកីឡាប្រចាំទ្វីបអាស៊ី ក្នុងក្រុងហាងចូវ។ ជាអត្តពលិកដែលមានវ័យចំណាស់ជាងគេបង្អស់នៅកីឡាអាស៊ីឆ្នាំ២០២៣នេះ លោកថេង ទទួលបានការចាប់អារម្មណ៍ពីសំណាក់ អ្នកនាំពាក្យក្រសួងការបរទេសចិនលោក វ៉ាង វិនពីង (Wang Wenbin) ផងដែរ។ តាមរយៈផេកហ្វេសប៊ុកផ្លូវការរបស់លោក វិនពីង មានការបង្ហោះរូបលោក សុខ ថេង កំពុងអង្គុយប្រកួតកីឡាអុកចិន នៅកីឡាអាស៊ី ដោយភ្ជាប់សម្តីរបស់អត្តពលិកវ័យ៨៤ឆ្នាំរូបនេះផងថា៖«ខ្ញុំមកទីនេះព្រោះខ្ញុំចូលចិត្ត និងស្រឡាញ់កីឡា»។ អ្នកនាំពាក្យក្រសួងការបរទេសចិន យល់ឃើញថា សម្តីមួយឃ្លាដែលបង្ហាញពីក្តីស្រឡាញ់ និងស្មារតីក្នុងកីឡារបស់លោក ថេង នឹងបន្តជំរុញទឹកចិត្តកីឡាករវ័យក្មេងឱ្យដេញតាមក្តីសុបិនរបស់ពួកគេ។ លោកថេង ដែលបានធ្លាក់ពីការប្រកួតនៅជុំទី៦ វិញ្ញាសាឯកត្តជនបុរស បានអះអាងប្រាប់កាសែត The straitstimes ថាខ្លួនបានសម្រេចចូលរួមប្រកួតក្នុងព្រឹត្តិការណ៍នេះ ដោយសារតែមានកីឡាករម្នាក់បានដកខ្លួនដោយសារហេតុផលផ្ទាល់ខ្លួន។ «ខ្ញុំជាសមាជិកស្ថាបនិកម្នាក់ ចាប់តាំងពីកម្ពុជាបង្កើតសមាគមអុកចិន ក្នុងឆ្នាំ ២០០៧។ មានកីឡាកររាប់សិបនាក់នៅក្នុងសមាគម ហើយខ្ញុំជាគ្រូបង្វឹករបស់ពួកគេ។ ដោយសារហេតុផលផ្ទាល់ខ្លួន ពួកគេមិនអាចចូលរួមបានទេ ហើយខ្ញុំបានសម្រេចចិត្តចូលរួមប្រកួតជំនួស។ នេះជាការបញ្ជាក់របស់លោកថេង។ លោកថេង ដែលមានដើមកំណើតក្នុងប្រទេសចិនស្រាប់បន្តថា៖មិនថាខ្ញុំអាយុប៉ុន្មានទេ ខ្ញុំនៅទីនេះព្រោះខ្ញុំស្រឡាញ់កីឡា។ ខ្ញុំមានអារម្មណ៍អស្ចារ្យក្នុងការត្រឡប់មកប្រទេសចិនម្តងទៀត ហើយខ្ញុំបានឃើញការផ្លាស់ប្តូរដ៏ធំសម្បើមនៅក្នុងប្រទេស។ អ្នកស្ម័គ្រចិត្តនៅទីនេះស្វាគមន៍ខ្ញុំណាស់ តែគូប្រកួតរបស់ខ្ញុំក្មេងៗ តែខ្លាំង»។ កើតនៅឆ្នាំ ១៩៣៩ ក្នុងក្រុង Jieyang ខេត្ត Guangdong ប្រទេសចិន លោក ថេង បានផ្លាស់មករស់នៅប្រទេសកម្ពុជាជាមួយក្រុមគ្រួសាររបស់ខ្លួន តាំងពីអាយុ ៩ ឆ្នាំម្លេះ។ លោកថេងមានចំណូលចិត្តលេង អុកចិន តាំងពីក្មេង រហូតក្លាយជាកីឡាករអាជីព និងសព្វថ្ងៃជាគ្រួបង្វឹក។ ព្រឹត្តិការណ៍កីឡាអាស៊ី Asian Games លើកទី១៩ ដែលរៀបចំឡើងក្នុងក្រុងហាងចូវ ប្រទេសចិន បានបញ្ចប់ជាស្ថាពរនៅថ្ងៃទី៨ ខែតុលា ឆ្នាំ២០២៣។ កម្ពុជា ដែលបញ្ជូនអត្តពលិកសរុប១១៤នាក់ លើ១៧ប្រភេទកីឡា ទទួលបានមេដាយសំរឹទ្ធតែ១ប៉ុណ្ណោះ ក្នុងប្រភេទកីឡាការ៉ាតេ លើវិញ្ញាសាសម្តែងមេគុនជាក្រុមនារី៣នាក់។ ម្ចាស់ផ្ទះចិន ជប៉ុន និងកូរ៉េខាងត្បូង រកបានមេដាយច្រើនបំផុតជូនជាតិរបស់ពួកគេ ក្នុងចំណោមប្រទេសចូលរួមទាំង៤៥ ស្របពេលកម្ពុជា បញ្ចប់ក្នុងចំណាត់ថ្នាក់ទី៣៨ និងនៅបាតតារាងចំណោម១០ប្រទេសតំបន់អាស៊ាន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7231.txt
|
លោក Lionel Scaloni ថាប្រធានក្រុមអាហ្សង់ទីន Lionel Messi នៅតែស្ថិតក្នុងបញ្ហាមិនច្បាស់លាស់នៃរបួស សម្រាប់ការប្រកួតជម្រុះពានរង្វាន់ World Cup 2026 ទល់នឹងក្រុមប៉ារ៉ាហ្កាយ។
|
Messi មានវត្តមាននៅក្នុងក្រុមជម្រើសជាតិអាហ្សង់ទីនសម្រាប់ប្រកួត World Cup បើទោះជារូបគេស្ថិតក្នុងបញ្ហារបួសសាច់ដុំ រយៈពេលជាង ១ខែកន្លងមក។ បញ្ហារបួសនេះ ក៏បានធ្វើឱ្យMessi អវត្តមានជួយក្រុម Inter Miami រហូតក្រុមរបូតឱកាសប្រកួតប្រជែងទៅកាន់វគ្គ Playoffs នៃពានរង្វាន់ Major League Soccer។ លោក Scaloni ថាកីឡាករខ្សែប្រយុទ្ធវ័យ ៣៦ឆ្នាំ បានចូលរួមហ្វឹកហាត់ជាមួយក្រុមម្ចាស់ជើងឯកអាហ្សង់ទីន ។ «សម្រាប់គេ ការហ្វឹកហាត់បន្ថែមមួយទៀតពិតជាសំខាន់ ហើយខ្ញុំនឹងជជែងជាមួយគេដើម្បីសម្រេចចិត្តថាគេអាចលេងបានឬអត់ ប៉ុន្តែខ្ញុំត្រូវតែនិយាយទៅកាន់រូបគេសិន ដើម្បីធានាថាតើរូបគេអាចលេងបានសម្រាប់ជម្រើសដំបូង។ យើងនឹងមានការប្រកួតនៅ ៤ថ្ងៃបន្ទាប់ដោយត្រូវប្រកួតទល់ប៉េរូ រឿងនេះមិនងាយស្រួលឡើយឡើយក្នុងការឱ្យរូបគេចូលលេងបាន រឿងដែលសំខាន់នោះគឺរូបគេត្រូវតែមានសុវត្ថិភាពនៃអារម្មណ៍របស់គេ អ្វីដែលធ្វើឱ្យយើងស្ងប់ចិត្តបាននោះគឺរូបគេ នៅមិនទាន់ជាសះស្បើយ យើងចង់ឱ្យគេបានជាសះស្បើយពេញលេញ យើងក៏ត្រៀមអ្នកជំនួសរួចរាល់ដូចគ្នា។»។ លោក Scaloni បាននិយាយបែបនេះ។ ក្រុមអាហ្សង់ទីនបច្ចុប្បន្នមិនមានវត្តមានកីឡាករខ្សែប្រយុទ្ធស្លាប Angel Di Maria និង Angel Correa ដែលអាចជំនួសតំណែងរបស់ Messi បានឡើយ ប៉ុន្តែមានកីឡាករ Paulo Dybala ដែលអាចនឹងមានវត្តមានត្រង់តំបន់របស់ Messi តែរូបគេក៏រងរបួសអំឡុងការប្រកួតឱ្យ AS Roma កាលពីសប្តាហ៍មុនដូចគ្នា។ អាហ្សង់ទីននឹងស្វាគមន៍ក្រុមប៉ារ៉ាហ្កាយ នាកីឡដ្ឋាន Estadio Monumental ក្នុងទីក្រុង Buenos Aires មុនពេលទៅជួបក្រុមប៉េរូនៅក្នុងទីក្រុង Lima នៅថ្ងៃទី១៧ ខែតុលា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7232.txt
|
ទម្រង់នៃការលេងបាល់ឱ្យបានល្អ គឺជារឿងដ៏សំខាន់បំផុត សម្រាប់កីឡាករអាជីព។ ទម្រង់លេងល្អនៃកីឡាករម្នាក់ៗ ជារឿងសំខាន់នៅដើមវគ្គនៃការចាប់ផ្តើមរដូវកាលថ្មី របស់ក្របខណ្ឌបាល់ទាត់កំពូលៗនៅលើពិភពលោក ។
|
មានទម្រង់លេងល្អ មិនត្រឹមតែជួយជំរុញដល់ការផ្តោតអារម្មណ៍របស់កីឡាករនោះទេ ប៉ុន្តែវាក៏នឹងផ្តល់ឱ្យក្រុម មានទម្រង់លេងខ្លាំងផងដែរ ដើម្បីអាចប្រជែងពានរង្វាន់នៅក្នុងលំដាប់ថ្នាក់ណាមួយ។ កីឡាករដែលស្ថិតនៅទម្រង់លេងល្អ គឺតែងតែអាចស្វែងរកគ្រាប់បាល់បានច្រើនសម្រាប់ក្រុម រួមទាំងការបង្កើតឱកាសដល់មិត្តរួមក្រុម។ ខាងក្រោមនេះកីឡាករចំនួន ៥រូប ដែលកំពុងតែវិលត្រលប់មកកាន់ទម្រង់លេងល្អប្រសើរឡើងវិញ៖ ៥. Takumi Minamino កំពុងមានទម្រង់លេងល្អខ្លាំងឡើងវិញនៅក្លិប AS Monaco របស់លីគកំពូលបារាំង ដោយគេបានបន្តជួយក្រុមមួយនេះប្រជែងនៅតំបន់កំពូលតារាងនៃក្របខណ្ឌ Ligue 1។ បច្ចុប្បន្នរូបគេ បានជួយឱ្យក្រុមមួយនេះ ឈរចំណាត់ថ្នាក់លេខមួយបណ្ដោះអាសន្ន ក្រោយឈ្នះ៥ ស្មើ២ និងចាញ់១ប្រកួត មាន១៧ពិន្ទុ។ ៤. Federico Chiesa កំពុងមានទម្រង់លេងល្អឡើងវិញសម្រាប់ក្លិប Juventus ប្រជែងនៅក្នុងក្របខណ្ឌ Serie A ក្រោយក្រុមមួយនេះជួបបញ្ហារយៈពេលជាង ២រដូវកាលរួចមកហើយ។ បច្ចុប្បន្ន Juventus ឈរលេខ៣ មាន១៧ពិន្ទុ ក្រោយឈ្នះ៥ ស្មើ២ ចាញ់១។ ៣. Yves Bissouma រួមចំណែកជួយ Tottenham Hotspurs ឈ្នះការប្រកួតបន្តបន្ទាប់នៅក្នុង Premier League។ Spurs ឈរកំពូលតារាងបណ្ដោះអាសន្ន ក្រោយឈ្នោះ៦ និងស្មើ២ប្រកួត។ ២. Joao Felix ទោះក្នុងនាមជាកីឡាករខ្ចីជើង តែកីឡាកររូបនេះកំពុងតែបង្ហាញភាពខ្លាំងរបស់គេនៅក្លិប Barcelona ម្ចាស់ការពារតំណែងជើងឯក La Liga។ អំឡុងនៅក្លិប Atletico Madrid និងផ្លាស់ទៅ Chelsea រូបគេហាក់មានសម្ពាធចំពោះការរកទម្រង់លេងល្អរបស់គេ។ ១. Heung-Min Son ប្រធានក្រុម Spurs កំពុងតែដឹកនាំមិត្តរួមក្រុមប្រកួតប្រជែងយ៉ាងខ្លាំងក្លានៅក្នុង Premier League រូបគេតែងរកបានគ្រាប់បាល់ ការបង្កើតឱកាសដល់មិត្តរួមក្រុម ខុសពីរដូវកាលមុនរូបគេមានបញ្ហារបួសមិនសូវបង្ហាញខ្លួនសម្រាប់ក្រុម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7233.txt
|
លោក Sepp Blatter អតីតប្រធានសហព័ន្ធបាល់ទាត់អន្តរជាតិ FIFA បានរិះគន់ចំពោះការសម្រេចចិត្តពីសំណាក់ស្ថាប័នបាល់ទាត់អន្តរជាតិក្នុងការរៀបចំការប្រកួត World Cup ឆ្នាំ ២០៣០ នៅប្រទេសចំនួន ៦ផ្សេងគ្នាដែលមកពីទ្វីបចំនួន៣។
|
បើតាមការប្រកាសដ៏ភ្ញាក់ផ្អើលពីសំណាក់ FIFA កាលពីថ្ងៃទី៤ ប្រទេសអេស្ប៉ាញ, ព័រទុយហ្កាល់ និងម៉ារ៉ុក ត្រូវបានក្លាយជាប្រទេសដែលត្រូវបានជ្រើសរើសសម្រាប់ការរៀបចំព្រឹត្តិការណ៍ World Cup 2030 ខណៈដែលប្រទេសអ៊ុយរូហ្កាយ, ប៉ារ៉ាហ្កាយ និងអាហ្សង់ទីន នឹងរៀបចំការប្រកួតបើកឆាកចំនួន ៣ប្រកួត ដើម្បីអបអរដល់ការគម្រប់ខួប ១០០ឆ្នាំ នៃព្រឹត្តិការណ៍បាល់ទាត់ពិភពលោក។ ការសម្រេចចិត្តនេះបានរងការរិះគន់ពីសំណាក់លោក Sepp Blatter អតីតមេរបស់ FIFA ដែលធ្លាប់ដឹកនាំ ពីឆ្នាំ ១៩៩៨ ដល់ឆ្នាំ ២០១៥ មុនពេលត្រូវបានដកចេញពីតំណែងក្រោយពេលមានការការស៊ើបអង្កេតលើបញ្ហាអំពើពុករលួយ។ «វាជារឿងមិនទំនងទាល់តែសោះក្នុងការបំបែកការប្រកួតរបៀបនេះ។ ការប្រកួតជុំផ្តាច់ព្រ័ត្រ World Cup ត្រូវតែជាព្រឹត្តិការណ៍ដែលធ្វើរួមនៅតំបន់តែមួយ។ សម្រាប់ហេតុផលប្រវត្តិសាស្ត្រ World Cup 2030 អាចត្រូវធ្វើឡើងនៅទ្វីបអាម៉េរិកខាងត្បូងតែម្តង»។ លោក Blatter បាននិយាយប្រាប់កាសែតស្វ៊ីស SonntagsBlick បែបនេះ។ Blatter ដែលធ្លាប់ជាឥស្សរជនដ៏មានឥទ្ធិពលបំផុតរបស់កីឡាបាល់ទាត់ ធ្លាប់បានរិះគន់ FIFA សម្រាប់ផ្តល់ការប្រកួតពានរង្វាន់លំដាប់ពិភពលោកក្នុងឆ្នាំ ២០២២ ទៅកាន់ប្រទេសកាតា ដោយនិយាយថាប្រទេសមជ្ឈឹមបូពា៍មួយនេះគឺតូចពេកសម្រាប់ធ្វើជាទីកន្លែងប្រកួត។ បុរសវ័យ ៨៧ឆ្នាំ បានអះអាងទៀតថា ការប្រកួត World Cup ឆ្នាំ ២០៣០ គួរតែធ្វើឡើងនៅក្នុងទ្វីបអាម៉េរិកខាងត្បូងតែម្តងដើម្បីគម្រប់ខួប ១០០ឆ្នាំ នៃការបង្កើតការប្រកួតបាល់ទាត់ពិភពលោកលើកដំបូង ដែលធ្វើឡើងនៅក្នុងប្រទេសអ៊ុយរូហ្កាយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7234.txt
|
សហព័ន្ធបាល់ទាត់អឺរ៉ុប (UEFA) បានបោះបង់គម្រោងបញ្ចូលក្រុមបាល់ទាត់អាយុក្រោម១៧ឆ្នាំ រុស្ស៊ីទៅក្នុងការប្រកួតពានរង្វាន់អឺរ៉ុប U17 UEFA Euro 2024 ក្រោយពេលមានការប្រឆាំងពីសំណាក់សហព័ន្ធបាល់ទាត់នៃប្រទេសជាច្រើនក្នុងតំបន់អឺរ៉ុប។
|
កាលពីខែកញ្ញា UEFA បានបង្ហាញគម្រោងក្នុងការបញ្ចូលក្រុម U17 រុស្ស៊ីឱ្យវិលត្រឡប់ចូលក្នុងការប្រកួតប្រជែងពានរង្វាន់អឺរ៉ុបឡើងវិញ ក្រោយពេលដែលមានការហាមឃាត់រយៈពេលជាង ១ឆ្នាំ ៦ខែរួចមក ដោយសារតែបញ្ហាសង្រ្គាមអ៊ុយក្រែន និងរុស្ស៊ី ដែលកំពុងតែបន្តយ៉ាងក្តៅគគុក។ កាលពីថ្ងៃទី២៤ ខែកុម្ភៈ ឆ្នាំ ២០២២ រុស្ស៊ីបានបើកការវាយប្រហារចូលក្នុងប្រទេសអ៊ុយក្រែន។ ចំពោះគម្រោងដែល UEFA បានលើកឡើង កីឡាករយុវជនមិនគួរត្រូវបានប្រើប្រាស់ជាឧបករណ៍សម្រាប់ទង្វើររបស់មនុស្សដែលពេញវ័យឡើយ។ ប្រទេសអ៊ុយក្រែនបានប្រឆាំងការសម្រេចចិត្តនឹងបានប្រកាសដកខ្លួនបើមានវត្តមានរុស្ស៊ី ក្នុងការប្រកួតប្រជែង ហើយប្រទេសដូចជាប៉ូឡូញ អង់គ្លេស ជាដើមក៏បានគាំទ្រដល់ការសម្រេចចិត្តរបស់អ៊ុយក្រែន ក្នុងការប្រឆាំងរុស្ស៊ី។ តែយ៉ាងណាមកដល់ពេលនេះ UEFA ថាខ្លួនមានផលពិបាកក្នុងការបញ្ចូលក្រុម U17 រុស្ស៊ីឱ្យវិលចូលការប្រកួតឡើងវិញ ហើយបញ្ហានេះក៏ត្រូវបានដកចេញពីគម្រោងការរបស់ខ្លួន នៅក្នុងកិច្ចប្រជុំគណៈកម្មាធិកាប្រតិបត្តិរបស់ស្ថាប័នគ្រប់គ្រងបាល់ទាត់អឺរ៉ុបមួយនេះ។ «ចំណុចស្ថិតក្នុងរបៀបវារៈត្រូវបានដកចេញ ដោយសារតែគ្មានដំណោះស្រាយបច្ចេកទេសដើម្បីអនុញ្ញាតឱ្យក្រុមរុស្ស៊ីបានប្រកួតប្រជែងនៅក្នុងពានរង្វាន់អឺរ៉ុប។«។ នេះបើតាមសេចក្តីថ្លែងការណ៍របស់ UEFA នាថ្ងៃទី១០ ខែតុលា។ ការសម្រេចចិត្តរបស់ UEFA នេះ ទទួលបានការអរគុណពីសំណាក់ប្រទេសអ៊ុយក្រែន។ សហព័ន្ធបាល់ទាត់អ៊ុយក្រែនបានសេចក្តីថ្លែងការណ៍ដូច្នេះថា ៖ « យើងអរគុណដល់ដៃគូតំបន់អឺរ៉ុបទាំងអស់ដែលបានគាំទ្រដល់អ៊ុយក្រែន ព្រមទាំង UEFA។»។ កាលពីខែមុនសហព័ន្ធបាល់ទាត់អន្តរជាតិ FIFA ក៏បានគាំទ្រដល់គម្រោងដែល UEFA ចង់បញ្ចូលក្រុម U17 រុស្ស៊ីទៅក្នុងការប្រកួត ប៉ុន្តែក្រោយពេល UEFA បានសម្រេចចិត្តលុបចោលគម្រោងនេះ ស្ថាប័នគ្រប់គ្រងបាល់ទាត់ពិភពលោកមិនមានឆ្លើយតបអ្វីមួយឡើយលើករណីនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7235.txt
|
សមាគមបាល់ទាត់ប្រទេសអាល់ហ្សេរីបានដកខ្លួនចេញពីការដេញថ្លៃធ្វើជាម្ចាស់ផ្ទះរៀបចំការប្រកួតព្រឹត្តិការណ៍ពានរង្វាន់ Africa Cup of Nations មួយក្នុងចំណោមពីរសម្រាប់ពេលអនាគត មុនពេលការបោះឆ្នោតផ្តល់សិទ្ធិរៀបចំបានមកដល់។
|
ប្រទេសអាល់ហ្សេរីត្រូវបានគេស្គាល់ថាជាបេក្ខភាពមួយរូបដែលបានចូលរួមដេញថ្លៃដើម្បីរៀបចំការប្រកួតព្រឹត្តិការណ៍ពានរង្វាន់ Africa Cup of Nations នៅឆ្នាំ ២០២៥ និងនៅឆ្នាំ ២០២៧។ ការបោះឆ្នោតជ្រើសរើសប្រទេសស្ថិតក្នុងតំបន់អាហ្រ្វិកដែលសមនឹងធ្វើជាម្ចាស់ផ្ទះរៀបចំការប្រកួតនេះ នឹងធ្វើឡើងដោយគណៈកម្មាធិការសហព័ន្ធបាល់ទាត់ទ្វីបអាហ្រ្វិកនៅក្នុងទីក្រុង Cairo ប្រទេសអេហ្ស៊ីប ថ្ងៃទី២៧ ខែកញ្ញា។ បើតាមសមាគមបាល់ទាត់អាល់ហ្សេរី (FAF) ការសម្រេចចិត្តដកខ្លួនចេញពីការដេញថ្លៃនេះ គឺធ្វើស្របទៅតាមយុទ្ធសាស្ត្រថ្មីនៃការអភិវឌ្ឍន៍បាល់ទាត់នៅក្នុងប្រទេសក្នុងតំបន់អាហ្រ្វិកមួយនេះ។ «ឥឡូវនេះ FAF នឹងផ្តោតលើការខិតខំប្រឹងប្រែងរបស់ខ្លួនលើករៀបចំឡើងវិញ និងការធ្វើឱ្យល្អឡើងវិញនូវបាល់ទាត់ក្នុងប្រទេសអាល់ហ្សេរី ដូចដែលធ្លាប់បានបញ្ជាក់ឡើងវិញនូវការប្តេជ្ញាចិត្តដែលមិនផ្លាស់ប្តូររបស់ខ្លួនចំពោះការអភិវឌ្ឍន៍បាល់ទាត់អាហ្រ្វិកនោះឡើយ។»។ នេះបើតាមសេចក្តីថ្លែងការណ៍ដែលបានផ្សាយនៅលើគេហទំព័រផ្លូវកាលរបស់ FAF។ ការសម្រេចចិត្តដកខ្លួននេះ បានន័យថាអាល់ហ្សេរី បញ្ជៀសខ្លួនពីភាពអាម៉ាស់ដែលអាចកើតឡើង ពីសំណាក់ការចាញ់ការដេញថ្លៃ ដោយប្រទេសជិតខាងខ្លួនដែលមានប្រទេសម៉ារ៉ុក កំពុងតែនាំមុខការចាប់អារម្មណ៍សម្រាប់ការដេញថ្លៃរៀបចំការប្រកួត Africa Cup of Nations នៅក្នុងឆ្នាំ ២០២៥។ ប្រទេសទាំងពីរនេះមានទំនាក់ទំនងតានតឹង ទាំងនៅកម្រិតនយោបាយ និងកីឡា។ តាំងពីដើមឆ្នាំ ២០២៣ ប្រទេសអាល់ហ្សេរី បានកសាងកីឡដ្ឋានថ្មី ព្រមទាំងកែលម្អកីឡដ្ឋានដែលមានស្រាប់ ដើម្បីអាចមានសមត្ថភាពគ្រប់គ្រាន់ក្នុងការធ្វើជាម្ចាស់ផ្ទះរៀបចំការប្រកួត Africa Cup of Nation។ ប៉ុន្តែបើតាមគេហទំព័រ Africa Football Insiders អាល់ហ្សេរីបានរងបរាជ័យក្នុងការដេញថ្លៃនេះរួចទៅហើយសម្រាប់ការបោះឆ្នោតរៀបចំធ្វើម្ចាស់ផ្ទះ ដោយមានប្រទេសចំនួន ២ រួមមានម៉ារ៉ុកត្រូវបានគេចាប់អារម្មណ៍ខ្លាំងសម្រាប់ធ្វើម្ចាស់ផ្ទះឆ្នាំ ២០២៥ និងសេណេហ្កាល់សម្រាប់ឆ្នាំ ២០២៧។ ដំបូងប្រទេសដែលបានដេញថ្លៃធ្វើម្ចាស់ផ្ទះ Africa Cup of Nations ឆ្នាំ ២០២៥ មានដូចជា អាល់ហ្សេរី, ម៉ារ៉ុក, សាំម៊ី ដែលមានសហការជាមួយនឹងប្រទេសបេនីន និងនីហ្សេរីយ៉ា។ ចំណែកការធ្វើជាម្ចាស់ផ្ទះឆ្នាំ ២០២៧ ក៏មានអាល់ហ្សេរីបានដាក់ដេញថ្លៃ ប្រជែងជាមួយនឹងប្រទេសដូចជា បុតស្វាណា, អេហ្ស៊ីប, សេណេហ្កាល់ ដែលមានការចូលរួមពីសំណាក់ប្រទេសគេនយ៉ា និងប្រទេសតង់សានី សហការជាមួយនឹងអ៊ូហ្កង់ដា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7236.txt
|
ក្រុមកីឡាករកីឡាអេឡិចត្រូនិកកូរ៉េខាងត្បូង នឹងអាចគេចផុតកាតព្វកិច្ចយោធា ប្រសិនបើពួកគេប្រកួតឈ្នះមេដាយមាសនៅព្រឹត្តិការណ៍កីឡាអាស៊ី Asian Games ក្នុងទីក្រុងហាងចូវ នៅលើវិញ្ញាសារ League of Legends។ ការអនុញ្ញាតសម្រាប់ការមិនបំពេញកាតព្វកិច្ចយោធា គឺជាការលើកទឹកចិត្តពីកូរ៉េខាងត្បូងសម្រាប់អត្តពលិកខ្លួន ដើម្បីប្រឹងប្រែងប្រជែងមេដាយមាសមួយកម្រិតទៀត។
|
តារាកីឡាអេឡិចត្រូនិកដ៏ល្បីលើពិភពលោក Faker លើប្រភេទវិញ្ញាសារ League of Legends គឺជាកីឡាករម្នាក់ស្ថិតក្នុងចំណោមអត្តពលិកកូរ៉េខាងត្បូងដែលមានភាពល្បីល្បាញខ្លាំងមិនថាក្នុងប្រទេស និងក្រៅប្រទេស។ ឈ្មោះដើម Lee Sang-hyeok ឬរហស្សនាមក្នុងការប្រកួត Faker បច្ចុប្បន្នគឺជាកីឡាករអាជីពលើវិញ្ញាសារកីឡា League of Legends ដោយលេងឱ្យក្រុម T1 ដើរតួរជាកីឡាករដៃ Mid-laner ដែលជាការប្រកួតនៅលើបណ្តាញកុំព្យូទ័រដ៏ល្បីអស់រយៈពេលជាច្រើនឆ្នាំ។ Faker បានឈ្នះពានរង្វាន់ពិភពលោកចំនួន ៣ League of Legends World Championships នៅក្នុងឆ្នាំ ២០១៣, ២០១៥ និង ២០១៦ ព្រមទាំងពានរង្វាន់ Mid-Season Invitationals នៅក្នុងឆ្នាំ ២០១៦ និង ២០១៧ ផងដែរ។ ក្រៅពីនេះ កីឡាករវ័យ ២៧ឆ្នាំ ក៏ធ្លាប់បានឈ្នះពានរង្វាន់ជាច្រើននៅក្នុងប្រទេសកូរ៉េខាងត្បូងដោយរួមមានពានរង្វាន់បូកសរុបចំនួន ១០នៃពាន LCK និង Champions Korea។ រាល់យុវជនភេទប្រុសរបស់ប្រទេសកូរ៉េខាងត្បូងដែលមានអាយុចន្លោះពី១៨ ដល់ ២៨ឆ្នាំ ត្រូវតែចូលរួមកាតព្វកិច្ចយោធាមួយលើក រយៈពេលចន្លោះពី ១៨ខែ ដល់ ២ឆ្នាំ ដើម្បីជាផ្នែកនៃកិច្ចខិតខំប្រឹងប្រែងរបស់ប្រទេសក្នុងការការពារការប្រឆាំងរបស់ប្រទេសកូរ៉េខាងជើង។ យុវជនកូរ៉េខាងត្បូង ជារៀងរាល់ឆ្នាំប្រមាណជាង ១សែននាក់ត្រូវបានតម្រូវឱ្យចូលបំពេញកាតព្វកិច្ចយោធា។ ប៉ុន្តែសម្រាប់អត្តពលិក និងសិល្បករអាចទទួលបានការលើកលែង ប្រសិនបើពួកគេត្រូវបានគេមើលឃើញថាបានលើកតម្កើងកិត្យានុភាពជាតិ តាមរយៈការឈ្នះពានរង្វាន់អន្តរជាតិ ឬថ្នាក់ជាតិមួយចំនួនដូចជាមេដាយអូឡាំពិក ឬមេដាយមាសកីឡាអាស៊ីជាដើម។ ជាក់ស្តែងខ្សែប្រយុទ្ធក្រុម Tottenham Hotspur កីឡាករ Heung-min Son ធ្លាប់បានរួចផុតពីកាតព្វកិច្ចយោធានៃប្រទេសកូរ៉េខាងត្បូង ក្រោយរូបគេបានជួយក្រុមដណ្តើមបានមេដាយមាសព្រឹត្តិការណ៍កីឡាអាស៊ី នៅក្នុងទីក្រុងហ្សាកាតា ប្រទេសឥណ្ឌូណេស៊ី ឆ្នាំ ២០១៨។ ប៉ុន្តែក្នុងលក្ខខណ្ឌនេះមិនមានកីឡាករក្រុមកូរ៉េខាងត្បូងណាមួយអាចទទួលបានសិទ្ធិនេះនោះទេ ដោយហេតុ Son ក៏ជាកីឡាករកំពុងប្រកបអាជីពនៅប្រទេសអង់គ្លេស។ ច្បាប់នៃការបម្រើយោធាត្រូវបានកែប្រែជាងច្រើនឆ្នាំមុន ដើម្បីអនុញ្ញាតឱ្យតារា K-Pop ល្បីឈ្មោះខ្លាំងរួចផុតពីកាតព្វកិច្ចយោធា ដែលត្រូវជ្រើសរើសការពន្យាពេលដល់អាយុ ៣០ឆ្នាំ ប៉ុន្តែពួកគេនៅតែជៀសវាងមិនផុតទាំងស្រុងនោះទេ។ ដោយឡែននៅការប្រកួត Asian Games 2022 វិញក្រុមកីឡាអេឡិចត្រូនិកកូរ៉េខាងត្បូងលើវិញ្ញាសារ League of Legends ពួកគេបានរកឃើញផ្លូវសម្រាប់ឡើងទៅកាន់វគ្គផ្តាច់ព្រ័ត្រដោយទម្លាក់ក្រុមម្ចាស់ផ្ទះចិននៅវគ្គពាក់កណ្តាលផ្តាច់ព្រ័ត្រ ក្នុងលទ្ធផល ២វគ្គ ទល់នឹង ០ ដែលការប្រកួតមួយលើកមាន ៣វគ្គ (Best of 3)។ ក្រុមកូរ៉េខាងត្បូងនឹងត្រូវជួបក្រុមឆាយន្នីសតាយប៉ិ នៅវគ្គផ្តាច់ព្រ័ត្រវិញ្ញាសារ League of legends ខណៈដែលក្រុមម្ចាស់ផ្ទះចិន ត្រូវដណ្តើមមេដាយសំរឹទ្ធជាមួយនឹងក្រុមមកពីវៀតណាម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7237.txt
|
ក្លិបបាល់ទាត់អេស្ប៉ាញ Barcelona ស្ថិតក្រោមការស៊ើបអង្កេតពីសំណាក់មន្ត្រីប៉ូលិសអេស្ប៉ាញ ក្រោយមានការសង្ស័យថាបានប្រព្រឹត្តិអំពើពុករលួយ «ស៊ីសំណូកយ៉ាងសកម្ម» រយៈពេលជាង ២ សតវត្សន៍ ជាមួយន្ត្រីអាជ្ញាកណ្តាលម្នាក់។ មន្ត្រីប៉ូលិសអេស្ប៉ាញបានឆ្មក់ចូលការិយាល័យគណៈកម្មាធិការអាជ្ញាកណ្តាល ដើម្បីស៊ើបអង្កេតរឿងរ៉ាវដែលជាប់ពាក់ព័ន្ធនឹងអំពើពុករលួយជាមួយក្លិប Barcelona នេះ។
|
បើតាមតុលាការក្នុងទីក្រុង Barcelona មន្ត្រីប៉ូលិសអេស្ប៉ាញ ក៏បានឆែកឆេរការិយាល័យរបស់សហព័ន្ធកីឡាបាល់ទាត់អេស្ប៉ាញ (RFEF) នៅក្នុងទីក្រុងម៉ាឌ្រីដ កាលពីថ្ងៃទី២៨ ខែកញ្ញា ដែលការស៊ើបអង្កេតគឺទៅលើបញ្ហាពាក់ព័ន្ធទៅនឹងអំពើពុករលួយជាប្រព័ន្ធ នៅក្នុងគណៈកម្មាធិការអាជ្ញាកណ្តាលអេស្ប៉ាញ។ ការស៊ើបអង្កេតរបស់អាជ្ញាកណ្តាលឥឡូវនេះបានពង្រីកសំណុំរឿងដើម្បីរួមបញ្ចូលក្លិប Barca ជាជនសង្ស័យមួយរូបបន្ថែមទៀត។ ចៅក្របស៊ើបអង្កេតលោក Joaquin Aguirre Lopez បានឱ្យដឹងកាលពីដើមខែកញ្ញា ថាក្លិប Barca អាចទទួលបានផលប្រយោជន៍ពីអំពើពុករលួយនេះ។ កាលពីខែមីនា រដ្ឋអាជ្ញាបានដាក់ពាក្យបណ្តឹងជុំវិញការបង់ប្រាក់ជាង ៧,៣លានអឺរ៉ូ (៧,៨លានដុល្លារ) ក្នុងរយៈពេល ១៧ឆ្នាំ ដល់ក្រុមហ៊ុនដែលគ្រប់គ្រងដោយលោក Jose Maria Negreira ដែលជាអនុប្រធានគណៈកម្មាធិការអាជ្ញាកណ្តាល RFEF ពីឆ្នាំ ១៩៩៣ ដល់ឆ្នាំ ២០១៨។ ទោះយ៉ាងណាក្លិប Barcelona បានបដិសេធចំពោះការប្រព្រឹត្តិខុសឆ្គងរបស់ខ្លួន នៅក្នុងសេចក្តីថ្លែងការណ៍មួយកាលពីខែកុម្ភៈ ដោយថា ខ្លួនបានបង់ប្រាក់ឱ្យអ្នកប្រឹក្សាខាងក្រៅដែលបានផ្គត់ផ្គង់ដល់ការប្រកួត ជាមួយនឹងរបាយការណ៍បច្ចេកទេសទាក់ទងនឹងអាជ្ញាកណ្តាលអាជីព ហើយជារឿងត្រូវអនុវត្តជាទៅទូទៅក្នុងចំណោមក្លិបបាល់ទាត់អាជីពទាំងអស់។ ក្លិប Real Madrid ដែលជាគូប្រជែងរបស់ Barcelona បានចូលរួមជាមួយនឹងអយ្យការនៅក្នុងពាក្យបណ្តឹងនេះ ដោយឈរជាភាគីរងការខូចខាត។ បើយោងតាមចៅក្រុមលោក Aguirre បានទាមទារឱ្យលោក Negreira ទទួលខុសត្រូវក្នុងការចាត់ថ្នាក់និងវាយតម្លៃអាជ្ញាកណ្តាល។ លោក Aguirre បាននិយាយកាលពីដើមខែកញ្ញាថា មកដល់ពេលនេះមិនទាន់មាន ភ័ស្តុតាងណាមួយដែលបានរកឃើញអំពីការបង់ប្រាក់ឱ្យអាជ្ញាកណ្តាល Negreira ដើម្បីអាចជះឥទ្វីពលលើលទ្ធផលនៃការប្រកួតឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7238.txt
|
ក្លិប Paris Saint Germain គួរតែចាត់វិធានការផ្លូវច្បាប់ជាផ្លូវការប្រឆាំងទៅនឹងអ្នកគាំទ្រខ្លួន សម្រាប់ការទទួលខុសត្រូវរបស់ពួកគេចំពោះការស្រែងជេរប្រមាថលើអ្នកស្រលាញ់ភេទដូចគ្នា អំឡុងការប្រកួតក្របខណ្ឌ Ligue 1 ទល់នឹងក្រុមភ្ញៀវ Olympique de Marseille កាលពីសប្តាហ៍កន្លងទៅ។ នេះបើតាមសម្តីរបស់រដ្ឋមន្ត្រីក្រសួងកីឡាបារាំងលោកស្រី Amelie Oudea Castera នាថ្ងៃទី២៥ ខែកញ្ញា។
|
អំឡុងការប្រកួតដែលក្រុម PSG យកឈ្នះ Marseille លទ្ធផល ៤-០ ក្នុងកីឡដ្ឋាន Parc des Princes អ្នកគាំទ្រក្រុម PSG បានស្រែកច្រៀងអបអរជ័យជម្នះ ជាមួយនឹងការស្រែកហ៊ោកញ្ជ្រៀវសំដៅទៅកាន់ហ្វូងអ្នកគាំទ្រក្រុម Marseille។ ការស្រែកដោយមានលាយឡំជាមួយនឹងការទះដៃ មានអមដោយពាក្យជេប្រមាថសំដៅទៅអ្នកស្រលាញ់ភេទដូចគ្នាផង។ «វាជារឿងនឹកស្មានមិនដល់សម្រាប់ការប្រើប្រាស់ពាក្យដែលគួរឱ្យស្អប់ ហើយក៏ស្អប់ខ្ពើមខ្លាំងចំពោះពាក្យប្រមាថចំពោះមនុស្សដែលស្រលាញ់ភេទដូចគ្នា។ ការស្រែកដោយការជេប្រមាថនេះត្រូវបានឮនៅកន្លែងឈររបស់អ្នកគាំទ្រ PSG ក្នុងកីឡដ្ឋាន Parc des Princes។ ខ្ញុំបានអញ្ជើញខាងក្លិប PSG ដើម្បីមកពន្យល់អំពីបញ្ហានេះ និងផ្តល់យុត្តិធម៍ដល់មនុស្សរងគ្រោះ ហើយអ្នកបន្តត្រូវបានបណ្តេញចេញពីកីឡដ្ឋាន។»។ លោកស្រី Castera បាននិយាយបែបនេះ។ លោកស្រី Oudea Castera បានអះអាងបន្ថែមថា បញ្ហាទាំងអស់នេះនឹងស្ថិតនៅក្នុងដៃ របស់ស្ថាប័នគ្រប់គ្រងបាល់ទាត់បារាំង LFP ដើម្បីដោះស្រាយ។ ក្រោយពេលមានការអំពាវនាវពីសំណាក់រដ្ឋមន្ត្រីកីឡាបារាំង ក្លិប Paris Saint Germain ចេញសេចក្តីថ្លែងការណ៍របស់ខ្លួនដោយបាននិយាយដូច្នេះថា ៖ «ក្លិបមានបំណងបង្កើតការងារបង្ការរបស់ខ្លួន ក្នុងការប្រយុទ្ធប្រឆាំងនឹងបញ្ហាប្រមាថលើមនុស្សស្រលាញ់ភេទដូចគ្នា ហើយនឹងជួបដៃគូទាំងអស់អំពីបញ្ហាសំខាន់ៗនេះ នៅប៉ុន្មានថ្ងៃខាងមុខ។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7239.txt
|
ខ្សែបម្រើស្លាប Antony របស់ក្រុម Manchester United បានធ្វើដំណើរវិលត្រលប់ទៅកាន់ប្រទេសអង់គ្លេសវិញក្រោយចាកចេញពីប្រេស៊ីល ហើយរូបគេក៏បានយល់ព្រមជួបជជែកជាមួយនឹងមន្ត្រីប៉ូលិសទីក្រុង Manchester ដើម្បីផ្តល់ចម្លើយទាក់ទងនឹងការចោទប្រកាន់ធ្ងន់ធ្ងរ ជុំវិញបទចោទរំលោភបំពាន និងហិង្សា។
|
ជុំវិញការចោទប្រកាន់លើ Antony ត្រូវបានគេយល់ថាកីឡាករអន្តរជាតិប្រេស៊ីល វ័យ ២៣ឆ្នាំ បានសុខចិត្តប្រគល់ទូរសព្ទរបស់ខ្លួនទៅកាន់មន្រ្តីប៉ូលិសទីក្រុង Manchester ដើម្បីជួយដល់ការស៊ើបអង្កេតរបស់ពួកគេ។ អតីតមិត្តស្រីរបស់ Antony នាង Gabriela Cavallin បានចោទប្រកាន់រូបគេ ពីបទរំលោភបំពានតាមរយៈសារព័ត៌មានប្រេស៊ីល UOL ហើយ Antony ផ្ទាល់បានបដិសេធលើការចោទប្រកាន់។ Antony ក៏រងការចោទប្រកាន់ថារំលោភទៅលើនាង Rayssa de Freitas និង Ingrid Lana កាលឆ្នាំ ២០២២ ដែលជាមិត្តភក្កិរបស់អតីតមិត្តស្រី Antony។ សម្រាប់ក្លិប Man United និយាយថាពួកគេកំពុងចាត់វិធានការលើការចោទប្រកាន់នេះ ហើយប្រឆាំងយ៉ាងធ្ងន់ធ្ងរសម្រាប់ទង្វើរដែលបានរកឃើញ ហើយក្លិបក៏នឹងមានវិធានការអនុញ្ញាតឱ្យ Antony សម្រាករយៈពេលខ្លីពីក្លិបជាមួយនឹងប្រាក់ឈ្នួលពេញលេញដើម្បីដោះស្រាយការចោទប្រកាន់។ តាំងពីដើមខែកញ្ញា Antony បានស្ថិតនៅក្នុងប្រទេសប្រេស៊ីលចាប់តាំងពី កាតព្វកិច្ចក្រុមជម្រើសជាតិប្រេស៊ីលរួច ប៉ុន្តែគេត្រូវបានដកចេញពីក្រុមប្រេស៊ីល នៅពេលដែលព័ត៌មាននៃការចោទប្រកាន់នេះបានលេចចេញមក។ កាលពីថ្ងៃទី៤ ខែកញ្ញា សារព័ត៌មានប្រេស៊ីល UOL បានចេញផ្សាយការចោទប្រកាន់ដែលធ្វើឡើងដោយអតីតមិត្តស្រីរបស់ Antony ដែលនាងបានចោទប្រកាន់ថាកីឡាករក្រុម Man United បានប្រើអំពើហិង្សារដោយការវាយក្បាលនាង នៅក្នុងបន្ទប់សណ្ឋាគារក្នុងទីក្រុង Man United កាលពីថ្ងៃទី១៥ ខែមករា។ នាង Cavallin បានអះអាងថានាងបានរងរបួសក្បាល ដែលត្រូវបានព្យាបាលដោយវេជ្ជបណ្ឌិត ហើយបន្ថែមទៀតថានាងត្រូវបាន Antony វាយចំដើមទ្រូងបណ្តាលឱ្យប្រដាប់ផ្សាំសុដន់ស៊ីលីកូន ដែលទាមទារការវះកាត់កែសម្អរឡើងវិញថែមទៀត។ កាលពីមុន Antony ក៏បាននិយាយនៅលើបណ្តាញសង្គមទាក់ទងនឹងអតីតមិត្តស្រីគេថា គេមិនបានបង្កហិង្សាអ្វីឡើយទៅលើនាង Cavallin ហើយភស្តុតាងដែលបានដាក់សម្រាប់ចោទប្រកាន់លើគេ សុទ្ធសឹងតែបានប្រឌិតឡើង។ កាលពីខែមិថុនា Antony ក៏ត្រូវបានមន្ត្រីប៉ូលិសប្រេស៊ីលហៅទៅសាកសួរផងដែរ ហើយមកដល់ពេលថ្មីនេះប៉ូលិសប្រេស៊ីលក៏មិនជំទាស់សម្រាប់ការអនុញ្ញាតឱ្យ Antony វិលត្រឡប់ទៅកាន់ចក្រភពអង់គ្លេសវិញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_724.txt
|
សមាជិកក្រុមប្រឹក្សាសន្តិសុខអង្គការសហប្រជាជាតិ នៅថ្ងៃទី២២ ខែសីហា នៅតែមិនអាចឈានដល់ការសម្រេចចិត្តជុំវិញការបន្តលើកលែងបម្រាមធ្វើដំណើររបស់មន្រ្តីតាលីបង់១៣រូបដែលបានផុតកំណត់តាំងពីសប្តាហ៍មុន។ នេះបើយោងតាមការផ្សាយរបស់ទីភ្នាក់ងារព័ត៌មាន AFP ដែលស្រង់ពីប្រភពការទូត។
|
ក្រោមសេចក្តីសម្រេចប្រឆាំងភេរវកម្មរបស់ក្រុមប្រឹក្សាសន្តិសុខអង្គការសហប្រជាជាតិ (UNSC) ឆ្នាំ ២០១១ មន្រ្តីតាលីបង់១៣៥រូប ត្រូវរងទណ្ឌកម្មតាមរយៈការរឹតបន្តឹងលើការធ្វើដំណើរ និងបង្អកទ្រព្យសម្បត្តិ។ ប៉ុន្តែមន្រ្តី១៣នាក់ ត្រូវបានលើកលែងពីការហាមប្រាមធ្វើដំណើរដើម្បីអនុញ្ញាតឱ្យពួកគេអាចជួបពិភាក្សាស្វែងរកសន្តិភាពជាមួយមន្រ្តីក្រៅប្រទេស។ ការលើកលែងចំពោះមន្រ្តីតាលីបង់ទាំង១៣នេះ ត្រូវបានបន្តជាថ្មីជាទៀងទាត់។ ក្នុងខែមិថុនា គណៈកម្មាធិការទទួលបន្ទុកការដាក់ទណ្ឌកម្មលើអាហ្វហ្គានីស្ថានរបស់ក្រុមប្រឹក្សាសន្តិសុខ UN បានដកមន្រ្តីអប់រំតាលីបង់២នាក់ចេញពីបញ្ជីលើកលែងជុំវិញការបំបិទសិទ្ធិស្រ្តីក្រោមរបបអ៊ីស្លាមជ្រុលនិយមនេះ។ ទន្ទឹមនេះ ពួកគេក៏បានបន្តលើកលែងមន្រ្តីតាលីបង់ដែលនៅសល់រហូតដល់ថ្ងៃទី១៩ ខែសីហាដែរ។ ដោយពេលត្រូវផុតកំណត់បែបនេះ UNSC ដែលមានសមាជិកតំណាង ១៥ ប្រទេសត្រូវសម្រេចថាតើគួរបន្តលើកលែងសម្រាប់មន្រ្តីតាលីបង់ទាំងនេះទៀតយ៉ាងណា។ ប៉ុន្តែ យោងតាមប្រភពការទូត សេចក្តីសម្រេចរបស់ក្រុមប្រឹក្សាសន្តិសុខ UN ចំពោះរឿងនេះនៅថ្ងៃទី២២ ខែសីហា មិនបានចេញជារូបរៀងឡើយ ដោយសារតែការមិនយល់ស្របគ្នារវាងសមាជិក។ បើតាមអ្នកកាទូតក្រុមប្រឹក្សាសន្តិសុខ UN អាម៉េរិកបានស្នើឱ្យរឹតបន្តឹងលើការធ្វើដំណើររបស់មន្រ្តីតាលីបង់៧នាក់ ខណៈស្នើឱ្យបន្តលើកលែង៦ នាក់ទៀត ប៉ុន្តែកំណត់ត្រឹមតែការធ្វើដំណើរទៅកាតាប៉ុណ្ណោះទីដែលអាម៉េរិក និងក្រុមតាលីបង់ចរចាគ្នាប៉ុណ្ណោះ។ យ៉ាងណាមិញ រុស្ស៊ី និងចិនបានជំទាស់នឹងសំណើរបស់អាម៉េរិក។ ចំណែកអង់គ្លេស បារាំង និងអៀរឡង់ក៏បានចូលរួមជាមួយអាម៉េរិកប្រឆាំងនឹងសំណើរុស្ស៊ី-ចិនដែរដែលបានស្នើទៅ UNSC ឱ្យបន្តអនុញ្ញាតមន្រ្តីតាលីបង់ទាំង១៣នាក់ធ្វើដំណើរក្រៅប្រទេសបានរយៈពេល៩០ថ្ងៃ សម្រាប់តែទៅកាន់ទិសដៅដូចជារុស្ស៊ី ចិន និងកាតា។ ទាក់ទងរឿងនេះ អាម៉េរិក និងប្រទេសលោកខាងលិចអះអាងថា ការបន្តលើកលែងលើមន្រ្តីទាំង ១៣ នេះមិនអាចធ្វើទៅបានទេដោយសារតែពួកតាលីបង់មិនបានធ្វើតាមការសន្យារបស់ខ្លួនដូចជាការការពារសិទ្ធិស្រ្តី និងបង្កើតរដ្ឋាភិបាលដែលមានការចូលរួមពីស្រ្តីជាដើម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7240.txt
|
ក្រុមកីឡាបាល់បោះនារីហ្វីលីពីន វិញ្ញាសា ៣ទល់៣ បានដកខ្លួនចេញពីការប្រកួតព្រឹត្តិការណ៍កីឡាអាស៊ី Asian Games លើកទី១៩ ក្នុងទីក្រុងហាងចូវ ប្រទេសចិន បន្ទាប់ពីអ្នករៀបចំការប្រកួតបដិសេធការស្នើសុំផ្លាស់ប្តូរសមាសភាពកីឡាការីចំនួន ២រូប នាថ្ងៃទី២៥ ខែកញ្ញា។
|
បើតាមសេចក្តីថ្លែងការណ៍របស់សហព័ន្ធកីឡាបាល់បោះហ្វីលីពីន (SBP) គ្រូបង្វឹកលោក Pat Aquino បានដាក់ឈ្មោះសមាសភាពកីឡាការិនីលើវិញ្ញាសា ៣ទល់៣ ចំនួន១៣នាក់សម្រាប់ការប្រកួតប្រជែងកីឡាអាស៊ី ប៉ុន្តែក្នុងចំណោមនោះមានកីឡាការិនីចំនួន ២នាក់ត្រូវអវត្តមាន។ លោក Aquino បានព្យាយាមនាំយកកីឡាការិនីចំនួន ២រូប ដើម្បីផ្លាស់ប្តូរចូលលេងដោយមានកីឡាការិនីឈ្មោះ Cielo Pagdulagan និង Marga Villanueva ជំនួសដើម្បីឱ្យសំណើនៃការនាំកីឡាការិនីរបស់ពួកគេ បានទទួលការអនុញ្ញាតពីសំណាក់គណៈកម្មាធិការរៀបចំការប្រកួតកីឡាអាស៊ីទីក្រុងហាងចូវ (HAGOC)។ តែយ៉ាងណា អ្នករៀបចំការប្រកួត បានបដិសេធសំណើទាំងនោះ។ «បញ្ជីឈ្មោះនេះភាគច្រើនជាកីឡាការិនីជានិស្សិត និងអត្តពលិកមកពីសកលវិទ្យាល័យនៃសមាគម អត្តពលិកហ្វីលីពីន (UAAP) និងសមាគមអត្តពលិកជាតិអាម៉េរិក (US NCAA) ជាសិទ្ធិទទួលបានសម្រាប់ព្រឹត្តិការណ៍នេះ ដោយការកំណត់អាយុក្រោម ២៣ឆ្នាំ សម្រាប់ការប្រកួត។ ជាអកុសល កីឡាករចំនួន ២រូប បានបដិសេធក្នុងការប្រកួតប្រជែង។ ដោយមិនបោះបង់ គ្រូបង្វឹកក៏បានស្នើសុំបញ្ចូលកីឡាការិនីថ្មី ២រូប ដើម្បីអាចចូលរួមប្រកួតប្រជែង តែការស្នើសុំផ្លាស់ប្តូរមិនត្រូវបានអនុញ្ញាតពីសំណាក់អ្នករៀបចំ HAGOC។»។ នេះបើតាមសេចក្តីថ្លែងការណ៍របស់ SBP។ កីឡាការិនីផ្សេងទៀតដែលស្ថិតក្នុងបញ្ជីចំនួន ១៣នាក់នោះរួមមាន កីឡាការិនីVanessa de Jesus, Ella Fajardo, Kacey dela Rosa, Kristan Yumul, Kennan Ka, Angie Robles, Aurea Gingras, Lexi Marks, និងកីឡាការិនី Kayla Padilla។ ក្រុមបាល់បោះនារីហ្វីលីពីន ៣ទល់៣ ត្រូវមានការប្រកួតប៉ះក្រុមហ្ស៊កដានី បើកឆាករបស់ពួកគេ តែគ្រប់យ៉ាងត្រូវបញ្ចប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7241.txt
|
លោក Carlo Ancelotti បានស្តីបន្ទោសភាពទន់ខ្សោយក្នុងតំបន់ការពាររបស់ Real Madrid ដែលបណ្តាលឱ្យក្រុមប្រកួតចាញ់ Atletico Madrid ក្នុងលទ្ធផល ៣-១ នៃជំនួប Madrid Derby ក្របខណ្ឌ La Liga នៅថ្ងៃទី២៤ ខែកញ្ញា។
|
អតីតខ្សែប្រយុទ្ធរបស់ Real Madrid កីឡាករ Alvaro Morata រកបាន២គ្រាប់ជួយឱ្យ Atletico Madrid នៅនាទីទី៤ នៅក្នុងកីឡដ្ឋាន Metropolitano និងគ្រាប់ទីពីរនៅនាទី៤៦ រួមជាមួយ ខ្សែប្រយុទ្ធ Antoine Griezmann រកបាន១គ្រាប់នៅនាទី១៨។ ១គ្រាប់របស់ក្រុម Real Madrid កើតឡើងនៅនាទី៣៥ ដែលជាការធ្វើបានពីសំណាក់ខ្សែបម្រើ Tony Kroos។ លទ្ធផលចាញ់នេះធ្វើឱ្យ Real Madrid ធ្លាក់មកឈរចំណាត់ថ្នាក់លេខ ៣ ក្រោយឈរកំពូលតារាងបានរយៈពេល ៥សប្តាហ៍។ ក្រុមអធិរាជស មាន១៥ពិន្ទុ ពីការប្រកួត៦លើក ឈរពីក្រោមក្រុម Girona លេខ២ និងក្រុម Barcelona ក្រុមចំណាត់ថ្នាក់លេខ ១ ដែលមាន១៦ពិន្ទុដូចគ្នា។ Atletico Madrid មាន ១០ពិន្ទុដែលទើបតែឆ្លងកាត់ការប្រកួត ៥សប្តាហ៍ នៅចំណាត់ថ្នាក់ទី៥។ «បញ្ហាស្ថិតនៅលើតំបន់ការពារ នេះជាអ្វីដែលយើងមិនធ្លាប់មានតាំងតែពីការប្រកួតដំបូងមកម្ល៉េះ។ ក្នុងការប្រកួត ៥លើកមកនេះ យើងធ្វើឱ្យរបូត ៣គ្រាប់ ហើយថ្ងៃនេះយើងធ្វើឱ្យរបូត ៣បន្ថែមទៀតត្រឹមតែរយៈពេល ៤៥នាទី។ ការប្រកួតលើកនេះយើងមានភាពផុយស្រួយ ជារាត្រីមិនល្អសម្រាប់ការការពាររបស់យើងឡើយ យើងធ្វើមិនបានល្អពិតមែន។»។ លោក Ancelotti បាននិយាយបែបនេះក្រោយចប់ការប្រកួត។ Real Madrid បន្តអវត្តមានខ្សែប្រយុទ្ធវ័យក្មេង Vinicius Jr ខណៈក្រុមបានបន្តប្រើប្រាសើកីឡាករទើបឡើងជើង និងទម្រង់លេងល្អ Jude Bellingham នៅតំបន់ប្រយុទ្ធ ដោយមាន Rodrygo, Luka Modric និង Toni Kroos ជាខ្សែបម្រើ។ ចំពោះទម្រង់លេងលោក Ancelotti ថាគ្មាការប្រែប្រួអ្វីទាំងអស់។ ក្រោយចាញ់ការប្រកួតនេះ គ្រូបង្វឹកសញ្ជាតិអ៊ីតាលីក៏បានអះអាងបន្ថែមថា លោកនឹងពង្រឹងកូនក្រុមឡើងវិញ ជាពិសេសនៅតំបន់ខ្សែការពារ ព្រមទាំងដាក់ខ្សែបម្រើសំខាន់ៗចូលក្នុងការប្រកួតឡើងវិញ សម្រាប់ជំនួបទល់នឹងក្រុម Las Palmas នៅសប្តាហ៍ក្រោយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7242.txt
|
ក្រុមកីឡាករកីឡាអេឡិចត្រូនិកកូរ៉េខាងត្បូង រួចផុតពីកាតព្វកិច្ចយោធា ក្រោយបានដណ្តើមមេដាយមាសលើប្រភេទវិញ្ញាសាកីឡា League of Legends ដោយយកឈ្នះលើក្រុមឆាយន្នីសតាយប៉ិ លទ្ធផលការប្រកួត ២-០ នៅព្រឹត្តិការណ៍កីឡាអាស៊ី Asian Games លើកទី១៩ នៅក្នុងទីក្រុងហាងចូវ ថ្ងៃទី២៩ ខែកញ្ញា។
|
ស្ថិតក្នុងទីកន្លែងប្រកួតកីឡាអេឡិចត្រូនិកដ៏ប្រណិតរបស់ចិនដែលជាម្ចាស់ផ្ទះ តារាកីឡាអេឡិចត្រូនិកដ៏ល្បីរបស់កូរ៉េខាងត្បូង និងពិភពលោក Faker ដែលមានឈ្មោះដើម Lee Sang-hyeok បានអបអរជ័យជម្នះ ដោយក្តីសប្បាយរីករាយ។ ការយកឈ្នះលើឆាយន្នីសតាយប៉ិលទ្ធផល ២-០ គឺជាការប្រកួតកាត់សេចក្តីដែលជាការប្រកួតមួយលើកមាន ៣វគ្គ (Games Best of 3)។ បើយោងតាមអ្នករៀបចំការប្រកួតវិញ្ញាសាកីឡាអេឡិចត្រូនិក ដូចទៅនឹងវគ្គពាក់កណ្តាលផ្តាច់ព្រ័ត្រពេលយកឈ្នះលើក្រុមម្ចាស់ផ្ទះចិន Faker គ្រាន់តែជាកីឡាករស្ថិតក្នុងកៅអីបម្រុងសម្រាប់វគ្គផ្តាច់ព្រ័ត្រ ព្រោះតែរូបគេមានបញ្ហាជំងឺ។ ប៉ុន្តែតារាកីឡាអេឡិចត្រូនិករូបនេះ បានចូលរួមប្រកួតប្រជែងនៅវគ្គពីដំបូងៗមក ហើយរូបគេក៏បានចូលរួមចំណែកនៃការឈ្នះមេដាយមាសជាមួយនឹងមិត្តរួមរបស់គេផងដែរ។ ក្រោយក្លាយជាជើងឯកមេដាយមាសនៅកីឡាអាស៊ីលើកដំបូងនៃវិញ្ញាសាកីឡា League of Legends ក្រុមកីឡាករកីឡាអេឡិចត្រូនិកទាំងអស់ ពេលនេះអាចរួចផុតពីកាតព្វកិច្ចយោធារបស់ប្រទេសកូរ៉េខាងត្បូង។ «ខ្ញុំពិតជាសោកស្តាយដែលមិនបានប្រកួតនៅក្នុងវគ្គដណ្តើមមេដាយមាស។ តែយ៉ាងណា តាមទស្សនៈនៃក្រុម អ្នករាល់គ្នាធ្វើបានល្អ ដូច្នេះខ្ញុំគិតថាការឈ្នះជើងឯកគឺជាការល្អបំផុត ហើយវាបានបញ្ចប់រួចរាល់ហើយ។»។ Faker បាននិយាយក្នុងកិច្ចសម្ភាសបែបនេះ។ ការអនុញ្ញាតសម្រាប់ការមិនបំពេញកាតព្វកិច្ចយោធា គឺជាការលើកទឹកចិត្តពីកូរ៉េខាងត្បូងសម្រាប់អត្តពលិកខ្លួន ដើម្បីប្រឹងប្រែងប្រជែងមេដាយមាសមួយកម្រិតទៀត។ រាល់យុវជនភេទប្រុសរបស់ប្រទេសកូរ៉េខាងត្បូងដែលមានអាយុចន្លោះពី១៨ ដល់ ២៨ឆ្នាំ ត្រូវតែចូលរួមកាតព្វកិច្ចយោធាមួយលើក រយៈពេលចន្លោះពី ១៨ខែ ដល់ ២ឆ្នាំ ដើម្បីជាផ្នែកនៃកិច្ចខិតខំប្រឹងប្រែងរបស់ប្រទេសក្នុងការការពារការប្រឆាំងរបស់ប្រទេសកូរ៉េខាងជើង។ យុវជនកូរ៉េខាងត្បូង ជារៀងរាល់ឆ្នាំប្រមាណជាង ១សែននាក់ត្រូវបានតម្រូវឱ្យចូលបំពេញកាតព្វកិច្ចយោធា។ រាល់យុវជនភេទប្រុសរបស់ប្រទេសកូរ៉េខាងត្បូងដែលមានអាយុចន្លោះពី១៨ ដល់ ២៨ឆ្នាំ ត្រូវតែចូលរួមកាតព្វកិច្ចយោធាមួយលើក រយៈពេលចន្លោះពី ១៨ខែ ដល់ ២ឆ្នាំ ដើម្បីជាផ្នែកនៃកិច្ចខិតខំប្រឹងប្រែងរបស់ប្រទេសក្នុងការការពារការប្រឆាំងរបស់ប្រទេសកូរ៉េខាងជើង។ យុវជនកូរ៉េខាងត្បូង ជារៀងរាល់ឆ្នាំប្រមាណជាង ១សែននាក់ត្រូវបានតម្រូវឱ្យចូលបំពេញកាតព្វកិច្ចយោធា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7243.txt
|
ក្រុម Tottenham Hotspur បន្តធ្វើបានល្អដោយយកឈ្នះការប្រកួតទី៧ នៃក្របខណ្ឌ Premier League របស់ខ្លួនទៅលើក្រុមខ្លាំង Liverpool ដោយលទ្ធផល ២-១ បន្តកំណត់ត្រាមិនទាន់ចាញ់ការប្រកួត។ ចំណែកក្រុម Manchester United រងបរាជ័យដល់ក្នុងទឹកដីក្រោមថ្វីជើងក្រុម Crystal Palace លទ្ធផល ១-០ ខណៈដែលក្រុម Manchester City ត្រូវបានក្រុម Wolves បំបាក់ដោយលទ្ធផល ២-១ បញ្ចប់ភាពមិនចាញ់ក្នុងលីគ ៦លើកជាប់គ្នា។
|
Spurs កំពុងតែដើរលើផ្លូវវិជ្ជមាន ដែលមានទម្រង់លេងល្អប្រសើរខ្លាំងខុសប្លែកពីរដូវកាលមុន ដោយឆ្លងកាត់ ៧ប្រកួតមិនទាន់ស្គាល់បរាជ័យមួយប្រកួត ។ ការប្រកួតសប្តាហ៍ទី៧ នៃ Premier League របស់ពួកគេបានឈ្នះ Liverpool លទ្ធផល ២-១ ក្នុងទឹកដីកីឡដ្ឋាន Tottenham Hotspur។ ប្រធានក្រុម Heung-min Son ស៊ុតមួយគ្រាប់នៅនាទី៣៦ និងកីឡាករ Joel Matip មួយគ្រាប់ក្នុងនារទីបន្ថែម ៩០+៦ ជួយនាំជ័យជម្នះដល់ Spurs។ ក្រុមរហស្សនាមមាន់ក្នាយមាសស្ថិតក្រោមការដឹកនាំរបស់លោក Ange Postecoglou កំពុងតែក្លាយជាក្រុមខ្លាំងមួយនៅ Premier League ដែលធ្វើឱ្យក្រុមដទៃពិបាក នឹងយកឈ្នះ។ ឆ្លងកាត់ការប្រកួតធំៗ ៣លើក ក្នុងចំណោម ៧លើក Spurs បានយកឈ្នះលើ Man United ស្មើជាមួយនឹង Arsenal និងឈ្នះ Liverpool។ ដោយឡែកក្រុម Manchester United បន្តរងសម្ពាធបន្ថែមទៀត សម្រាប់ការប្រកួតក្នុងក្របខណ្ឌ Premier League ដែលជារឿងដ៏អាក្រក់បំផុត។ Man Utd បានឈ្នះ Crystal Palace នៅក្នុងពានរង្វាន់ EFL Cup កាលពីដើមសប្តាហ៍ដោយលទ្ធផល ៣-១ ប៉ុន្តែវិលមកកាន់ការប្រកួត Premier Leagueវិញ ក្រុមបិសាចក្រហមហាក់ធ្វើមិនបានល្អសារជាថ្មី ដោយចាញ់Crystal ក្នុងលទ្ធផល ១-០ ក្នុងកីឡដ្ឋាន Old Trafford។ ចំណែក Manchester City ក៏រងបរាជ័យដែរ ក្រោយពួគគេធ្វើបានល្អខ្លាំង ៦ប្រកួតជាប់គ្នារួចមក ។ ប៉ុន្តែប៉ះ Wolverhampton Wanderers ប្រែក្លាយជាសុបិន្តអាក្រក់សម្រាប់ពួកគេទៅវិញ។ ម្ចាស់ផ្ទះ Wolves អាចយកឈ្នះលើក្រុមការពារជើងឯក ដោយលទ្ធផល ២-១ បញ្ចប់ភាពមិនចាញ់ ឬស្មើរបស់ក្រុមរហស្សនាមមេឃខៀវ ដែលទើបធ្លាក់ចេញពីការប្រកួតពានរង្វាន់ EFL Cup កាលពីដើមសប្តាហ៍។ Aston Villa ដឹកនាំដោយលោក Unai Emery បំបាក់ក្រុម Brighton & Hove Albion ដោយលទ្ធផលគួរឱ្យភ្ញាក់ផ្អើលខ្លាំង ៦-១ ទម្លាក់ក្រុម Brighton ចេញពីតារាងក្រុមកំពូលទាំង ៤។ ក្រុម Arsenal បន្តយកឈ្នះការប្រកួតលើ AFC Bournemouth ៤-០ ដើម្បីស្វែងរកឱកាសនៃការប្រជែងពានរង្វាន់នៅរដូវកាលថ្មីនេះ។ Newcastle United និង West Ham United យកឈ្នះការប្រកួតលើក្រុម Burnley និង Sheffield United លទ្ធផល ២-០ ដូចគ្នា។ ចំណែកក្រុម Luton Town រកបានជ័យជម្នះរបស់ខ្លួនលើកដំបូងនៅក្នុងក្របខណ្ឌ Premier League ក្រោយឈ្នះ Everton ដោយលទ្ធផល ២-១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7244.txt
|
ក្រុមកីឡាបាល់ទាត់នារីកូរ៉េខាងត្បូង និងរខាងជើង នឹងត្រូវប៉ះគ្នាក្នុងការប្រកួតវគ្គ៨ក្រុមចុងក្រោយក្នុងព្រឹត្តិការណ៍កីឡាអាស៊ី Asian Games លើកទី១៩ ទីក្រុងហាងចូវ។ នេះជាការជួបគ្នាលើកដំបូងក្នុងរយៈពេល ៩ឆ្នាំ រវាងក្រុមបាល់ទាត់បងប្អូនកូរ៉េទាំងពីរ បន្ទាប់ពីប៉ះគ្នាលើកចុងក្រោយនៅឆ្នាំ២០១៤ ក្នុងដីកូរ៉េខាងត្បូង។ ថៃ និងហ្វីលីពីន សុទ្ធតែឡើងដល់វគ្គ៨ក្រុមចុងក្រោយ។
|
ការប៉ះគ្នានៅក្នុងវគ្គ ៨ក្រុមចុងក្រោយ រវាងក្រុមនារីមកពីប្រទេសកូរ៉េទាំងពីរ នឹងចាប់ផ្តើមប្រកួតនៅវេលាម៉ោង ៤:៣០រសៀល នាថ្ងៃទី៣០ ខែកញ្ញា ក្នុងកីឡដ្ឋាន Wenzhou Centre ក្នុងក្រុងហាងចូវ។ ក្រុមនារីខាងត្បូង បញ្ចប់ក្នុងចំណាត់ថ្នាក់កំពូលតារាងពូល E ដោយឈ្នះទាំង ៣លើកជាប់គ្នា ដែលមានហ្វីលីពីន មីយ៉ាន់ម៉ា និងហុងកុង។ ចំណែកកូរ៉េខាងជើង ក៏ឈរកំពូលតារាងផងដែរក្នុងពូល C ដោយពូលនេះមានតែ២ក្រុមប៉ុណ្ណោះជាមួយសិង្ហបុរី ដោយក្រុមទាំងពីរត្រូវប្រកួតគ្នា២ជើង កូរ៉េខាងជើងឈ្នះទាំងពីរ។ ក្នុងពូល C នេះ ក្រុមនារីកម្ពុជាបានសម្រេចចិត្តដកខ្លួនចេញពីការប្រកួត ព្រោះការប្រមូលផ្តុំកីឡាការិនីមិនទាន់ពេល។ រូបភាពពីទីភ្នាក់ងារសារព័ត៌មានកូរ៉េខាងត្បូង Yonhap ធម្មតាក្រុមឈរកំពូលតារាងពូលនីមួយៗមិនត្រូវជួបគ្នាឡើយនៅវគ្គខ្វែង តែដោយសារការប្រកួតនេះ ក្រុមកូរ៉េខាងជើងជាក្រុមទាំងមួយដែលចេញមកពីពូល C ជាហេតុធ្វើឱ្យក្រុមកូរ៉េទាំងពីរនឹងត្រូវប៉ះគ្នាក្នុងការប្រកួតប្រជែងដើម្បីដណ្តើមកៅអីវគ្គបន្តនៅវគ្គ៨ក្រុម។ ក្រុមបាល់ទាត់នារីកូរ៉េទាំងពីរ បានជួបគ្នាលើកចុងក្រោយក្នុងព្រឹត្តិការណ៍កីឡាអាស៊ីកាលនៅឆ្នាំ២០១៤ ដែលកាលនោះ កូរ៉េខាងជើងបានយកឈ្នះលើកូរ៉េខាងត្បូង ដែលជាក្រុមម្ចាស់ផ្ទះ ក្នុងលទ្ធផល ២-១ នៅវគ្គពាក់កណ្តាលផ្តាច់ព្រ័ត្រ ឡើងទៅជួបជប៉ុនវគ្គផ្តាច់ព្រ័ត្រ។ រូបភាពពីទីភ្នាក់ងារសារព័ត៌មានកូរ៉េខាងត្បូង Yonhap ក្រុមនារីកូរ៉េខាងជើង ក្លាយជាម្ចាស់ជើងឯកមេដាយមាស តាមរយៈការយកឈ្នះជប៉ុន ក្នុងលទ្ធផល ៣-១ ស្របពេលម្ចាស់ផ្ទះកូរ៉េខាងត្បូងសម្រេចបានត្រឹមមេដាយសំរឹទ្ធ។ ហ្វីលីពីន ឆ្លងផុតវគ្គចែកពូលលើកដំបូងក្នុងព្រឹត្តិការណ៍កីឡាប្រចាំតំបន់អាស៊ីនេះ ដោយត្រូវបន្តទៅជួបជប៉ុនវគ្គ៨ក្រុមចុងក្រោយ។ ថៃ ជួបម្ចាស់ផ្ទះចិន ខណៈឆាយន្នីសតាយប៉ិ ជួបអ៊ូសបេគីស្ថាន។ ការប្រកួតនឹងចាប់ផ្តើមនៅថ្ងៃទី៣ ខែតុលា៕ រូបភាពពីទីភ្នាក់ងារសារព័ត៌មានកូរ៉េខាងត្បូង Yonhap រូបភាពពីទីភ្នាក់ងារសារព័ត៌មានកូរ៉េខាងត្បូង Yonhap រូបភាពពីទីភ្នាក់ងារសារព័ត៌មានកូរ៉េខាងត្បូង Yonhap រូបភាពពីទីភ្នាក់ងារសារព័ត៌មានកូរ៉េខាងត្បូង Yonhap អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7245.txt
|
ខ្សែប្រយុទ្ធ Cristiano Ronaldo ស៊ុតគ្រាប់បាល់ពិន័យ ១១ម៉ែត្រ ១គ្រាប់ចុងម៉ោងជួយនាំជ័យជម្នះដល់ក្រុម Al Nassr ដែលជាការឈ្នះលើកទី៩ ជាប់គ្នាសម្រាប់រដូវកាលថ្មី នៅក្នុងការប្រកួតឈ្នះលើក្រុម Al Tai លទ្ធផល ២-១ នៃការប្រកួតក្របខណ្ឌ Saudi Pro League នារាត្រីថ្ងៃទី២៩ ខែកញ្ញា។
|
លទ្ធផល ២-១ កើតចេញពីការស៊ុតគ្រាប់បាល់ពីសំណាក់កីឡាករ Anderson Talisca នៅនាទី៣២ នៃវគ្គទីមួយ មុនពេលដែលតារាឆ្នើមព័រទុយហ្កាល់ និងជាប្រធានក្រុម Ronaldo បានសម្រេចគ្រាប់ជ័យជម្នះដោយការស៊ុតបាល់ពិន័យ ១១ម៉ែត្រនៅនាទី៨៧ ចុងវគ្គទីពីរ។ ១គ្រាប់របស់ក្រុម Al Tai កើតឡើងនៅនាទី៧៩ ដោយកីឡាករ Virgil Misidjan។ ក្រោយជួយក្រុមបន្តយកឈ្នះការប្រកួត ៩លើកជាប់ៗគ្នា Ronaldo បានបង្ហោះសារនៅលើបណ្តាញសង្គមបង្ហាញអារម្មណ៍រីករាយ និងបានជំរុញក្រុមឱ្យខិតខំបន្តទៀត អំឡុងពេលមានទម្រង់លេងល្អ។ «ជាការឈ្នះដ៏សំខាន់បន្ថែមទៀត ហើយក៏ជាការឈ្នះ ៩លើកជាប់ៗគ្នា! ក្រុមពិតជាធ្វើបានល្អណាស់ យើងត្រូវតែបន្តធ្វើវាជាមួយនឹងការរក្សាការងារដ៏ល្អបែបនេះបន្តទៀត។»។ Ronaldo បានបង្ហោះនៅលើបណ្តាញសង្គម Instagram បែបនេះ ក្រោយបញ្ចប់ការប្រកួត។ Al Nassr រកបានជ័យជម្នះ ៦លើកនៅក្នុងក្របខណ្ឌ Saudi Pro League ពីចំណោមការប្រកួតឈ្នះសរុបតាំង ៩លើក។ ជ័យជម្នះនេះបានរុញច្រានក្រុមរបស់កីឡាករវ័យ ៣៨ឆ្នាំ ឡើងទៅឈរនៅចំណាត់ថ្នាក់លេខ ៣ ដោយមានគម្លាតពិន្ទុត្រឹមតែ ១ពិន្ទុប៉ុណ្ណោះពីក្រុមកំពូលតារាង Al Ittihad ដែលមានអតីតមិត្តរួមក្រុម Real Madrid ខ្សែប្រយុទ្ធ Karim Benzema កំពុងលេងឱ្យ។ ក្រុមរបស់ Ronaldo មួយនេះបានវិលត្រលប់មកភាពខ្លាំងឡើងវិញយ៉ាងឆាប់រហ័ស ក្រោយពួកគេរងបរាជ័យនៃការប្រកួត Saudi Pro league ចំនួន ២លើកដំបូង។ ការប្រកួតបន្ទាប់ Al Nassr នឹងត្រូវជួបក្រុមដែលមានចំណាត់ថ្នាក់លេខ ១៣ ក្រុម Al Abha ដែលជាការបន្តការប្រកួតក្របខណ្ឌ Saudi Pro league នៅថ្ងៃទី៦ ខែតុលា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7246.txt
|
Newcastle United បានយកឈ្នះ Manchester City ក្នុងលទ្ធផល ១-០ ក្នុងការប្រកួតពានរង្វាន់ EFL Cup ជុំទី៣ នៅរាត្រីថ្ងៃទី២៧ ខែកញ្ញា។ តាមរយៈជ័យជម្នះនេះ Newcastle ត្រូវបន្តប៉ះក្រុមម្ចាស់ការពារតំណែងជើងឯក Manchester United នៅវគ្គ១៦ក្រុមចុងក្រោយ។
|
១គ្រាប់របស់ខ្សែប្រយុទ្ធ Alexander Isak គ្រប់គ្រាន់ដើម្បីជួយ Newcastle ដែលជាក្រុមរងជើងឯក EFL Cup ឆ្នាំចាស់ យកឈ្នះក្រុមខ្លាំង Man City ដែលមិនទាន់ស្គាល់ចាញ់សោះនៅរដូវកាលនេះទាំងក្នុងលីគ និង Champions League។ ក្រោមការដឹកនាំរបស់អ្នកចាត់ការទូទៅលោក Eddie Howe ក្រុមសារិកាព្រៃ បានចាញ់ក្រុមបិសាចក្រហម Man Utd នៅវគ្គផ្តាច់ព្រ័ត្រ EFL Cup រដូវកាលមុន។ នៅរដូវកាល ២០២៣-២៤នេះ ក្រុមទាំងពីរ ត្រូវជួបគ្នាម្តងទៀតនៅវគ្គ១៦ក្រុមចុងក្រោយ។ ម្ចាស់ការពារជើងឯក Man Utd បានទម្លាក់ Crystal Palace នៅជុំទី៣ ក្នុងលទ្ធផល ៣-០។ ក្រៅពី Man Utd និង Newcastle ក្រុម Chelsea, Arsenal, Liverpool, Everton, West Ham United, Bournemouth និង Burnley ជាក្រុមក្នុងលីគកំពូលអង់គ្លេស Premier League ដែលឆ្លងផុតជុំទី៣។ Chelsea ឈ្នះ Brighton ១-០, Arsenal ឈ្នះ Brentford ១-០, Liverpool ឈ្នះ Leicester City ៣-១, Everton ឈ្នះ Aston Villa ២-១, West Ham ឈ្នះ Lincoln City ១-០ និង Bournemouth ឈ្នះ Stock City ២-០។ ក្រុមដែលត្រូវប៉ះគ្នាវគ្គ១៦ក្រុមចុងក្រោយ EFL Cup រួមមាន៖ Man Utd ប៉ះ Newcastle United Bournemouth ប៉ះ Liverpool West Ham ប៉ះ Arsenal Chelsea ប៉ះ Blackburn Rovers Everton ប៉ះ Burnley Exeter City ប៉ះ Middlesbrough Ipswich ប៉ះ Town Fulham Mansfield ប៉ះ Town Port Vale៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7247.txt
|
ម្ចាស់ផ្ទះចិន ឈ្នះមេដាយមាសកីឡាអេឡិចត្រូនិក (E-sports) លើកដំបូង និងមុនគេ ក្នុងព្រឹត្តិការណ៍កីឡាអាស៊ី Asian Games លើកទី១៩ ក្នុងទីក្រុងហាងចូវ តាមរយៈការយកឈ្នះម៉ាឡេស៊ី វិញ្ញាសា Arena of Valor ប្រកួតលើទូរសព្ទ នៅថ្ងៃទី២៦ ខែកញ្ញា។ ជ័យជម្នះ ក៏ជាការបង្ហាញអ្នកគាំទ្រចិនរបស់ខ្លួននៅក្នុងទីផ្សារកីឡាអេឡិចត្រូនិក ដ៏ធំបំផុតរបស់ពិភពលោក។
|
កីឡាអេឡិចត្រូនិក ត្រូវបានដាក់បញ្ចូលក្នុងការប្រកួតកីឡាប្រចាំតំបន់អាស៊ីនេះលើកដំបូង ក្នុងក្រុងហាងចូវ ប្រទេសចិន ដោយមាន៧វិញ្ញាសា។ វិស័យ Esports កំពុងជំរុញការប្រកួតប្រជែងរបស់ខ្លួនឱ្យបានកាន់តែសុះសាយ ដើម្បីអាចត្រូវបានបញ្ចូលទៅក្នុងការប្រកួតកីឡាអូឡាំពិកថែមទៀត។ ក្រុមម្ចាស់ផ្ទះចិនហាក់បង្ហាញសមត្ថភាពខ្លាំងនៃការប្រកួតប្រជែងលើកីឡាអេឡិចត្រូនិកនេះ។ ជាពិសេសស្ថិតនៅខាងក្នុងកន្លែងប្រកួតកីឡា Esports ដែលទើបនឹងបង្ហាញការប្រកួតលើកដំបូងនៅក្នុង Asian Games ដោយការរៀបចំប្រកួតមានការប្រើប្រាស់ភ្លើងពណ៌ប្រដេញ មានអ្នកអត្ថាធិប្បាយផ្ទាល់ដើម្បីបង្កើតអ្វីមួយដែលស្រដៀងទៅនឹងឈុតឆាកដូចនឹងការប្រកួតហ្គេមក្នុងភាពយន្ត។ ការប្រកួតមានអ្នកគាំទ្រជាច្រើនរយនាក់ លាយឡំជាមួយការកាន់ដំបងភ្លើងពណ៍ចម្រុះពណ៍ និងបានស្រែងគាំទ្ររបស់ពួកគេ នៅពេលអ្នកអត្ថាធិប្បាយណែនាំក្រុមជនជាតិចិន។ វិញ្ញាសា Arena of Valor ដែលក្រុមចិនដណ្តើមបានមេដាយមាសលើកដំបូង គឺជាប្រភេទការប្រកួតស្រដៀងទៅនឹងហ្គេម Mobile Legends ដែលល្បីល្បាញខ្លាំងនៅក្នុងតំបន់អាស៊ីអាគ្នេយ៍ ដោយមានកីឡាករចំនួន ៥នាក់ ត្រូវជ្រើសរើសតួអង្គដែលភាគច្រើនគេហៅថា «Heroes»។ ម៉ាឡេស៊ី ទទួលបានមេដាយប្រាក់ ពីវិញ្ញាសា Arena of Valor នេះ ខណៈថៃជាម្ចាស់មេដាយសំរិទ្ធិ លើកដំបូងផងដែរសម្រាប់ការប្រកួតប្រជែងលើកីឡាអេឡិចត្រូនិក នៅកីឡាអាស៊ី។ ប្រទេសចិនត្រូវបានគេដឹងថាជាទីកន្លែងដ៏ធំជាងគេបង្អស់លើពិភពលោក ជាទីផ្សារនៃកីឡាអេឡិចត្រូនិកដ៏ធំរួមតាំងកីឡាករដ៏ច្រើន ព្រមទាំងអ្នកគាំទ្រក្នុងវិស័យ Esports មួយនេះ។ ឆ្នាំ ២០២២ ទីផ្សារកីឡា Esports ក្នុងប្រទេសចិនរកបានប្រាក់ប្រមាណ ៤៤៥លានដុល្លារ ដែលតម្លៃនេះមានច្រើនជាង ៦៤,៨ភាគរយ នៃទីផ្សារក្នុងរបស់អាស៊ីអាគ្នេយ៍ ហើយចិនបានបង្កើនចំនួនការគាំទ្រដល់ទៅ ៤០០លាននាក់។ វិស័យ Esports នៅក្នុងប្រទេសចិនមកដល់បច្ចុប្បន្នកំពុងតែក្លាយទៅជាវិស័យដ៏មានសក្តានុពលដែលរដ្ឋាភិបាលចិនកំពុងចង់កែប្រែឱ្យក្លាយទៅជាឧស្សាហកម្មកីឡាអេឡិចត្រូនិក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7248.txt
|
កីឡាការិនី ខាន់ ចេសា របស់កម្ពុជា របូតខ្សែប្រវ៉ាត់ពិភពលោកនៅក្នុងការប្រកួតក្បាច់គុនចម្រុះនៃសង្វៀន ONE Championship កម្មវិធី ONE Fight Night ក្រោយរងបរាជ័យក្រោមថ្វីដៃរបស់កីឡាការិនី សញ្ជាតិអាម៉េរិក និងជាតារាកីឡាជឺជិតស៊ូប្រេស៊ីល Daneille Kelly ដោយពិន្ទុ។
|
ការប្រកួតដោយប្រើក្បាច់ America No-gi Grappling (ក្បាច់ក្លេរ ដូចជឺជិតស៊ូ) ដែលមានរយៈពេល ១០នាទី ចៅក្រមការប្រកួតចំនួន ៣រូប បានផ្តល់ពិន្ទុដល់កីឡាការិនី Denielle Kelly ឈ្នះលើកីឡាការិនី ខាន់ ជេសា របស់កម្ពុជា។ Kelly ក្លាយជាម្ចាស់ខ្សែប្រវ៉ាត់កម្រិត Atomweight Submission Grappling World Cup Championship ដោយការប្រកួតមានប្រៀបខ្លាំងលើក ខាន់ ចេសា។ ក្នុងការប្រកួតដែលមានរយៈពេល ១០នាទី Kelly ហាក់ធ្វើបានល្អជាងកីឡាការិនីកម្ពុជា ចេសា ដោយការប្រើក្បាច់វាយសម្រុកដើម្បីអាចក្លេរ លើកីឡាការិនី ចេសា បានយ៉ាងល្អ និងត្រូវចំចំណុចដែលទទួលបានពិន្ទុ ក៏ដូចជាការគេចចេញពីការក្លេររបស់ចេសា អំឡុងការប្រកួត។ បើទោះក្នុងការប្រកួត ចេសា បានយកប្រៀបលើ Kelly ដោយការចាប់ក្លេរត្រង់ក ពីក្រោយ ប៉ុន្តែកីឡាការិនីប្រេស៊ីល អាចរើខ្លួនរួចចេញពីការក្លេរ និងអាចវាយមកលើ ចេសា វិញរហូតអាចទទួលបានពិន្ទុគ្រប់គ្រាន់ដើម្បីយកឈ្នះការប្រកួត។ Kelly សងសឹងលើ កីឡាការិនី ចេសា បានសម្រេច ក្រោយរូបនាង បានប្រកួតចាញ់ក្រោមថ្វីដៃរបស់កីឡាការិនី ចេសា ដោយពិន្ទុនេះដូចគ្នា កាលពីកុម្ភៈ ឆ្នាំ ២០២៣។ កាលពីឆ្នាំ ២០២១ កីឡាការិនី Kelly ក៏ធ្លាប់បានប្រកួតចាញ់ ចេសា ម្តងរួចមកហើយដែរ។ ជាមួយនឹងជ័យជម្នះកីឡាការិនី Kelly ដែលមានវ័យ ២៧ឆ្នាំ រកបានជ័យជម្នះដ៏ធំបំផុតនៅក្នុងអាជីពរបស់នាង បើទោះជាកាលពីមុននាងធ្លាប់បានប្រកួតចាញ់ ចេសា ដល់ទៅ ២លើករួចមកហើយក្តី។ ប៉ុន្តែការប្រកួតលើកទី៣ ដែលបានប៉ះគ្នានេះ Kelly បានបង្កើតប្រវត្តិសាស្ត្រខ្លួនដោយយកឈ្នះលើ ចេសា ហើយក្រសោបខ្សែក្រវ៉ាត់ ONE Women’s Atomweight Submission Grappling World Champion តែម្តង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7249.txt
|
កីឡាអេឡិចត្រូនិក (E-Sports) កំពុងតែបង្កើតមេដាយជាប្រវត្តិសាស្ត្រលើកដំបូងនៅក្នុងព្រឹត្តិការណ៍កីឡាអាស៊ី Asian Games ទីក្រុងហាងចូវ។ កីឡាអេឡិចត្រូនិកក៏សម្លឹងឃើញឱកាសបង្ហាញវត្តមានលើកដំបូងនៅក្នុងព្រឹត្តិការណ៍កីឡាអូឡាំពិក តាមរយៈការបង្ហាញភាពប្រកួតប្រជែងតាមបែបកីឡានៅក្នុងកីឡាអាស៊ី។ ដោយមើលឃើញសក្តានុពលកីឡានេះកើនឡើង ចិនគ្រោងទាញវិស័យនេះជាឧស្សាហកម្មកីឡា។
|
ប្រទេសចិនត្រូវបានគេស្គាល់ថាជាទីកន្លែងដែលប្រជុំដោយកីឡាករ E-Sports ល្បីៗនៅលើពិភពលោក ហើយដោយវិស័យកីឡាអេឡិចត្រូនិកមួយនេះក៏មានភាពរីកចម្រើនខ្លាំងដែរនៅក្នុងប្រទេសដ៏ធំនៃតំបន់អាស៊ី។ ដំណើរលឿនបំផុតនៃ E-Sports របស់ចិន បានពង្រឹងសមត្ថភាពខ្លួនជាអ្នកដឹកនាំក្នុងការអភិវឌ្ឍន៍លើបច្ចេកវិទ្យាហ្គេមក្នុងរយៈពេល ១សតវត្សន៍ចុងក្រោយនេះ។ ប្រទេសដែលមានសេដ្ឋកិច្ចធំទី២ លើពិភពលោកមួយនេះ គឺជាផ្ទះដែលប្រមូលផ្តុំ នៃកីឡាករលំដាប់ពិភពលោក និងជាទីកន្លែងក្រុមហ៊ុនផ្នែកកីឡាអេឡិចត្រូនិកធំបំផុតនៅលើពិភពលោក។ បច្ចុប្បន្នប្រទេសចិនមានកីឡាករ E-Sports ប្រមាណ ៤៨៧លាននាក់ នេះបើតាមរបាយការណ៍របស់ នៃឧស្សាហកម្មកីឡាអេឡិចត្រូនិក កាលពីខែមករា ដល់ខែមិថុនា ឆ្នាំ ២០២៣។ រដ្ឋាភិបាលប្រទេសចិនបច្ចុប្បន្នចង់កែប្រែកីឡាអេឡិចត្រូនិកនេះទៅជាឧស្សាហកម្មអាជីព ដោយប្រើប្រាស់សក្តានុពលខ្លាំងរបស់ខ្លនជំរុញកំណើននៃការប្រកួតកីឡានេះ។ សម្រាប់វត្តមានកីឡាអេឡិចត្រូនិចនៅក្នុងព្រឹត្តិការណ៍ Asian Games លើកដំបូងនៅក្នុងទីក្រុងហាងចូវ ត្រូវបានដាក់បង្ហាញ ហើយដោយជាប្រភេទកីឡាស្ថិតក្នុងការផ្តល់មេដាយផ្លូវការលើកដំបូងផងដែរ។ ប្រទេសចិនបច្ចុប្បន្នជាប្រទេសមួយដែលមានទីផ្សារធំបំផុតលើពិភពលោក សម្រាប់ការផលិតវីដេអូហ្គេម ហើយសម្រាប់ការបង្ហាញវត្តមានកីឡាអេឡិចត្រូនិកលើកដំបូងនេះ ក៏ត្រូវបានគេរំពឹងថានឹងជួយបង្កើនទីផ្សារខ្លាំងបន្ថែមលើផ្នែកកីឡាអេឡិចត្រូនិកនេះ។ តម្រូវការខ្លាំងសម្រាប់ទេពកោសល្យ អ្នកសង្កេតការណ៍បានកត់សម្គាល់ថា នៅពេលដែលឧស្សាហកម្មកីឡាអេឡិចត្រូនិកនេះមានភាពចាស់ទុំ នឹងមានតម្រូវការខ្លាំងសម្រាប់ទេពកោសល្យដែលមានជំនាញដ៏ពិតប្រាកដ។ ក្រៅពីទទួលបានប្រាក់ខែពីក្លិបកីឡាអេឡិចត្រូនិក ដែលពួកគេបានលេងឱ្យ កីឡាករក៏អាចរកបានប្រាក់ចំណូល ដ៏ច្រើនដូចជាពីសំណាក់ការឧបត្ថម្ភនៃសាជីវកម្ម កិច្ចព្រមព្រៀងនៃម្ចាស់ឧបត្ថម្ភ និងការផ្សាយផ្ទាល់អំពីការលេងនៅលើបណ្តាញសង្គមអ៊ិនធឺណិតដើម្បីរកចំណូល។ មួយវិញទៀតការការចូលរួមក្នុងវិស័យអប់រំនៅក្នុងកីឡាអេឡិចត្រូនិកតំណាងឱ្យការប្រែក្លាយទៅជាភាពវិជ្ជមាននៃព្រឹត្តិការណ៍ក្នុងប្រទេសចិន។ នារយៈពេលប៉ុន្មានឆ្នាំចុងក្រោយ សកលវិទ្យាល័យនានានៅក្នុងប្រទេសចិនបានចាប់ផ្តើមការណែនាំវគ្គសិក្សាដើម្បីបណ្តុះបណ្តាលនិស្សិត ឱ្យសមស្របទៅនឹងកំណើនវិស័យកីឡាអេឡិចត្រូនិក ដើម្បីអាចពួកគេរកបានប្រាក់ចំណូល ក្នុងបរិបទសង្គមកំពុងប្រែថ្មីមួយនេះ។ កាលពីឆ្នាំ ២០១៦ ក្រសួងអប់រំនៃប្រទេសចិនអនុញ្ញាត បានដាក់បន្ថែមកីឡាអេឡិចត្រូនិក និងការគ្រប់គ្រងទៅក្នុងបញ្ជីនៃវគ្គសិក្សានៅសកលវិទ្យាល័យ។ ក្រៅពីការសិក្សាដើម្បីប្រែក្លាយទៅជាកីឡាករសម្រាប់ប្រកួតប្រជែង វគ្គសិក្សាជាច្រើនក្នុងនោះរួមមានផ្នែកនៃការគ្រប់គ្រងការប្រកួត, ក្រុម ក៏ដូចជាផ្នែកអធិប្បាយនៃការប្រកួតជាដើម។ ការយកឈ្នះលើពាក្យថា ការញៀននឹងការលេងហ្គេម ត្រូវបានលើកឡើងជាបន្តបន្ទាប់ក្រោយពេលដែលមានការបង្ហាញពីសមត្ថភាពខ្ពស់របស់កីឡាចិន ក្នុងការប្រកួតប្រជែងជាបន្តាប់នៅលើការប្រកួតអន្តរជាតិនានា។ អ្នកដែលជាប់ពាក់ព័ន្ធនឹងវិស័យកីឡាអេឡិចត្រូនិកនេះ បានសង្ឃឹមថាការបង្ហាញខ្លួនលើកដំបូងនៃ E-Sports នៅក្នុងកីឡាអាស៊ី ទីក្រុងហាងចូវ នឹងជួយលុបបំបាត់កាន់តែខ្លាំងឡើងនៃទស្សនៈ «ញៀនហ្គេម» ហើយប្រែទៅជាពាក្យថាកីឡាស្របច្បាប់។ អស់រយៈពេលជាច្រើនឆ្នាំ ឧស្សាហកម្មកីឡាអេឡិចត្រូនិកបានរកឃើញថាមានផលវិបាកក្នុងការបញ្ចៀសអត្ថន័យអវិជ្ជមានដោយពាក្យថាញៀនហ្គេមនៅក្នុងចំណោមស្រទាប់យុវវ័យរបស់ចិនផ្ទាល់។ នៅតាមហាងអ៊ិនធឺណិតកាហ្វេរ ដែលបានបង្កើតឡើងទូទាំងប្រទេសចិន តែងតែមានក្រុមប្រចាំតំបន់របស់ពួកគេនីមួយៗ សម្រាប់ការប្រកួតប្រជែងលើវិស័យ E-Sports តែកាលនោះមិនទាន់ត្រូវបានគេចាត់ទុកថាជាកីឡាបានទូលំទូលាយដូចបច្ចុប្បន្នឡើយ។ ឆ្នាំ ២០១៦ ក្នុងប្រទេសចិនមានទីតាំងអ៊ិនធឺណិតកាហ្វេរច្រើនជាង ១៥០,០០០កន្លែង ប៉ុន្តែនៅក្នុងឆ្នាំ ២០២០ ចំនួននេះត្រូវបានធ្លាក់ចុះប្រមាណ ៤០ភាគរយ ក្រោយពេលរដ្ឋាភិបាលបានចេញបទប្បញ្ញត្តិដ៏តឹងរ៉ឹងដើម្បីដោះស្រាយបញ្ហានៃការញៀននឹងល្បែង ឬហ្គេមនេះ។ ទោះជាយ៉ាងណាវិស័យឧស្សាហកម្មហ្កេមនៅតែបន្តរីកចម្រើន។ យ៉ាងណាមិញ ច្បាប់នៃប្រទេសចិននាពេលបច្ចុប្បន្ន ត្រូវបានកំណត់អាយុដោយ អនីតិជនអាយុក្រោម ១៨ឆ្នាំ មិនត្រូវបានអនុញ្ញាតឱ្យចូលទៅកាន់ហាងអ៊ិនធឺណិតកាហ្វេរឡើយ ហើយសម្រាប់អ្នកដែលចូលទៅកាន់ទីនោះ ក៏ត្រូវបានកំណត់រយៈពេលត្រឹមតែ ៣ម៉ោងក្នុងមួយថ្ងៃផងដែរសម្រាប់ការប្រើប្រាស់។ មកដល់ពេលនេះ ក្នុងប្រទេសចិនទីតាំង ហាងកាហ្វេអ៊ិនធឺណិតមួយចំនួន បានរកឃើញវិធីសាស្ត្រដើម្បីកាត់បន្ថយអាយុដើម្បីអាចចូលទៅប្រើប្រាស់បាន ដោយការដាក់គ្រែគេង និងផ្លាស់ប្តូរពីទីកន្លែងប្រើប្រាស់អ៊ិនធឺណិត ទៅជាកន្លែងស្នាក់វិញ។ ការធ្វើដូច្នេះបានជួយបង្កើនប្រាក់ចំណូលបន្ថែមដល់ហាងអ៊ិនធឺណិតទាំងនោះផងដែរ។ បើតាមរបាយការណ៍នៃឧស្សាហកម្មកីឡាអេឡិចត្រូនិករបស់ចិន ចំនួនសណ្ឋាគាកីឡាអេឡិចត្រូនិកទាំងនេះបានកើនឡើងទ្វេដងក្នុងឆ្នាំកន្លងទៅ។ សណ្ឋាគាកីឡាអេឡិចត្រូនិកទាំងនោះ មានការរៀបចំបន្ទប់បែបស្នាក់នៅជាក្រុមមនុស្សចំនួន ៣ ទៅ ៦នាក់ ដោយក្នុងបន្ទប់មានគ្រែសម្រាប់គេង នឹងរៀបចំលាយឡំ ដោយកុំព្យូទ័រលើតុ សម្រាប់ប្រើប្រាស់សម្រាប់ការលេងហ្គេម ការហ្វឹកហាត់សម្រាប់ក្រុមជាដើម។ សណ្ឋាគាទាំងនោះនឹងផ្តល់ការស្នាក់នៅពីចន្លោះមួយថ្ងៃទៅដល់ ៣ថ្ងៃសម្រាប់ក្រុមកីឡាករអេឡិចត្រូនិកដែលចង់ស្នាក់នៅជាក្រុមសម្រាប់ការលេង ក៏ដូចជាហ្វឹកហាត់ជាដើម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_725.txt
|
ភ្នំពេញ៖ សមត្ថកិច្ច ឃាត់ខ្លួនជនសង្ស័យម្នាក់ ពាក់ព័ន្ធនឹងការលក់សាច់ជ្រូក មាន់ ទា រួមទាំងផលិតផលកសិកម្មផ្សេងទៀត លើបណ្ដាញសង្គម ដោយប្រើប្រាស់គណនីក្លែងក្លាយ ដើម្បីឆបោកអតិថិជន។ នេះបើតាមការចេញផ្សាយរបស់នាយកដ្ឋាននគរបាលទេសចរណ៍ នៃអគ្គស្នងការដ្ឋាននគរបាលជាតិ។
|
សមត្ថកិច្ចនៃនាយកដ្ឋាននគរបាលទេសចរណ៍ បានស្រាវជ្រាវរកឃើញជនសង្ស័យ និងឈានដល់ការឃាត់ខ្លួន បុរសម្នាក់ ដែលមានទីលំនៅភូមិខ្នាតខាងជើង ឃុំបឹងត្រាញ់ជើង ស្រុកសំរោង ខេត្តតាកែវ។ ប្រតិបត្តិការនេះ ធ្វើឡើងកាលពីថ្ងៃទី២៣ មីនា។ ជនសង្ស័យប្រើទំព័រហ្វេសប៊ុកជាច្រើន ដែលមានឈ្មោះ សែនជ័យ ដង្ខៅជ្រូកសាច់, សេវាកម្មទិញលក់ កសិផល និងផលិតផលកសិកម្មកម្ពុជា, CAM-Growth Agri-Services Company, សេវាកម្មផ្គត់ផ្គង់មាន់ និងទាសាច់ គ្រប់ប្រភេទ, សេវាកម្មទិញលក់មាន់ស្រែកម្ពុជា, សេវាកម្មទិញលក់មាន់គ្រប់ប្រភេទ រួមទាំងមានគណនីហ្វេសប៊ុក Ratha Kim, Ratha Kim (ដង្ខៅ កសិកម្ម), ពាយ័ព្យដេប៉ូបោះដុំជ្រូកកណ្តុរ, សែនជ័យ ដង្ខៅជ្រូកសាច់, សេវាកម្មទិញលក់ មាន់ស្រែកម្ពុជា ជាដើម។ សមត្ថកិច្ច អះអាងថា នៅមានគណនី ក្លែងក្លាយជាច្រើនទៀត ព្រមទាំងបណ្តាញសង្គមផ្សេងទៀតផងដែរ ដែលជនសង្ស័យ បង្កើតឡើង ដើម្បីឆបោកលុយពីជនជាតិបរទេស និងប្រជាពលរដ្ឋខ្មែរ។ កម្លាំងសមត្ថកិច្ច បញ្ជាក់បន្ថែម ជនសង្ស័យបានទទួលស្គាល់ពីសកម្មភាពខុសច្បាប់យ៉ាងដូច្នេះ៖ «ក្រោយពីជំនាញសាកសួរ ជនល្មើសរូបនេះ បានសារភាពទទួលស្គាល់ថា ខ្លួនពិតជាបានឆបោកលុយពីជនជាតិខ្មែរ និងជនជាតិបរទេសជាច្រើនករណី តាមបណ្តាញសង្គម
|
article_7250.txt
|
ក្រុមកីឡាករកូរ៉េខាងជើង ប៉ះទង្គិចគ្នាជាមួយនឹងមន្ត្រីអាជ្ញាកណ្តាលកាត់សេចក្តីការប្រកួត ក្រោយចាញ់ក្រុមជប៉ុនដោយលទ្ធផល ២-១ នៃវគ្គ ៨ក្រុមចុងក្រោយនៃព្រឹត្តិការណ៍កីឡាអាស៊ី Asian Games លើកទី១៩ ក្នុងទីក្រុងហានចូវ។ លោក Sin Yong Nam ជាគ្រូបង្វឹកក្រុមបានចូលឃាត់កីឡាករ កុំឱ្យបង្កបញ្ហាជាមួយនឹងមន្ត្រីអាជ្ញាកណ្តាល។
|
កីឡាករប្រធានក្រុមកូរ៉េខាងជើង Jang Kuk Chol និងមិត្តរួមក្រុម Kim Kyong Sok បានសម្តែងអារម្មណ៍ខឹងសម្បារលើអាជ្ញាកណ្តាលការប្រកួតលោក Rustam Lutfullin បន្ទាប់ពីការប្រកួតបានបញ្ចប់ទៅដោយលទ្ធផល ២-១។ កីឡាករកូរ៉េខាងជើង បានរត់តាមចោមរោមលើលោកអាជ្ញាកណ្តាលសញ្ជាតិអ៊ូបេគីស្ថាន ខណៈលោកអាជ្ញាកណ្តាលបានព្យាយាមថយចេញពីការចោមរោម។ អំឡុងពេលប្រឈមមុខដាក់គ្នានោះ ជំនួយការអាជ្ញាកណ្តាល និងបុគ្គលិកសន្តិសុខជាច្រើននាក់ ក៏ដូចជាគ្រូបង្វឹកជនជាតិកូរ៉េខាងជើង ក៏បានរត់ទៅឃាត់កីឡាករ និងព្យាយាមដោះស្រាយស្ថានការណ៍។ ការខឹងសម្បារកើតឡើងដោយក្រុមជប៉ុនទទួលបានគ្រាប់បាល់ពិន័យ ១១ម៉ែត្រ ដើម្បីអាចយកឈ្នះលើក្រុមកូរ៉េខាងជើងនៅចុងវគ្គទីពីរ ដែលជាការស៊ុតរបស់កីឡាករ Yuta Matsumura។ ចំពោះបញ្ហាដែលបានកើតឡើងគ្រូបង្វឹកក្រុមកូរ៉េខាងជើងបានលើកឡើងដូច្នេះថា ៖«ខ្ញុំទទួលស្គាល់ថាកីឡាករយើងមានការផ្តោតខ្លាំងពេកលើការប្រកួត ប៉ុន្តែនេះគឺជាបាល់ទាត់។ ប៉ុន្តែមានការប្រឈមមុខគ្នានៅក្នុងការប្រកួតបាល់ទាត់ ខ្ញុំគិតថាអាកប្បកិរិយារបស់យើងគឺអាចទទួលយកបាន។»។ ដោយឡែកគ្រូបង្វឹកជប៉ុន បាននិយាយទាក់ទងនឹងបញ្ហាថា ក្រុមលោកក៏មិនសប្បាយចិត្តចំពោះការប្រកួត ដែលមានការប៉ះទង្គិចគ្នាបែបនេះ។ «ការប្រកួតនេះគឺជាអ្វីដែលយើងបានរំពឹងទុក។ មានរឿងខ្លះដូចគ្នាដែលថាយើងមិនសប្បាយចិត្តក្នុងការប្រកួតនេះ ប៉ុន្តែយើងអាចទទួលយកបាន។»។ គ្រូបង្វឹកជប៉ុនលោក Go Oiwa បាននិយាយបែបនេះ។ ជប៉ុនឈានជើងឡើងទៅកាន់វគ្គពាក់កណ្តាលផ្តាច់ព្រ័ត្រ ដោយត្រូវជួបក្រុមហុងកុង ដែលបានទម្លាក់ក្រុម អ៊ីរ៉ង់ដោយលទ្ធផល ១-០។ ចំណែកក្រុមការពារជើងឯកកូរ៉េខាងត្បូងក៏ត្រូវឡើងមកកាន់វគ្គ ៤ក្រុមចុងក្រោយ ក្រោយយកឈ្នះលើម្ចាស់ផ្ទះចិនដោយលទ្ធផល ២-០។ កូរ៉េខាងត្បូងនឹងត្រូវជួបក្រុមអ៊ូបេគីស្ថាន ក្រោយក្រុមមួយនេះបានទម្លាក់ក្រុមអារ៉ាប៊ីសាអូឌីតដោយលទ្ធផល ២-១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7251.txt
|
សហព័ន្ធកីឡាបាល់ទាត់អ៊ុយក្រែន (FA) បានដាក់លិខិតស្នើទៅកាន់ក្រុមប្រទេសសមាជិកនៃសមាគមបាល់ទាត់អឺរ៉ុបទាំងអស់កុំឱ្យក្រុមរបស់ពួកគេប្រកួតទល់នឹងក្រុមអាយុក្រោម ១៧ឆ្នាំ រុស្ស៊ី បើទោះបីជាមានការសម្រេចចិត្តអនុញ្ញាតឱ្យមានការប្រកួតឡើងវិញសម្រាប់ប្រទេសរុស្ស៊ីទៅលើកម្រិតយុវជនពីសំណាក់សហព័ន្ធបាល់ទាត់អឺរ៉ុប (UEFA)។
|
ការសម្រេចចិត្តរបស់ UEFA ក៏មិនមានការគាំទ្រជាឯកច្ឆ័ន្ទផងដែរពីសំណាក់សមាជិកនៃសហព័ន្ធ បន្ទាប់ពីស្ថាប័នគ្រប់គ្រងបាល់ទាត់ដ៏ធំមួយនេះបានហាមឃាត់ភាគីរុស្ស៊ី ទាំងអស់បន្ទាប់ពីការលុកលុយចូលក្នុងប្រទេសអ៊ុយក្រែកកាលពីខែកុម្ភៈ ឆ្នាំ ២០២២។ ចំពោះការស្នើរបស់អ៊ុយក្រែន FA អង់គ្លេស បានប្រកាសថានឹងមិនអនុញ្ញាតឱ្យអង់គ្លេសលេងទល់នឹងក្រុមរុស្ស៊ីឡើយ ហើយចំណែកស៊ុយអែតក៏បានប្រាប់ទៅក្រុម U17 របស់ខ្លួនមិនឱ្យរៀបចំការប្រកួតជាមួយ U17 រុស្ស៊ី។ UEFA បានផ្លាស់ប្តូរដ៏គួរឱ្យភ្ញាក់ផ្អើលកាលពីដើមសប្តាហ៍នេះ ចំពោះការសម្រេចចិត្តពីការបញ្ចូលក្រុមរុស្ស៊ីវិលចូលការប្រកួតឡើងវិញសម្រាប់ពានរង្វាន់ជើងឯកអឺរ៉ុប បុរស និងស្ត្រី ដែលនឹងប្រព្រឹត្តិទៅនៅឆ្នាំ ២០២៤ ដោយសារការចាប់ឆ្នោតវគ្គជម្រុះរៀងៗខ្លួននៃក្រុមបុរស នារី រុស្ស៊ី ត្រូវបានធ្វើឡើងរួចរាល់។ បើតាមសម្តីលោក Aleksander Ceferin ប្រធាន UEFA កីឡាករយុវជនត្រូវមានទោស និងមិនគួទទួលខុសត្រូវចំពោះសកម្មភាពរបស់រដ្ឋាភិបាលរុស្ស៊ីនោះទេ។ ប៉ុន្តែយ៉ាងណាក្តី ជំហរបស់អ៊ុយក្រែន នៅតែមិនចង់ឱ្យមានវត្តមានដែលតំណាងរុស្ស៊ីនៅក្នុងការប្រកួតអន្តរជាតិណាមួយឡើយ ប្រសិនបើប្រទេសរុស្ស៊ី មិនព្រមដកខ្លួនចេញ និងបញ្ឈប់សង្គ្រាមនៅក្នុងទឹកដីប្រទេសអ៊ុយក្រែន។ «យើងជឿជាក់ថាជំហានណាមួយឆ្ពោះទៅរកការរួមបញ្ចូលតំណាងរុស្ស៊ីឡើងវិញគឺជានិន្នាការដ៏គ្រោះថ្នាក់ និងគួរឱ្យភ័យខ្លាច ដែលមានន័យថាគ្មានអ្វីក្រៅពីការគាមទ្រដល់អំពើភេរវករុស្ស៊ី និងឧក្រិដ្ឋកម្មទាំងអស់របស់ពួកគេដែលបានប្រព្រឹត្តិនៅក្នុងប្រទេសអ៊ុយក្រែន។»។ នេះបើតាមសេចក្តីថ្លែងការណ៍របស់ FA អ៊ុយក្រែន។ ការប្រកួតព្រឹត្តិការណ៍ពានរង្វាន់ UEFA U17 ជុំផ្តាច់ព្រ័ត្រនឹងត្រូវធ្វើឡើងនៅក្នុងប្រទេសស៊ីប នៅឆ្នាំ ២០២៤ ខណៈដែលការប្រកួត UEFA women’s U17 នឹងធ្វើឡើងនៅក្នុងប្រទេសស៊ុយអែតក្នុងខែឧសភា ឆ្នាំក្រោយដូចគ្នា។ បន្ទាប់ពីការហាមឃាត់ក្រុមរបស់ប្រទេសរុស្ស៊ីពីការប្រកួតអឺរ៉ុប UEFA ក៏បានដកហូតសិទ្ធិជាម្ចាស់ផ្ទះរបស់រុស្ស៊ីសម្រាប់ការប្រកួតវគ្គផ្តាច់ព្រ័ត្រ Champions League ឆ្នាំ ២០២២ និង ២០២៣ Super Cup ដែលត្រូវធ្វើឡើងនៅក្នុងទីក្រុង Saint Peterburg និងក្នុងទីក្រុង Kazan រៀងៗខ្លួន ព្រមទាំងលុបចោលកិច្ចសន្យាឧបត្ថម្ភជាមួយនឹងក្រុមហ៊ុនយក្សរបស់ប្រទេសរុស្ស៊ី Gazprom ផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7252.txt
|
ជំនួបរវាងក្រុម Al Ittihad នៃលីគកំពូលអារ៉ាប៊ីសាអូឌីត ទល់នឹងក្រុមអ៊ីរ៉ង់ Sepahan នៅក្នុងពានរង្វាន់ AFC Champions League ត្រូវបានលុបចោល បន្ទាប់ពីកីឡាកររបស់ក្រុមអារ៉ាប៊ីសាអូឌីត បដិសេធមិនព្រមចេញពីបន្ទប់ផ្លាស់សម្លៀកបំពាក់ ក្រោយពេលពួកគេឃើញមានរូបសំណាករបស់ឧត្តមសេនីយ៍អ៊ីរ៉ង់ ដែលត្រូវបានគេធ្វើឃាតបានដាក់នៅច្រកចូលទីលានប្រកួត។
|
ជំនួបដែលត្រូវលុបចោល រវាង Al Ittihad និង Sepahan នៅក្នុងកីឡដ្ឋាន Naghsh-e Jahan នៅក្នុងទីក្រុង Isfahan ដែលមានអ្នកគាំទ្រប្រមាណជាង៦ម៉ឺននាក់នៅប្រទេសអ៊ីរ៉ង់ បានទន្ទឹងរង់ចាំមើលវត្តមានរបស់កីឡាករ Karim Benzema, Ngolo Kante និង Fabinho ជាដើម។ «ការលុបចោលគឺជារឿងមិនបានរំពឹងទុក និងមិនបានមើលឃើញទុកជាមុន។ សហព័ន្ធបាល់ទាត់ទ្វីបអាស៊ី (AFC) រំលឹកឡើងវិញនូវការប្តេជ្ញាចិត្តរបស់ខ្លួនក្នុងការធានាសុវត្ថិភាព និងសុវត្ថិភាពរបស់កីឡាករ មន្ត្រីការប្រកួត អ្នកទស្សនា និងអ្នកពាក់ព័ន្ធទាំងអស់។ ឥឡូវនេះបញ្ហានេះនឹងត្រូវបានបញ្ជូនទៅគណៈកម្មការពាក់ព័ន្ធ។»។ នេះបើតាមសេចក្តីថ្លែងការណ៍របស់ AFC។ លោក Qasem Soleimani ជាឧត្តនសេនីយ៍ដ៏លេចធ្លោម្នាក់នៅក្នុងកងឆ្មាំបដិវត្តន៍អ៊ីស្លាម ត្រូវបានបាញ់សម្លាប់នៅជិតអាកាសយានដ្ឋានបាកដាដក្នុងការវាយប្រហារដោយយន្តហោះគ្មានមនុស្សបើករបស់សហរដ្ឋអាមេរិក កាលពីខែមករា ឆ្នាំ ២០២០។ រូបថតពីពហុកីឡដ្ឋានដែលបានផ្សព្វផ្សាយនៅលើប្រព័ន្ធផ្សព្វផ្សាយសង្គមបានបង្ហាញពីរូបតំណាងរបស់លោក Soleimani ដោយត្រូវបានគេដាក់នៅច្រកចូលទីលាន ហើយនឹងមានទិដ្ឋភាពពេញលេញនៃកីឡាករនៅពេលពួគគេចាកចេញពីបន្ទប់ផ្លាស់សម្លៀកបំពាក់ក្នុងកីឡដ្ឋាន។ យ៉ាងណាការប្រកួតដែលត្រូវធ្វើឡើងនៅក្នុងប្រទេសអ៊ីរ៉ង់ រវាងក្រុមមកពីអារ៉ាប៊ីសាអូឌីត ទើបតែត្រូវបានសហព័ន្ធ AFC បើកឱ្យក្រុមមកពីប្រទេសទាំងពីរ មានការប្រកួតក្នុងទឹកដីនិងក្រៅទឹកដីឡើងវិញលើកដំបូងតាំងពីឆ្នាំ ២០១៦។ កាលនោះប្រទេសទាំងពីរត្រូវបានហាមឃាត់ដោយសារតែបញ្ហាមិនចុះសម្រុងផ្នែកការទូត ហើយការប្រកួតក៏ត្រូវបានរៀបចំនៅទឹកដីកណ្តាល ប្រទេសទីបី។ កាលពី ២សប្តាហ៍មុនក្លិប Al Nassr របស់ខ្សែប្រយុទ្ធ Cristiano Ronaldo ធ្លាប់បានចូលរួមការប្រកួតដែលធ្វើឡើងនៅក្នុងទឹកដីអ៊ីរ៉ង់ ដោយកាលនោះពួកគេបានយកឈ្នះលើក្រុម Persepolis នៅក្នុងកីឡដ្ឋាន Azadi។ ការប្រកួតទីមួយក្នុងពូល E របស់ក្រុម Al Nassr និង Persepolis ធ្វើឡើងដោយមិនអនុញ្ញាតឱ្យអ្នកគាំទ្រចូលទស្សនាការប្រកួតឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7253.txt
|
លោក Jose Mourinho និយាយថាបញ្ហាផ្តើមរដូវកាលថ្មីមិនបានល្អរបស់កូនក្រុមនៅ AS Roma មិនមែនជាបញ្ហាដែលកើតចេញពីរូបលោកនោះទេ។ លោក Mourinho បានលើកឡើងអំពីបញ្ហានៅក្នុងក្លិបដែលលោកត្រូវបានគេចង់ឱ្យលោកចាកចេញពីតំណែង។
|
បើទោះជាបានឈ្នះពានរង្វាន់ Europa Conference League នៅក្នុងឆ្នាំ ២០២២ ហើយបានឈានជើងដល់វគ្គផ្តាច់ព្រ័ត្រពានរង្វាន់ UEFA Europa League កាលពីរដូវកាលមុន។ សម្រាប់ Roma នៅដើមរដូវកាលថ្មីនេះ កំពុងស្ថិតនៅចំណាត់ថ្នាក់លេខ ១៦ នៃក្របខណ្ឌ Serie A ដោយរកបានត្រឹមតែ ៥ពិន្ទុក្នុងដៃប៉ុណ្ណោះ។ កាលពីពេលថ្មីៗនេះលោក Mourinho ក៏បាននិយាយថា លោកបានបដិសេដសំណើរដ៏ឆ្កួតលីលារបស់ក្លិប ដែលស្នើឱ្យលោកចាកចេញពីក្លិបនៅដើមរដូវកាល។ «កាលពី៣ ខែមុន មានគំនិតមួយកើតឡើងគឺចង់ឱ្យខ្ញុំចាកចេញ ហើយរឿងនេះត្រូវបានគេមើលឃើញថាស្ទើរតែជាសោកនាដកម្មមួយទោហើយ។ អំឡុងពេលសម្រាក់វិស្សមកាល ខ្ញុំបានទទួលការផ្តល់ជូននៅសំណើរដ៏ឆ្កួតបំផុត ដែលគ្រូបង្វឹកមិនធ្លាប់នឹងទទួលបានក្នុងប្រវត្តិសាស្ត្របាល់ទាត់ ហើយខ្ញុមក៏បានបដិសេធ។ ខ្ញុំបានធ្វើដូច្នេះ ដោយសារតែខ្ញុំបានសន្យាជាមួយនឹងកីឡាកររបស់ខ្ញុំ អ្នកគាំទ្រ និងម្ចាស់ក្លិប ហើយ ៣ខែ បន្ទាប់ វាហាក់បីដូចជាខ្ញុំជាបញ្ហានៃរឿងទាំងនេះ ខ្ញុំមិនអាចទទួលយកបានឡើយ។»។ លោក Mourinho បានលើកឡើងបែបនេះក្នុងសន្និសីទកាសែត។ ឆ្លងកាត់ការប្រកួតចំនួន ៦លើក នៃក្របខណ្ឌ Serie A ក្រុម Roma រកបានជ័យជម្នះត្រឹមតែ ១លើកប៉ុណ្ណោះ ជាមួយនឹងជ័យជម្នះដោយលទ្ធផល ៧-០ ទល់នឹងក្រុម Empoli ។ លោក Mourinho ជាគ្រូបង្វឹកមួយរូបដែលធ្លាប់បានឈ្នះពានរង្វាន់ Serie A ចំនួន ២លើកជាប់គ្នាដោយកាលនោះដឹកនាំក្រុម Inter Milan នៅក្នុងឆ្នាំ ២០០៩ និង ២០១០។ លោកបានមកដឹកនាំ Roma ក្រោយត្រូវក្លិប Spurs បណ្តេញចេញនៅក្នុងឆ្នាំ ២០២១។ ចំពោះការកាន់តំណែងនៅក្នុងក្លិប Roma លោក Mourinho បានអះអាងថា លោកនឹងតស៊ូគ្រប់យ៉ាងរហូតដល់លោកបានដាច់កុងត្រានៅថ្ងៃទី៣០ ខែមិថុនា ឆ្នាំ ២០២៤។ ការប្រកួតបន្ទាប់របស់ Roma នឹងត្រូវប្រកួតទល់នឹងក្រុមចំណាត់ថ្នាក់លេខ ៨ Frosinone នៅក្នុងទឹកដីខ្លួន នៅយប់ឈានចូលថ្ងៃទី២ តុលា (ម៉ោងនៅកម្ពុជា)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7254.txt
|
កីឡាការិនី Cui Chenxi ដែលមានវ័យ១៣ឆ្នាំ បានក្លាយជាកីឡាការិនីចិនវ័យក្មេងបំផុតដែលឈ្នះមេដាយមាសនៅក្នុងព្រឹត្តិការណ៍កីឡាអាស៊ី Asian Games លើកទី១៩ ក្នុងទីក្រុងហាងចូវ។ Chenxi ឈ្នះលើប្រភេទកីឡាជិះស្គីក្តាកង់៤ វិញ្ញាសារជិះស្គីក្តារកង់៤ ក្បាច់តាមដងផ្លូវ (Street Skateboarding) នាថ្ងៃទី២៧ ខែកញ្ញា។
|
កីឡាការិនីវ័យក្មេងមានកម្ពស់ត្រឹមតែ ១,៥ម៉ែត្រ ធ្វើបានយ៉ាងល្អនៅក្នុងការប្រកួតវិញ្ញាសាររបស់នាង ដោយការលូតបង្ហាញអំពីបច្ចេកទេសនៃការប្រើស្នៀតជិះស្គីរបស់នាងចំនួន ២ដងលើកដំបូង នាងរកបានពិន្ទុដ៏ច្រើនដើម្បីនាំមុខការដណ្តើមមេដាយមាសជាមួយនឹងពិន្ទុ ២៤២,៦២ពិន្ទុរួចទៅហើយ។ ទោះជាការបង្ហាញនូវក្បាច់ស្នៀតចុងក្រោយនាងធ្វើមិនបានល្អ ប៉ុន្តែ Chenxi ធ្វើបានពិន្ទុដ៏ច្រើនរួចទៅហើយសម្រាប់ក្រសោបមេដាយមាស ដោយឈ្នះលើកីឡាការិនីចិនដូចគ្នា Zeng Wenhui ដែលទទួលបានមេដាយប្រាក់ ជាមួយពិន្ទុត្រឹម ២៣៦,៦១ពិន្ទុ និង Miyu Ito របស់ជប៉ុនមានត្រឹម ២២១,៥៩ពិន្ទុ បានមេដាយសំរឹទ្ធ។ ក្រោយឈ្នះការប្រកួតកីឡាការិនីវ័យក្មេងបាននិយាយដូច្នេះថា៖ « យុទ្ធសាស្រ្តរបស់ខ្ញុំគឺរក្សាការលេងក្បាច់នៅពេលរត់លើកដំបូងដើម្បីដណ្តើមពិន្ទុឱ្យបានច្រើន បន្ទាប់មកប្រើរបៀបជំរុញឱ្យវានៅលើការរត់ជាលើកពីរ និងស្នៀតបន្តបន្ទាប់តាមក្រោយ។»។ Chenxi ម្ចាស់មេដាយមាសវ័យក្មេងរបស់ចិនបាននិយាយបែបនេះ។ អ្នកជិះស្គីវ័យក្មេងមុខស្រស់រូបនេះ ក៏កំពុងតែជ្រៀតខ្លួនចូលទៅនឹងភាពល្បីល្បាញនៃព្រឹត្តិការណ៍ Asian Games ក្នុងនាមជាកីឡាការិនីវ័យក្មេងដ៏មានសមត្ថភាព បន្ទាប់ពីកីឡាការិនី Mazel Paris Alegado របស់ហ្វីលីពីនដែលមានវ័យ ៩ឆ្នាំ ក៏បានប្រកួតប្រជែងនៅក្នុងប្រភេទកីឡាស្គីនេះផងដែរ។ ស្ថិតក្នុងវិញ្ញាសារជិះស្គីកង់៤ ក្បាច់តាមដងផ្លូវនេះ មានកីឡាការិនីហ្វីលីពីនម្នាក់ឈ្មោះ Margielyn Didal ស្ថិតក្នុងការប្រកួតចំណោមកីឡាការិនី ២០នាក់សម្រាប់វគ្គផ្តាច់ព្រ័ត្រ។ ការប្រកួតជិះក្តាបន្ទះស្គីកង់ ៤ ភាគច្រើនសម្បូរទៅដោយកីឡាការិនីវ័យក្មេង ដោយក្នុងចំណោមនោះមានកីឡាការិនីវ័យ ១១ឆ្នាំ Vareeraya Sukasem និងវ័យ ១២ឆ្នាំ Nathtiyabhorn Nawakitwong ដែលជាកីឡាការិនីថៃដូចគ្នា។ មិនត្រឹមតែប៉ុណ្ណោះ Chenxi ដែលបានប្រលោកក្នុងការជិះស្គីតាំងពីរយៈពេល ៣ឆ្នាំមុនមករូបនេះ ក៏បានអះអាងបន្ថែមទៀតថា គ្រូបង្វឹករបស់នាងបានជំរុញឱ្យនាងប្រើក្បាច់ដែលនាងចូលចិត្តធ្វើថែមទៀតមុនពេលប្រកួត។ «វានឹងមិនអីទេប្រសិនបើខ្ញុំបរាជ័យក្នុងការធ្វើក្បាច់ណាមួយដែលខ្ញុំចង់ធ្វើ។ ខ្ញុំតែងតែគិតថាចង់ឈ្នះមេដាយមាស ហើយការប្រកួតនេះមានការប្រប្រជែងខុសពីការប្រកួតពីមុនៗមក ដូច្នេះខ្ញុំចង់ឈ្នះការប្រកួតលើកនេះខ្លាំងណាស់។»។ នេះបើតាមសម្តីរបស់កីឡាការិនី Cui Chenxiចិនរកបានមេដាយមាស២ ពីការប្រកួតវិញ្ញាសារជិះស្គីក្តាបន្ទះកង់៤ ក្បាច់តាមដងផ្លូវ ដោយមិត្តរួមក្រុមរបស់កីឡាការិនីវ័យ ១៣ឆ្នាំ កីឡាករ Zhang Jie បានដណ្តើមបានមេដាយមាសលើវិញ្ញាសារផ្នែកបុរសក្នុងថ្ងៃតែមួយ។ កីឡាករវ័យ ១៦ឆ្នាំ ធ្វើបានយ៉ាងល្អដោយការប្រើក្បាច់នៃការជិះរបស់គេ ៣លើកបានជោគជ័យ ទទួលបាន ២៣១,១៤ពិន្ទុ ឈរពីលើកីឡាករឥណ្ឌូណេស៊ី Sanggoe Darma Tanjung មេដាយប្រាក់ធ្វើបាន ២០០,៦៣ពិន្ទុ និងកីឡាករចិន Su Jianjun មេដាយសំរិទ្ធិធ្វើបាន ១៩៥,៧៣ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7255.txt
|
មានប្រទេសចំនួន៣០ហើយ បានប្រជែងឈ្នះមេដាយពីព្រឹត្តិការណ៍កីឡាអាស៊ី Asian Games លើកទី១៩ នៅចិន ក្នុងចំណោម៤៥ប្រទេសចូលរួម។ ចំណោម៣០ប្រទេសដែលទទួលបានមេដាយ មាន៧ប្រទេសនៅអាស៊ីអាគ្នេយ៍ ស្របពេល កម្ពុជា ឡាវ មីយ៉ាន់ម៉ា និងទីម័រខាងកើត មិនទាន់រកបានមេដាយនៅឡើយ គិតត្រឹមថ្ងៃទី២៧ ខែកញ្ញានេះ។ ម្ចាស់ផ្ទះចិន នាំមុខដាច់ក្នុងតារាងមេដាយបណ្តោះអាសន្ន ដោយលើសមេដាយមាសជិត៤ដង ធៀបនឹងក្រុមលេខ២កូរ៉េខាងត្បូង។
|
ឆ្លងកាត់ការប្រកួតកីឡាលំដាប់កំពូលទ្វីបអាស៊ីក្រុងហាងចុវ ផ្លូវការរយៈពេល៤ថ្ងៃ ចាប់ពីថ្ងៃទី២៣ ខែកញ្ញា គេបានរកឃើញអត្តពលិកតំណាងប្រទេសចំនួន៣០ ដណ្តើមបានមេដាយរៀងខ្លួន ដោយក្នុងនោះម្ចាស់ផ្ទះចិនដណ្តើមបានមេដាយច្រើនដាច់គេ តាមពីក្រោយដោយកូរ៉េខាងត្បូង និងជប៉ុន។ គិតត្រឹមព្រឹកថ្ងៃទី២៧ ខែកញ្ញា ក្នុងចំណោម៤៥ប្រទេសចូលរួម មាន៣០ប្រទេស ដណ្តើមបានមេដាយ ក្នុងនោះរួមមាន ចិន កូរ៉េខាងត្បូង ជប៉ុន អ៊ូសបេគីស្ថាន ហុងកុង ឥណ្ឌូណេស៊ី ឥណ្ឌា ឆាយន្នីសតាយប៉ិ ថៃ ម៉ាកាវ តាហ្ស៊ីគីស្ថាន អ៊ីរ៉ង់ កូរ៉េខាងជើង កាហ្សាស្ថាន វៀតណាម ម៉ុងហ្គោលី អេមីរ៉ាតអារ៉ាប់រួម ព្រុយណេ ស្រីលង្កា ហ្វីលីពីន អាហ្វហ្កានីស្ថាន បង់ក្លាដែស កូវ៉ែត សិង្ហបុរី ម៉ាឡេស៊ី លីបង់ អូម៉ង់ កៀហ្ស៊ីស៊ីស្ថាន ហ្សកដានី និងតួកម៉េនីស្ថាន។ ប្រទេសតំបន់អាស៊ីអាគ្នេយ៍ចំនួន៧ ដែលរកបានមេដាយ ក្នុងនោះថៃ រកបានមេដាយបណ្តោះអាសន្នច្រើនជាងគេ សរុបចំនួន១១ មាស៥ ប្រាក់១ និងសំរឹទ្ធ៥ តាមពីក្រោយដោយឥណ្ឌូណេស៊ី ឈ្នះមេដាយមាស៣ ប្រាក់១ និងសំរឹទ្ធ៥ សរុប៩។ ម៉ាឡេស៊ី ទទួលបានមេដាយប្រាក់២ និងសំរឹទ្ធ៤ សរុប៦ សិង្ហបុរី ឈ្នះមេដាយប្រាក់២ សំរឹទ្ធ៣ សរុប៥ វៀតណាម បានមេដាយប្រាក់១ និងសំរឹទ្ធ៥ សរុប៦ ព្រុយណេ ឈ្នះមេដាយប្រាក់១ និងហ្វីលីពីន ឈ្នះមេដាយសំរឹទ្ធ២។ ដោយឡែក កម្ពុជា ឡាវ មីយ៉ាន់ម៉ា និងទីម័រខាងកើត មិនទាន់រកបានមេដាយនៅឡើយ។ ចំណោមប្រភេទកីឡាទាំង១៧ ដែលកម្ពុជាបានបញ្ជូនទៅប្រជែងមេដាយនៅចិន មានតែកីឡាបាល់ទះក្នុងសាលបុរសប៉ុណ្ណោះ អស់ភារកិច្ចមុនគេ ក្រោយឆ្លងមិនផុតវគ្គចែកពូល។ កីឡាបាល់ទះ ចាប់ផ្តើមប្រកួតមុន ពីថ្ងៃទី១៩ ខែកញ្ញា ពោលគឺមុនពិធីបើក៤ថ្ងៃ។ តារាងមេដាយបណ្តោះអាសន្ន គិតត្រឹមព្រឹកថ្ងៃទី២៧ ខែកញ្ញា ម្ចាស់ផ្ទះចិន ឈរកំពូលតារាង ដោយដណ្តើមបានមេដាយលើសលប់ចំនួន៩៩ មាស៥៦ ប្រាក់៣០ និងសំរឹទ្ធ១៣ តាមពីក្រោយដោយ កូរ៉េខាងត្បូងដែលរកបានមេដាយសរុប៥១ ក្នុងនោះមាស ១៥ ប្រាក់១៦ និងសំរឹទ្ធ២០។ លេខរៀងទី៣ ជប៉ុន រកបានមេដាយសរុប៥០ ក្នុងនោះ មាស៩ ប្រាក់២១ និងសំរឹទ្ធ២០។ ថៃ និងឥណ្ឌូណេស៊ី ស្ថិតក្នុងចំណោមប្រទេសទាំង១០ Top 10 ដែលឈ្នះមេដាយច្រើនជាងគេបណ្តោះអាសន្ន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7256.txt
|
ក្រុមកីឡាបាល់ទាត់អាយុក្រោម២៣ឆ្នាំ ពីតំបន់អាស៊ីអាគ្នេយ៍ ថៃ មីយ៉ាន់ម៉ា និងឥណ្ឌូណេស៊ី ធ្លាក់ត្រឹមវគ្គ១៦ក្រុម ព្រឹត្តិការណ៍កីឡាអាស៊ីលើកទី១៩ Asian Games ក្រុងហាងចូវ ប្រទេសចិន។ កូរ៉េទាំងពីរបន្តទៅវគ្គ៨ក្រុម ដោយកូរ៉េខាងត្បូងដែលជាក្រុមការពារតំណែងជើងឯក ត្រូបន្តជួបម្ចាស់ផ្ទះចិន ស្របពេលកូរ៉េខាងជើងជួបក្រុមរងជើងឯក ជប៉ុន។
|
នាការប្រកួតវគ្គ១៦ក្រុមចុងក្រោយវិញ្ញាសាបាល់ទាត់បុរស U23 ចិនបានទម្លាក់កាតាក្នុងលទ្ធផល ១-០ ស្របពេលកូរ៉ខាងត្បូង ឈ្នះកៀហ្ស៊ីស៊ីស្ថាន ដល់ទៅ ៥-១។ ថៃ បរាជ័យក្រោមថ្វីជើងអ៊ីរ៉ង់ ក្នុងលទ្ធផល ២-០ ឯ ឥណ្ឌូណេស៊ីចាញ់ អ៊ូសបេគីស្ថាន ២-០ ដូចគ្នា ខណៈមីយ៉ាន់ម៉ា រងភាពអាម៉ាសក្រោយចាញ់ក្រុមខ្លាំងជប៉ុនដល់ទៅ ៧-០។ គិតត្រឹមវគ្គ៨ក្រុមចុងក្រោយ មិនមានក្រុមពីតំបន់អាស៊ីអាគ្នេយ៍ទៀតឡើយ។ ហុងកុង ក៏បានកៅអីទៅវគ្គ៨ក្រុមដែរ តាមរយៈជ័យជម្នះលើប៉ាឡេស្ទីនក្នុងលទ្ធផល ១-០។ អារ៉ាប៊ីសាអូឌីត ទម្លាក់ឥណ្ឌាក្នុងលទ្ធផល ២-០ និងកូរ៉េខាងជើង បានយកឈ្នះបារ៉ែន ២-០ នៅវគ្គ១៦ក្រុមចុងក្រោយ។ វគ្គ៨ក្រុមចុងក្រោយ ម្ចាស់ផ្ទះចិន ត្រូវប៉ះម្ចាស់ការពារជើងឯកកូរ៉េខាងត្បូង, រ៉េខាងជើងជួបក្រុមរងជើងឯក ជប៉ុន, អ៊ូសបេគីស្ថាន ប៉ះអារ៉ាប៊ីសាអូឌីត និង អ៊ីរ៉ង់ ជួបហុងកុង។ ការប្រកួត នឹងធ្វើឡើងនៅថ្ងៃទី១ ខែតុលា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7257.txt
|
ក្រុម Ajax Amsterdam ត្រូវបានលុបចោលការប្រកួតរបស់ខ្លួនសារជាថ្មីម្តងទៀត នៅការប្រកួតក្រៅទឹកដីទល់នឹងក្រុម RKC Waalwijk ក្រោយពេលដែលអ្នកចាំទីក្រុមម្ចាស់ផ្ទះ Etienne Vaessen ត្រូវបានរងរបួសធ្ងន់ធ្ងរ ក្រោយពេលដែលមានការប៉ះទង្គិចគ្នាជាមួយនឹងកីឡាករក្រុម Ajax ។ ការប្រកួតត្រូវបានលុបចោលត្រឹមនាទី៨៤ ហើយ Ajax បាននាំមុនក្រុម RKC ដោយលទ្ធផល ៣-២។
|
អ្នកចាំទី Vaessen បានរងរបួសត្រង់ក្បាលធ្ងន់ធ្ងរ ក្រោយមានការប៉ះទង្គិច នៅពេលដែលកីឡាករខ្សែប្រយុទ្ធ Brian Brobbey របស់ក្រុម Ajax បានព្យាយាមស៊ុតបាល់ ស្របពេលអ្នកចាំទីបានលោតមកសង្គ្រោះបាល់នោះ។ កីឡាករក្រុមទាំងសងខាងបានឈរចោមរោម ពេលដែលក្រុមគ្រូពេទ្យបានជួយសង្គ្រោះបន្ទាន់លើអ្នកចាំទី Vaessen។ ការបញ្ចាំងពីការប្រកួតនៅលើបណ្តាញទូរទស្សន៍បានបង្វែរកាមេរ៉ាចេញ ដើម្បីបញ្ចៀសពីភ្នែកទស្សនិកជន អំពីរឿងរ៉ាវដ៏សោកស្តាយនេះ។ អ្នកចាំទី Vaessen ត្រូវបានបញ្ជូនទៅកាន់មន្ទីពេទ្យ ក្រោយពេលដែលបានជួយសង្គ្រោះបន្ទាន់ នៅក្នុងទីលាន។ ក្រោយពេលជួយសង្គ្រោះកីឡាករក្រុមសងខាងបានវិលត្រលប់ចូលទៅក្នុងបន្ទប់ផ្លាស់សម្លៀកបំពាក់ ហើយការប្រកួតក៏ត្រូវបានលុបចោល។ «Etienne ត្រូវបានបាត់បង់ស្មារតីហើយមិនអាចបន្តលេងទៀតឡើយគេត្រូវបានពេលព្យាបាលមួយរយៈ។ ពេលនោះបុគ្គលិកពេទ្យរបស់យើងបានចាប់ផ្តើមធ្វើចលនាដល់គាត់ដើម្បីឱ្យដឹងខ្លួនឡើងវិញភា្លមៗ ប៉ុន្តែវាហាក់ដូចជាមិនមែនជាបញ្ហាសម្រាប់បេះដូងរបស់គាត់នោះទេ គាត់ដឹងខ្លួនឡើងវិញពេលនាំចេញពីទីលាន ហើយបញ្ជូនទៅកាន់មន្ទីពេទ្យ។»។ នេះបើតាមប្រធានក្រុម RKC លោក Frank van Mosselveld បាននិយាយប្រាប់ទូរទស្សន៍ NOS អំពីហេតុការណ៍។ បើតាមកាសែត Telegraf កីឡាករចាំទីវ័យ ២៨ឆ្នាំ ត្រូវបានបញ្ជូនទៅកាន់មន្ទីពេទ្យ ក្រោយពេលដែលការប្រកួតបានសម្រេចលុបចោលនៅត្រឹមនាទី៨៤ ដែលក្រុម Ajax បាននាំមុនលើក្រុម RKC លទ្ធផល ៣-២។ នេះជាការលុបចោលការប្រកួតលើកទីពីរសម្រាប់ក្រុម Ajax នៅក្នុងរដូវកាលនេះ បន្ទាប់ពីពួកគេត្រូវបានលុបចោលការប្រកួតទល់នឹងក្រុម Feyenoord ម្តងរួចមកហើយកាលពីសប្តាហ៍មុន ដោយសារតែអ្នកគាំទ្របានដុតកាំជ្រូចភ្លៀងបោះចូលក្នុងទីលានប្រកួត និងបង្កហិង្សា នៅក្នុងនាទី៥៤ នៃការប្រកួត។ កាលនោះ Ajax បាននាំមុខ Feyenoord លទ្ធផល ៣-០ តែការប្រកួតត្រូវបានរៀបចំឡើងវិញ ដោយប្រកួតបង្រ្គប់នាទីដែលនៅសល់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7258.txt
|
ប្រទេសម៉ារ៉ុក ត្រូវបានជម្រើសរើសឱ្យធ្វើជាម្ចាស់ផ្ទះការប្រកួតពានរង្វាន់កីឡាបាល់ទាត់ទ្វីបអាហ្រ្វិក Africa Cup of Nations ឆ្នាំ ២០២៥ ដោយជំនួសហ្គីណេដែលត្រូវបានដកសិទ្ធិធ្វើម្ចាស់ផ្ទះកាលពីឆ្នាំមុន។ សម្រាប់ពានតំបន់អាហ្រ្វិក ឆ្នាំ ២០២៧ បានទៅលើដៃក្រុមប្រទេស កេនយ៉ា, តង់សានី និងអ៊ូហ្កង់ដា ធ្វើជាសហម្ចាស់ផ្ទះ។
|
ម៉ារ៉ុក ទទួលបានសិទ្ធិរៀបចំវើម្ចាស់ផ្ទះ Afcon ឆ្នាំ ២០២៥ ក្រោយពេលដែលអាល់ហ្សេរី, សាំប៊ី ដែលសហការជាមួយបេនីន និងនីហ្សេរីយ៉ា បានដកខ្លួនចេញពីការដេញថ្លៃមុនពេលមានការបោះឆ្នោតដោយគណៈកម្មាធិការសមាគមកីឡាបាល់ទាត់ប្រទេសទ្វីបអាហ្រ្វិក នៅក្នុងទីក្រុង Cairo ប្រទេសអេហ្ស៊ីប នាថ្ងៃទី២៧ ខែកញ្ញា។ ម៉ារ៉ុក ប្រទេសស្ថិតនៅក្នុងទ្វីបអាហ្រ្វិកខាងជើងមួយនេះ ក៏កំពុងទន្ទឹងរង់ចាំមើលការបង្កើនក្តីសង្ឃឹមរបស់ពួកគេដើម្បីអាចចូលរួមដេញថ្លៃជាមួយនឹងប្រទេសព័រទុយហ្កាល់ និងអេស្ប៉ាញ សម្រាប់ការធ្វើជាម្ចាស់ផ្ទះព្រឹត្តិការណ៍ FIFA World Cup 2030 ថែមទៀត។ បានសិទ្ធិរៀប Africa Cup of Nations ឆ្នាំ ២០២៥ មានន័យថា ម៉ារ៉ុកនឹងធ្វើជាម្ចាស់ផ្ទះលើកទីពីរសម្រាប់ព្រឹត្តិការណ៍កីឡាដ៏ធំបំផុតក្នុងទ្វីបអាហ្រ្វិក ចាប់តាំងពីពួកគេបានរៀបចំការប្រកួតជាម្ចាស់ផ្ទះលើកដំបូងនៅឆ្នាំ ១៩៨៨។ ដោយឡែកប្រទេសដែលរួមសហការគ្នារួមមាន កេនយ៉ា, តង់សានី និងអ៊ូហ្កង់ដា បានឈ្នះការដេញថ្លៃធ្វើម្ចាស់ផ្ទះ Africa Cup of Nations ឆ្នាំ ២០២៧ និងជាលើកដំបូងដែលព្រឹត្តិការណ៍ជុំផ្តាច់ព្រ័ត្របានវិលត្រលប់ទៅកាន់តំបន់អាហ្រ្វិកខាងកើតចាប់តាំងពីឆ្នាំ ១៩៧៦។ គួរបញ្ជាក់ថា ប្រទេសសហម្ចាស់ផ្ទះទាំង៣ បានយកឈ្នះការដេញថ្លៃលើប្រទេសដូចជា បុតស្វាណា, អេហ្ស៊ីប សហការជាមួយនឹងសេណេហ្កាល់ នៅក្នុងការបោះឆ្នោតពីសំណាក់គណៈកម្មាធិការសមាគមបាល់ទាត់ទ្វីបអាហ្រ្វិក។ ប្រទេសអាល់ហ្សេរីក៏បានដកខ្លួនចេញពីការដេញថ្លៃនេះដែរកាលពីថ្ងៃទី២៦ ខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7259.txt
|
Mazel Paris Alegado មានវ័យត្រឹមតែ ៩ឆ្នាំ បង្ហាញខ្លួនលើកដំបូងនឹងក្លាយជាកីឡាការិនីវ័យ ក្មេងជាងគេនៅក្នុងព្រឹត្តិការណ៍កីឡាអាស៊ី Asian Games ទីក្រុងហាងចូវ នាថ្ងៃទី២៥ ខែកញ្ញា។
|
កីឡាការិនីវ័យ ៩ឆ្នាំ សញ្ជាតិហ្វីលីពីន បានបង្ហាញខ្លួនប្រកួតប្រជែងក្នុងវិញ្ញាសារជិះស្គីក្តាបន្ទះកង់ ៤ នៅក្នុងកីឡាអាស៊ីលើកទី១៩។ Alegado ត្រូវបានគេគិតថាជាសិស្សស្ថិតនៅក្នុងសាលាបឋមសិក្សានៅក្នុងប្រទេសហ្វីលីន ហើយក៏ជាអត្តពលិកវ័យក្មេងជាងគេបង្អស់ផងដែរ ក្នុងការប្រកួតកីឡាស្ថិតក្នុងទីក្រុងហាងចូវ។ Alegado ប្រជែងលើវិញ្ញាសាជិះស្គីក្តាបន្ទះកង់ ៤ ផ្នែកនារី (Park Final) ហើយបានចំណាត់ថ្នាក់លេខ ៧ ចំណោមអត្តពលិក ៨នាក់។ កុមារីហ្វីលីពីនរូបនេះមានវ័យក្មេងជាងគេ បើធៀបទៅនឹងកីឡាការិនីជើងចាស់ ជនជាតិជប៉ុន Hinano Kusaki ដែលមានវ័យ ១៥ឆ្នាំ បានឈ្នះមេដាយមាសលើវិញ្ញាសារនេះ។ កីឡាការិនី Alegado ដែលឈានចូលវ័យ ៩ឆ្នាំ កាលពីខែមីនា ត្រូវបានគេរាយការណ៍ថាមកពីរដ្ឋកាលីហ្វ័រញ៉ា ប្រទេសអាម៉េរិក ដោយនាងបានចូលលេងការជិះស្គីនេះ នៅពេលនាងបានឃើញបងប្រុសនាងបានលេងកីឡានេះ អំឡុងពេលជួបជុំគ្នានៅផ្ទះបងប្អូនជីដូនមួយរបស់នាង។ Alegado បាននិយាយអំពីការចូលលេងដំបូងរបស់នាងដូច្នេះថា ៖ «ពេលនោះខ្ញុំបានទាមទារសាកល្បង ដោយថា ខ្ញុំអាចសាកបានទេៗ? ហើយខ្ញុំបានឡើងជាន់លើក្តា ពេលនោះហើយខ្ញុំបានស្រលាញ់ការជិះនេះភ្លាម។»។ អំពីចំណាប់អារម្មណ៍របស់នាងនៅការប្រកួតលំដាប់អន្តរជាតិដ៏ធំមួយនេះ Alegado ក៏បាននិយាយដូច្នេះថា ៖ «ខ្ញុំពិតជារំភើបណាស់ព្រោះតែខ្ញុំ ហៀបនឹងជិះស្គីនៅ Asian Games ហើយខ្ញុំទើបតែធ្វើរឿងនេះ ដូច្នេះវាពិតជាអស្ចារ្យណាស់។»។ នៅពេលត្រូវបានគេសួរនាំអំពីសមត្ថភាពជិះស្គីរបស់បងប្រុសនាង នាងបានឆ្លើយប្រាប់ថា បងប្រុសនាងមិនបានចូលចិត្តលើការជិះស្គីនេះទេ ហើយបងប្រុសនាងបានឈប់ជិះស្គីនេះពេលនាងធ្វើបានល្អជាង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_726.txt
|
ប្រធានាធិបតីហ្វីលីពីន Ferdinand Marcos Jr នៅថ្ងៃទី២២ ខែសីហា បានស្នើឱ្យសភាអនុម័តកញ្ចប់ថវិកាជាង៩៤ពាន់លានដុល្លារសម្រាប់ប្រើប្រាស់ក្នុងឆ្នាំ២០២៣ ។ ទំហំទឹកប្រាក់ដ៏ច្រើនមិនធ្លាប់មាននេះ នឹងប្រើក្នុងវិស័យអាទិភាពសំដៅជំរុញការអភិវឌ្ឍប្រទេស និងជួយប្រជាជនហ្វីលីពីនឱ្យរួចផុតពីភាពក្រីក្រ។
|
ថ្លែងក្នុងសេចក្ដីថ្លែងការណ៍ថ្ងៃទី២២ ខែសីហា ប្រធានាធិបតីហ្វីលីពីន បានស្នើទៅសភាឱ្យផ្ដល់លុយជាង៩៤ពាន់លានដុល្លារសម្រាប់ចាត់ចែងកិច្ចការផ្សេងៗរបស់រដ្ឋាភិបាលនៅឆ្នាំ ២០២៣។ ទឹកប្រាក់នេះស្មើនឹង ២២,២ភាគរយនៃផលិតផលក្នុងស្រុកសរុប ហើយវាលើសផែនការចំណាយឆ្នាំ២០២២ របស់រដ្ឋាភិបាលលោក រ៉ូឌ្រីហ្គោ ឌូទើតេ ជិត៥ភាគរយឯណោះ។ លោក Ferdinand Marocs Jr ដែលទើបកាន់អំណាចនៅខែឧសភា មានបំណងពង្រីកសេដ្ឋកិច្ចប្រទេសខ្លួនឱ្យបានយ៉ាងហោចណាស់ ៨ភាគរយ ក្នុងអំឡុងពេល ៦ឆ្នាំនៃអាណត្តិរបស់លោក ដើម្បីឱ្យហ្វីលីពីនៅតែជាប្រទេសមានសេដ្ឋកិច្ចអភិវឌ្ឍរហ័សប្រចាំអាស៊ី។ លោកក៏ចង់កាត់ភាពក្រីក្រឱ្យពាក់កណ្ដាលនៃចំនួនសរុប១៨,១ភាគរយផងដែរ។ វិស័យអប់រំ ហេដ្ឋារចនាសម្ព័ន្ធ សន្តិសុខស្បៀងអាហារ ការថែទាំសុខភាព និងថាមពលស្អាត ជាអាទិភាពចម្បងក្នុងគម្រោងចំណាយឆ្នាំ២០២៣។ បើតាមទីភ្នាក់ងារព័ត៌មាន Reuters សភាហ្វីលីពីន អាចអនុម័តគម្រោងចំណាយនេះនៅខែតុលា ខណៈលោកប្រធានាធិបតី Marcos រំពឹងថា ចុះហត្ថលេខាដាក់ឱ្យប្រើនៅមុនដាច់ឆ្នាំ២០២២ ។ បើតាមគម្រោងស្នើរបស់ប្រធានាធិបតី វិស័យអប់រំនឹងទទួលបានចំណែកច្រើនជាងគេ ពោលគឺ ១៦ភាគរយនៃថវិកាសរុប ហើយផ្នែកកិច្ចការសាធារណៈទទួលបាន១៣ភាគរយដែរ។ ជាមួយគ្នានោះ វិស័យសុខាភិបាល បាន៥ភាគរយ ខណៈផ្នែកសុខុមាលភាពសង្គមទទួលបាន៤ភាគរយ ហើយវិស័យកសិកម្មត្រូវបានទទួល ៣,៥ភាគរយនៃកញ្ចប់លុយនោះ។ ដោយសារមានសំឡេងភាគច្រើនក្នុងសភា សំណើរបស់លោក Marcos Jr រំពឹងឆ្លងផុតសភាដោយស្រួល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7260.txt
|
តារាបាល់ទាត់ប្រេស៊ីល Neymar Jr ភ្ញាក់ផ្អើល និងបង្ហាញការហួសចិត្ត ក្រោយរូបគេបានឃើញការបង្ហោះវីដេអូការរៀបចំដាំស្មៅនៅលើទីលានក្នុងកីឡដ្ឋាន Azadi ប្រទេសអ៊ីរ៉ង់មុនជំនួបរវាងក្រុម Al Hilal ទល់នឹងក្រុម Nassaji Mazandaran នៃជំនួបក្របខណ្ឌ AFC Champions League វគ្គចែកពូល។
|
ក្រុម Al Hilal កំពុងតែត្រៀមខ្លួនសម្រាប់បន្តការប្រកួតនៅក្នុងពានរង្វាន់ AFC Champions League ដែលធ្វើឡើងនៅក្នុងប្រទេសអ៊ីរ៉ង់ ទល់នឹងក្រុម Nassaji Mazandaran នាថ្ងៃទី៣ ខែតុលា។ វីដេអូមួយបានចែកចាយនៅលើបណ្តាញសង្គម X អតីត
|
article_7261.txt
|
ក្រុមកីឡាបាល់ទាត់អាយុក្រោម២៣ឆ្នាំ (U23) ពីតំបន់អាស៊ាន មីយ៉ាន់ម៉ា ថៃ និងឥណ្ឌូណេស៊ី សុទ្ធតែទទួលបានចំណាត់ថ្នាក់លេខ៣ល្អ ដើម្បីបានកៅអីទៅវគ្គ១៦ក្រុមចុងក្រោយព្រឹត្តិការណ៍កីឡាអាស៊ី Asian Games លើកទី១៩ នៅចិន លើកលែងវៀតណាម ដែលអស់ការប្រកួតត្រឹមវគ្គសន្សំពិន្ទុ។
|
U23 មីយ៉ាន់ម៉ា បញ្ចប់ក្នុងចំណាត់ថ្នាក់ទី៣ ក្នុងពូល A ក្រោយប្រកួត៣លើកឈ្នះ១ ចាញ់១ និងស្មើ១មាន៤ពិន្ទុ។ ប្រកួតចុងក្រោយមីយ៉ាន់ម៉ា ស្មើឥណ្ឌា ១-១ បន្ទាប់ពីចាញ់ចិន ៥-១ និងឈ្នះបង់ក្លាដែស ១-០ នៅជំនួបបើកឆាក។ ក្នុងពូល A នេះ ម្ចាស់ផ្ទះចិនដែលឈរកំពូលតារាង លេខ២ឥណ្ឌា និងមីយ៉ាន់ម៉ា បន្តទៅវគ្គ១៦ក្រុមចុងក្រោយ។ ពូល E ថៃ ក៏បញ្ចប់ក្នុងចំណាត់ថ្នាក់លេខ៣ល្អក្នុងពូលផងដែរ ក្រោយរកបាន២ពិន្ទុ ពីការប្រកួត៣លើក។ U23 ថៃ ប្រកួតស្មើបារ៉ែន និងកូវ៉ែត និងចាញ់ម្ចាស់ក្រុមការពារតំណែជើងឯកកូរ៉េខាងត្បូង ៩-០។ ក្នុងពូល E នេះ កូរ៉េខាងត្បូង ឈរកំពូលតារាងមាន៩ពិន្ទុពេញ រួមជាមួយ បារ៉ែន និងលេខ៣ថៃ បន្តទៅវគ្គខ្វែង ស្របពេល កូវ៉ែត ហាលអាវ។ កូរ៉េខាងជើង ក៏ជាក្រុមគួរចាប់អារម្មណ៍ផងដែរ ក្រោយបង្ហាញខ្លួនជាថ្មីក្នុងព្រឹត្តិការណ៍កីឡាអន្តរជាតិ។ ស្ថិតក្នុងពូល F កូរ៉េខាងជើងបញ្ចប់ក្នុងចំណាត់ថ្នាក់កំពូលតាងមាន៩ពិន្ទុពេញ ដោយឈ្នះក្រុមទាំងបី ឥណ្ឌូណេស៊ី កៀហ្ស៊ីស៊ីស្ថាន និងឆាយនីសតៃប៉ិ។ កៀហ្ស៊ីស៊ីស្ថាន បញ្ចប់ក្នុងចំណាត់ថ្នាក់ទី២ និងឥណ្ឌូណេស៊ី បានលេខ៣ល្អ ស្របពេលឆាយនីសតៃប៉ិនៅបាតតារាង មិនអាចឡើងទៅវគ្គបន្តឡើយ។ វៀតណាម ជាក្រុមពីតំបន់អាស៊ីអាគ្នេយ៍តែមួយគត់ ក្នុងចំណោម៤ក្រុម ដែលអស់ការប្រកួតត្រឹមវគ្គចែកពូល។ បើទោះមាន៣ពិន្ទុ និងស្ថិតនៅលេខ៣ ក្នុងពួល B ប៉ុន្តែជ័យជម្នះរបស់វៀតណាម លើម៉ុងហ្គោលី មិនត្រូវបានរាប់បញ្ចូលឡើយ ដ្បិតឈ្នះក្រុមនៅបាតតារាង។ ២ប្រកួតផ្សេងទៀត វៀតណាម ចាញ់អារ៉ាប៊ីសាអូឌីត ៣-១ និងចាញ់អ៊ីរ៉ង់ ៤-០។ ក្នុងពូល B នេះ អ៊ីរ៉ង់ ដែលឈរកំពូលតារាងមាន៧ពិន្ទុ ស្មើក្រុមលេខ២ អារ៉ាប៊ីសាអូឌីត បានកៅអីទៅវគ្គបន្ត ស្របពេលវៀតណាម និង ម៉ុងហ្គោលី អស់ការប្រកួត។ ពូល D ដែលមានតែបីក្រុម ជប៉ុន ប៉ាឡេស្ទីន និងកាតា សុទ្ធតែបានកៅអីទៅកាន់វគ្គ១៦ក្រុម បើទោះនៅសល់ការប្រកួត១លើកទៀត។ ជប៉ុន ឈរលេខ១បណ្តោះអាសន្ន តាមពីក្រោយដោយប៉ាឡេស៊្ទីន និងកាតា ដែលមាន១ពិន្ទុដូចគ្នា។ កាតា រកបាន១ពិន្ទុពីការប្រកួត២លើក ឯជប៉ុន ត្រូវប៉ះប៉ាឡេស្ទីននៅជំនួបចុងក្រោយ។ ពូល C ដែលពីរក្រុម ស៊ីរី និង អាហ្វហ្កានីស្ថាន ដកខ្លួនទៅហើយ សល់តែពីរក្រុម ហុងកុង និងអ៊ូសបេគីស្ថាន ត្រូវប្រកួតប្រជែងគ្នាដណ្តើមយកចំណាត់ថ្នាក់លេខ១។ ហុងកុង និងអ៊ូសបេគីស្ថាន ត្រូវប្រកួតគ្នាពីរលើក ដោយលើកទី១ អ៊ូសបេគីស្ថាន ឈ្នះហុងកុង ១-០។ ក្រុម U23 ទាំង១៦ក្រុមដែលបានកៅអីទៅវគ្គខ្វែង រួមមាន ម្ចាស់ផ្ទះចិន ម្ចាស់ការពារតំណែងជើងឯកកូរ៉េខាងត្បូង ក្រុមរងជើងឯកជប៉ុន ឥណ្ឌា មីយ៉ាន់ម៉ា អ៊ីរ៉ង់ អារ៉ាប៊ីសាអូឌីត ប៉ាឡេស្ទីន អ៊ូសបេគីស្ថាន ហុងកុង បារ៉ែន ថៃ កូរ៉េខាងជើង កៀហ្ស៊ីស៊ីស្ថាន កាតា និងឥណ្ឌូណេស៊ី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7262.txt
|
Cristiano Ronaldo រកបានគ្រាប់បាល់ដំបូងនៅក្នុងការប្រកួតពានរង្វាន់ AFC Champions League នៅក្នុងជ័យជម្នះរបស់ក្រុម Al Nassr ដែលបានវាយបកយកឈ្នះក្រុមមកពីតាហ្ស៊ីគីស្ថាន FC Istiklol ក្នុងលទ្ធផល ៣-១ នៅក្នុងទីក្រុងរីយ៉ាដ ថ្ងៃទី៣ ខែតុលា។
|
ក្នុងជំនួបវគ្គសន្សំលើកទី២ ពិន្ទុពូល E ក្រុមភ្ញៀវ FC Istiklol បើកការនាំមុខមុននៅក្នុងវគ្គទីមួយ ដោយកីឡាករ Senin Sebai ស៊ុតនៅនាទី៤៤ ទម្លុះសំណាញ់ទីរបស់ក្រុម Al Nassr។ ប៉ុន្តែយ៉ាងណានៅក្នុងវគ្គទីពីរម្ចាស់ផ្ទះ Al Nassr បានកែប្រែទម្រង់លេងល្អឡើងវិញ ដោយខ្សែប្រយុទ្ធ Cristiano Ronaldo ស៊ុតគ្រាប់តាមស្មើនាទី៦៦ និង ២គ្រាប់របស់ Anderson Talisca នៅនាទី៧២ និង៧៧។ ចប់ការប្រកួត Al Nassr ឈ្នះ FC Istiklol ៣-១។ Al Nassr ឈ្នះការប្រកួតទីពីរនៅក្នុងពូល E ហើយឈរកំពូលតារាងនៃការប្រកួតប្រជែងក្នុងពានរង្វាន់ ACL។ ក្រុមរបស់អ៊ីរ៉ង់ដែលស្ថិតក្នុងពូលជាមួយគ្នា Persepolis យកឈ្នះការប្រកួតលើក្រុម Al Duhail លទ្ធផល ១-០ នៅក្នុងប្រទេសកាតា។ សម្រាប់ Ronaldo ខ្សែប្រយុទ្ធវ័យ ៣៨ឆ្នាំ បង្ហាញខ្លួន ២ លើកនៅក្នុងការប្រកួតពានរង្វាន់ ACL ទើបតែរកបានគ្រាប់បាល់ លើកដំបូងតែប៉ុណ្ណោះ បើទោះរូបគេតែងតែរកបានគ្រាប់បាល់នៅក្នុងក្របខណ្ឌ Saudi Pro League។ ក្រោយចប់ការប្រកួត Ronaldo ក៏បានបង្ហាញភាពរីករាយដែលរូបគេរកបានគ្រាប់បាល់នៅក្នុងក្របខណ្ឌបាល់ទាត់ទ្វីបអាស៊ី។ «ការប្រកួតដ៏ល្អសម្រាប់អ្នករាល់គ្នានៅក្នុងក្រុមទាំងមូល។ ខ្ញុំសប្បាយចិត្តដែលបានរកគ្រាប់បាល់ ១លើកដំបូងនៅនៅក្នុងពានរង្វាន់ AFC Champions League យើងនឹងបន្តការឈ្នះបន្ថែមទៀត។»។ នេះបើតាមការបង្ហោះរបស់ Ronaldo នៅលើបណ្តាញសង្គម Instagram។ ឈ្នះការប្រកួតនៃ ACL លើក្រុម Istiklol ក៏ក្លាយជាការប្រកួតឈ្នះទី ១០ ជាប់ៗនៃក្រុម Al Nassr ដែលមានវត្តមានរបស់ប្រធានក្រុមសញ្ជាតិព័រទុយហ្កាល់៕ ដោយឡែកការប្រកួតក្រុមដទៃទៀតនៅក្នុងពានរង្វាន់ ACL ៖ ពូល B ក្រុម Nasaf Qarshi យកឈ្នះលើក្រុម Al Sadd លទ្ធផល ៣-១ ក្រុម Sharjah Cultural Club ឈ្នះក្រុម Al Faisaly លទ្ធផល ១-០ ពូល C ក្រុម Al Quwa Al Jawiya ឈ្នះលើក្រុម AGMK លទ្ធផល ២-១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7263.txt
|
ក្រុមបាល់ទាត់នារីអេស្ប៉ាញត្រៀមខ្លួនរួចរាល់សម្រាប់ការវិលចូលការប្រកួតឡើងវិញ បន្ទាប់ពីបានបញ្ចប់ការធ្វើពហិការចូលរួមប្រកួតអស់រយៈពេលខ្លី ជុំវិញករណីថើបលើបបូរមាត់កីឡាការិនី Jenni Hermoso ពីសំណាក់ប្រធានសហព័ន្ធបាល់ទាត់អេស្ប៉ាញលោក Luis Rubiales។ នេះបើតាមការអះអាងរបស់កីឡាការិនីអេស្ប៉ាញ Aitana Bonmati។
|
Bonmati កីឡាការិនីម្ចាស់ពានរង្វាន់ UEFA Women’s Player of the Year និងជាកីឡាការិនីបង្ហាញខ្លួនល្អបំផុតនៅក្នុងព្រឹត្តិការណ៍ World Cup ថានាងនិងមិត្តរួមក្រុមមានភាពធូរស្រាល ហើយឥឡូវនេះពួកគេបានផ្តោតលើការងារប្រចាំថ្ងៃរបស់ពួកគេ បន្ទាប់ពីមានបញ្ហារយៈពេលជាង ១ខែកន្លងមក។ ការបញ្ចប់បញ្ហា កើតឡើងក្រោយពេលដែលសហព័ន្ធបាល់ទាត់ RFEF យល់ព្រមលើការផ្លាស់ប្តូរក្បាលម៉ាស៊ីនដែលមានលោក Rubiales និងគ្រូបង្វឹកក្រុមអំឡុង World Cup។ យ៉ាងណាក្រោយពេលវិលត្រលប់សម្រាប់ការប្រកួតឡើងវិញក្រុមនារីអេស្ប៉ាញសល់រយៈពេលមិនដល់ ១សប្តាហ៍ ដើម្បីត្រៀមខ្លួនហ្វឹកហាត់សារជាថ្មី សម្រាប់ការប្រកួតពានរង្វាន់ Nation League ពូល A ដែលការប្រកួតនឹងធ្វើឡើងនៅថ្ងៃទី២៩ ខែកញ្ញា។ «យើងកំពុងធ្វើជាគំរូមួយលើកម្រិតកីឡា និងសង្គម ដែលបុរស និងស្ត្រីគួរតែត្រូវបានប្រព្រឹត្តិដោយភាពស្មើគ្នា។ ប៉ុន្មានរយៈមុនជាថ្ងៃដែលមានភាពស្មុគស្មាញ តានតឹង ថប់អារម្មណ៍ តែរឿងទាំងនេះបានកន្លងផុតទៅហើយ អ្វីៗបានផ្លាស់ប្តូរ ឥឡូវនេះយើងអាចផ្តោតលើបាល់ទាត់ដែលជាអ្វីដែលយើងចង់បាន។ យើងចង់វិលត្រលប់តាមធម្មតា ដោយដឹងថារឿងច្រើនបានតែលម្អរួច។»។ កីឡាការិនី Bonmati បាននិយាយបែបនេះ។ កាល World Cup 2023 វគ្គផ្តាច់ព្រ័ត្រដែលបានបញ្ចប់នៅក្នុងប្រទេសអូស្ត្រាលីដែលធ្វើជាម្ចាស់ ក្រុមនារីអេស្ប៉ាញគ្រងជើងឯក អំឡុងពេលដែលកម្មវិធីប្រគល់ពានរង្វាន់ដល់ក្រុមជើងឯកនារីអេស្ប៉ាញ លោក Rubiales បានចូលរួមផ្តល់ការបំពាក់មេដាយដោយបានថើបលើកីឡាការិនីជាច្រើនរូប។ រូបភាពទាំងនេះប្រធាន FIFA លោក Gianni Infantino បានចាក់ទុកទង្វើររបស់លោក Rubiales ថាបានបំផ្លាញការអបអរជ័យជម្នះរបស់ក្រុមជើងឯក។ បន្ទាប់ពីមានការអំពាវនាវទៅលើរឿងការថើបត្រង់បបូរមាត់លើកីឡាការិនី Hermoso អ្នកគាំទ្រជាច្រើនទាំងនៅអេស្ប៉ាញនឹងពិភពលោកបានរិះគន់ខ្លាំងលើលោក Rubiales មិនតែប៉ុណ្ណោះមន្ត្រីរដ្ឋាពិបាលនៃប្រទេសអេស្ប៉ាញក៏បានអំពាវនាវឱ្យមេសហព័ន្ធរូបនោះចុះចេញពីតំណែង។ យ៉ាងណាបើតាមប្រភពនៃសហព័ន្ធ RFEF ក្រោយបញ្ចប់បញ្ហា មន្ត្រីសហព័ន្ធ RFEF ចន្លោះ ៦ ទៅ ៩នាក់ ត្រូវបានបញ្ចប់តំណែង ដើម្បីអាចឈានដល់ការបញ្ចប់នៃកិច្ចព្រមព្រៀងការធ្វើពហិការ។ អគ្គលេខាធិការសហព័ន្ធលោក Andreu Camps និង Miguel Garcia Caba នាយកនៃផ្នែកសុចរិតភាព គឺជាបុគ្គលដំបូងដែលត្រូវបានបណ្តេញចេញពីតំណែង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7264.txt
|
ក្លិប Inter Miami នឹងរង់ចាំ Lionel Messi រហូតដល់វិនាទីចុងក្រោយ ដោយសង្ឃឹមថាកីឡាករឆ្នើមរូបនេះ អាចនឹងជាសះស្បើយទាន់ពេលការប្រកួតពានរង្វាន់ US Open Cup វគ្គផ្តាច់ព្រ័ត្រទល់នឹងក្រុម Houston Dynamo។ នេះបើតាមសម្តីលោក Gerardo Martino ដែលជាអ្នកចាត់ការក្រុម។
|
Inter Miami នឹងត្រូវប្រជែងវគ្គផ្តាច់ព្រ័ត្រពានរង្វាន់ US Open Cup ទល់នឹងក្រុម Houston Dynamo នាថ្ងៃទី២៨ ខែកញ្ញា វេលាម៉ោង ៧:៣០ព្រឹក(ម៉ោងនៅកម្ពុជា)។ មុនពេលដល់ការប្រកួតវគ្គផ្តាច់ព្រ័ត្រ Messi បានបង្ហាញខ្លួននៅក្នុងការប្រកួតលីគកំពូលអាម៉េរិកទល់នឹងក្រុម Toronto FC កាលពីសប្តាហ៍មុន ប៉ុន្តែត្រូវបានប្តូរចេញត្រឹមនាទី៣៦ ដោយសារតែបញ្ហារបួស។ បញ្ហារបួសបានក្លាយជាក្តីបារម្ភខ្លាំងដល់ក្លិប Inter Miami មុនការប្រកួតសំខាន់នេះ។ ប្រធានក្រុមជម្រើសជាតិអាហ្សង់ទីន និងក្លិប Inter Miami បានជួបបញ្ហារបួស ហើយក៏កំពុងតែមិនច្បាស់ពីវត្តមានសម្រាប់ការប្រកួតវគ្គផ្តាច់ព្រ័ត្រ US Open Cup ក្រោយពេលតារាបាល់ទាត់អាហ្សង់ទីនមានបំណងចង់ឈ្នះពានរង្វាន់លើកទីពីរសម្រាប់ក្លិបថ្មីរបស់ខ្លួនស្ថិតក្នុងក្របខណ្ឌ Major League Soccer។ Messi បានជួយក្លិប Inter Miami ឈ្នះពានរង្វាន់ League Cup ដែលជាពានរង្វាន់ប្រជែងរវាងក្រុមមកពីលីគកំពូលម៉ិកស៊ិក Liga MX ទល់នឹង MLS។ «យើងនឹងនៅតែបន្តរង់ចាំសម្រាប់ Leo រហូតដល់ថ្ងៃស្អែក នឹងវិនាទីចុងក្រោយ។ ខ្ញុំនឹងអង្គុយរង់ចាំជាមួយគាត់ ដើម្បីនឹងឃើញថាអារម្មណ៍គេយ៉ាងណា ហើយយើងក៏នឹងអាចឈានដល់ការធ្វើកិច្ចព្រមព្រៀងនៅថ្ងៃស្អែក។ មានបញ្ហាបីនៅទីនេះ មានកីឡាករប្រកួត បន្ទាប់មកត្រូវលេងវគ្គផ្តាច់ព្រ័ត្រ ហើយបន្ទាប់មកមានអ្វីកើតឡើងជាបន្តបន្ទាប់ យើងត្រូវតែព្យាយាមធ្វើការសម្រេចចិត្ត វាតែងតែមានហានិភ័យ ប៉ុន្តែយើងត្រូវកាត់បន្ថយពួកគេ។»។ លោក Martino បាននិយាយក្នុងសន្និសីទការសែតមុនការប្រកួតបែបនេះ។ ម្ចាស់ពានរង្វាន់ Ballon d’Or ៧សម័យ រកបាន ១១គ្រាប់នឹងបញ្ជូនបាល់ ៥គ្រាប់ ក្នុងការប្រកួតចំនួន ១២លើក សម្រាប់ក្លិប Inter Miami ចាប់តាំងពីរូបគេបានផ្លាស់មកដល់ក្លិបនេះ ក្រោយចាកចេញពីក្លិប Paris Saint Germain។ ស្ថិតក្រោមវត្តមានរបស់ប្រធានក្រុម Messi នៅលើទីលានសម្រាប់ក្រុមស្ថិតក្រោមការដឹកនាំរបស់លោក Martino មិនដែលរងបរាជ័យឡើយ។ ក្រៅពី Messi ខ្សែការពារស្លាប Jordi Alba ដែលជាមិត្តរួមក្រុមក៏មានបញ្ហារបួសដូចគ្នាផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7265.txt
|
មន្ត្រីរៀបចំការប្រកួតវិញ្ញាសារចោលដុំដែកលោក Huang Qinhua អាយុ ៦២ឆ្នាំ បានរងរបួសត្រង់ជើងស្តាំ ក្រោយកីឡាករ Ali Mohamed Zankawi បានចោលចម្ងាយ ហើយលោតខ្ទាតទៅចំជើងរបស់លោក អំឡុងការប្រកួតព្រឹត្តិការណ៍កីឡាអាស៊ី Asian Games លើកទី១៩ ក្នុងទីក្រុងហាងចូវ។ ក្រោយពេលមានការរងរបួសកីឡាករ Zankawi ក៏បានទៅពិនិត្យមើលបញ្ហារបួសរបស់មន្ត្រីការប្រកួតរូបនោះ។
|
ប៉ុន្មាននាទីក្រោយពេលដែលដុំដែកបានលោតខ្ទាតទៅចំជើងរបស់លោក Huang បុគ្គលិកពេទ្យក្នុងការប្រកួតបាននាំយកលោកចេញក្រៅទីលាន នឹងបានរៀបចំការសង្គ្រោះបឋមបន្ទាន់ ដើម្បីរុំមុខរបួសដែលបានមុតបណ្តាលមកពីដុំដែក ហើយបានបញ្ជូនលោកទៅកាន់មន្ទីពេទ្យដើម្បីព្យាបាល។ «គាត់បានមកដល់មន្ទីពេទ្យនៅវេលាម៉ោង ៨:១៥នាទីយប់ ដែលគាត់ត្រូវបានធ្វើរោគវិនិច្ឆ័យថាមានការបាក់ឆ្អឹង (Tibiofibular)និងចំហរសាច់ដុំខាងស្តាំ។ បច្ចុប្បន្ននេះលោកមានអាការៈស្ថិតស្ថេរសម្រាប់បញ្ហារបួសនេះ។»។ នេះបើតាមអ្នកនាំពាក្យនៃមន្ត្រីរៀបចំការប្រកួត Xu Deqing និយាយប្រាប់អ្នកកាសែតក្នុងសន្និសីទកាសែត។ បើតាមការផ្សាយរបស់ទីភ្នាក់ងារសារព័ត៌មាន Reuter កីឡាករ Zankawi សញ្ជាតិគុយវែតបានបង្ហាញភាពតក់ស្លុត និងភ័យខ្លាច ហើយរូបគេបានសួរនាំអំពីសុខទុក្ខរបស់មន្ត្រីរៀបចំការប្រកួតនោះផងដែរ។ ការប្រកួតវិញ្ញាសារចោលដុំដែកនេះ មេដាយមាសបានទៅលើកីឡាករចិន Wang Qi ចំណែកកីឡាករ Xankawi បានបញ្ចប់នៅចំណាត់ថ្នាក់លេខ ៨។ ប៉ុន្តែរូបគេធ្វើបានកំណត់ត្រាល្អដោយបានចោលបានរយៈចម្ងាយ ៦៧,៥៧ម៉ែត្រ ដែលជាការចោលលើកទីពីរក្រោយមានការប៉ះទៅលើជើងមន្ត្រីការប្រកួតនោះ។ ជាធម្មតាការប្រកួតកីឡាអត្តពលកម្ម មន្ត្រីការប្រកួតបានអង្គុយនៅឆ្ងាយជាច្រើនម៉ែត្រពីសំណាញ់ទ្រុង ដែលព័ទ្ធជុំវិញរង្វង់ដែលត្រូវឱ្យកីឡាករ បង្វិល និងចោលដុំដែក។ កម្លាំងនៃការចោលដុំដែកមានទម្ងន់ ៧,២៦គីឡូក្រាម ដែលហោះនៅលើអាកាស ហើយប៉ះចំរបស់អ្វីមួយប្រៀបបានដូចទៅនឹងការយកញញ្ញួរទៅវាយកម្ទេចរបស់អ្វីមួយនោះ។ ក្រោយមានបញ្ហានេះកើតឡើង អ្នកប្រើប្រាស់បណ្តាញសង្គមជនជាតិចិនជាច្រើនបានបង្ហាញក្តីតក់ស្លុត ក៏ដូចជាបានលើកឡើងអំពីការការពារសុវត្ថិភាពបន្ថែមទៀត នៅក្នុងបរិវេណនៃការប្រកួតកីឡាសម្រាប់មន្ត្រី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7266.txt
|
ប្រធានាធិបតីចិនលោក ស៊ី ជិនភីង គឺជាដៃគូដ៏សំខាន់មួយរូបសម្រាប់ចលនាអូឡាំពិកពិភពលោក។ នេះបើតាមការលើកឡើងរបស់លោក Juan Antonio អនុប្រធានគណៈកម្មាធិការអូឡាំពិកអន្តរជាតិ (IOC) ក្នុងកិច្ចសម្ភាសជាមួយនឹងទីភ្នាក់ងារសារព័ត៌មានប្រទេសចិន Xinhua ថ្ងៃទី២៥ ខែកញ្ញា។
|
ប្រទេសចិនបច្ចុប្បន្នកំពុងតែរៀបចំព្រឹត្តិការណ៍កីឡាអាស៊ី Asian Games លើកទី១៩ នៅទីក្រុងហាងចូវ ដ៏ធំប្រចាំទ្វីបអាស៊ី ។ ការប្រកួតនេះ បានចាប់ផ្តើមតាំងពីថ្ងៃទី២៣ ខែកញ្ញា មកម្ល៉េះ។ លោក Juan Antonio Samaranch Jr បានលើកឡើងអំពីភាពជាដៃគូសហការដ៏សំខាន់របស់លោក ស៊ី ជិនភីង នៅក្នុងកិច្ចសម្ភាសផ្តាច់មុខមួយ ជាមួយនឹងទីភ្នាក់ងារសារព័ត៌មាន Xinhua។ «ការប្តេជ្ញាចិត្តរបស់គាត់ ការគាំទ្ររបស់គាត់ចំពោះកីឡា និងតួនាទីនៃកីឡា និងកីឡាអូឡាំពិកអាចលេងបានសម្រាប់យុវជន សម្រាប់សង្គមទាំងមូល ព្រមទាំងស្មារតីអូឡាំពិក ខ្ញុំគិតថានេះជាអ្វីដែលខ្ញុំយកជាសំខាន់បំផុត។ ពិតជារឿងដ៏អស្ចារ្យដែលមានដៃគូដ៏សំខាន់បែបនេះសម្រាប់កីឡា និងគណៈកម្មាធិការអូឡាំពិក។»។ លោក Samaranch Jr បាននិយាយបែបនេះ។ កាលពីសប្តាហ៍មុនលោក Samaranch Jr ក៏បានចូលរួមពិធីជប់លៀងស្វាគមន៍ដែលរៀបចំដោយប្រធានាធិបតីចិន មុនពេលកម្មវិធីបើកព្រឹត្តិការណ៍កីឡាអាស៊ី នៅថ្ងៃទី២៣ ខែកញ្ញា ផងដែរ។ ក្រៅពីនេះអនុប្រធាន IOC ដដែល ក៏បានរំលឹកអំពីការរៀបចំព្រឹត្តិការណ៍កីឡាផ្សេងៗក្រោមស្ថាប័ន IOC នៅក្នុងប្រទេសចិន ហើយថែមទាំងសរសើរដល់លោក ស៊ី ជិនភីង ថាបានដឹកនាំប្រជាជនចិន ក្នុងការចូលរួមចំណែកអភិវឌ្ឍន៍នៃចលនាអូឡាំពិក។ បុរសវ័យ ៦២ឆ្នាំ ដដែល ថែមទាំងសរសើរដល់ការរៀបចំកម្មវិធីបើកព្រឹត្តិការណ៍ថា ជាកម្មវិធីបើកលំដាប់ថ្នាក់ពិភពលោកផងដែរ។ ដោយឡែកព្រឹត្តិការណ៍កីឡាអាស៊ីនៅក្នុងទីក្រុងហាងចូវ ដែលបានធ្វើឡើងនៅក្នុងកីឡដ្ឋាន Hangzhou Olympic Sports Center ដែលមានរាងជាផ្កាឈូក កាលពីថ្ងៃទី២៣ ខែកញ្ញា។ នេះគឺជាការរៀបចំព្រឹត្តិការណ៍កីឡាអាស៊ីលើកទី៣ ហើយ សម្រាប់ប្រទេសចិន បន្ទាប់ពីការប្រកួតនៅក្នុងទីក្រុងប៉េកាំង ក្នុងឆ្នាំ ១៩៩០ និងទីក្រុងក្វាងចូវ ក្នុងឆ្នាំ ២០១០។ ក្រៅពីព្រិត្តិការណ៍កីឡាអាស៊ីដែលប្រទេសចិនបានរៀបចំនេះ ប្រទេសដ៏ធំប្រចាំទ្វីបអាស៊ី និងមានសេដ្ឋកិច្ចលំដាប់ទីពីរលើពិភពលោកមួយនេះ ក៏ធ្លាប់បានរៀបចំព្រឹត្តិការណ៍កីឡាអូឡាំពិករដូវក្តៅ ឆ្នាំ ២០០៨, កីឡាអូឡាំពិកយុវជន ឆ្នាំ ២០១៤ និងកីឡាអូឡាំពិករដូវកាលរងារឆ្នាំ ២០២២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7267.txt
|
ខ្សែប្រយុទ្ធ Heung-Min Son ស៊ុត ២គ្រាប់ម្នាក់ឯងជួយឱ្យ Tottenham Hotspur តាមស្មើ Arsenal ២-២ នៅក្នុងជំនប London Derby នារាត្រីថ្ងៃទី២៤ ខែកញ្ញា។ ក្រុម Aston Villa យកឈ្នះ Chelsea ដែលមានគ្នា ១០នាក់ លទ្ធផល ១-០ រីឯក្រុម Newcastle United លត់ Sheffield United យ៉ាងចាស់ដៃលទ្ធផល ៨-០ ក្នុងការប្រកួត Premier League សប្តាហ៍ទី៦។
|
ប្រធានក្រុម Heung-Min Son ស៊ុតគ្រាប់បាល់ ២គ្រាប់នៅនាទី៤២ ដែលជាការតាមស្មើ ១-១ និងគ្រាប់តាមស្មើ ២-២ នៅនាទី៥៥ ក្រោយត្រូវបានក្រុមភ្ញៀវកាំភ្លើងធំ បើកការនាំមុខជាបន្តបន្ទាប់។ ១គ្រាប់នាំមុននៅក្នុងវគ្គទីមួយរបស់ Arsenal កើតឡើងដោយគ្រាប់បាល់នោះគឺជាការធ្វើឱ្យចូលទីខ្លួនឯងពីសំណាក់កីឡាករ Cristian Romero តាំងពីនាទី២៦ ហើយគ្រាប់ទីពីរកើតឡើងនៅនាទី៥៤ ពីសំណាក់ការស៊ុតបាល់ពិន័យ ១១ម៉ែត្ររបស់ Bukayo Saka។ ទាំង Spurs និង Arsenal បានត្រឹមចែកគ្នាម្នាក់ ១ពិន្ទុពីការប្រកួតនៅសប្តាហ៍ទី៦ នៃក្របខណ្ឌ Premier League ខណៈពេលដែលការប្រកួតរវាងក្រុមទាំងពីរមានភាពតានតឹងខ្លាំងសម្រាប់លទ្ធផល និងការដណ្តើមយក ៣ពិន្ទុពីជំនួប London Derby មួយនេះ។ ក្រុមបិសាចក្រហម Manchester United ដណ្តើមបាន ៣ពិន្ទុឡើងវិញក្រោយរងបរាជ័យជាបន្តបន្ទាប់យ៉ាងអាម៉ាស់ ប៉ុន្តែការឈ្នះលើក្រុម Burnley គឺដោយលទ្ធផលដ៏លំបាក ១-០។ គ្រាប់បាល់ជ័យជម្នះរបស់បិសាចក្រហម សម្រេចបានដោយប្រធានក្រុម Bruno Fernandez នៅនាទី៤៥។ Aston Villa ក៏ចាប់ផ្តើមដំណើរការរបស់ខ្លួនល្អឡើងវិញក្រោយពេលប្រកួតចាញ់ Liverpool កាលពីសប្តាហ៍ទីបីមក សម្រាប់សប្តាហ៍ទី៦ នៃ Premier League ក្រុមស្ថិតក្រោមការដឹកនាំរបស់លោក Unai Emery បានយកឈ្នះលើក្រុម Chelsea ដែលកំពុងជួបបញ្ហាឥតល្ហែរលើបញ្ហាទម្រង់លេងលទ្ធផល ១-០ និងមានគ្មានត្រឹមតែ ១០នាក់។ Malo Gusto ទទួលបានកាតក្រហមនៅនាទី៥៨ បានផ្តល់ឱកាសដល់កីឡាករ Ollie Watkin រកឃើញឱកាសស៊ុតគ្រាប់បាល់នាំមុខ និងយកឈ្នះនៅនាទី៧៣។ ចំណែកក្រុម Newcastle United ដែលកំពុងតែបង្ហាញទម្រង់លេងខ្លាំងនៅ ២រដូវកាលចុងក្រោយមកនេះ បានបង្ហាញសាច់ដុំខ្លួនសារជាថ្មី ដោយបានលុតក្រុម Sheffield United លទ្ធផល ៨-០ ដែលជាលទ្ធផលការប្រកួតច្រើនជាងគេបំផុតសម្រាប់រដូវកាលថ្មី ២០២៣-២៤។ ៨គ្រាប់ កើតឡើងសុទ្ធសឹងតែជាការស៊ុតពីកីឡាករ ៨រូបផ្សេងៗគ្នា ដោយកីឡាករ Sean Longstaff នាទី២១, Dan Burn នាទី៣១, Sven Botman នាទី៣៥, Callum Wilson នាតី៥៦, Anthony Gardon នាទី៦១, Angel Almiron នាទី៦៨, Rodriguez Moura នាទី៧៣ និង ខ្សែប្រយុទ្ធ Alexander Isak នៅនាទី៨៧។ ក្រុម Brighton & Hove Albion បន្តធ្វើបានល្អនៅក្របខណ្ឌ Premier League ដោយយកឈ្នះលើ AFC Bournemouth លទ្ធផល ៣-១ ក្រោយការបង្ហាញខ្លួនលើកដំបូងនៅក្នុងពានរង្វាន់ Europa League លើកដំបូងមិនសូវបានល្អដោយចាញ់ក្រុម AEK Athens លទ្ធផល ៣-២។ ចំណែកក្រុម Liverpool របស់លោក Jurgen Klopp ក៏កំពុងតែបង្ហាញសមត្ថភាពល្អនៃទម្រង់លេងរបស់ក្រុមដែលពោរពេញដោយកីឡាករថ្មីៗជាច្រើន នៅក្នុងរដូវកាលថ្មី ២០២៣-២៤។ បញ្ចប់សប្តាហ៍ទី៦ Manchester City បន្តឈរកំពូលតារាងក្រោយឈ្នះទាំង ៦លើក មាន១៨ពិន្ទុ តាមពីក្រោយដោយ Liverpool ដែលមាន ១៦ពិន្ទុ ស្របពេល Brighton ឈរចំណាត់ថ្នាក់លេខ ៣ មាន ១៥ពិន្ទុ ហើយ Spurs មាន ១៤ពិន្ទុ ស្ថិតនៅចំណាត់ថ្នាក់លេខ ៤៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7268.txt
|
ក្រុមការពារតំណែងជើងឯក Manchester United ចាប់ផ្តើមការប្រកួតពានរង្វាន់ EFL Cup រដូវកាល ២០២៣-២៤ ជុំទីបី ដោយយកឈ្នះ Crystal Palace ដែលមកពីក្របខណ្ឌ Premier League ដូចគ្នាលទ្ធផល ៣-០ នាថ្ងៃរាត្រី២៦ ខែកញ្ញា។
|
ជ័យជម្នះក្នុងពានរង្វាន់ EFL Cup កើតឡើង ក្រោយពេលដែលក្រុមដែលដឹកនាំដោយលោក Erik ten Hag បានចាប់ផ្តើមរដូវកាលថ្មីនៃក្របខណ្ឌ Premier League យ៉ាងលំបាក។ ក្រុមដែលមកពី Premier league ចំនួន ២ផ្សេងទៀតដូចជា Wolverhampton Wanderers និង Luton Town ត្រូវបានធ្លាក់ចេញដោយក្រុមស្ថិតនៅក្របខណ្ឌក្រោមៗ Premier League។ កីឡាករ Alejandro Garnacho, Casemiro និង Anthony Martial រួមចំណែករកបាន ៣គ្រាប់សម្រាប់ក្រុមបិសាចក្រហម យកឈ្នះលើក្រុម Crystal Palace ក្នុងកីឡដ្ឋាន Old Trafford ដើម្បីឡើងទៅបន្តនៅជុំទី៤ នៃពានរង្វាន់ EFL Cup។ Wolves បានបើកការនាំមុខ ២-០ មុនទៅលើក្រុម Ipswich Town ដែលមកពីលីគពីរនេះនៃប្រទេសអង់គ្លេស ប៉ុន្តែក្រុមស្ថិតនៅក្របខណ្ឌ Premier league ត្រូវបានក្រុម Ipswich Town វាយបកដោយយកឈ្នះលទ្ធផល ៣-២។ ក្រុមចំណូលថ្មីស្ថិតក្នុងក្របខណ្ឌ Premier League មួយទៀត Luton town ដែលមិនទាន់រកបានជ័យជម្នះលើកដំបូង បន្តធ្លាក់ចេញពីការប្រកួត EFL Cup ដោយបរាជ័យក្រោមថ្វីជើងមកពីក្រុមលំដាប់ទី៣ Exeter City ដោយលទ្ធផល ១-០។ ក្រុម Exeter បានទប់ទល់ការសម្រុករបស់ក្រុម Luton Town ក្រោយពួកគេមានគ្នាត្រឹម ១០នាក់ ក្រោយពេល ៥នាទី ដែលពួកគេរកបានគ្រាប់បាល់នាំមុខ ១គ្រាប់មុននៅនាទី៨៣ រួចមក។ ក្រុម Burnley រងបរាជ័យក្រោមថ្វីជើង Manchester United និងមិនទាន់ស្គាល់ការឈ្នះនៅ Premier League បានប្រកួតឈ្នះក្រុម Salford City ដែលមកពីលីគលំដាប់ទី៤ ដោយលទ្ធផល ៤-០។ Middlesbrough ដែលនៅក្របខណ្ឌ Championship ក៏បានយកឈ្នះលើក្រុម Bradford City ដែលមកពីលីគលំដាប់ទី២ ខណៈដែលក្រុម Mansfield Town ដែលនៅលីគលំដាប់ទី២ បានបំបាក់ក្រុម Peterborough United លទ្ធផល ៣-១ ដោយបាល់កាត់សេចក្តី ១១ម៉ែត្រលទ្ធផល ៣-១ ក្រោយការប្រកួតស្មើ ២-២។ ក្រុម Port Vale យកឈ្នះលើ Sutton United លទ្ធផល ២-១ ដើម្បីឡើងទៅការប្រកួតជុំទីបួន។ ការចាប់ឆ្នោតសម្រាប់ការប្រកួតជុំទី៤ នឹងធ្វើឡើងក្រោយថ្ងៃទី២៧ ក្រោយបញ្ចប់ការប្រកួតដោយមានក្លិបចំនួន ១ មកពី Premier league ត្រូវមានការប្រកួតប្រជែងក្នុងពានរង្វាន់មួយនេះ ហើយក្រុមរងឯក Newcastle United រដូវកាលមុននឹងត្រូវជួបក្រុម Manchester City ដែលជាម្ចាស់ពានរង្វាន់ Premier League៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7269.txt
|
កីឡាករបាញ់កាំភ្លើងកូរ៉េខាងជើង៣រូប បានបដិសេធចូលរួមថតរូបជាមួយគូប្រជែងកូរ៉េខាងត្បូងនៅលើវេទិកាបំពាក់មេដាយ ក្នុងព្រឹត្តិការណ៍កីឡាអាស៊ី Asian Games លើកទី១៩ នៅចិន។ ក្រុមបុរសកូរ៉េខាងជើង ទទួលបានមេដាយប្រាក់ ក្រោយចាញ់កូរ៉េខាងត្បូងដើម្បីដណ្តើមមេដាយមាស ក្នុងការប្រកួតបាញ់កាំភ្លើងវិញ្ញាសាជាក្រុមបុរស ៣ទល់៣ នៅថ្ងៃទី២៥ ខែកញ្ញា។
|
បើតាមការផ្សាយរបស់សារព័ត៌មាន Rappler បន្ទាប់ពីទទួលបានមេដាយប្រាក់ក្នុងវិញ្ញាសាបាញ់កាំភ្លើងចម្ងាយ ១០ ម៉ែត្រជាក្រុមបុរស អត្តពលិកកូរ៉េខាងជើងទាំងបីនាក់ បានបង្ហាញឥរិយាបថមិនសមរម ដោយមិនងាកទៅរកទង់ជាតិ ក្នុងអំឡុងគោរពភ្លេងជាតិរបស់អ្នកឈ្នះ កូរ៉េខាងត្បូងឡើយ។ បន្ទាប់មក នៅពេលត្រូវថតរូបជាក្រុម ដែលអ្នកឈ្នះមេដាយទាំងអស់ត្រូវប្រមូលផ្តុំគ្នានៅចំពោះមុខកាមេរ៉ា ម្ចាស់មេដាយសំរឹទ្ធ ឥណ្ឌូណេស៊ី បានចូលរួមជាមួយកូរ៉េខាងត្បូង នៅលើវេទិកា ប៉ុន្តែអត្តពលិកកូរ៉េខាងជើងទាំង៣ ដែលរួមមាន Kwon Kwang-il, Pak Myong-won និង Songjun Yu មិនបានចូលរួមឡើយ។ ស្របពេលគ្នានោះដែរ មានអត្តពលិកកូរ៉េខាងត្បូងម្នាក់ ដែលជាសមាជិកឈ្នះមេដាយមាស បានយកដៃទះស្មា អត្តពលិកកូរ៉េខាងជើងម្នាក់ ហើយព្យាយាមនិយាយទៅកាន់ពួកគេ ប៉ុន្តែកីឡាករកូរ៉េខាងជើងបាននៅស្ងៀម ហើយមិនបានសូម្បីតែងាកទៅមើលមុខ អ្នកនិយាយរកពូកគេផង។ ឥរិយាបថរបស់កីឡាករកូរ៉េខាងជើងទាំង៣ ដែលត្រូវបានបង្ហាញនៅលើវេទិកាបំពាក់មេដាយនៅមជ្ឈមណ្ឌលកីឡា Fuyang Yinhu ជារឿងចម្រូងចម្រាសមួយក្នុងព្រឹត្តិការណ៍កីឡាប្រចាំទ្វីបអាស៊ី ស្របពេលអត្តពលិករបស់ប្រទេសឯកោមួយនេះ ទើបបង្ហាញខ្លួនជាថ្មី ក្នុងកីឡាអន្តរជាតិ ក្រោយអាក់ខានប៉ុន្មានឆ្នាំចុងក្រោយ។ ព្រឹត្តិការណ៍កីឡាអាស៊ី ក្នុងក្រុងហាងចូវ ប្រទេសចិន ជាព្រឹត្តិការណ៍កីឡាពហុកីឡាអន្តរជាតិដំបូងបង្អស់ដែលកូរ៉េខាងជើងបានចូលរួម និងបង្ហាញទង់ជាតិរបស់ពួកគេលើឆាកអន្តរជាតិ ចាប់តាំងពីកីឡាអាស៊ី ឆ្នាំ២០១៨ នៅទីក្រុងហ្សាការតា ប្រទេសឥណ្ឌូណេស៊ី។ គណៈកម្មាធិការអូឡាំពិកអន្តរជាតិ (IOC) បានព្យួរអត្តពលិកកូរ៉េខាងជើង រហូតដល់ដំណាច់ឆ្នាំ ២០២២ ដោយត្រូវខកខានចូលរួមការប្រកួតរដូវរងានៅទីក្រុងប៉េកាំងកាលពីឆ្នាំមុន បន្ទាប់ពីប្រទេសនេះ មិនបានបញ្ជូនអត្តពលិកទៅប្រកួតកីឡាអូឡាំពិករដូវក្តៅនៅទីក្រុងតូក្យូ។ កូរ៉េខាងជើង និងខាងត្បូង មានបញ្ហានយោបាយ និងមើលមុខគ្នាមិនចំរហូតសព្វថ្ងៃ ចាប់តាំងពីសង្គ្រាមកូរ៉េឆ្នាំ ១៩៥០-១៩៥៣ បានបញ្ចប់ ដោយមានបទឈប់បាញ់ជាសន្ធិសញ្ញាសន្តិភាព។ យ៉ាងណាក៏ដោយ បងប្អូនកូរ៉េទាំងពីរនៅតែស្ថិតក្នុងសង្គ្រាមបច្ចេកទេស។ គិតត្រឹមថ្ងៃទី២៦ ខែកញ្ញា ពោលក្រោយប្រកួតផ្លូវការ៣ថ្ងៃ ម្ចាស់ផ្ទះចិន ឈរកំពូលតារាងមេដាយច្រើនដាច់គេ ក្នុងព្រឹត្តិការណ៍កីឡាអាស៊ី ដោយរកបានមេដាយសរុប៦៩ ក្នុងនោះមេដាយមាស៣៩ ប្រាក់២១ និងសំរឹទ្ធ៩ តាមពីក្រោយដោយកូរ៉េខាងត្បូង ដែលរកបានបានមេដាយបណ្តោះអាសន្ន៣៣ ក្នុងនោះមាស ១០ ប្រាក់១០ និងសំរឹទ្ធ១៣។ ជប៉ុន នៅលេខរៀងទី៣ ដោយរកបានមេដាយ៣១ ក្នុងនោះ មាស៥ ប្រាក់១៤ និងសំរឹទ្ធ១២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_727.txt
|
សន្និសីទអន្តរជាតិដើម្បីត្រួតពិនិត្យសន្ធិសញ្ញាហាមប្រាមការសាយភាពនុយក្លេអ៊ែរ មិនអាចចេញសេចក្ដីប្រកាសរួមបានឡើយនៅក្រោយកិច្ចប្រជុំថ្ងៃទី២៦ ខែសីហា។ នេះក៏ព្រោះរុស្ស៊ីចេញមុខជំទាស់ចំណុចខ្លះដែលខ្លួនអះអាងថា មានលក្ខណៈនយោបាយ។
|
កិច្ចប្រជុំរៀបចំដោយអង្គការសហប្រជាជាតិដើម្បីត្រួតពិនិត្យសនិ្ធសញ្ញាមិនសាយភាយនុយក្លេអ៊ែរ (NPT) ធ្វើតាំងពីថ្ងៃទី១ ខែសីហាមក។ យ៉ាងណាមិញ នៅថ្ងៃទី២៦ ខែសីហា ដែលជាកិច្ចប្រជុំចុងក្រោយ សេចក្ដីថ្លែងការណ៍រួម បែរជាមិនអាចចេញបានទៅវិញ ដែលធ្វើឱ្យការចរចា៤សប្ដាហ៍មកនេះ ប្រែទៅជាអសារបង់។ លោក Gustavo Zlauvinen តំណាងរបស់អាហ្សង់ទីន ដែលជាប្រធានសន្និសីទ និយាយថា សេចក្ដីថ្លែងការណ៍មិនអាចចេញរួចឡើយ ដោយសាររុស្ស៊ីជំទាស់ចំណុចមួយចំនួនក្នុងសេចក្ដីព្រាង។ លោក Igor Vishnevetsky តំណាងរុស្ស៊ីក្នុងកិច្ចប្រជុំ និយាយថា សេចក្ដីព្រាងចុងក្រោយដែលមានកម្រាស់ជាង៣០ទំព័រ ខ្វះតុល្យភាព។ បើតាមមន្រ្តីដដែល រុស្ស៊ីមិនមែនជាប្រទេសមួយគត់ជំទាស់ចំណុចដែលមានចែងឡើយ។ ទីភ្នាក់ងារព័ត៌មាន AFP បានស្រង់ប្រភពអ្នកការទូតថា រុស្ស៊ីមិនពេញចិត្តកថាខណ្ឌទាក់ទងស្ថានភាពនៅរោងចក្រផលិតថាមពលដើរដោយនុយក្លេអ៊ែរ Zaporizhzhia របស់អ៊ុយក្រែន តែរុស្ស៊ីកំពុងគ្រប់គ្រង។ សេចក្ដីព្រាងចុងក្រោយសរសេរពីក្ដីបារម្ភយ៉ាងខ្លាំងចំពោះសកម្មភាពយោធាជុំវិញរោងចក្រថាមពលនុយក្លេអ៊ែរ រាប់ទាំងរោងចក្រ Zaporizhzhia ក៏ដូចជាការណ៍ដែលអ៊ុយក្រែនបាត់បង់ការគ្រប់គ្រងទីតាំងទាំងនោះ និងឥទ្ធិពលអវិជ្ជមានលើបញ្ហាសុវត្ថិភាព។ កិច្ចប្រជុំត្រួតពិនិត្យនេះ ធ្វើឡើង៥ឆ្នាំម្ដង ដោយសមាជិក១៩១ប្រទេស ជជែកពីបញ្ហានានាទាក់ទងវិស័យនុយក្លេអ៊ែរ។ កាលពីឆ្នាំ២០១៥ រដ្ឋសមាជិក ក៏មិនអាចអនុម័តបញ្ហាសំខាន់ៗដូចគ្នាដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7270.txt
|
ព្រឹត្តិការណ៍កីឡាអាស៊ីលើកទី១៩ Asian Games ទីក្រុងហាងចូវ ប្រទេសចិន ជាការប្រារព្ធខួបលើកទី ១១០ឆ្នាំ នៃការចាប់កំណើតនៃព្រឹត្តិការណ៍កីឡាពហុកីឡាអន្តរជាតិ លើកដំបូងរបស់ទ្វីបអាស៊ី។ កីឡាអាស៊ី រៀបចំលើកដំបូងនៅក្នុងទីក្រុងម៉ានីល ប្រទេសហ្វីលីពីន ឆ្នាំ ១៩១៣ ដែលកាលនោះមានឈ្មោះថាការប្រកួតកីឡាជើងឯក Far Eastern។
|
តាមពិតទៅបើគិតក្រោមឈ្មោះកីឡា Asian Games លើកដំបូងគឺត្រូវបានធ្វើឡើងនៅក្នុងទីក្រុងញូវដេលី ប្រទេសឥណ្ឌា នៅថ្ងៃទី៨ ដល់ទី១១ ខែមីនា ក្នុងឆ្នាំ ១៩៥៣។ ប៉ុន្តែការចាប់កំណើតនៃកីឡាដ៏ធំប្រចាំតំបន់អាស៊ីលើកដំបូងគឺជាព្រិត្តិការណ៍ The Far Eastern Championship Games ដែលបានធ្វើឡើងលើកដំបូងនៅក្នុងទីក្រុងម៉ានីល ឆ្នាំ ១៩១៣ រហូតដល់ឆ្នាំ ១៩៣៤។ The Far Eastern Championship Games ត្រូវបានលុបចោលលើកដំបូង ដោយសារតែភាពតានតឹងផ្នែកនយោបាយរវាងជប៉ុន និងចិន ហើយបន្ទាប់មកដោយសារតែបញ្ហាសង្គ្រាមលោកលើកទីពីរ។ Asian Game ពីឆ្នាំ ១៩៥១ ដល់ឆ្នាំ ១៩៧៩ ត្រូវបានស្ថិតក្រោមការគ្រប់គ្រងរៀបចំរបស់សហព័ន្ធ Asian Game មុនពេលប្តូរទៅក្រោមការគ្រប់គ្រង់របស់មគណៈកម្មាធិការអូឡាំពិកទ្វីបអាស៊ី (OCA) ពីឆ្នាំ ១៩៨២។ លោក Randhir Singh ប្រធានស្តីទី OCA បានសង្កត់ធ្ងន់នៅលើសារៈសំខាន់នៃព្រឹត្តិការណ៍ Asian Games ក្នុងអំឡុងពេលថ្លែងសុន្ទរកថារបស់លោកក្នុងពិធីបើកព្រឹត្តិការណ៍ Asian Games ក្រុងហាងចូវ ថាជាការបង្ហាញពីភាពចម្រុះនៃវប្បធម៍របស់ប្រទេសដែលមកពីតំបន់ទាំង ៥ នៃទ្វីបអាស៊ីទាំងមូល។ «ដូចដែលអ្នកគ្រប់គ្នាបានដឹងរួចហើយថា OCA មានមោទកភាពចំពោះភាពចម្រុះនៃវប្បធម៍របស់ខ្លួននៅទូទាំងតំបន់ទាំង ៥ នៃទ្វីបអាស៊ី។ វាមានរឿងរ៉ាវច្រើនទៀតចំពោះ Asian Games និង OCA ជាជាងការប្រកួតកីឡាដែលមានភាពល្បីឈ្មោះរួចមក។ ព្រឹត្តិការណ៍ Asian Game ក៏ជាពេលវេលាមួយដើម្បីទទួលបានវប្បធម៍ និងបេតកភណ្ឌរបស់យើង និងដើម្បីផ្សព្វផ្សាយអ្វីៗគ្រប់យ៉ាងដ៏អស្ចារ្យអំពីទ្វីបរបស់យើងដូចជា តន្ត្រី, របាំ, ចម្រៀង និងការបំផុសគំនិត ការសំដែងប្រកបដោយភាពច្នៃប្រឌិតផ្សេងៗគ្នាទៀតដែរ។»។ លោក Randhir Singh បានលើកឡើងបែបនេះ។ កីឡាអាស៊ីលើកទី១៩ ដែលមានប្រទេសចូលរួម៤៥ បានចាប់ផ្តើមប្រកួតផ្លូវការតាំងពីថ្ងៃទី២៣ ខែកញ្ញា ដោយ មាន៤០ប្រភេទកីឡា ក្នុងនោះមាន៤៨១វិញ្ញាសា ដើម្បីប្រកួតប្រជែងគ្នាក្នុងទីក្រុងហាងចូល ប្រទេសចិន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
Subsets and Splits
No community queries yet
The top public SQL queries from the community will appear here once available.